
TRACTATUS 


De  Deo  Creatore1 


Doctrinam  de  ipso  Deo,  qui  unus  et  trinus  est,  excipit  I 
doctrina  de  operibus  Dei  ad  extra,  quorum  primum,  cetero¬ 
rum  omnium  praesuppositum,  est  creatio,  a  qua  praesens 
tractatus  nomen  accepit.  Nihilominus  non  de  sola  institutione 
naturae  agit,  sed  insuper  de  elevatione  creaturarum  rationalium 
ad  ordinem  supernaturalem,  atque  de  primitivi  ordinis  per¬ 
turbatione,  mox  per  peccatum  inducta.  Universam  materiam 
in  tres  dividimus  sectiones,  quaram  prima  erit  de  creatione 
cener  atim.  aliae  duae  de  creaturis  rationalibus,  de  angelis 

o  ’ 

scii,  et  de  hominibus. 


SECTIO  I 

DE  CREATIONE  GENERATIM 

Agetur  in  cap.  7°  de  productione  creaturarum  a  Deo,  in 
77°  de  providentia  Dei  naturali,  in  /77°  de  ordine  super- 
naturali  in  abstracto. 


1  Praeter  Auctores  universam  theologiam  dogmaticam  pertractantes, 
speciales  de  hac  materia  tractatus  ediderunt  e.  g.  D.  Palmieri,  de  Deo 
creante  et  elevante ,  Romae,  1877»  C.  Mazzela,  de  Deo  creante ,  Ed.  2, 
Romae,  1880;  B.  Jungmann,  de  Deo  Creatore ,  Ed.  4.  Ratisbonae,  1883; 
F.  Satolli,  de  Operationibis  divinis ,  Romae,  1885;  J.  H.  Oswald,  Die 
Sckdpfungslehre,  Ed.  2,  1893;  P.  Einig,  de  Deo  creante ,  Treveris,  1898; 
LAHOUSSE,  De  Deo  creante  et  elevante,  Brugis,  1904;  F.  PlGNATORO,  De 
Deo  Creatore ,  Romae,  1905;  M.  de  Baets,  Quaestiones  de  operationibus 
divinis ,  quae  respiciunt  creaturas ,  Lovanii  1906;  J.  H.  Selten,  De  Deo 
creatore,  Buscoduci,  1904. 

S.  I,  C.  I,  A.  I.  —  CREATIO  MUNDI  EX  NIHILO 


CAPUT  I 

DE  PRODUCTIONE  CREATURARUM  A  DEO 

Duo  sunt  consideranda:  creatio  prima,  qua  Deus  quidquid 
praeter  ipsum  est  ex  nihilo  produxit ,  et  creatio,  quae  vocatur, 
secunda,  qua  Deus  hunc  mundum  adspectabilem  ex  materia 
jam  condita  efformavit. 


Art.  I 

De  productione  creaturarum  ex  nihilo  1 

Doctrinam  catholicam  breviter  comprehendit  S.  BONAVEN- 
TURA :  ,, Principium  perfectissimum,  quia  nullo  in  agendo  indiget 
extra  se,  necesse  est,  quod  habeat  intentionem  triplicis  causae 
respectu  cujuslibet  creaturae,  scii,  efficientis ,  exemplaris  et 
finalis .”  2. 

Prop.  i.  Deus  universum  mundum  creavit  ex  nihilo. 

Universus  mundus  complectitur  ,, utramque  creaturam,  spi¬ 
ritualem  et  corporalem,  angelicam  videlicet  et  mundanam, 
ac  deinde  humanam,  quasi  communem  ex  spiritu  et  corpore 
constitutam”  3  Vox  creare  sumitur  in  sensu  stricto  et  signi¬ 
ficat  productionem  rei  ex  nihilo  sui  et  subjecti.  In  omni 
productione  terminus  ad  quem,  ante  effectionem,  non  erat, 
undo  omnis  effectio  est  productio  ex  nihilo  sui ,  sed  in  aliis 
productionibus  habetur  terminus  a  quo,  causa  materialis, 
materia  ex  qua,  cui  nova  forma  aut  substantialis  aut  acciden¬ 
talis  inducitur;  notio  vero  creationis  excludit  praejacentem 
materiam,  subjectum  ex  quo  res  fiat:  est  igitur  productio 
rei  non  solum  ex  nihilo  sui,  sed  insuper  ex  nihilo  subjecti. 
In  eumdem  sensum  creatio  dicitur  productio  rei  „secundum 
totam  suam  substantiam”  4,  quia  scii,  non  solum  aliquod 


1  S.  Thom.  S.  Th.  I.  44—46.  —  2  Brevil,  2,  1.  —  3  Cone,  vatie.  De  fid. 

cath.  cp.  1. —  4  L.  c.  can.  de  Deo  creat.  5;  S.  Thom.,  S.  Th.  I,  65,  3,  c. 

principium  constitutivum  substantiae  (puta  formam),  sed  integra 
substantia,  secundum  omnia  sua  constitutiva,  producitur. 

Vides  particulam  „ex  nihilo”  non  designare  causam  mate¬ 
rialem,  sed  absentiam  hujus  causae.  Praeterea  indicat  ordinem 
seu  successionem,  non  realem  tamen  sed  logicam  \ 

Ex  dictis  sequitur,  creationem  non  esse  motum  seu  muta-  3. 
tionem,  ,,nam  de  ratione  mutationis  est,  quod  aliquid  idem 
se  habeat  aliter  nunc  et  prius;  .  .  .  sed  in  creatione,  per 
quam  producitur  tota  substantia  rei,  non  potest  accipi  aliquid 
idem  se  habens  nunc  et  prius,  nisi  secundum  intellectum 
tantum”  2.  Hinc  creatio  necessario  fit  in  instanti,  quia  ,,in 
his  quae  fiunt  sine  motu,  simul  est  fieri  et  factum  esse”  3. 

Quia  autem  ,, subtracto  motu  ab  actione  et  passione,  nihil 
remanet  nisi  relatio”,  insuper  sequitur,  quod  creatio  (quae 
active  sumpta  ,, significat  actionem  divinam,  quae  est  ejus 
essentia  cum  relatione  [rationis]  ad  creaturam”,)  passive 
sumpta  nihil  aliud  sit  in  creatura  quam  relatio  aut  habitudo 
[realis]  creaturae  ad  creatorem  cum  quadam  novitate  seu 
inceptione”.  Dicitur  ,,cum  inceptione”,  quia  quamvis  relatio 
dependentiae  semper  remaneat  in  creatura,  haec  tamen  non 
semper  dicitur  creari,  sed  tunc  tantum,  quando  bicipit  esse  4. 

Demum  observandum,  quod  solae  substantiae  proprie  dicun¬ 
tur  creari.  Quum  enim  creari  sit  accipere  „esse”,  iis  tantum 
vere  convenit,  quae  sensu  stricto  sunt  entia;  ,, sicut  igitur  $ 

accidentia  et  formae  et  hujusmodi,  quae  non  subsistunt, 
magis  sunt  coexsistentia  quam  entia,  ita  magis  debent  dici 
concreata  quam  creata”  5. 

Creatio,  cujus  notionem  exposuimus  a  theologis  saepius  . 
vocatur  creatio  prima ,  ut  distinguatur  a  creatione  illa  secunda, 
quam  supra  memoravimus,  et  quae  non  nisi  sensu  improprio 
creatio  vocatur. 

Propositio,  quae  tum  materiam  infectam  materialistarum, 


1  X.  Th .  I,  45,  1,  ad  3.  —  2  L.  c.  2,  ad  2.  —  3  L.  c.  ad.  3.  — 

5  L.  c.  4. 


4  L.  c.  3. — 


4  s.  I,  C.  I,  A.  I.  —  CREATIO  EX  NIHILO  PROBATUR _ 

tum  quamlibet  identificationem  hujus  mundi  cum  Deo  pan- 
theistarum,  tum  dualismum  manichaeorum  et  gnosticorum 
excludit,  est  fidei  dogvia  ex  CONC.  VATIC. :  ,,Si  quis  non 
confiteatur,  mundum,  resque  omnes  quae  in  eo  continentur, 
et  spirituales  et  materiales,  secundum  totam  suam  substantiam, 
a  Deo  ex  nihilo  esse  productas,  a.  s.  I. 

Probatur.  i°  Ex  5.  Scriptura.  —  A.  Concedendum  est,  non 
dari  in  Scriptura  aliquem  textum  singularem,  qui  omnium 
rerum  productionem  ex  nihilo  ita  diserte  enuntiet,  ut  nulla 
explicatione  indigeat,  aut  nulli  difficultati  locum  relinquat; 
at  qui  universam  tum  V.  tum  N.  Testamenti  doctrinam  de 
Deo  et  de  relatione  creaturarum  ad  ipsum  consideraverit, 
agnoscet  creationem  ex  nihilo  ibi  certo  contineri.  Etenim 
docetur: 

a.  Solum  Deum  a  se  et  per  se  esse2;  omnia  vero  alia, 
ipsi  comparata,  esse  tamquam  nihilum3;  quod  utique  verum 
non  esset;  si  res  creatae  omnem  suam  entitatem  a  Deo  non 
haberent,  i.  e.  si  non  essent  productae  ex  nihilo. 

b.  Deum  esse  omnium  rerum  principium  et  finem  4 ;  omnia 
vero  alia  esse  ex  ipso  et  per  ipsum  et  in  ipsum3;  quodsi 
daretur  materia  infecta,  profecto  non  omnia  ex  Deo  et  per 
Deum  et  in  Deum  essent. 

c.  Deum  esse  omnium  dominum  absolutum  et  prorsus 
independentem  6 ;  non  datur  igitur  materia  praeexsistens,  quae 
saltem  quoad  primum  suum  esse  divino  dominio  non  subesset. 

B.  Magis  explicite  dogma  nostrum  asseritur  primis  Scrip¬ 
turae  verbis :  ,,In  principio  creavit  Deus  coelum  et  terram  . 
Nomine  „coeli  et  terrae”  aut  omnis  omnino  creatura  q  aut 
verius  omnis  creatura  corporalis  8  intellegitur.  Designari  autem 

1  L.  c.  can.  5.  —  2  Exod.  3,  14.  —  3  Sap.  11,  23;  Isa.  40,  1  7.  —  *  Isa. 
48,  12;  Apoc.  1,  8.  —  6  Rom.  n,  36;  I  Cor.  8,  6;  Colos.  1,  16—17.  — 
6  I  Par .  29,  11  — 14;  Ps.  88,  12—13;  Isa.  44,  24;  Judith ,  16,  1  y,  Esther 
13,  9;  Heb.  1,  10—12.  —  7  Ita  v.  g.  S.  August.  De  Civ.  11,  33-  — 
8  Ita  S.  Thom.  A.  Th.  I,  65,  3,  c. 

productionem  ex  nihilo  colligitur:  a.  ex  ipso  verbo  fcO!},  cujus 
kal  semper  adhibetur  de  operatione  exclusive  divina,  et  fere 
semper  de  creatione  stricte  dicta  1 ;  b.  ex  scopo  auctoris,  qui 
totam  totius  mundi  originem  a  solo  Deo  docere  voluit;  c.  ex 
universa  traditione  tum  judaeorum  tum  Christianorum.  Tra¬ 
ditionis  judaicae  insigne  testimonium  habemus  in  effato  matris 
Machabaeorum:  ,,Peto  nate,  ut  adspicias  ad  coelum  et  terram 
et  omnia,  quae  in  eis  sunt,  et  intellegas,  quia  ex  nihilo  [s§  oux, 
ovitov]  fecit  illa  Deus”  2 3. 

2°  Ex  Traditione.  S.  Patres  creationem  universi  ex  nihilo  6. 
saepe  inculcant  tum  contra  philosophos  gentiles,  tum  contra 
diversi  generis  haereticos.  Hermas:  ,, Primum  omnium  crede, 
unum  esse  Deum,  qui  omnia  creavit  et  consummavit,  et  ex 
nihilo  fecit  omnia  ut  sint”  3.  TERTULLIANUS:  ,, Quod  colimus 
Deus  unus  est,  qui  totam  molem  istam  cum  omni  instrumento 
elementorum,  corporum,  spirituum,  verbo  quo  jussit,  ratione 
qua  disposuit,  virtute  qua  potuit,  de  nihilo  expressit  in  orna¬ 
mentum  majestatis  suae;  unde  et  graeci  nomen  mundo  xoa|_iov 
accommodaverunt”  4. 

3°  Ex  ratio7ie .  S.  Thomas  5:  ,,Necesse  est  dicere,  omne 
ens,  quod  quocumque  modo  est,  a  Deo  esse.  Si  enim  aliquid 

1  Cfr.  Hummelauer  et  Hoberg,  in  h.  1. ;  Zapletal,  Der  Schdpfungs- 
bericht ,  p.  io.  —  2  II  Mach.  7,  28.  —  Quum  mater  Machabaeorum  a 
Scriptura  laudetur  ut  „ supra  modum  mirabilis”,  et  „repleta  sapientia” 

(v.  20 — 21),  multi  theologi  concludunt,  singula  ejus  verba  a  Spiritu  S. 
approbari.  At  conclusio  certa  non  est,  Cfr.  ZANECCHIA,  Divina  Inspiratio, 
n°.  154.  —  Doctrinae  supra  traditae  non  obstant  verba  Sap.  11,  18; 
„Creavit  orbem  terrae  ex  materia  invisa  (apopcpoo  oXyjc;)”;  facile  enim 
intellegi  possunt  de  creatione  secunda,  nam  ad  ostendendum  Deum  loco 
parvorum  animalium  ursos  et  leones  Aegyptiis  immittere  potuisse,  satis 
erat  provocare  ad  creationem  secundam,  ad  quam  pertinet  primorum 
animalium  formatio.  —  Etiam  verba  Hebr.  11,  3;  „Fide  intellegimus 
aptata  esse  saecula  verbo  Dei,  ut  ex  invisibilibus  visibilia  fierent”,  a  multis 
exponuntur  de  creatione  secunda,  et  favet  verbum  „aptari”  (xaxapxt^wj ; 
s.  Thomas  per  „invisibilia”  intellegit  „rationes  rerum,  quae  sunt  in  mente 
divina”  (S.  Th.  I,  65,  4,  ad  1;  cfr.  etiam  Rev.  Biblique ,  1907,  p.  88.)  — 

3  Past.  mand.  1,  1.  —  4  Apol  17.  —  5  S.  Th.  I,  44,  1,  c;  cfr.  S.  c.  G.  2,  15 — 16. 


6  S.  I,  C.  I,  A.  I.  —  SOLUS  DEUS  CREAVIT  _ 

invenitur  in  aliquo  per  participationem,  necesse  est  quod 
causetur  in  ipso  ab  eo,  cui  essentialiter  convenit.  Ostensum  est 
autem  x,  quod  Deus  est  ipsum  esse  per  se  subsistens ,  et 
iterum  ostensum  est  2,  quod  esse  subsistens  non  potest  esse 
nisi  unum.  Relinquitur  ergo,  quod  omnia  alia  a  Deo  non 

sint  suum  esse,  sed  participent  esse.” 

Celebris  objectio  est:  ex  nihilo  nihil  fit!  Verum  est,  nihil 
fieri  absque  causa  efficiente;  verum  est,  nihilum  non  esse 
causam  materialem  alicujus  entis; -verum  denique  est,  causas 
secundas  nihil  producere  posse  absque  materia  praeexsistente , 
sed  minime  sequitur  id  etiam  apud  Deum  impossibile  esse. 
Indigentia  enim  subjecti  patientis,  quum  ex  limitata  activitate 
subjecti  agentis  procedat,  in  Deum,  qui  est  actus  purus  et 
illimitatus,  cadere  nequit.  Merito  igitur  S.  IRENAEUS :  „Deus 
autem  quam  homines  hoc  primo  melior  est,  quod  materiam 
suae  fabricationis,  cum  antea  non  esset,  ipse  adinvenit”  3. 


Scholion.  De  modo  creationis . 

i.  Solus  Deus  universum  mundum  creavit. — Dogma  fidei 
est  ex  CONC.  LATER.  IV.  ,,Unus  solus  est  verus  Deus..., 
unum  universorum  principium,  creator  omnium  4.  Revera 
aperte  Scriptura :  „Ego  Dominus,  faciens  omnia,  extendens 
coelos  solus  stabiliens  terram  et  nullus  mecum”  *;  unde 
merito  AUGUSTINUS:  „Neque  fas  est  ullius  creaturae,  quamlibet 
minimae  .  .  .,  creatorem  nisi  Deum  credere  ac  dicere 

Hoc  posito  quaeri  solet:  num  repugnet  creatura  creans 7  i 
Qua  in  re  a.  certum  est,  nullum  creaturam  posse  esse  causam 
principalem  alicujus  creationis,  ita  scii,  ut  virtute  propria 
aliquid  creare  posset.  Scriptura  insinuat,  ss.  Patres  aperte 
docent,  creationem  esse  opus  divinum  omnino  incommunica¬ 
bile  8.  Idem  dictat  ratio :  enti  limitato  virtus  illimitata  con¬ 
venire  nequit;  atqui  virtus  creativa  de  se  est  virtus  illimitata; 


i  j  g  ^  2  g — 4.  —  3  Adv.  Haer.  II,  10,  4*  A  Gfr.  Denz. 

Enchir.  n°.  355.  —  5  Isa.  44,  24.  —  6  De  Civ.  12,  24.  —  7  Cfr.  5.  Th.  I, 
45,  5;  S.c.  G.  2,  21;  de  Pot.  3,  4-  -  8  Cfr.  v.  g.  Heinrich,  Dogm. 
Theol.  V,  6  262,  PESCH,  Praei  Dogm.  III,  n°  27. 

ergo  —  Prob.  minor:  actio  creandi  nullo  modo  a  materia 
pendet  et  solo  voluntatis  actu  perficitur;  actus  autem  volun¬ 
tatis  se  aequaliter  extendit  ad  omnia  quae  rationem  entis 
habere  possunt;  ergo  qui  haberet  virtutem  creandi  eo  ipso 
omnia  intrinsece  possibilia  creare  posset. 

Deinde  b.  communius  docent  auctores  contra  Lombardum  1 
et  Suarez  2,  creaturam  ne  quidem  ut  causam  instrumentalem 
physicam  adhiberi  posse  ad  aliquid  creandum.  Etenim  de 
ratione  causae  instrumentalis  est,  quod  propria  actione  ope¬ 
retur  dispositive  ad  effectum  principalis  agentis;  atqui  ipsa 
notio  creationis  talem  dispositionem  effectui  principalis  agentis 
praeviam  excludit;  ergo  in  creatione  non  est  locus  causae 
instrumentali.  —  Prob.  minor:  in  creatione  effectus  princi¬ 
palis  agentis  est  esse;  causa  igitur  instrumentalis  actione 
propria  deberet  producere  dispositionem  ad  esse,,  i. e.  aliquid 
medium  inter  nihilum  et  ens;  tale  autem  medium  non  datur. 

2.  Deus  libere  mundum  creavit.  —  Dogma  fidet  est  ex  8. 
CONC.  VATIC.  ,,Si  quis  Deum  dixerit  non  voluntate  ab 
omni  necessitate  libera,  sed  tam  necessario  creasse,  quam 
necessario  amat  seipsum,  a.  s.”  3.  Intellegitur  libertas  non 
solum  a  coactione,  sed  imprimis  a  necessitate  naturae,  libertas 
tum  contradictionis  (qua  Deus  potuit  aut  creare  aut  a  creando 
abstinere),  tum  specificationis  (qua  Deus  potuit  aut  hunc  aut 
alium  mundum  creare).  Scriptura  aperte  dicit,  Deum  operari 
,, omnia  secundum  consilium  voluntatis  suae”  4.  Idem  docent 
ss.  Patres,  e.  g.  s.  IRENAEUS:  „Ipse  omnia  libere  fecit,  et 
quemadmodum  voluit”  s.  Ceterum  confer  quae  dicuntur  in  tract. 
de  Deo  uno ,  circa  voluntatem  Dei  6.  Neque  in  contrarium 
facit  adagium:  ,, bonum  est  diffusivum  sui”;  nam  sensus  est: 
bonum,  i.  e.  res  ut  objectum  appetitus,  facit  appetere  media 
ad  ipsum,  a.  v.  finis  bonitatem  seu  appetibilitatem  suam 
communicat  mediis. 


1  Sent.  IV,  5,  3.  —  2  Metapkys.  Disp.  20,  s.  5.  —  3  Can.  de  Deo  Creat.  5.  — 

4  Ephes.  1,  11.  —  5  Adv.  Haer.  III,  8,  3.  —  6  De  Deo,  n°  103. 


8  S.  I,C.  I,  A.  I.  —  OPTIMISMUS;  CREATIO  IN  TEMPORE 

9.  Dogma  catholicum  de  libertate  Dei  in  creando  excludit 
Optimismum ,  illam  scii,  opinionem  Leibnitzii  aliorumque, 
secundum  quam  Deus  in  creando  teneretur  ad  optimum. 
Sane  si  teneretur  ad  optimum,  non  esset  ab  omni  necessitate 
liber,  careret  enim  libertate  specificationis.  Verum  quidem 
est,  causam  perfectissimam  perfectissime  operari  debere,  sed 
inde  sequitur  tantum  Deum  modo  perfectissimo  operari,  minime 
vero  effectum  extra  Deum  debere  esse  perfectissimum  1.  Quin- 
imo  mundus  absolute  optimus  repugnat:  creatura  enim, 
quantumvis  perfecta  supponatur,  necessario  finita  est,  unde 
semper  alia,  magis  perfecta,  cogitari  potest. 


IO.  3.  Deus  mundum  creavit  in  tempore.  —  Quum  tempus 
sit  ,, numerus  motuum  [seu  mutationum]  secundum  prius  et 
posterius”  2,  evidens  est,  non  exstitisse  tempus  antequam  exsi¬ 
sterent  entia  mutationibus  obnoxia,  i.  e.  creaturae;  unde  S. 
AUGUSTINUS:  ,, Procul  dubio  non  est  factus  mundus  in  tempore, 
sed  cum  tempore”  3.  Sed  sensus  assertionis  est,  mundum 
initium  habuisse ,  et  non  ab  aeterno  creatum  fuisse.  Ita  autem 
est  fidei  dogma  ex  CONC.  VATIC. :  ,,Deus  ...  ab  initio  tem¬ 
poris  utramque  de  nihilo  condidit  creaturam”  4.  Et  merito 
ita  profitemur,  dicente  Scriptura:  ,, Dominus  possedit  me  ab 
initio  viarum  suarum,  antequam  quidquam  faceret  a  prin¬ 
cipio”  s.  Ita  etiam  intelligendum  est  illud:  ,,In  principio  creavit 
Deus  coelum  et  terram”  6.  Neque  obstat  ratio;  quamvis  enim 
actio  creandi  in  Deo,  quum  a  divina  essentia  realiter  non 
distinguatur,  aeterna  sit,  minime  sequitur  etiam  terminum 
externum  ab  aeterno  fuisse.  Deus  enim  aeterno  voluntatis 
suae  actu  determinavit,  tum  ut  mundus  fieret,  tum  ut  hoc 
determinato  tempore  firet  7. 

II.  De  quaestione,  num  ratione  probari  possit  mundum  habuisse 
initium,  a.  v.  num  repugnet  mundus  vel  saltem  aliqua  creatura 

1  Cfr.  5,  Th.  I,  25,  6,  ad  1.  —  2  S.  Thom.  1.  c.  10,  1,  c.  —  3  De  Civ.  11, 
6.  —  4  Const.  De  fid.  cath.  cp.  1;  cfr.  Denz.  n°  428.  —  5  Prov.  8,  22; 
cfr.  Jo.  17,  5;  Ephes.  1,  4.  —  6  Gen.  1,1.  —  7  Cfr.  S.  c.  G.  2,  35. 

ab  aeterno  creata ,  non  conveniunt  auctores.  Non  agitur  utique 
de  creatura  stricto  sensu  aeterna,  sed  quaestio  est:  num  dari 
posset  aliqua  creatura,  cujus  duratio  a  parte  ante  non  habuisset 
initium,  quamvis  a  parte  post  continuo  augeretur.  Jam  s. 
THOMAS,  quem  multi  ex  ejus  schola  sequuntur,  dicit  ^Mun¬ 
dum  non  semper  fuisse  sola  fide  tenetur,  et  demonstrative 
probari  non  potest”  1.  S.  Bonaventura  cum  aliis  plurimis 
docet:  ,, Ponere  mundum  aeternaliter  productum,  omnio  est 
contra  rationem,  hoc  enim  implicat  in  se  manifestam  contra¬ 
dictionem”  2.  Consulantur  philosophi.  Monemus  tamen  argu¬ 
menta  pro  exsistentia  Dei  ita  esse  construenda,  ut  non 
temporalitate,  sed  contingentia  mundi  nitantur.  Quid  enim 
reponeres  adversario  respondenti :  ipse  catholicae  philosophiae 
coryphaeus,  s.  Thomas,  materiam  ab  aeterno  exsistentem 
impossibilem  dicere  non  est  ausus. 

4.  Causa  mundi  sunt  Pater ,  Filius  et  Spiritus  S.,  quatenus  12. 
sunt  unum  essentia.  —  Dogma  fidei  est  ex  CONC.  FLORA 
„Pater  et  Filius  et  Spiritus  S.  non  [sunt]  tria  principia  crea¬ 
turae,  sed  unum  principium”  3.  Omnia  siquidem  opera  ad 
extra  tribus  personis  sunt  communia.  Quum  igitur  creaturae 
procedant  a  Deo,  non  ut  est  trinus,  sed  ut  est  unus,  et  quum 
creaturae  Deum  solum  repraesentent,  secundum  quod  est 
causa,  earum,  sequitur  Trinitatem  personarum  ex  creaturis 
cognosci  non  posse.  Quodsi  theologi  nihilominus  dicunt, 
posita  revelatione  in  singulis  creaturis  inveniri  posse  aliquam 
repraesentationem  ss.  Trinitatis,  aut  per  modum  imaginis, 
aut  saltem  per  modum  vestigii,  id  unum  intellegunt :  in  sin¬ 
gulis  creaturis  plus  minusve  relucere  ea  attributa  essentialia, 
quae  divinis  personis  appropriari  solent 4. 

Prop.  2.  Deus  mundum  juxta  aeternas  suas  ideas  crea-  13. 
vit.  —  Certum  est. 

Idea,  seu  idea  exemplaris,  quae  etiam  causa  exemplaris 

1  S.  Th .  I,  46,  2,  c.  —  2  In  II  Sent.  d.  1,  p.  1,  a.  1,  q.  2.—  3  Denz. 

n°.  598.  —  4  Cfr.  S.  Th.  I,  45,  7. 

dicitur,  est  „forma,  quam  aliquid  imitatur  ex  intentione  agentis, 
qui  determinat  sibi  finem”  x.  Ideae  igitur  divinae  sunt  ratio¬ 
nes  seu  conceptus  rerum  creandarum ,  in  divino  intellectu 
exsistentes.  Adjunximus  autem  vocum  \  aeternas,  ut  indicetur, 
ideas  illas  esse  primas  causas  exemplares  rerum ;  si  enim  ab 
aeterno  in  mente  divina  exsistunt,  utique  aliunde  mutuatae 

non  sunt. 

Probatur.  i°  Ex  s.  Scriptura:  ,, Domino  Deo,  antequam 

crearentur,  omnia  sunt  agnita”  2. 

2°  Ratione.  Evidens  est,  Deum  in  creando  per  intellectum 
egisse,  ergo  in  mente  sua  habuit  ideas  exemplares,  secundum 
quas  res  faceret.  Has  autem  ideas  non  aliunde  hausit,  tum 
quia  non  erat  unde  eas  hauriret,  tum  potissimum  quia  scientia 
Dei  plane  independens  est.  Ergo  ideae  divinae  sunt  primae 
causae  exemplares  omnium  rerum  3. 

Scholion.  De  pluralitate  idearum ,  necnon  de  cognitione 
matutina  et  vespertina. 

i.  Quia,  teste  AUGUSTINO,  „ singula  propriis  sunt  creata 
rationibus”  4  locuti  sumus  de  ideis  divinis  in  plurali.  Et 
merito;  in  quantum  enim  idea  dicit  res  intellectas  a  Deo,  plu¬ 
ralitas  idearum  in  Deo  est;  nec  officit  ejus  simplicitati  quod 
plura  cognoscit.  In  quantum  vero  idea  dicit  medium ,  quo 
Deus  omnia  cognoscit,  una  tantum  in  eo  admittenda  est  idea, 
quae  est  ipsa  divina  essentia,  non  qua  essentia  est,  sed  qua¬ 
tenus  est  intellecta  a  Deo  ut  diversisimis  modis  imitabilis  ad 
extra.  —  Res  alio  modo  ita  enuntiari  potest.  Formaliter 
loquendo  in  Deo  una  tantum  idea  est  (medium,  quo  Deus 
intellegit),  quae  est  ipsa  divina  essentia;  sed  quum  Deus  hac 
idea  plurima  simul  cognoscit,  ipsa  virtualiter  multiplex  est, 
aequivalet  enim  multis  ideis  (verbis,  speciebus  expressis)  in 
nobis.  Vides  ideas  divinas  ab  ipso  Deo  non  realiter  distingui  ; 


1  S.  Thom.  de  Ver.  3,  1.  —  2  Eccli,  23,  29.  —  3  Cfr.  S.  Th.  I,  15,  1 ; 
44,  3.  —  4  Lib.  83  Quaest.  qu.  46,  2. 


S.  I,  C.  I,  A.  I.  —  MUNDUS  CREATUS  AD  GLORIAM  DEI  I  I 

hinc  eodum  prorsus  sensu  dicitur:  ideae  divinae  sunt  primae 
causae  exemplares  rerum,  et:  Deus  est  prima  causa  exem¬ 
plaris  rerum. 

2.  Ideae  divinae,  juxta  quas  creaturae  factae  sunt,  aliquando  15. 
vocantur  mundus  intellegibilis  aut  idealis:  xoqxo?  vo^xo?  ;  ipsae 
vero  creaturae  mundus  sensibilis  seu  realis :  xoajxo*;  aiaffrjTOc;. 
Praeterea  ideae,  quum  sint  terminus  intellectionis  divinae, 
appropriantur  Verbo  seu  Filio.  Hinc  explicatur,  quo  sensu 
s.  Augustinus  in  angelis  distinguere  potuerit  cognitionem 
creaturarum  matutinam  et  vespertinam  L  Cognitio  matutina 
vocatur  illa,  qua  angeli  res  creatas  cognoverunt  in  Verbo, 
videndo  scii,  earum  ideas  exemplares;  vespertina  vero,  qua 
creaturas  cognoverunt  in  seipsis,  id  est:  per  species  creatas. 

,, Cognitio  quippe  creaturae  in  seipsa  decoloratior  est,  ut  ita 
dicam,  quam  cum  in  Dei  Sapientia  cognoscitur,  velut  in  arte 
qua  facta  est”  2. 

Prop.  3.  Deus  mundum  ad  suam  gloriam  creavit.  16 

1.  Aliud  est  quaerere  rationem  volitionis  divinae  mundum 
creantis:  motivum  ipsius  Creatoris;  aliud  quaerere  finem 
creaturis  praefixum ,  n.  p.  id,  ad  quod  ipsae  res  creatae  ex 
voluntate  Dei  ordinantur. 

Ex  tract.  de  Deo  Uno  constat,  divinam  bonitatem  esse  uni¬ 
cam  rationem,  propter  quam  Deus  vult  quidquid  extra  seipsum 
vult.  Amor  igitur  suae  bonitatis  divinam  voluntatem  movit 
ad  creandum,  i.  e.  ad  condendum  extra  se  quasdam  simili¬ 
tudines  seu  adumbrationes  propriae  suae  perfectionis:  en  finem 
Dei  creantis,  motivum  divinae  volitionis  in  sua  terminatione 
ad  creaturas.  Hinc  CONC.  VATIC. :  ,,Deus  bonitate  sua  [ratio 
divini  decreti]  et  omnipotenti  virtute  [principium  exsequens], 
non  ad  augendam  suam  beatitudinem,  nec  ad  acquirendam, 
sed  ad  manifestandam  perfectionem  suam  per  bona,  quae 


1  De  Gen.  ad  Ut.  IV,  22.  —  2  De  Civ.  11,  75  cfr.  29. 

creaturis  impertitur, . . .  condidit  creaturam”  I.  Et  haec  quidem 
probatione  non  amplius  indigent;  unde  hoc  loco  spectamus 
finem  creaturis  praefixum ,  et  quidem  finem  illarum  absolute 
ultimum. 

17.  2.  Gloria  Dei  alia  est  interna,  alia  externa.  Interna  est 
ipsa  infinita  divinae  naturae  perfectio,  propter  quam  aestimari 
et  laudari  meretur  2 ;  externa  est  glorificatio  Dei  per  creaturas. 
Haec  iterum  duplex  est,  n.  p.  objectiva,  quae  consistit  in  mani¬ 
festatione  divinarum  perfectionum  per  creaturas  quascumque, 
et  formalis ,  consistens  in  agnitione  et  laude  divinarum  per¬ 
fectionum  per  creaturas  rationales.  Haec  ultima  optime  definitur 
a  s.  Ambrosio :  clara  cum  laude  notitia.  —  Evidens  est, 
creaturas  nihil  omnio  conferre  posse  ad  gloriam  Dei  internam, 
quae  infinita  quum  sit,  augmenti  aut  diminutionis  capax  non 
est  3.  Igitur  propositio  agit  de  gloria  Dei  externa,  quae  est 
aliquid  extra  Deum,  augmenti  et  diminutionis  capax.  — 
Prop.  est  fidei  dogma  ex  CONC.  VATIC. :  „Si  quis  mundum 
ad  Dei  gloriam  conditum  esse  negaverit,  a.  s.”  4. 

18.  Probatur.  i°  Ex  .r.  Scriptura:  ,,Ex  ipso  et  per  ipsum  et 
in  ipso  [si^  aoxov]  sunt  omnia:  ipsi  gloria  in  saecula  ’  5.  — 
,, Universa  propter  semetipsum  operatus  est  Dominus,  impium 
quoque  in  diem  malum”  6. 

2°  Ratione.  Deus  utpote  sapientissimus  et  sanctissimus  omnia 
recte  ordinare  debuit;  rectus  autem  ordo  postulat,  ut  imper¬ 
fecta  perfectioribus  subdantur,  et  omnia  demum  in  bonum 
perfectissimum,  quod  est  Deus  ordinentur.  Quum  tamen  bono 
divino  intrinsece  nihil  addi  queat,  creaturae  hac  tantum  ratione 
in  bonum  divinum  ordinari  possunt,  ut  illud  extrinsece  pro¬ 
moveant,  cedendo  scii,  in  gloriam  Dei  externam. 

1  Const.  de  Fid  cath.  cp.  1.  —  2  Igitur  gloria  Dei  interna  coincidit  cum 

beatitudine  Dei  objectiva  (objectum,  cujus  possessione  Deus  beatus  est),  et  a 

nobis  concipitur  ut  objectum  beatitudinis  divinae  formalis  (actus,  quo  beatus 

est).  —  3  Idem  valet  de  beatitudine  Dei.  —  4  Can.  de  Deo  creat.  5.  — 

5  Rom.  11,  36.  —  6  Prov .  16,  4;  cfr.  Ps.  18,  2;  Eccli.  17,  7—S;Rom.  1,  20# 

Objiciunt  Hermes  aliique,  doctrinam  expositam  Deum  19 
facere  ambitiosum  ;  —  sed  perperam  Ambitionis  est  proprium 
honorem  inordinate  quaerere ;  atqui  Deus  condendo  mundum 
ad  suam  gloriam  ordinatissime  egit,  nam  rectus  ordo  exigit 
ut  cuncta  inferiora  in  summum  bonum  ordinentur.  Objectio 
non  distinguit  inter  creatorem  et  creaturam.  Creatura  quiescendo 
in  gloria  sua  peccat;  sed  quare?  Quia  ipsa,  utpote  creatura, 
summum  bonum  non  est.  Et  similiter  Deus  peccaret,  si,  per 
impossibile,  non  omnia  ad  semetipsum  referret. 

Scholion.  De  jine  secundario  creaturarum.  —  Cum  fine  20 
mundi  primario,  qui  est  gloria  Dei,  intime  cohaeret  finis 
ejus  secundarius,  n.  p.  felicitas  creaturae  rationalis. 

Deus  creaturas  rationales  condens  ad  suam  gloriam,  eo 
ipso  iis  indidit  necessariam  tendendam  ad  bonum  divinum 
cognitione  et  amore  perfectissime  possidendum.  Atqui  perfecta 
possessio  boni,  ipsi  in  finem  propositi,  creaturae  rationali 
gaudium  affert,  eamque  felicem  reddit.  Igitur  perfecta  asse¬ 
cutio  finis  primarii,  perfecta  cognitio  et  amor  divinae  bonitatis, 
simul  constituunt  beatitudinem  ipsius  creaturae  rationalis. 

Creaturae  irrationales,  neque  ipsae  Deum  formaliter  glo¬ 
rificare  queunt,  neque  propriae  felicitatis  capaces  sunt.  Quem¬ 
admodum  igitur  ad  gloriam  Dei  formalem  mediate  tantum 
concurrunt,  praebendo  scii,  creaturae  intellectuali  materiam, 
unde  divinam  bonitatem  agnoscat  et  laudet,  ita  etiam  in 
ceteris  proxime  ad  usum  et  servitium  rationalis  creaturae 
ordinantur.  Sic  igitur  Deus  est  finis  ultimis  totius  creationis, 
ut  simul  sit  finis  proximus  creaturae  intelligentis,  haec  vero 
finis  proximus  creaturae  materialis. 

At  vero  probe  intellegendum  est,  felicitatem  creaturae  intel¬ 
lectualis  non  esse  nisi  finem  secundamim  creationis,  quum 
Deus  eum  non  primario,  sed  tantum  in  ordine  ad  suam 
gloriam  intendere  potuit.  Neque  solum  secundarius  est,  sed 
etiam  conditionatus ,  nam  ejus  assecutio  ex  ordinatione  divina 
a  recto  libertatis  usu  pendet.  Quum  igitur  omnes  creaturae, 
sive  materiales  sive  rationales,  necessario  cedant  in  gloriam 

Dei,  in  creaturis  rationalibus  a  modo  et  mensura,  qua  Deum 
glorificare  elegerint,  dependet,  utrum  ad  beatitudinem  per¬ 
veniant  necne. 


Art.  II 

De  formatione  mundi  corporei  ex  materia  creata  1 

21.  Nihil  impediebat,  quominus  Deus  ipsa  creatione  mundum 
corporeum  produceret  secundum  eam  formam  ac  statum, 
quem  nunc  habet;  at  Scriptura  opus  formationis  ab  opere 
creationis  distinguit,  et  scientiarum  naturalium  periti  uno  ore 
clamant,  praesentem  ,, coeli  et  terrae’  statum  a  primitiva 
earum  conditione  plurimum  differre.  Hinc  quaestio  d z  modo  et 
ordine ,  quo  Deus  ex  materia  creata  mundum  nostrum 
adspectabilem  finxit  atque  formavit.  Quae  quaestio  ad  theo¬ 
logiam  non  spectaret,  nisi  circa  eam  nonnulla  legerentur  in 
s.  Scriptura,  et  quidem  talia,  quae  prima  facie  videntur  e 
diametro  pugnare  cum  placitis  scientiae  naturalis.  Unde  in  hoc 
art.  id  proprie  quaerimus :  num  et  qua  ratione  cum  doctrina 
fidei  componantur  ea,  quae  scientiarum  cultores  aut  ex  „libro 
naturae”  proferunt,  aut  per  modum  hypotheseos  defendunt. 
Dicemus  primo  de  cosinogomci  biblicu ,  deinde  de  evolutiomsmo . 

§  i.  De  Cosmo  gonia  Biblica. 

22.  Nomine  cosmogoniae  biblicae  veniunt  ea,  quae  Gen.  I,  i  — 

2,  3  narrantur  de  opere  sex  dierum,  sive  de  hexaemero , 

adjecta  requie  diei  septimae. 

I.  Praenotanda.  —  i.  Universa  Scriptura  a  Deo  inspirata 
est;  at  finis  inspirationis  totiusque  Scripturae  erat  docere 
religionem,  ea  n.p.  quorum  notitia  aeternae  saluti  proficua 
est.  Quum  nihilominus  multa  legantur  in  Scriptura,  quae 
per  se  seu  ratione  materiae  profana  sunt,  haec  merito  dicuntur 
inspirata  per  accidens,  seu  propter  alia,  n.p.  propter  res 


1  S.  Thom.  S.  Th.  I,  66—74. 

religiosas,  cum  quibus  aliqua  ratione  connectuntur.  Facile  vides, 
modum  et  ordinem ,  quo  res  materiales  a  Deo  efformatae 
sunt,  pertinere  ad  res  per  accidens  inspiratas .  Hinc  duo  fluunt, 
unum  relate  ad  modum  loquendi  a  Scriptura  adhibitum,  alterum 
relate  ad  leges  interpretationis. 

i.  In  iis,  quae  Scriptura  praeter  proprium  suum  finem  23. 
tangit,  facile  admitti  potest  tractatio  quaedam  vulgaris,  cor- 
respondens  modo  concipiendi,  illorum  hominum  quibus  liber 
proxime  destinabatur.  Potuit  igitur  hagiographus  in  suo 
hexaemero  res  naturales  describere  secundum  morem  conci¬ 
piendi  antiquae  gentis  orientalis  parum  excultae,  seu,  quod  in 
idem  recidit,  secundum  externam  earum  apparentiam  tantum  r. 
Ouodsi  in  nonnullis  externa  illa  apparentia,  modusque  loquendi 
in  illa  fundatus  intimae  rerum  physicarum  conditioni  minus 
respondet,  haud  sequitur  Scripturam  formalis  erroris  ream  esse: 
deerat  enim  intentio  quidquam  de  objectiva  harum  rerum 
ratione  affirmandi.  Nec  refert,  num  hagiographus  sciverit  objec- 
tivam  veritatem  sensibili  apparentiae  non  convenire ;  non  enim 
quaeritur,  quid  hagiographus  apud  semetipsum  cogitaverit,  sed 
quid  in  Scriptura  affirmaverit.  Pone  virum  dicentem:  ,,quum  sol 
altius  in  coelum  ascenderet,  debui  magis  ad  montem  accedere, 
ut  ejus  umbra  fruerer”,  aut:  ^structura  haec  immobilis  stat, 
sicut  terra  sub  pedibus  nostris”;  quidquid  ille  de  objectiva 

1  Monuit  ipse  Leo  XIII:  „Scriptores  sacros...  noluisse  ista  (videlicet 
intimam  adspectabilium  rerum  constitutionem)  docere  homines,  nulli  saluti 
profutura;  quare  eos,  potius  quam  explorationem  naturae  recta  perse¬ 
quantur,  res  ipsas  aliquando  describere  et  tractare  aut  quodam  trans¬ 
lationis  modo,  aut  sicut  communis  sermo  per  ea  ferebat  tempora,  hodieque 
de  multis  fert  rebus  in  quotidiana  vita,  ipsos  inter  homines  scientissimos.  * 
Vulgari  autem  sermone  quum  ea  primo  proprieque  efferantur  quae  cadunt 
sub  sensus,  non  dissimiliter  scriptor  sacer  (monuitque  et  doctor  angelicus 
[1,70,  1,  ad  3])  „ea  secutus  est  quae  sensibiliter  apparent”,  seu  quae  Deus 
ipse  homines  alloquens,  ad  eorum  captum  significavit  humano  more  . 
Enc.  Providentis  simus,  in  Leonis  XIII  allocut.  V,  p.  219  (Ed.  DESCLEE). 

Diu  antea  S.  Hieronymus  scripserat:  „Multa  in  Scripturis  sacris  dicuntur 
juxta  opinionem  illius  temporis,  quo  gesta  referuntur,  et  non  juxta  quod 
rei  veritas  continebat”,  hi  Jerem.  28,  10. 

solis  terraeque  conditione  tenet,  quum  de  illa  reapse  nihil 
affirmet,  sed  consueto  tantum  modo  loquendi  utatur,  neque 
mendax  est,  neque  errorum  formalem  profert.  Eodem  modo 
Scriptura,  salva  veracitate,  potuit  v.g.  inducere  lucum  diurnam 
et  diei  noctisque  vicissitudinem,  ac  si  haec  a  sole  non  penderent, 
potuit  describere  firmamentum  ut  solidum  quoddam  tectum, 
super  quod  congregantur  aquae,  tempore  imbrium,  quando 
,,Deus  aperit  cataractas  coeli”,  descensurae  1 ;  potuit  lunam 
respectu  stellarum  omnium  vocare  luminare  magnum ,  potuit 
denique  totam  narrationem  ita  institutere,  ac  si  terra  esset 
centrum  mundi.  Errasset  utique,  si  haec  omnia  reapse  ita 
esse  affirmasset,  nunc  autem  nihil  in  hac  materia  affirmans, 
nihil  negans,  solummodo  usus  est  conceptibus  et  sermone 
populi  sui,  ut  modo  ipsis  intellegibili  inculcaret,  omnia  a  Deo 

esse  profecta. 

2.  In  iis,  quae  Scriptura  praeter  proprium  institutum  tangit, 
generatim  admitti  potest  major  quaedam  interpretationis  lati¬ 
tudo,  tum  quia  norma  dogmatica:  sensus  ecclesiae,  iis  non 
ita  applicatur,  tum  quia  facilius  haberi  potest  rasio  sufficiens 
recedendi  a  sensu  obvio. 

Interpretationem  hexaemeri  quod  attinet,  neque  exstat 
decisio  ecclesiae,  neque  unanimis  sententia  Patrum,  uti  patet 
ex  verbis  s.  Thomae:  ,, Circa  mundi  principium  aliquid  est, 
quod  ad  substantiam  fidei  pertinet,  scii,  mundum  incepisse 
creatum ;  et  hoc  omnes  sancti  concorditer  docent.  Quo 
autem  modo  et  ordine  factus  sit,  non  pertinet  ad  fidem  nisi 
per  accidens,  in  quantum  in  Scriptura  traditur,  cujus  veritatem 
diversa  expositione  sancti  salvantes,  diversa  tiadiderunt 
Revera  saltem  a  tempore  s.  Augustini  datur  explicatio  a 
sensu  obvio  et  communiori  veterum  intellectu  plurimum 
recedens,  quam  doctores  scholastici  semper  licitam  habuerunt 


1  Cfr.  Gen.  7,  11;  8,  2;  IV  Rsg.  7,  2;  II  Parat.  7,  13;  ili.  103,2,3, 
148,  4;  Job.  37,  18.  —  2  In  II  Sent.  d.  12,  q.  1,  a.  2. 

et  cum  reverentia  tractarunt  x.  Igitur,  dummodo  inspiratio  et 
veritas  Scripturae  inconcussae  teneantur,  principia  dogmatica 
non  vetant,  quominus  a  sensu  obvio  et  vulgata  veterum 
interpretatione  recedatur.  Neque  hanc  libertatem  abstulit 
Decretum  Commiss.  pontificiae  de  Re  Biblica ,  diei  30  Junii 
1909,  quod  in  tractatu  De  Fotitibus  n°  94  exhibuimus. 

Neque  liberiori  expositioni  obstant  principia  satiae  herme- 
neutices.  Profecto,  numquam  licet  a  sensu-  obvio  recedere 
absque  quadam  necessitate,  i.  e.  absque  ratione  vere  probabili 
et  solida 1  2.  At  hujusmodi  ratio  sufficiens  longe  facilius  habetur 
respectu  eorum,  quae  per  accidens  tantum  inspirata  sunt, 
quam  respectu  aliorum:  constat  enim  Scripturam  de  rebus 
profanis  saepe  minus  stricte,  minisque  proprie  loqui.  Praeterea 
ipsa  subjecta  materia  clamat  nihil  prohibere,  quominus  in 
hujusmodi  rebus  ratio  sensum  obvium  relinquendi  petatur  ex 
scientiis  naturalibus.  Quum  enim  veritas  veritati  non  contra¬ 
dicat,  clarum  est  verum  Scripturae  sensum  non  esse  eum, 
quem  certa  scientiae  naturalis  placita  excludunt.  Imo  tum 


1  Sententia  s.  Augustini,  quam  fuse  expositam  invenies  in  de  Gen . 
ad.  litt.  IV,  c.  21  seq.)  huc  redit.  Omnia  simul  creata  sunt  uno  eodemque 
momento;  attamen  creaturae  organicae  tunc  ,,potentialiter”,  seu  „secundum 
rationes  seminales”  tantum  condita  sunt,  actu  postea  apparuerunt.  Sex 
dies  genesiaci  significant  totidem  actus  cognitionis  angelicae  de  sex 
generibus  creaturarum,  quas  angeli  cognoverunt  tum  in  seipsis  (vespere), 
tum  in  Verbo  (mane).  Hanc  interpretationem  b.  Augustinus,  utique 
opinando  tantum,  ut  verum  et  proprium  Scripturae  sensum  proposuit 
(Cfr.  1.  c.  28).  —  S.  Thomas  de  utraque,  quam  cognoscebat,  expositione, 
vulgata  n.  p.  et  Augustiniana,  scribit:  ,,Et  haec  quidem  positio  [de  sex 
diebus  naturalibus  successivis]  est  communior  et  magis  consona  videtur 
litterae,  quantum  ad  superficiem.  Sed  prior  [s.  Augustini]  est  rationabilior 
et  magis  ab  irrisione  infidelium  S.  Scripturam  defendens ....  Et  haec 
opinio  plus  mihi  placet.  Tamen  utramque  sustinendo,  ad  omnia  argumenta 
respondendum  est”  (In  II  Sent.  1.  c.;  cfr.  S.  Th .  I.  74,  2.  c.,  ubi  s. 
doctor  neutri  sententiae  praejudicare  voluit.).  Secundum  S.Bonaventuram 
positio  s.  Augustini  „probabilis  et  rationabilis”  est,  sed  vulgata  „positio 
securius  et  utilius  est  sustinenda”  (In  II  Sent.  d.  13,  a.  1,  q.  1).  — 

2  Cfr.  v.  d.  Laar,  Introd.  gen.  in  S.  Script.  p.  33 7. 

vulgaris  prudentia,  tum  reverentia  verbi  divini  vetant,  ne 
theologus  ut  certum  Scripturae  sensum  eum  defendat,  quem 
superficies  quidem  litterae  habere  videtur,  sed  cui  ex  penu 
scientiarum  rationes  vere  probabiles  opponuntur. 

Jam  recentiorum  scientiarum,  geologiae  praesertim  et  palae- 
ontologiae,  cultores  increduli,  protestantes,  catholici,  unanimiter 
docent,  mundum  nostrum  intra  sex  dierum  naturalium  spatium 
efformatum  non  esse.  Et  quamvis  in  illorum  scientiis  multa 
incerta  sint,  in  hoc  negotio  ea  proferunt  argumenta,  quibus 
assensus  denegari  prudenter  nequit.  Habetur  itaque  ratio 
sufficiens,  imo  vero  necessitas,  in  explicando  hexaemero  a 
sensu  obvio  nonnihil  recedendi.  Neque  propterae  locus  est 
celebrandi  victoriam  scientiae  de  fide,  aut  saltem  de  theologia; 
nam  explicatio  olim  vulgata  numquam  ad  fidem  pertinuit, 
theologia  vero  minime  vincitur  in  eo,  quod  propria  sua  prin¬ 
cipia  applicando  interpretationem  minus  rectam  dimittat. 

26.  2.  Aliud  est  solam  causam  primam  memorare,  aliud  causas 
secundas  excludere.  Qui  scientias  naturales  tradunt,  solas 
causas  secundas  memorare  solent;  qui  religionem  promovere 
intendit,  causae  primae  unice  attendere  potest,  non  excludendo 
sed  dimittendo  secundas.  Quum  igitur  finis  Scripturae  sit 
docere  religiosa,  mirum  non  est,  eam  in  singulis  hexaemeri 
operibus  solam  causam  primam,  Deum,  memorare;  neque 
exinde  certo  inferre  licet :  ergo  in  his  omnibus  causae  secundae 
partes  non  habuerunt.  Quodsi  aliunde,  n.  p.  ex  scientiis 
naturalibus,  aut  certo  aut  saltem  cum  solida  probabilitate 
ostendatur,  causas  secundas  alicubi  revera  intervenisse,  facile 
ostendimus,  id  veracitati  Scripturae  haud  officere,  praesertim 
quum  ex  ipsa  Scriptura  constet,  modum  productionis  rerum 
in  hexaemero  non  semper  complete  referri.  Lege  Gen.  2,  7, 
18 — 22  collata  cum  Gen.  I,  27. 

27,  3.  Animadvertisse  juvat,  hexaemero  biblico  subesse  schema 
quoddam  artificiosum ,  ab  ipso  auctore,  narrationem  suam 
recapitulante,  indicatum:  , figitur  perfecti  sunt  coeli  et  terra 

x.  Primo  siquidem  narravit  prae- 
(coeli  et  terra),  in  quibus  exercitus 
primum  triduum;  deinde  productionem  ipsorum 


et  omnis  exercitus  eorum 
parationem  regionem 
movebuntur: 
exercituum:  alterum  triduum. 
1  a  dies.  Producta  luce  (quam  om¬ 
nis  ordinatio  praesuppo- 
nit),  constitutaque  par 
eam  diei  et  noctis  vicis¬ 
situdine. 

2 a  dies,  extenditur  firmamentum , 
quo  aquae  supernae  ab 
aquis  inferioribus  divi¬ 
duntur  (et  simul  exsistere 
incipit  spatium  inter 
aquas  terrestres  et  firma¬ 
mentum:  coelum  aereum ); 

3 a  dies,  deinde  aquae  inferiores 
confluunt  in  maria ,  ita 
ut  appareat  aridum  seu 
terra ,  quae  mox  vestitur 
herba  virenti  atque 
arboribus. 

Jam  distincta  sunt  receptacula, 
paratae  regiones:  „Perfecti  sunt 
coeli  [firmamentum  et  coelum  ae¬ 
reum]  et  terra  [mare  et  aridum”]. 


Producitur  exercitus  side-  4 a  dies, 
rum,  quae  moventur  in  fir¬ 
mamento,  et  dividunt  diem 
ad  noctem; 

producuntur  exercitus  5 a  dies. 
aquarum  inferiorum  ^pul¬ 
lulet  aqua  pullulatione 
animae  viventis”)  et  exer¬ 
citus  coeli  aerei  („et  vola¬ 
tilia  volent  super  terram 
ad  faciem  firmamenti”); 

producitur  exercitus  terrae  6a  dies, 
aridae:  animalia  terrestria, 
homines  quibus  herba  cet. 
dantur  in  alimentum. 

„Perfecti  sunt  omnis  exercitus 
eorum”. 


Jam  vero  consideratio  hujus  schematis,  quod  logicam  potius 
quam  chronologiam  sapit,  id  forsan  efficiet,  ut  minus  arbitraria 
minusque  improbabilis  alicui  videatur  sententia  asserens, 
Scripturam  non  voluisse  ordine  chrotiologico  opera  creationis 
recensere  3. 


1  Gen.  2,  1  secundum  hebraeum,  ubi  legitur  =  exercitus  eorum. 

T#  T:  ; 

Cfr.  hac  de  re  Zapletal,  Schopfungsber.  p.  71.  —  2  Familiare  erat 
Semitis  sidera  comparare  exercitui.  Pro  Israelitis  cfr.  Deut.  17,  ^'ijudic. 
5,  20;  IV  Reg.  21,  3 — 5;  Isa.  40,  26.  —  3  Doctores  antiqui  schema 
praedictum  haud  ignorarunt  (LOMBARD.  Sent.  II,  14,  6;  s.  THOM.,  S.  Th. 
I,  65,  probem.;  70,  1,  c.);  quum  tamen  niterentur  versione  Vulgata, 
quae  habet:  „perfecti  sunt  coeli  et  terra  et  omnis  ornatus  eorum”,  posue- 

4.  Ex  quibusdam  affinitatibus,  quae  inter  hexaemeron 
biblicum  et  cosmogonius  aliarum  gentium,  praesertim  babylo- 
niorum,  exsistere  dicuntur  nonnulli  rationalistae,  duce  impri¬ 
mis  Gunkel,  inferunt  s.  Scripturam  a  mytho  babylonico 
dependere.  Factum  dependentiae  cujuscumque  admittentes, 
aliqui  catholici  autumarunt,  hagiographum  aut  in  nonnullis 
accidentalibus  narrationem  popularem  esse  secutum  x,  aut 
traditiones  finitimarum  gentium  nonnihil  respexisse  eo  fine, 
ut  israelitae  contra  earum  errores  efficacius  munirentur  2. 
Sed  affinitates,  quae  proferuntur,  ita  paucae  sunt  et  vagae, 
ut  haud  certo  ostendant,  hagiographum  nostrum  cosmogo- 
niam  aut  babyloniorum  aut  aliarum  gentium  cognovisse  3. 

Ceterum  cosmogonia  nostra  ab  aliis  plurimum  differt , 
cum  enim  traditiones  populorum  erroribus  polytheisticis  et 
ineptiis  scateant,  materiamque  improductam  admittant,  cos¬ 
mogonia  biblica  purum  monotheismum  et  creationem  ex 
nihilo  docet,  nihilque  Deo  indignum  continet ,  quod  sane  non 
mediocre  divini  auxilii  argumentum  est  4. 

runt  opus  distinctionis  (propter  verbum  dividere,  quod  in  opere  iae  et 
2ae  diei  occurrit)  et  opiis  ornatus.  Productionem  plantarum,  quae  sensu 
verissimo  dicerentur  „ornatus”  terrae,  non  sine  aliqua  violentia  ad  opera 
distinctionis  traxerunt,  „quia  immobiliter  terrae  inhaerent”(A.  Th.  I, 
69,  2,  ad  1).  At  pleno  jure  excluduntur  a  numero  exercituum, qui  in 
hebraeo  a  procedendo ,  i.  e.  a  motu  locali  nomen  habent.  —  1  LaGRANGE 
in  Rev.  Bibi .  1896,  p.  513;  Holzhei,  Schopfung,  Bibel  und  Inspiration 
(1902)  p.  36,  41.  —  2  Zapletal,  Der  Schdpfungsbericht ,  p.  69.  — 
3  cfr.  Nikel,  Genesis  und  Keilschriftforschung ,  p.  24—124.  —  4  Ipse 
Gunkel:  Die  Verschiedenheit  der  babylonischen  Schopfungsgeschichte 
und  der  von  Genesis  I  ist  sehr  gross,  sie  kontte  kaum  grosser  gedacht 
werden.  Dort  alles  wild  und  grotesk,  himmelsturmende  barbarische 
Poesie,  und  hier  die  feierliche,  erhabene  Ruhe  einer  weitlaiifigen  und 
manchmal  etwas  niichternen  Prosa.  Dort  die  Gotter  im  Laufe  der  Dinge 
entstanden,  hier  Gott  von  Anfang  an  derselbe.  Dort  der  Gott,  der  im 
heissem  Kampfe  das  Ungeheuer  erschlagt  und  aus  dessen  Leib  die  Welt 
bildet,  hier  der  Gott,  der  spricht  und  es  geschieht”  (. Schopfung  und 
Chaos ,  p.  118.)  Und  Ottlis:  „Man  glaubt  aus  den  wirren  Phantasien 
eines  Fieberkranken  in  die  reine  Atmosphare  gesunder  Geistesklarheit 
und  Nuchternkeit  zu  treten,  wenn  man  von  den  babylonischen  Eposhei 
ersten  Kapitel  der  Bibel  kommt”.  (Apud  Nikel,  1.  c.,  p.  n6)- 


zum 

II.  Diversae  expositiones.  —  Apud  omnes  in  confesso  29. 
est,  in  cosmogonia  biblica  revera  doceri  1 :  a.  mundum  adspec- 
tabilem  cum  omnibus,  quae  in  eo  continentur,  a  solo  Deo, 
absque  labore,  in  tempore  creatum  esse ;  b.  omnia,  quae 
creata  sunt,  esse  bona.  Praeterea  certum  est,  narrationem 
hexaemeri  in  commendationem  requiei  diei  septimae  ordinari. 
Quoad  cetera  admodum  variae  inter  ipsos  catholicos  circum¬ 
feruntur  expositiones,  quae  tamen  omnes  ad  tres  veluti 
formas  principales  revocari  possunt. 

1.  Explicatio  litteralis,  olim  communissima,  in  omnibus  30. 
sequitur  sensum  obvium.  Contendit  itaque  post  creationem 
proprie  dictam,  mundum  ad  praesentem  suum  statum  per¬ 
ductum  esse  intra  spatium  sex  dierum  communium,  et  secundum 
ordinem  narrationis  genesiacae.  Ad  difficultates  ex  scientiis 
naturalibus  petitas  diversimode  respondetur. 

i°  Alii  putant,  strata  geologica  cum  suis  fossilibus  2  formari 
potuisse  par  varias  inundationes,  aliasque  catastrophas  post- 
adamiticas,  et  praecipue  per  diluvium  biblicum :  theoria 
diluvialis  3. 

At  vero  scientiarum  cultores  opponunt,  has  causas  —  sup¬ 
posita  etiam  universalitate  geographica  diluvii  —  prae  altitu¬ 
dine  stratorum  esse  omnino  insufficientes.  Praeterea  in  theoria 
diluviali  explicari  nequit,  quare  in  omnibus  stratis,  formatione 
quaternaria  antiquioribus,  nulla  inveniantur  vestigia  hominis ; 
quare  in  toto  systemate  palaeozoico  nullae  prostent  volucrum 
ac  mammalium  reliquiae,  cet.  Peculiarem  difficultatem  in  hac 
theoria  facit  opus  quartae  diei.  Dicitur  solem,  cet.  quarta  die 
non  factam  sed  perfectam  esse  praesertius  in  sua  habitudine 
ad  terram,  aut  solem,  cet.  tunc  primam  visibilem  fuisse. 

1  Abstrahimus  hoc  loco  ab  iis,  quae  creationem  hominis  respiciunt. 

—  2  Cfr.  Beysens,  Ontwikk.  d.  organ.  Soorten.  p.  8;  H.  Haas,  Catechismus 
der  Geologie ,  Ed.  5,  1895;  A.  Raingeard,  Notions  de  Geologie ,  Ed.  3, 

1902.  —  3  Ita  inter  recentiores  A.  Bosizio,  Das  Hexaem.  u.  die  Geologie , 
1865;  G.  J.  Burg,  Bibi.  Chronologie,  1894;  A.  Trissl,  Das  bibi.  Sechstage- 
iverk ,  1894;  Dr.  Hahn,  Die  Entstehung  d.  Weltkdrper ,  1895. 

2°  Alii  putarunt,  strata  geologica  relicta  esse  ex  anteriori 
quadam  creatione.  Supponunt  siquidem  Gen.  I,  2  describi 
ruinam  prioris  mundi  a  Deo  destructi,  versibus  vero  subse- 
quentibus  narrari  restitutionem  universi  ad  praesentem  suum 
statum,  intra  sex  dies  ordinarios  effectam:  theoria  restitutionis  L 

Theoria  haec  gratis  confingit  completam  creationem  (secun¬ 
dam)  inter  versum  primum  et  secundum  Gen.  i,  neque  factis 
geologicis  satisfacere  videtur,  quum  strata  terrestria  ut  pluri¬ 
mum  non  violenti  quadam  catastrophe,  sed  continuis  ientisque 
conversionibus  formata  dicantur. 

2.  Explicatio  periodistica  tenet : 

i°  Dies  genesiacos  intellegendos  esse  longas  temporis  perio¬ 
dos;  hanc  enim,  aiunt,  significationem  et  vox  □1''  (=  dies) 
admittit,  et  contextus  suadet,  quum  tres  priores  dies  certe 
non  fuerint  dies  solares  et  septimus  dies  adhuc  duret. 

2°  Hos  dies-periodos  cum  periodis  geologicis  concordare 
(hinc  nomen  expositionis  concordisticae ).  Antiquiores  perio- 
distae  2  putabant  concordiam  esse  satis  perfectam,  recentiores  3 
eam  ad  summa  quaedam  lineamenta  coarctant. 

Respondetur  ad  ium.  Vix  admitti  potest  vocem  □'h  in 
hexaemero  significare  longam  periodum,  praesertim  quia 
singuli  dies  habent  „mane”  et  „ vespere”  ;  nam  satis  impro- 

1  Ita  W.  BuCKLAND,££tf/qgy  and  Miner  alo gy ,  cet.  1838;  Dr.  Wiseman,  Twelve 
lectures,  cet.  1849;  A-  WESTERMAYER,  qui  putavit  angelos  lapsos  causam 
fuisse  destructionis  prioris  mundi:  Das  Alte  Test.  u.  s.  Bedeutung ,  1861; 
A.  Stenzel,  Weltschdpfung ,  Sintfluth  u.  Gott,  1894.  —  2  Ita  v.  g.  M.  de 
Serres,  De  la  Cosmologie  de  Moise,  cet.  1838;  G.  Cuvier,  Discours 
sur  les  revol.  du  Globe ,  1812;  Pi  anci  ani,  In  hist .  creat.  Mosaic.  com¬ 
mentatio,  1851.  —  3  Ita  v.  g.  Meignan,  Le  monde  et  Phomme  primitif, 
1869;  Guttler,  Natur forschung,u.  Bibel,  1877  ;  Braun,  beber  Cosmo gonie 
v.  Standpunkt  Christi.  IVissenschaft,  1889;  BOURDAIS,  Le  jour  genesiaque, 
1889;  Schopfer,  Gesch.des  A.  Test.  1902;  G.  Gervis,  La  gloriosa  Rive- 
lazione  intorno  alia  creaziorie  dei  Mondo ,  1902.  —  Varia  concordantiae 
exempla  vide  apud  ViGOUROUX,  Dict.  de  la  Bible ,  II,  p.  1051  (Hamard)  ; 
Brucker,  Quest.  act.  diEcr iture  Sainte ,  1895,  p.  167;  Natur  u.  Offenb. 
1898,  p.  641  en  720  (Waagen). 

babile  est  vesperam  indicare  statum  informem  operis,  mane 
vero  statum  perfectum. 

Neque  valent  rationes  ex  contextu  allatae.  Qui  absque 
praejudicata  opinione  legerit  Gen.  1,  4 — 5,  videbit  ibi  agi  de 
institutione  diei  et  noctis  naturalis,  et  concludet  vocem  „dies 
unus”  significare  diem  civilem  ex  die  nocteque  naturali  com¬ 
positum.  Quoad  septimum  diem:  verum  est,  ejus  vesperam 
non  memorari,  verum  etiam  est,  perdurare  adhuc  requiem 
Dei,  sed  gratis  omnino  asseritur  ipsum  diem  septimum  finem 
nondum  accepisse. 

Respondetur  ad  2um.  Perfecta  illa  harmonia  inter  geologiam  32. 
et  dies  genesiacos,  quam  antiquiores  celebrabant,  certo  non 
adest.  Convenientia  in  magnis  quibusdam  lineamentis,  qualis 
hodie  defenditur,  huc  fere  redit.  Formatio  carbonica,  in  qua 
valde  praedominant  vegetalia  responderet  alteri  parti  diei 
tertiae;  systema  mesozoicum,  quod  animalibus  aquaticis  prae¬ 
sertim  distinguitur,  et  in  cujus  ultima  periodo  (cietacea) 
maxime  floruerunt  aves,  responderet  diei  quintae ;  formatio 
tertiaria,  quae  animalibus  terrestribus,  imprimis  mammalibus 
praedives  est,  responderet  diei  sextae.  Observa  tamen  voces 
,, praedominant”,  ,, floruerunt”,  cet. ;  nam  plantae  et  animalia 
praedicta  etiam  in  stratis  antiquioribus  inveniuntur;  quinimo 
palaeontologia  hucusque  nullum  fundamentum  praebet  asse¬ 
rendi  plantas  ante  animalia  in  terris  apparuisse.  Hinc  perio- 
distae  dicunt,  plantas  et  certas  animalium  classes  in  Scriptura 
certae  diei  tribui,  non  quia  tunc  primum  apparuerunt  sed 
quia  in  tali  die  maxime  florebant  et  veluti  proprium  ejus 
characterem  constituebant. 

Atqui  his  consideratis  videtur  dicendum,  convenientiam, 
quae  reapse  adest,  nimis  vagam  esse,  quam  ut  propter  eam 
expositio  periodistica  admittatur,  praesertim  quia  nihil  est  in 
scientiis,  quod  senarium  numerum  periodorum  geologicarum 
vel  levissime  suadeat. 

3.  Explicatio  idealis  contendit,  Scripturam  in  hexaemero  33. 

non  ordinem  historicum  secutum  esse,  sed  idealem  seu  logicum. 
Utrum  Deus  uno  momento  omnia  consummaverit  necne, 
utrum  intra  paucos  dies  an  per  longas  periodos,  utrum  medi¬ 
antibus  causis  secundis  an  sine  illis,  Scriptura  omnino  non 
docet;  sed  hagiographus  omnia  opera  Dei  ad  sex  veluti  classes 
revocat,  distinguendo  in  opere  creationis  sex  momenta  logica, 
quae  propter  aliquam  causam  sub  imagine  sex  dierum  depinxit.  \ 

Hucusque  multi  consentiunt,  mox  in  diversas  sententias 
abituri.  Urget  enim  quaestio:  quare  s.  auctor  has  praecise 
classes  distinxit,  et  praesertim  quare  universi  operis  conspec¬ 
tum  ita  ordinavit,  ut  singula  opera  singulis  diebus  successivis 
attribuere  videatur. 

1.  Sunt  qui  respondent,  totam  descriptionem  nihil  aliud 
esse  quam  allegoriam,  eo  fine  confictam  ut  universorum  creatio, 
Gen.  i,  i  jam  narrata,  rudi  populo  altius  inculcaretur:  alle¬ 
gor  ismus  2.  —  In  idem  fere  recidit  poetismus ,  qui  totam  ordi¬ 
nationem  licentiae  poeticae  tribuit  3. 

2.  Alii  aestimarunt,  dies  et  opera  non  ideo  distingui,  ut  dicatur 
quid  olim  tali  die  productum  sit,  sed  ut  singuli  hebdomadae 
dies  memoria  alicujus  creationis  sanctificentur:  liturgismus  4. 

3.  Alii  putant,  hagiographum  ideo  opera  divina  sex  diebus 
successivis  attribuisse,  ut  opus  creationis  proponeret  tamquam 
prototypum  hebdomadae,  indeque  occasionem  sumeret  incul¬ 
candi  requiem  diei  septimae:  idealismus  in  sensu  strictiori  5. 

4.  Succedit  opinio  p.  Lagrange,  putantis  ordinem  operum, 
eorumque  distributionem  per  sex  dies  desumptas  esse  ex 
populari  traditione .  Hagiographus  siquidem  narrationem  vul¬ 
garem,  cujus  indolem  omnes  noverant,  sub  adjutorio  divini 

1  Expositioni  ideali  praeter  S.  Augustinum  praeludunt  illi  ex  Patribus, 
qui  integrum  mundum  in  uno  instanti  consummatum  fuisse  docuerunt: 
Clemens  Alex.,  Origenes,  S.  Athanasius.  —  2  Ita  v.  g.  A.  Stoppani, 
Sulla  Cosmog.  Mosaica ,  1887.  —  3  Ita  v.  g.  J.  Hauser,  in  Kath.  Schweizer- 
bldttern ,  1896;  P.  Vetter  in  Tubing.  Quartalschrift ,  1903,  p.  110.  — 
4  Ita  W.  Clifford  in  Dublin  Review ,  1881 ;  E.  de  Gryse,  De  Hexaemero, 
cet.  1889.  —  6  Ita  v.  g.  Michelis,  in  Natur  u.  Offenb .,  1855;  Reusch, 
Bibelu.  Natur,  Ed.  3  et  seq.;  Deppe,  in  Natur  u.  Offenb.  1899. 

luminis  ab  erroribus  in  materia  religionis  (quantum  opus 
erat)  expurgavit,  cetera  vero  retinuit,  non  ea  intentione,  ut 
affirmaret  mundum  reapse  hoc  ordine  et  intra  illud  tempus 
confectum  esse,  sed  quia  hic  modus  creationem  describendi 
admodum  utilis  erat  ad  inculcandum,  cunctas  res  ab  uno  Deo 
solo  absque  labore  productas  esse,  et  simul  ad  commendandam 
sanctificationem  subbati  L 

5.  Denique  explicationi  ideali  affinis  saltem  est  theoria  36. 
visionis ,  quae  docet  in  hexaemero  describi  non  ipsam  mundi 
adspectabilis  formationem,  sed  visiones,  quibus  Deus  Adamum 
de  opere  creationis  edocuit.  Supponitur  etenim  Adamum, 
recens  creatum,  in  visione  transegisse  sex  dies  ordinarios,  in 
quibus  vidit  et  audivit  omnia,  quae  in  hexaemero  narrantur. 
Necesse  non  erat,  visiones  istas  in  exhibenda  successione  et 
duratione  operum  divinorum  veritati  historicae  respondere,  non 
enim  ad  scientias  naturales,  sed  ad  religionem  docendam 
dabantur 1  2 3. 

Jam  theoria  idealis,  quocumque  modo  proponatur,  duplici  37. 
praesertim  premitur  difficultate. 

a.  In  ea  difficilius  salvatur  veritas  Scripturae ;  quomodo 
enim  s.  auctor,  salva  veracitate,  singula  opera  singulis  diebus 
tribuere  potuit,  idque  in  libro  historico,  quin  lectores  moneret, 
hunc  ordinem  non  esse  historicum  ?  —  Responderi  potest, 
s.  auctorem  schemate  artificioso,  de  quo  n°.  27  locuti  sumus, 
sates  innuere,se  non  chronologicum  sed  logicum  ordinem  sequi. 
Praeterea  ipsa  Scriptura,  ubi  in  aliis  locis  creationem  secundam 
tangit  3,  durationem  et  ordinem  diversorum  operum  penitus 
negligere. 

b.  Scriptura  aperte  opus  creationis  assignat  ut  prototypum  38. 
et  fundamentum  hebdomadae  cum  suo  sabbato :  „Sex  diebus 

1  Ita  Lagrange,  in  Rev.  Bibi.  1896,  cui  ex  parte  saltem  consentit 
Holzhei,  Schdpfung ,  Bibel  und  Inspiration ,  1902,  p.  36.  —  2  Ita  v.  g. 

J.  H.  Kurtz,  Bibel  u.  Astronoinie  (1865);  Fr.  v.  Hummelauer,  Comm. 
in  Genesim ,  1895,  et  Nochmals  der  bibi.  Schop fnngsber. ,  1898  (qui  praeci¬ 
puus  hujus  theoriae  propugnator  est);  G.  Hoberg,  Die  Genesis,  1899. — 

3  Ps.  103,  Job,  38. 

operaberis  et  facies  omnia  opera  tua ,  septimo  autem  die 
sabbatum  domini  Dei  tui  est  .  .  .  Sex  enim  diebus  fecit 
Dominus  coelum  et  terram  et  maria  et  omnia,  quae  in  eis 
sunt,  et  requievit  in  die  septimo,  idcirco  benedixit  Dominus 
diei  sabbati  et  sanctificavit  eum”  L  Atqui  difficulter  explica¬ 
tur,  quomodo  Scriptura  id  facere  potuerit,  nisi  mundus  reapse 
intra  sex  dies,  aut  saltem  intra  sex  tempora  successiva  for¬ 
matus  sit.  —  Responderi  forsan  posset:  ut  lundamentum 
hebdomadae  assignari  opus  creationis,  non  prout  reapse  per¬ 
fectum  est,  sed  praecise  prout  habetur  in  Scriptura  (et  antiqua 
traditione,  aut  prout  in  visione  Adae  fuit  exhibitum);  nam 
eadem  fere  ratione  Melchisedech  assignatur  ut  typus  Christi, 
sempiternum  sacerdotium  habentis.  Melchisedech  siquidem 
non  realiter,  sed  solum  secundum  quod  in  Scriptura  exhibetur, 
erat  ,,sine  patre,  sine  matre,  sine  genealogia,  neque  initium 
dierum  neque  finem  habens”  2. 

Concludimus  verbis  S.  Thomae:  „In  hujusmodi  quaestio¬ 
nibus  duo  sunt  observanda.  Primo  quidem  ut  veritas  Scripturae 
inconcussa  teneatur;  secundo  cum  Scriptura  divina  multipliciter 
exponi  possit,  quod  nulli  expositioni  aliquis  ita  praecise 
inhaereat,  ut  si  certa  ratione  constiterit,  hoc  esse  falsum,  quod 
aliquis  sensum  Scripturae  esse  credebat,  id  nihilominus  asserere 
praesumat:  ne  Scriptura  ex  hoc  ab  infidelibus  derideatur,  et 
ne  eis  via  credendi  praecludatur  j. 

§  2.  De  Evolutionismo . 

Quum  nostris  temporibus  late  divulgata  sit  theoria,  evolu¬ 
tionis,  necesse  est  breviter  dicere,  quid  de  ea  theologice  judi¬ 
candum  sit. 

1  Exod.  20,  9— 11;  cfr.  31,  15  —  1 7*  —  2  Hebr.  7,  1  3.  Audiatui 

e.  g.  Vetter:  Wenn  im  Gesetze  Mosis,  namlich  iin  Bundesbuche  Exod. 
20,  1 1,  und  auszerdem  Exod.  31,  17  das  Sabbatgesetz  au f  dem  Wortlaut  des 
Hexaemeron  gegriindet  wird,  so  beweist  dies  nur  den  auctoritativen 
Charakter  des  Hexaemeron  fur  die  Zeit  der  Gesetzgebung,  nicht  aber 
die  notwendigkeit,  das  Sechstagewerk  zeitlich  und  geschichtlich  zu  deuten” 
Tiibing.  Quartalschrift,  1903,  p.  m).  —  3  Th.  I,  68,  1,  c. 

I.  Nomine  Evolutionismi  (transformismi,  theoriae  descen-  40 
dentiae,  vulgo  etiam,  etsi  minus  accurate,  Darwinismi)  com¬ 
prehendimus  omnia  systemata,  quae  docent,  hodiernas  planta¬ 
rum  atque  animalium  species  omnes  ex  paucis  typis  primitivis 
progressiva  evolutione  ortas  esse.  Dico  ,, omnia  systemata”, 
nam  si  causas  modumque  progressivae  evolutionis  quaesieris, 
evolutionismi  defensores  plurimum  differunt.  Alii  enim  prin¬ 
cipium  quoddam  internum  evolutionis,  sive  determinatum  sive 
omnino  indeterminatum,  agnoscunt  (Evolutionistae  proprie 
dicti),  alii  causas  pure  mechanicas  tantum  admittunt  (Dar- 
winiani  proprie  dicti) ;  rursum  alii  docent  formas  perfectiores 
subito  et  quasi  per  saltus  ex  inferioribus  ortas  esse  generatione 
heterogenea  1 ;  alii  id  lentissime  per  mutationes  scii,  minimas 
sed  continuas  factum  esse  autumant  2. 

Jam  evolutionismus  duplici  veluti  forma  propugnari  potest; 
aut  ita,  ut  omnem  primae  causae  actionem  excludat:  Evolutio- 
nismus  materialisticus  3;  aut  ita  ut  primam  causam,  ej usque 
in  mundum  corporeum  actionem  plene  agnoscat :  Evolutionis¬ 
mus  spiritualisticus  4. 

II.  Evolutionismus  materialistims ,  suppositis  materia  infecta  41 
et  generatione  spontanea,  docet,  omnes  plantarum  et  animalium 
species,  ipsumque  hominem,  secundum  totum  quod  est,  evolu¬ 
tione  pure  mechanica  prodiisse.  Observa  vocem:  ,,pure 
mechanica" ,  nam  vera  hujus  evolutionissimi  essentia  in  eo  sita 
est,  quod  omnem  causam  a  materia  distinctam,  omnem 
intelligentiam  dirigentem:  omnem  theologiam  excludat,  totam- 
que  mutationum  seriem  solis  materiae  viribus  et  fortuitis  illnrum 
combinationibus  tribuat. 

Vix  opus  est  dicere,  evolutionismum  hunc  tum  revelationi , 
tum  rationi  undequaque  adversari. 

i°  Adversatur  revelationi ,  nam  quocumque  modo  primum 

1  Ita  v.  g.  A.  Kolliker;  O.  Heer;  St.  Georges  Mivart.  2  Ita  v.  g.  J.  B. 

de  Lamarck ;  H.  Spencer  ;  C.  D arwin  ;  A.  Russell  W all ace  ;  J.  Romanes. 

3  Ita  v.  g.  L.  Feuerbach;  J.  Moleschott;  L.  Buchner;  C.  Vogt; 

E.  Haeckel;  H.  Spencer;  E.  Littre;  H.  Taine.  —  4  Ita  v.g.  A.  Gaudrv; 

St.  Georges  Mivart;  M.  D.  Leroy;  J.  A.  Zahm;  C.  L.  Guillemet. 

caput  Geneseos  exposueris,  id  certo  docet,  omnia  quae  facta 

sunt  voluntate  Dei  facta  esse. 

2°  Adversatur  rationi.  —  a.  Materiam  continuis  mutationi¬ 
bus  obnoxiam,  infectam  praedicare  implicat,  b.  Generationem 
spontaneam  et  ipsa,  quam  materialistae  summis  laudibus 
extollunt,  scientia  empirica  respuit,  et  sana  ratio  excludit. 

c.  Multiplicem  et  pulcherrimum  ordinem,  quem  in  mundo 
admiramur,  solis  fortuitis  atomorum  motibus  adscribere,  est 
admittere  effectum  absque  causa  proportionata.  Tuto  dicere 
possumus:  si  ordo  mundanus,  qualis  de  facto  exsistit,  revera 
aliqua  evolutione  partus  est,  haec  evolutio  primam  causam 
intelligentem  adhuc  evidentius  manifestat,  quam  immediata 
systematis  mundani  constitutio  et  fixaram  specierum  productio. 

d.  Hominem  quod  attinet,  ut  cetera  praetereamus,  ratio  ostendit, 
in  illo  admittendam  esse  substantiam  spiritualem,  animam 
intellectivam,  quae  nulla  evolutione  oriri  potest.  Sed  de  his 
omnibus  consulantur  philosophi  x. 

III.  Evolutionismus  spiritualisticus .  Expurgato  materia- 
lismo,  evolutionismi  spiritualistici  fautores,  Deum  creatorem  et 
dominum  omnium  ex  animo  agnoscentes,  statuunt:  a.  primam 
vitam  immediate  a  Deo  esse  productam;  b.  vitam  animalem 
non  sine  speciali  Dei  interventu  ex  vegetali  prodiisse;  c.  primos 
homines,  saltem  secundum  animam,  immediate  solius  Dei 
actione  ortos  esse.  Ceterum  putant,  universum  regnum 
vegetale  et  animale  ex  paucis  formis  simplicissimis  propaga¬ 
tum  esse,  per  causas  a  creatore  ordinatas,  et  secundum  leges 
ab  ipso  statutas. 

Pauci  quidam  addunt,  substratum  illud,  quod  per  infusionem, 
animae  rationalis  factum  est  corpus  humanum,  eadem  evolu¬ 
tione  praeparatum  esse.  Quum  tamen  de  homine  postea 
dicendum  sit,  in  praesenti  de  solius  regni  vegetalis  et  animalis 
evolutione  loquimur. 

Evolutionismus  expositus,  consentientibus  omnibus  qui  sobrie 

1  Cfr.  v.  g.  Beijsens'  Ontwikkelingsgesch.  d.  org.  soorten ,  p.  34  seq.; 
p.  46  seq.;  p.  105  seq. 

judicant,  non  est  thesis  demonstrata,  sed  hypothesis  de  cujus 
valore  scientifico  admodum  varie  judicatur.  Ex  catholicis 
plurimi  eam  omnino  respuunt;  alii  eam  plus  minusve  restric¬ 
tam  amplectuntur,  aut  saltem  ut  probabilem  tractant  E  Sed 
quaestio  de  majori  minorive  theoriae  probabilitate  scientifica 
ad  theologiam  non  pertinet. 

Jam  evolutionismus  spiritualisticus ,  ad  explicandam  origi-  43. 
nem  specierum  in  regno  vegetali  et  animali ,  salva  fide 
propugnari  potest1  2,  neque  enim  certo  s.  Scripturae  sensui, 
neque  Traditioni  adversatur. 

i°  Non  adversatur  certo  sensui  s.  Scripturae .  Quamvis 
enim  s.  Litterae,  in  sensu  obvio  intellectae,  dicere  videantur, 
distinctionem  specierum  statim  ab  initio  creationis  exstitisse  3, 
itemque  non  solum  plantas  4,  sed  etiam  animalia  terrestria  et 
aves  5  immediate  ex  materia  anorganica,  n.  p.  ex  ,,humo” 
factas  esse,  verus  sensus  Scripturae,  fatentibus  optimis  inter¬ 
pretibus,  haud  certus  est. 

Audiatur  quantum  ad  primum  CORLUY:  ,,Tacet  Scriptura 
modum,  quo  terra  varietatem  illam  specierum  produxerit,  an 
statim,  an  decursu  temporis,  an  cum  specierum  firmitate 
omnimoda,  an  cum  relativa  duntaxat.  Sed  et  de  sensu  dis¬ 
putari  posset, quem  Scriptura  hic  assignet  nomini  ptp  [genus]”  6. 
Quantum  ad  alterum  audiatur  DE  Hummelauer:  ,, Repraesen¬ 
tabantur  animalia  in  visione  Gen.  2,  19  de  terra  formata. 
Atqui  interpretum  nullus  se  ea  repraesentandi  ratione  cogi 
arbitratur,  ut  asserat,  ejusmodi  humum  formandis  primorum 

1  Argumenta  exponuntur  et  ponderantur  v.  g.  in  opusculo  cl.  prof. 
Beijsens  jam  laudato.  2  Ita  judicant  e.  g.  Knabenbauer,  in  Stimmen  a. 
Maria  -  Laach ,  13,  73;  HEINRICH,  Dogm.  Theol.  V,  §  269,  50;  Guibert, 

Les  Origines,  Ed.  2,  p.  149;  Duilhe  de  SAINT-PROJET,  Apologie  scienti/. 

Ed.  4,  p.  338;  Tanquerey,  de  Deo  creante,  n°.  43 ;  ElNlG,  de  Deo  creante 

p.  53;Mannens,  Theol.  Dogm.  Instit.  II,  p.  260,  cet.  —  3  Gen.  1,  11  — 12; 

21;  24 — 25.  —  4  Gen.  2,  9;  —  5  Gen.  2,  19-  —  Gen.  1,  20,  in  hebraeo 
ita  habet:  „Pullulent  aquae  pullulatione  animae  viventis,  et  volatile 

volet  super  terram”,  ita  ut  materia  ex  qua,  saltem  pro  avibus,  nullatenus 
indicetur.  —  Spicilegium.  I,  p.  198. 

animalium  corporibus  esse  adhibitam,  sed  solam  aliquam  mate¬ 
riam.  SimiliterpotuitDeus  animalia,  quaenuncsunt,  e  terrasecun- 
dum  suas  species  formata  exhibere,  omissis  quae  inter  has  et  inter 
prima  viventia  intercessissent  evolutionibus.  Dicamus  igitur,  Ge- 
neseos  textu  Darwinistarum  [intellegit  generatim  evolutionista- 
rum]  quae  de  plantis  et  animalibus  sunt  placita  non  excludi”  h 

2°  Non  adversatur  Traditioyii.  Qui  enim  consideraverit:  a.  plures 
patres  et  scholasticos  generationem  quamdam  aequivocam  admi¬ 
sisse  2',  b  ex  sententia  Augustini  plantas  et  animalia  in  momento 
creationis  ,,potentialiter  productas  esse,  et  postea  tantum 
,, acceptis  opportunitatibus”  actu  podiisse  3;  c.  s.  Thomam  alios- 
que  scholasticos  non  impossibilem  judicasse  ortum  novarum 
specierum,  quas  ab  initio  „in  quibusdam  activis  virtutibus” 
tantum  creatas  esse  dicebant  4 ;  —  qui  haec  omnia  considera¬ 
verit,  facile  concedet  doctrinam  s.  Patrum  non  ita  comparatam 
esse,  ut  per  eam  quaelibet  evolutio  specierum  excludatur  5. 

,, Pergant  igitur  scientiarum  cultores  inquirere,  num  inter 
causas  secundas,  quae  praesentem  mundi  physici  conditionem 
pepererunt,  admittenda  sit  aliqua  evolutio,  dummodo  parati  sint 
stare  decisionibus  magisterii  ecclesiastici,  si  quando  dentur”  6. 

1  Comm .  in  Ge?ies.  p.  129.  Idem  auctor  in  opusc.  Noch?nals  der  Bibi.  Schop- 
fungsbericht  scribit :  „Es  lasst  sich  aus  Genesis  I  nichts  weder  fur,  noch  gegen 
den  Darwinismus  entnehmen”  (p.  36)-  —  2  V*  g-  S.  Basilius  (Tn  Hexaetn. 
hom.  9,  2),  S.  Augustinus  (de  Gen.  ad  lit.  III,  14,  22—23),  S.  Thomas 
(S.  Th.  1,71, 1,  ad  1 ;  73, 1,  ad  3).  Supponebant,  Deum  in  creatione  quibusdam 
corporibus  superaddidisse  specialem  virtutem,  qua  in  determinatis  adjunctis 
nonnulla  animalcula  producerent.  Suppositio  falsa;  at  generatio  aequivoca, 
ita  explicata,  neque  materialismo  favet,  neque  intrinsece  repugnare  videtur. 
Cfr.  Sanseverino,  lnst.  phil.  christ.  Cosmol.  n°  261.  —  3  „Causaliter  tunc 
dictum  est  produxisse  terram  herbam  et  lignum,  i.  e.  producendi  accepisse 
virtutem.  In  ea  quippe  jam  tamquam  in  radicibus,  ut  ita  dicam,  temporum 
facta  erant,  quae  per  tempora  futura  erant.”  De  Gen.  adiit.  V,  4,  1 1 ;  cfr.  De 
Trin.  III,  9.  —  4  Cfr.  S.  Th.  I,  73,  1  ad  3  ;  Suarez,  De  Op.  sex.  dear.  1.  II,  c.  10, 
n°.  n  — 12.  —  5  Cfr.  KNABENBAUER,in.S/z'w/;^;2tf.  Maria- Laach,  i3,p.  72 — 81. 

_  «  Compte-rendu  du  jl'eme  Congres  scient,  in  ter  n.  des  Catho  liques,  1895; 

Sect.  Anthrop.  p,  298.  —  Cfr.  C.  de  Kirwan,  Ou  en  est  V Evolutionisme,  in 
Rev.  Thom.  IX,  p.  379. 


PROVIDENTIA  DEI 


31 


S.  I,  C.  2.  — 

CAPUT  II 

DE  PROVIDENTIA  DEI  NATURALI 

Opus  creationis  excipit  providentia  divina ,  quatenus  haec,  45. 
latissimo  sensu  sumpta,  complectitur  omnem  curam  Dei  de 
rebus  creatis:  ,,Deus  usque  modo  operatur  conservando  et 
administrando  creaturam  conditam”  E 

Dari  revera  providentiam  divinam  ita  late  intellectam, 
eamque  ad  omnes  creaturas  extendi,  dogma  fidei  est  ex 
CONC.  VATIC. :  ,, Universa  vero,  quae  condidit,  Deus  provi¬ 
dentia  sua  tuetur  atque  gubernat,  attingens  a  fine  usque  ad 
finem  fortiter  et  disponens  omnia  suaviter.  Omnia  enim  nuda 
et  aperta  sunt  oculis  ejus,  ea  etiam  quae  libera  creaturarum 
actione  futura  sunt”  2. 

Ad  providentiam  istam,  quatenus  complectitur  omnem 
curam  divinam  de  rebus  creatis,  tria  pertinent :  conservatio , 
concursus ,  gubernatio . 

Prop.  i.  Deus  omnes  res  creatas  in  esse  conservat,  46. 
conservatione  positiva  et  directa  3. 

Conservatio  alia  est  negativa ,  qua  quis  rem,  quam  destruere 
posset,  non  destruit;  alia  positiva^  consistens  in  aliqua  actione 
conservantis.  Et  haec  iterum  duplex  est;  indirecta  et  directa* 
Indirecta  habetur,  si  conservans  actione  sua  removet  causas 
corrumpentes  (arcendo  v.  g.  ignem  aut  aquam),  vel  submini¬ 
strat  ea,  quae  necessaria  sunt,  ne  res  corruptioni  succumbat 
(v.  g.  suppeditando  cibos,  cet.).  Directa  est  jugis  influxus 
in  rem,  ipsam  ejus  permanentiam  in  essendo  causans,  a.  v. 
est  continua  communicatio  ipsius  esse ,  quod  ab  initio  produc¬ 
tum  fuit.  Conservatione  positiva  directa  indigent  omnes 
creaturae ;  corruptibilia  praeterea  indigent  conservatione  indi¬ 
recta,  non  quidem  ut  permaneant  in  esse  simpliciter,  sed  ut 
proprium  modum  essendi  servent.  De  sola  conservatione 

1  S.  Thom.  S.  Th.  I,  73,  2,  ad  1.  —  2  Const.  de  Fid.  cath.  cp.  1.  — 3Cfr. 

S.  Th.  I.  104. 

directa,  quae  annihilationi  opponitur,  in  thesi  agitur;  indirecta 
enim,  quae  non  annihilationi  sed  corruptioni  opponitur,  et 
quam  Deus,  si  casus  miraculosos  seponas,  mediantibus  causis 
secundis  exercet,  proprie  ad  gubernationem  pertinet. 

Doctrina  in  prop.  enuntiata  est  communis  et  certa.  Aperte 
docetur  in  Catech.  conc.  trid ,, Quemadmodum  omnia  ut 
essent  creatoris  summa  potestate,  sapientia  et  bonitate  effec¬ 
tum  est;  ita  etiam  nisi  conditis  rebus  perpetua  ejus  provi¬ 
dentia  adesset,  atque  eadem  vi,  qua  ab  initio  constitutae  sunt, 
illas  conservaret,  statim  ad  nihilum  reciderent”  x. 

Probatur .  i°  Ex  j.  Scriptura.  ,, Diligis  enim  omnia,  quae 
sunt  .  .  .  Quomodo  autem  posset  aliquid  permanere,  nisi  tu 
voluisses?  aut  quod  a  te  vocatum  non  esset,  conservaretur”?  2  — 
,, [Filius  Dei]  portans  omnia  verbo  virtutis  suae”3. 

2°  Ex  ss.  Patribus.  S.  AUGUSTINUS:  „Sic  credamus,  vel 
si  possumus  etiam  intellegamus,  usque  nunc  operari  Deum, 
ut  si  conditis  ab  eo  rebus  operatio  ejus  subtrahatur,  inter¬ 
cidant”  4. 

3°  Ratione.  Creaturae  omnes  quocumque  suae  exsistentiae 
momento  contingentes  sunt,  non  in  seipsis,  sed  in  Deo  tantum 
rationem  sui  esse  habentes:  sicut  igitur  iis  opus  erat  influxus 
Dei  positivus  ut  esse  inciperent,  ita  singulis  momentis  eodem 
illo  influxu  indigent,  ut  in  esse  permaneant.  Quinimo  ,,Deus 
non  potest  communicare  alicui  creaturae,  ut  conservetur  in 
esse  sua  actione  cessante,  sicut  non  potest  ei  communicare, 
quod  non  sit  causa  illius”  5. 

Objicitur.  Causae  creatae  effectui  suo  tribuunt,  ut  perma¬ 
neat,  ipsarum  operatione  cessante,  sicut  v.  g.  remanet  domus 
cessante  actione  fabri;  Deus  autem  est  potentior  quolibet 
agente  creato. 

Resp.  Nulla  datur  aequalitas.  —  Deus  nullo  praesupposito 


1  P.  I,  c.  2,  n°  2i.  —  2  Sap.  ii,  25—26.  —  8  Hebr.  1,  3;  cfr.  Sap.  1,7; 
Coloss.  1,  17.  —  4  De  Gen.  ad  lit.  V,  20,  40.  —  5  S.  Th.  1.  c.  1,  ad.  2. 

ipsum  esse  rerum  producit,  unde  sequitur  quod  ipse  omnibus 
rebus,  quamdiu  permanent,  sit  causa  essendi. 

Causae  creatae  subjecto  praeexsistenti  tribuunt  determinatum 
modum  essendi,  idque  applicando  vires  nahtrales  rerum  prae¬ 
exsistentes.  Quoties  itaque  desinente  actione  effectoris  creati 
effectus  permanet,  id  tribuendum  est  materiae  viribusque  prae¬ 
exsistentibus,  quae  sunt  causa  effectus  secundum  esse ,  non 
vero  effectori,  qui  proprie  est  causa  effectus  secundum  fieri 
tantum,  et  non  directe  secundum  esse  \ 

Corollaria.  Inferes  i°  conservatioriem  esse  creationem  aequi- 
valentem .  Creationi  enim  et  conservationi  idem  effectus  extra 
Deum  respondet,  scii,  ipsum  esse  rerum;  at  creationi  respondet 
esse  cum  novitate,  conservationi  esse  cum  continuitate.  Hinc 
conservatio  non  quidem  nova  creatio  dicenda  est,  quasi  Deus 
singulis  momentis  influeret  esse  cum  incoeptione  ;  optime  vero 
continuata  creatio  vocari  potest :  ,, Conservatio  rerum  non  est 
per  aliquam  novam  actionem,  sed  per  continuationem  actionis, 
qua  [Deus]  dat  esse”  2.  Consequens  est,  quod  sicut  creare, 
ita  et  conservare  sit  actio  immediata  solius  Dei,  nulli  crea¬ 
turae  communicabilis. 

Inferes  2°  anmhilationem  nihil  aliud  esse  quam  cessationem 
a  conservatione.  ,,Si  Deus  rem  aliquam  redigeret  in  nihilum, 
hoc  non  esset  per  aliquam  actionem,  sed  per  hoc,  quod 
ab  agendo  cessaret”  3.  Sequitur  Deum,  eumque  solum,  crea¬ 
turam  quamlibet  in  nihilum  redigere  posse ;  de  facto  tamen 
nulla  res  a  Deo  annihilatur  ;  quod  saltem  quantum  ad  spiritus 
separatos  et  homines  de  fide  est  4. 

Prop.  2.  Deus  omnibus  rebus  creatis  immediate  et  50 
physice  ad  agendum  cooperatur  5. 

Cooperatio  Dei  ad  actiones  causarum  secundarum  coitcursus 


1  Cfr.  N.  Th .  i.  c.  1,  c;  Beysens,  Theol.  Nat.  III,  p.  9;  TONGIORGI, 
Inst.  P hilos .  Theol.  n*  296.  -  2  S.  Th.  1.  c.  1,  ad  4.  —  3  L.  c.  3,  ad  3. 
—  4  Cfr.  S.  Th.,  1.  c.  4.  —  8  Cfr.  S.  Th.  I,  105,  5. 

seu  motio  dicitur.  Supponendo  concursum  mediatum ,  quo  Deus 
creaturis  dat  et  conservat  vires  ad  agendum,  iisque  providet 
media,  quibus  fiant  proxime  expeditae  ad  operandum,  hic  statui¬ 
mus  concursum  immediatum,  per  quem  Deus  ad  ipsum  actum 
causae  creatae  cooperatur.  Intellegimus  autem  concursum  non 
moralem,  qui  suadendo,  jubendo,  cet.  exercetur,  sed  physicum, 
quo  Deus  ipsum  esse  actionis  causae  secundae  vere  efficit  (scii, 
ut  causa  prima,  minime  excludendo  actionem  causae  secundae, 
uti  patet  ex  ipsa  voce  ^cursus).  Concursus  iste,  quia  cunctis 
creaturis,  ut  in  naturales  suos  actus  exire  valeant,  necessarius 
est,  naturalis  et  univer salis  vocatur ;  differt  itaque  a  gratia, 
concursu  supernaturali  et  speciali,  quo  creaturae  rationales 
subinde  moventur  ad  operandum  ultra  suum  ordinem. 

Doctrina  prop.  in  sensu  explicato  est  communis  et  certa. 
Clare  enuntiatur  in  Cat.  conc.  trid.:  ,,Non  solum  autem 
Deus  universa,  quae  sunt,  providentia  sua  tuetur  atque  admi¬ 
nistrat,  verum  etiam  quae  moventur  et  agunt  aliquid  intima 
virtute  ad  motum  atque  actionem  ita  impellit,  ut,  quamvis 
causarum  secundarum  efficientiam  non  impediat,  praeveniat 
tamen,  quum  ejus  occultissima  vis  ad  singula  pertineat  \ 

Probatur.  i°  Ex  s.  Scriptura ,  quae  actus  et  effectus  cau¬ 
sarum  secundarum  ipsi  Deo  adscribit:  ,, Considerate  lilia  agri, 
quomodo  crescunt  ...  Si  autem  foenum  agri  .  .  .  Deus  sic  vestit, 
quanto  magis  vos  modicae  fidei”  2.  —  „In  ipso  vivimus,  mo¬ 
vemur  et  sumus”  3.  Quae  effata,  etsi  de  concursu  mediato 
tantum  intellegi  absolute  possent,  in  immediato  plenius  \erifi- 
cantur. 

2°  Ex  ss.  Patribus.  S.  AUGUSTINUS  in  textum  Scripturae 
primo  loco  citatum  animadvertit:  ,,Cum  dixit  ,, vestit  ,  non 
de  praeterita  ordinatione,  sed  de  praesenti  operatione  satis 
indicat”;  —  de  altero  textu  scribit :  „Illud  quod  ait  apostolus 
adjuvat  hanc  sententiam,  qua  credimus  et  dicimus,  Deum  in 


1  P.  I,  c.  2,  n°  22.  —  2  Mt.  6,  28—30;  cfr.  Ps.  17,  14;  Job.  10,8—11;: 
Jsa.  10,  15;  II  Mach.  7,  22—23.  —  3  Aci.,  17,  28. 

iis  quae  creavit,  indesinenter  operari”  x.  —  S.  GREGORIUS  M. : 

,, Omnia  quae  creata  sunt,  per  se  nec  subsistere  valent,  nec 
moveri,  sed  ...  in  tantum  moventur,  in  quantum  occulto 
instinctu  disponuntur” 1  2. 

3°  Ratione .  Quidquid  rationem  entis  habet,  a  Deo  originem 
mutuetur  oportet;  atqui  omnis  actus  qua  talis  rationem  entis 
habet,  distinctam  tum  a  substantia,  tum  a  virtute  agentis; 
ergo. 

Scholion  i.  Motio  divina  ipsi  agenti  creato  intrinseca  est.  52. 
Concursus  divinus  non  ita  accipiendus  est,  ac  si  non  in 
ipsum  agentem  creatum  qua  talem,  sed  in  solum  effectum 
reciperetur,  sicut  cum  duo  ferunt  lapidem,  unus  cooperatur 
alteri ;  revera  divina  motio  ipsi  agenti  creato  intrinseca  est, 
ita  ut  Deus  operetur  in  quolibet  operante,  atque  una  cum 
operante  creato  effectum  producat.  Hinc  etiam  patet,  ,,quod 
non  sic  idem  effectus  causae  naturali  et  divinae  virtuti  attri¬ 
buitur,  quasi  partim  a  Deo  et  partim  a  naturali  agente  fiat, 
sed  totus  ab  utroque  secundum  alium  modum  [a  Deo  scii, 
ut  a  causa  prima,  ab  agente  naturali  ut  a  causa  secunda]  ; 
sicut  idem  effectus  totus  attribuitur  instrumento  et  principali 
agenti  etiam  totus”  3. 

Neque  operationem  alterutrius  agentis  superfltiam  duxe¬ 
ris  ;  motio  Dei  superflua  non  est,  quia  „res  naturalis  non 
producit  proprium  effectum  nisi  in  virtute  divina”  ;  actio 
causae  creatae  superflua  non  est,  quia  Deus,  quamvis  per  se 
solum  posset  omnem  effectum  producere,  ,,ex  immensitate 
bonitatis  .  .  .  suam  similitudinem  rebus  creatis  communicare 
voluit,  non  solum  quantum  ad  hoc  quod  essent,  sed  etiam 
quantum  ad  hoc,  quod  aliorum  causae  essent”  4. 

Scholion  2.  Motio  divina  non  tollit  libertatem.  —  Con-  53. 
cursus  divinus  etiam  ad  actus  liberos  creaturae  rationalis 


1  Ep.  205  ad  Coment .  3,  1 7;  de  Gen.  ad  lit.  IV,  12,  23.  —  2  Moral.  16,  37* 

—  3  S.  Thom.  S.  c.  G.  3,  70.  —  4  L.  c. 

requiritur,  nam  „quantumcumque  natura  aliqua  corporalis 
vel  spiritualis  ponatur  perfecta,  non  potest  in  suum  actum 
procedere,  nisi  moveatur  a  Deo”  L  Exinde  tamen  non  tollitur 
libertas  creaturae,  nam  Deus  singulas  res  movet  modo  ipsa¬ 
rum  naturae  conveniente;  quare  ,, sicut  naturalibus  causis, 

,, movendo  eas,  non  aufert  quin  actus  earum  sint  naturales; 
,,ita  movendo  causas  voluntarias,  non  aufert  quin  actiones 
, earum  sint  voluntariae,  sed  potius  hoc  in  eis  facit,  opera¬ 
ntur  enim  in  unoquoque  secundum  ejus  proprietatem 

Scholion  3.  Motione  sua  Deus  non  est  causa  peccati. 

In  peccato  distinguendus  est  actus  physicus,  qui  qua  talis  est 
ens  et  bonum,  et  privatio  rectitudinis  moralis  huic  actui 
inhaerens,  quae  est  defectus  et  non-ens.  Sicut  autem  quid¬ 
quid  entis  rationem  habet  in  causam  primam  reduci  debet, 
ita  defectus,  qua  tales,  a  solis  causis  secundis  oriri  possunt. 
Res  illustrari  potest  exemplo  claudicationis,  quae  ,,est  a  virtute 
motiva,  quantum  ad  id,  quod  habet  de  motu,  quantum  vero 
ad  id,  quod  habet  de  defectu,  est  a  curvitate  cruris’’  3.  Et 
ita  Deus  per  suum  concursum  est  causa  actus  physici ,  qui 
peccaminosus  est  (materiale  peccati),  non  vero  ipsius  peccati, 
seu  privationis  actui  inhaerentis  (formale  peccati),  quae  oritur 
a  causa  secunda  deficiente,  Deo  permittente  tantum. 
Hucusque  doctrina  communis. 

Scholion  4.  Concursus  divinus ,  utrum  simultaneus  au 
praevius?  —  Restat  acris  controversia  circa  accuratiorem 
determinationem  modi,  quo  Deus  ad  creaturarum  actus  prae¬ 
sertim  liberos  concurrit,  utrum  scii,  admittendus  sit  concursus 
simultaneus  (tantum),  an  (etiam)  praevius. 

Molinistae  dicunt,  Deum  immediate  cooperari  ad  produc¬ 
tionem  cujuslibet  actus  liberi,  praesupposita  illius  electione 
per  solam  voluntatem  creatam  (quam  electionem  Deus 


1  5.  Th.  I,  II,  109,  1.  -  3  L.  c.  I,  83,  1,  ad  3;  cfr.1,11, 10,4,  ad  *• 
3  S.  Thom.  5.  c.  G.  3,  70;  cfr.  .9.  Th.  I,  49,  2  ad  2. 

praevidet  per  scientiam  mediam).  In  idem  recidit  si  dicas, 
Deum  creaturae  rationali  offerre  concursum  indiffereTitem , 
sub  quo  scii,  pro  libitu  agere  aut  non  agere,  agere  hoc  vel 
illud  potest.  Concursus  divinus,  qui  in  hac  sententia  actum 
liberum  creaturae  adjuvando  comitatur  tantum,  merito  vocatur 
simultaneus  (intellege :  simultaneus  tantum). 

Thomistae  contendunt,  actum  liberum,  non  solum  qua  est  56. 
actio,  sed  etiam  qua  est  electio,  fieri  sub  concursu  immediato 
Dei.  Concursus  igitur  juxta  thomistas  a.  facultatem  creatam 
movet,  seu  applicat  ad  agendum  ;  b.  eum  inter  agendum  adju¬ 
vando  comitatur.  Quum  autem  influxus  movens  facultatem 
a  potentia  ad  actum,  ipsum  actum  necessario  aliqua  ratione 
praecedat,  concursus  divinis  in  hac  sententia  recte  vocatur 
praevius  (intellege:  etiam  praevius  aut  simultaneo-praevius) 
seu  praemotio  physica.  Attamen  probe  considerandum  est, 
influxum  divinum  motionem  voluntatis  natura  tantum  prae¬ 
cedere,  quatenus  scii,  voluntas  seipsam  movet,  seipsam  deter¬ 
minat  in  virtute  divini  influxus.  Et  nihil  aliud  sequitur  praeter 
hoc :  quidquid  perfectionis  seu  realitatis  in  actu  libero  inve¬ 
nitur,  per  prius  motioni  divinae  deberi. 

Quaestio  relate  ad  concursum  naturalem,  de  quo  hic  unice 
agitur,  philisophica  potius  est  quam  theologica  x.  Utraque 
sententia  difificultates  suas  habet.  Summam  rei  quod  attinet, 
sententia  praemotionem  defendens  videtur  verior,  et  est  con¬ 
formior  doctrinae  s.  Thomae,  qui  universam  materiam  de 
concursu  divino  ita  contrahit :  ,,Sic  ergo  Deus  est  causa 
actionis  cujuslibet  in  quantum  dat  virtutem  agendi,  et  in 
quantum  conservat  eam,  et  in  quantum  applicat  actioni,  et 
in  quantum  ejus  virtute  omnis  alia  virtus  agit.  Et  cum 
conjunxerimus  his,  quod  Deus  sit  sua  virtus,  et  quod  sit  intra 
rem  quamlibet,  non  sicut  pars  essentiae,  sed  sicut  tenens 


1  Cfr.  pro  sententia  Molinistarum  v.  g.  Hontheim,  Theodic.  p.  770  seq. ; 
pro  sententia  Thomistarum  v.  g.  ZlGLIARA,  Summa  Philos.,  Theol.  natur. 
(30).  Mediam  quandam  viam  indicat  L.  JANSSENS,  Praei,  de  Deo  Uno ,  II,  p.  80. 

rem  in  esse,  sequitur  quod  ipse  in  quolibet  operante  imme¬ 
diate  operatur,  non  excluso  operatione  voluntatis  et  naturae”  \ 

Prop.  3.  Deus  omnes  res  creatas  gubernat  seu  ad  finem 
dirigit 2. 

Agitur  de  gubertiatione,  quae  saepe,  latiori  tamen  sensu, 
providentia  vocatur,  et  quae  providentiam  stricte  dictam 
supponit. 

Providentia  stricte  dicta  est  actus  divini  intellectus,  statuens 
ordinem,  quo  res  creatae  ad  finem  praefixum  dirigendae  sunt. 
Deus  siquidem  non  solum  mundo  finem  praestituit,  sed 
insuper  concepit  modum  seu  ordinem,  quo  creaturae  ad  hunc 
finem  conducantur.  Et  haec  conceptio  seu  ,, ratio  ordinis 
rerum  in  finem”,  ab  aeterno  in  mente  divina  exsistens  3,  proprie 
providentia  (npovoioc)  audit. 

Gubernatio  est  exsecutio  ordinis  per  providentiam  praesti¬ 
tuti;  consistit  igitur  in  eo,  quod  Deus  in  tempore  res  creatas 
per  fines  proximos  et  intermedios  ad  finem  ultimum  per¬ 
ducit  4#  —  Probando  gubernationem,  eo  ipso  probamus 

exsistentiam  providentiae  stricte  sumptae,  si  enim  „in  rebus 
creatis  invenitur  bonum  etiam  quantum  ad  ordinem  earum 
in  finem,  necesse  est,  quod  ratio  ordinis  rerum  in  finem  in 
mente  divina  praeexsistat”  5. 

Doctrina  prop.  est  fidei  dogma  ex  CONC.  VATIC. :  ,, Universa 
vero  quae  condidit,  Deus  providentia  sua  .  . .  gubernat,  attingens 
a  fine  usque  in  finem  fortiter,  et  disponens  omnia  suaviter  6. 

Probatur.  i°  Ex  s.  Scripttira.  „Attingit  [divina  sapientia]  a 
fine  usque  ad  finem  fortiter  et  disponit  omnia  suavitur  . 


1  De  Pot .,  3,  7,  c.  —  2  Cfr.  S.  Th.  1,  22  et  103.  —  3S.  Th .  I,  22,  1,  c.  — 
4  Gubernatio  conservationi  et  concursui  nihil  addit  nisi  directionem  in  finem; 
Deus  enim  res  creatas  ad  finem  perducit  eas  conservando  et  movendo  secun¬ 
dum  ordinem  praeconceptum.  Hinc.  s.  Thomas  primum  agit  de  gubernatione 
rerum  in  communi  (I,  103)5  deinde  de  effectibus  gubernationis  in  speciali, 
scii,  de  conservatione  (104),  et  de  mutatione  creaturarum  a  Deo  (105).  Cfr. 
I,  103,  4.  c.  —  5  S.  Th.  I,  22,  1,  c.  —  6  Const.  De  fide  cath.  cp.  1. 


S.  I,  C.  2.  —  DEUS  OMNES  RES  AD  FINEM  DIRIGIT  39 

,, Omnia  in  mensura  et  numero  et  pondere  disposuisti”. 
„Tua  autem,  Pater,  providentia  gubernat”  E  —  Praeterea 
docemur,  providentiam  se  ad  omnia,  etiam  minutissima 
extendere :  ,, Pusillum  et  magnum  ipse  fecit,  et  aequaliter 
cura  est  illi  de  omnibus” 1  2.  —  Providentiae  subduntur  tum  ea, 
quae  fortuita  dicere  solemus:  „Sortes  mittuntur  in  sinum, 
sed  a  Domino  temperantur”;  tum  actus  liberi  hominum: 
„Cor  hominis  disponit  viam  suam,  sed  Domini  est  dirigere 
gressus  ejus”  3. 

2°  Ex  Traditione.  Minut.  Felix:  „Quid  potest  esse  tam 
apertum,  tam  confessum,  tam  perspicuum,  quam  esse 
aliquod  numen  praestantissimae  mentis,  quo  omnis  natura 
inspiretur,  moveatur,  alatur,  gubernetur”  4.  —  S.  AUGUSTINUS: 
,, Divina  providentia  non  solum  singulis  hominibus  quasi 
privatim,  sed  universo  generi  humano  quasi  publice  consulit  5. 
.S.  Liturgia:  ,,Deus,  qui  coelestia  simul  et  terrena  moderaris  .  .  . 
,,Deus,  cujus  providentia  in  sui  dispositione  non  fallitur”,6  cet. 

30  Ratione.  ,, Quicumque  facit  aliquid  propter  finem,  utitur 
illo  ad  finem.  Ostensum  est  autem,  quod  omnia  quae  habent 
esse  quocumque  modo  sunt  effectus  Dei,  et  quod  Deus  omnia 
facit  propter  finem,  qui  est  ipse.  Ipse  igitur  utitur  omnibus 
dirigendo  ea  in  finem;  hoc  autem  est  gubernare.  Est  igitur 
Deus  per  suam  providentiam  omnium  gubernator  7. 

Scholion  1.  Providentia ,  utrum  sit  immediate  a  Deo ,  an 
mediate?  —  Providentia  stricte  dicta,  seu  ratio  ordinis,  est 
immediate  a  solo  Deo,  quippe  ,,qui  in  suo  intellectu  habet 
rationem  omnium,  etiam  minimorum” ;  exsecutio  vero  ordinis 
seu  gubernatio  partim  est  immediate  a  Deo,  partim  mediate, 
quia  Deus  „inferiora  gubernat  per  superiora,  non  propter 


1  Sap.  8,  1;  11,  21;  14,  3.  —  2  Sap.  6,  8  (graece:  „6pota>s  upovosl 

Ttspi  toxvtwv”)  ;  cfr.  Mt.  6,  25;  10,  29  (volatilia  coeli)  et  6,  28  30  (lilia 

agri).  —  3  Prov.  16,  33,  9.  —  4  Octav.  17;  verba  desumpta  sunt  ex  Cicerone, 

de  Natura  Deorum ,  1.  2.  —  5  De  Ver.  Relig.  c.  25,  n°  46.  6  Miss.  Kom. 

Dom.  2.  p.  Epiph.  et  Dom.  7  p.  Pentec.  —  7  S.  Thom.  S.  c.  G.  3,  64. 

defectum  suae  virtutis,  sed  propter  abundantiam  suae  boni¬ 
tatis,  ut  dignitatem  causalitatis  etiam  creaturis  communicet”  L 

60.  Scholion  2.  Providentia  generalis ,  specialis ,  specialissima . 
Divina  gubernatio,  quamvis  ad  omnia  et  singula  pertingat, 
quantum  ad  modum  et  effectus  diversa  est  pro  diverso  modo, 
quo  creaturae  se  habent  ad  finem.  Quia  igitur  solae  creaturae 
rationales  ad  finem  mundi  ultimum  perfecte  pertingere  pos¬ 
sunt,  et  propriae  beatitudinis  capaces  exsistunt,  divina  guber¬ 
natio  respectu  ipsarum  directe  intendit  singula  individua  ad 
perfectum  adducere,  quum  respectu  irrationabilium  conservati¬ 
onem  specierum  immediate  ac  primario  spectet.  Item  quia 
solae  creaturae  rationales  ita  ordinantur  in  finem,  ut  etiam 
seipsas  in  illum  ordinare  queant,  divina  gubernatio  respectu 
creaturarum  rationabilium  etiam  mediis  moralibus  utitur, 
legibus  scii,  ac  praemiis  poenisque  propositis.  Hinc  patet,  quo 
sensu  distinguatur  providentia  generalis  seu  universalis,  quae 
omnium  creaturarum  est,  et  specialis ,  qua  solae  creaturae 
rationales  gaudent.  Hanc,  non  illam,  excludit  apostolus  dicendo : 
,,Numquid  de  bobus  cura  est  Deo?”  2  uti  patet  ex  verbis 
Domini:  ,,Si  autem  foenum  agri...  Deus  sic  vestit:  quanto 
magis  vos,  modicae  fidei”  3.  —  Datur  praeterea  providentia 
specialissima  (quae  tamen  ad  ordinem  supernaturalem  per¬ 
tinet),  qua  praedestinati  ita  gubernantur  a  Deo,  ut  non 

permittanturafinesecundario,aeternascil.beatitudinedeficere  4. 

61.  Scholion  3.  De  casuali  et  fortuito ,  necnon  de  fato.  — 
a.  Casuale  aut  fortuitum  vocatur,  quod  accidit  praeter  intentio¬ 
nem  causae.  Multa  fortuito  eveniunt  respectu  causarum  par¬ 
ticularium,  quae  tamen  a  causa  magis  universali  providentur 
seu  intenduntur,  quemadmodum  v.g.  occursus  duorum  ser¬ 
vorum,  qui,  uno  ignorante  de  altero,  diriguntur  in  eamdem 
domum,  fortuitus  est  respectu  servorum,  sed  non  respectu 


1  S.  Th.  I,  22,  3,  c.;  cfr.  103,  6.  —  2  I  Cor.  9,  9;  cfr.  de  Verit.  5, 
6,  ad  1.  —  3  Ml.  6,  30.  —  4  Cfr.  A.  Th.  I,  22,  2,  ad  4. 

domini,  qui  hoc  praeordinavit.  Quum  autem  Deus  sit  causa 
universalissima,  cujus  providentia  omnes  causas  secundas 
ordinavit,  nihil  est  fortuitum  aut  casuale  relate  ad  divinam 
providentiam  V 

b.  Jam  si  quis  hanc  providentiam,  seu  ,, ordinationem 
secundarum  causarum  ad  effectus  divinitus  provisos”  fatum 
(=  praefatum,  praestitutum)  dicere  voluerit,  habeat  sibi;  aut 
potius,  monente  Augustino,  ,, sententiam  teneat,  linguam 
corrigat”  ;  quodsi  per  fatum  intellegatur  aliqua  praedeter- 
minatio  cui  ipse  Deus  subditus  esset,  aut  quae  actibus  humanis 
necessitatem  imponeret,  (quemadmodum  de  ,, dispositione 
siderum,  in  quo  quisque  conceptus  est  vel  natus”,  quidam 
ethnici  somniabant,)  fatum  admittere  impium  est 1  2. 

Scholion  4.  Immutabilis  ordo  providentiae  non  excludit  62. 
utilitatem  orationis  inipetratonae.  — Rem  explicat  S.  Ti-iomas  : 

,, Considerandum  est,  quod  ex  divina  providentia  non  solum 
disponitur,  qui  effectus  fiant,  sed  etiam  ex  quibus  causis  et 
quo  ordine  proveniant.  Inter  alias  autem  causas  sunt  etiam 
quorumdam  causae  actus  humani.  Unde  oportet  homines 
agere  aliqua,  non  ut  per  suos  actus  divinam  dispositionem 
immutent,  sed  ut  per  actus  suos  impleant  quosdam  effectus 
secundum  ordinem  a  Deo  dispositum,  et  idem  etiam  est  in 
naturalibus  causis.  Et  simile  est  etiam  in  oratione ;  non  enim 
propter  hoc  oramus,  ut  divinam  dispositionem  immutemus, 
sed  ut  id  impetremus,  quod  Deus  disposuit  per  orationes 
esse  implendum”  3.  —  „Simile  est  ergb  dicere,  non  esse 
orandum,  ut  aliquid  consequamur  a  Deo,  quia  ordo  suae 
providentiae  est  immutabilis,  ac  si  diceretur,  quod  non  esset 
ambulandum  ut  perveniamus  ad  locum,  nec  comedendum 
ut  nutriamur”4.  Quodsi  dixeris  providentiam  liberalissimi  Dei 
saltem  superfluam  reddere  orationem  impetratoriam, ,, dicendum: 
quod  Deus  nobis  multa  praestat  ex  sua  liberalitate,  etiam 

1  A.  Th.  I,  22,  2,  ad  1  et  116,  1,  c.  —  2  Cfr.  A.  Th.  1, 116;  S.  August. 

De  Civ.  5,  1—8.  —  3  A.  Th.  II,  II,  83,  2,  c;  cfr.  Theol.  Quartals.  (Tiibingen), 

1905,  p.  580:  Gebetserhbrung  und  naturordnung.  —  4  A.  c.  G.:  3,  96. 

non  petita;  sed  quod  aliqua  vult  praestare  nobis  petentibus, 
hoc  est  propter  nostram  utilitatem,  ut  scii,  fiduciam  quam¬ 
dam  accipiamus  recurrendi  ad  Deum,  et  ut  recognoscamus 
eum  esse  bonorum  nostrorum  auctorem”  h 

Scholion  5.  Viae  providentiae  saepe  ignotae.  —  Exsistentiam 
divinae  gubernationis  tum  revelatione  tum  ratione  novimus, 
sed  leges  seu  vias  ejus  maxima  parte  ignoramus.  ,,0  altitudo 
divitiarum  sapientiae  et  scientiae  Dei;  quam  incomprehensibilia 
sunt  judicia  ejus  et  investigabiles  viae  ejus!”  2  Nec  mirum, 
non  aliter  eas  cognoscere  possumus  nisi  aut  revelatione  pan¬ 
dantur,  aut  ipsa  ordinis  exsecutione  patescant.  Jam  revelatio 
hac  de  re  pauca  admodum  manifestat,  exsecutio  vero 
ordinationis  provisae  pro  exigua  tantum  parte  a  nobis  per¬ 
cipitur.  Quantum  enim  ad  praesentia  latent  nos  multa; 
quantum  ad  praeterita,  quae  statum  presentem  pepererunt, 
latent  plura;  quantum  ad  futura,  ad  quae  praesentia  dispo¬ 
nunt,  latent  fere  omnia.  Et  ita  facile  intellegitur,  quod  multa, 
quamvis  ordinatissima  sint,  nobis  inordinata,  superflua,  nociva 
videri  possint.  Merito  igitur  S.  AUGUSTINUS:  ,,Si  in  alicujus 
opificis  officinam  imperitus  intraverit,  videt  ibi  multa  instru¬ 
menta,  quorum  causam  ignorat,  et  si  multum  est  insipiens 
superflua  putat.  Jam  vero  si  in  fornacem  ceciderit  aut  ferra¬ 
mento  aliquo  acuto,  dum  id  male  tractat,  seipsum  vulnera¬ 
verit,  etiam  perniciosa  et  noxia  sibi  existimat  esse  multa. 
Quorum  tamen  usum,  quoniam  novit  artifex,  insipientiam 
ejus  irridet,  et  verba  inepta  non  curans,  officinam  suam 
constanter  exercet.  Et  tamen  tam  stulti  sunt  homines,  ut 
apud  artificem  hominem  non  audeant  vituperare  quodignorant, 
sed  cum  ea  viderint,  credunt  esse  necessaria  et  propter  usus 
aliquot  instituta ;  in  hoc  autem  mundo,  cujus  conditor  et 
administrator  praedicatur  Deus,  audent  multa  reprehendere, 
quorum  causas  non  vident;  et  in  operibus  atque  instrumentis 
omnipotentis  artificis  volunt  se  videri  scire,  quod  nesciunt”  3. 


1  S.  Th.  1.  c.  ad  3. 


2  Rom.  11,  33. 


3  De  Gen.  c.  Manich.  I,  16,  25. 

Scholion  6.  Mala  physica  nihil  probant  contra  divinam  64. 
providentiam.  —  Providentia  sequitur  creationem,  ideo  non 
debet  auferre  ordinem  rerum  in  creatione  institutum,  nec 
prohibere  quominus  res  creatae  suos  actus  agant;  secus  enim 
creatio  frustra  rebus  ita  disposuisset. 

Jam  Deus  creator  mundum  componere  voluit  a.  ex  rebus, 
quae  sunt  in  diverso  gradu  bonitatis :  corruptibilibus  et  incor¬ 
ruptibilibus  ;  b.  ex  rebus  sibi  invicem  contrariis,  quarum  una 
est  corruptiva  alterius  ;  c.  ex  rebus  invicem  subordinatis, 
quarum  videlicet  una  destinatur  in  sustentationem  et  conser¬ 
vationem  alterius.  Hac  autem  ordinatione  posita  et  servata, 
necessario  sequitur  in  rebus  multiplex  corruptio  ac  tendentia 
in  corruptionem,  a.  v.  sequitur  malum  physicum.  Deus  itaque, 
ut  sapiens  provisor  universalis,  bonum  totius  bono  partium 
anteponens,  non  excludit  defectus  et  mala  in  particularibus, 
ut  servet  bonum  totius,  ordinem  scii,  universi  x. 

Dices :  Deum  potuisse  alium  ordinem  rerum,  eumque  melio-  65. 
rem,  instituere!  Potuit  utique,  sed  Deus  ad  melius  non  tenetur. 
Ordo  autem  actualis  certo  bonus  est,  nam  temperatio  mundi 
ex  rebus  inaequalibus,  invicem  contrariis  et  multipliciter 
subordinatis  multum  confert  ad  perfectionem  et  decus  universi. 

Praeterea  minime  certum  est  ordinem  mundi,  a  quo  omne 
malum  physicum  excluderetur,  ordine  actuali  fore  meliorem, 
nam  a.  quaedam  bona  summi  momenti  e.  g.  actus  patientiae, 
misericordiae  et  generatim  omnes  virtutes  heroicae,  sine  his 
malis  non  essent;  b.  alia  bona  minus  aestimarentur  v.  g. 
sanitas ;  c.  homo  multis  mediis  ad  finem  suum  utilissimis 
careret,  nam  mala  quae  in  hoc  mundo  nos  premunt,  ad  Deum 
nos  ire  conpellunt. 

Haec  quidem  generatim  ostendunt,  quare  divina  gubernatio 
non  excludat  mala  physica,  sed  ea  permittat  aut  potius  per 
accidens  intendat;  quod  si  quaeratur,  quare  Deus  hoc  vel 
illud  malum  in  specie  non  impediat  (quod  utique  sine  prae- 


1  Cfr.  S.  c.  G.  3,  71. 

judicio  ordinis  physici  facere  posset,)  ignorantiam  nostram 
fateri  plerumque  debemus  (Cfr.  n°  63). 

66.  Corollaria.  —  1.  Locuti  sumus  de  malis  physicis,  in  quantum 
sequuntur  conditionem  naturae:  mala  naturae.  Evidens  enim 
est,  mala  physica  quatenus  infliguntur  delinquentibus  in  poe¬ 
nam,  mala  poenae ,  divinam  gubernationem  non  obscurare,  sed 
quam  maxime  illustrare.  Revera,  si  Deus  mundum  ita  gubernat, 
ut  velit  servari  ordinem  moralem,  sequitur  quod  per  accidens  in¬ 
tendat  malum  poenae  ;  quod  autem  ad  puniendum  peccatorem 
utatur  malis  physicis  ordinatissimum  est,  quum  ordo  physicus, 
utpote  inferior,  conservationi  ordinis  moralis  inservire  debeat. 

67.  2.  Mala  physica,  quae  hominem  premunt,  de  facto  ratio¬ 
nem  poenae  (aut  saltem  poenalitatis)  habent ;  sine  peccato 
enim  praesertim  originali  de  facto  non  essent,  quum  per  dona 
praeternaturalia  excluderentur.  Verum  quidem  est,  mala  quae 
nunc  hominem  affligunt  sequi  conditionem  naturae,  sed  inde 
inferre  non  licet,  hominem,  si  in  puris  naturalibus  conditus, 
legem  naturalem  servasset,  tot  malis,  quot  nunc,  obnoxium  fore. 

3.  Ad  consolandos  homines  infortunio,  doloribusque  pressos 
parum  valent  rationes  philosophicae;  suggerendum  illis  est, 
quam  pretiosae  sint  passiones  patienter  toleratae  in  ordine 
ad  finem  nostrum  supernaturalem.  Deus  etenim,  qui  homi¬ 
nem  lapsum  per  passionem  et  crucem  Filii  sui  redimere 
statuit,  sapienti  dispensatione  filios  redemptionis  malis  physicis 
reliquit  obnoxios,  ut  per  passiones  hujus  temporis  conformes 
fiant  crucifixo  Salvatori,  et  gaudia  aeterna,  quae  omne  desi¬ 
derium  superant,  mereantur. 

68.  Scholion  7.  Malum  morale  nihil  probat  contra  divinam 
providentiam.  —  Ex  tractatu  de  Deo  hic  supponimus,  Deum 
nec  per  se,  nec  per  accidens,  velle  peccatum  1  i.  e.  ipsam 
privationem  rectitudinis  moralis  actui  libero  inhaerentem,  sed 
illud  permittere  tantum.  Jam  permissio  peccati  nihil  probat 
contra  divinam  providentiam,  si  dantur  rationes  illud  per- 


1  Cfr.  De  Deo  Uno  et  trino ,  n°  105. 

mittendi,  et  si  insuper  peccata  permissa  in  bonum  atque  in 
finem  mundi  ordinantur.  Atqui  utraque  haec  conditio  verificatur . 

1°  Dantur  rationes,  propter  quas  Deus  peccata  permittit. 

a.  Deus  etenim  ut  omne  peccatum  excluderet,  debuisset  aut 
a  producendis  creaturis  liberis  abstinere,  aut  omnem  abusum 
libertatis  per  providentiam  suam  praecavere,  aut  denique 
ortum  illorum,  qui  libertate  sua  abusuri  sunt,  impedire.  Sed 
nullum  horum  conveniens  esset.  Non  primum,  quia  demptis 
creaturis  liberis  omne  bonum  morale  excluderetur*,  non  alte¬ 
rum,  quia  sic  aliquis  gradus  bonitatis  universo  subtraheretur, 
,, tolleretur  enim  natura  illa,  quae  potest  peccare  et  non  peccare, 
quae  quidem  bona  est”  L  Conveniens  autem  non  esset  per 
providentiam  auferre  quod  per  creationem  institutum  est. 
Non  tertium,  quia  sic  perturbaretur  ordo  naturae,  secundum 
quem  Deus  cum  omnibus  parentibus  ad  generandum  concurrit. 

b.  Deus,  si  omne  peccatum  exclusisset,  non  potuisset 
ostendere  divitias  potentiae  ac  bonitatis  suae  in  ordinando 
mala  pessima  ad  bonum. 

2°  Peccata  permissa  ad  bonum  ordinantur,  ordinatione  scii, 
extrinseca,  qua  Deus  ita  circa  peccata  facta  operatur,  ut  fiant 
dispositiones  ad  bonum.  Qua  de  re  s.  AUGUSTINUS:  „Neque 
Deus  ullo  modo  sineret  mali  aliquid  esse  in  operibus  suis, 
nisi  usque  adeo  esset  omnipotens  et  bonus,  ut  bene  faceret 
et  de  malo”  2. 

Revera  demptis  peccatis  non  esset  locus  v.  g.  virtuti  poe¬ 
nitentiae  aut  martyrio  3;  non  manifestarentur  quaedam  attributa 
Dei  v.  g.  longanimitas  in  tolerandis  peccatoribus,  misericordia 
in  remittendo,  justitia  in  puniendo  peccata ;  demum  non 
fuisset  opus  redemptionis,  supereminens  illa  manifestatio 
divinae  misericordiae  simul  et  justitiae.  Quapropter  omnibus 
consideratis  dicendum  est,  ad  finem  mundi  plus  conferre  per¬ 
missionem  peccati  simul  cum  bonis  inde  elicitis,  quam  exclu¬ 
sionem  peccati  una  cum  absentia  bonorum,  ad  quae  Deus 


1  S.  Thom.  In  II  Sent,  d.  23,  q.  1,  a.  2.  —  2  Enchir .  c.  3,  n°  11. 

3  S.  Th.  I,  22,  2,  ad  2. 

peccata  ordinat.  Quodsi  verum  non  esset,  nec  ecclesia  caneret : 
,,0  felix  culpa,  quae  talem  ac  tantum  meruit  habere  redemp¬ 
torem  !”  nec  s.  Paulus  exclamasset:  ,, Ubi  abundavit  delictum, 
superabundavit  gratia”  x. 

Corollarium.  Per  praedicta  explicatur  quidem,  qua  ratione 
malum  morale  sub  divina  providentia  exsistere  queat,  non 
vero  quomodo  peccata  ita  abundare  possint  inter  homines. 
Hujus  autem  abundantiae  s.  Thomas  2  duplicem  causam  assi¬ 
gnat:  prior  est,  quod  humana  natura,  quippe  quae  infimum 
gradum  inter  creaturas  intellectuales  occupat,  admodum 
debilis  est  ad  bonum  ;  altera  (quae  videtur  principalior)  est 
conditio  declivior,  in  quam  homo  per  peccatum  originale 
redactus  est  —  de  qua  suo  loco  dicetur.  — 

Scholion  8.  Inaequalis  bonorum  distributio ,  peccatorum 
prosperitates ,  justorum  calamitates  nihil  probant  contra 
divinam  providentiam.  — 

Praenotanda,  a.  Bona  temporalia  et  felicitas  in  hoc  mundo 
non  constituunt  finem  hominis,  ne  secundarium  quidem,  et 
tempus  mortalis  vitae  stadium  laboris  atque  probationis  est, 
non  remunerationis.  Hinc  bona  et  mala  temporalia  rationem 
praemii  aut  poenae  non  nisi  imperfecte,  et  per  accidens  habere 
possunt,  per  se  enim  et  proprie  tum  bona  tum  mala  sunt 
media  ad  finem. 

b.  Felicitas  hujus  vitae  nec  unice  nec  praecipue  a  bonis 
exterioribus,  divitiis  atque  honoribus,  pendet;  revera  plus  ad 
eam  conferunt  ,, pietas  cum  sufficientia”  quam  bona  fortunae  3. 
Hinc  aliud  est  quaerere,  num  generatim  boni  sint  malis 
feliciores;  aliud,  num  boni  soleant  esse  malis  ditiores  ac 
honoratiores.  Ad  priorem  quaestionem  affirmative  responden¬ 
dum  est,  ad  alteram  non  ita. 

c.  Attamen,  etsi  de  solis  bonis  exterioribus  agatur,  caven¬ 
dum  est  ab  exaggerationibus,  quasi  paupertas  ac  aerumnae 


1  Rom.  5,  20.  —  2  S.  Thom.  In  I  Seni.  d.  39,  q.  2,  a.  2,  ad  4.  —  3  Cfr 
j  Tim.  6,  6;  Ps.  36,  16;  Prov.  30,  8. 

solis  fere  justis  reservarentur,  malis  vero  vix  non  semper 
bona  affluerent ;  teste  enim  experientia,  de  regula  generali,  bona 
et  mala  utrisque  indiscriminatim  obvenire  solent,  juxta  illud : 

,,Qui  solem  suum  oriri  facit  super  bonos  et  malos,  et  pluit 
super  justos  et  injustos”  x.  Nihilominus  verissimum  est,  pios 
subinde  calamitatibus  obrui,  peccatores  impudentes  bonis 
abundare,  et  quum  inaequalis  ista,  et  secundum  apparentiam 
inepta,  bonorum  distributio  homines  justos,  ac  praesertim 
afflictos,  vehementer  angere  soleat  2,  ostendendum  est  hanc 
inaequalitatem  divinae  providentiae  non  adversari.  Igitur: 

i°  Distributio  bonorum  ac  malorum  ut  plurimum  resultat  71. 
ex  causis  ordinis  naturalis ,  tum  necessariis  tum  liberis,  quaram 
impeditio  ordinem  naturalem  plurimum  turbaret.  Alii  divitias 
sibi  comparant,  quia  ingenio  atque  indole  praestantes  totis 
viribus  negotiis  incubuerunt ;  alii  pauperes  sunt,  quia  parentes 
substantiam  suam  luxuriando  perdiderunt  5  alii  amentes  aut 
hebetes  nascuntur,  quia  a  parentibus  ebriosis  procreati  sunt, 
cet.  Praeterea,  quot  miracula  requirerentur,  ne  poena  temporalis 
malis  inflicta  etiam  innocentes  attingeret;  cogita  e.  g.  mari¬ 
tum  ac  patrem  impium,  uxorem  et  filios  innocuos ! 

Neque  his,  quae  de  causis  naturalibus  diximus  contradicit 
Christus:  Quaerite  primum  regnum  Dei  justitiam  ejus,  et 
haec  omnia  [scii,  necessaria  vitae],  adjicientur  vobis”  3;  nam 
iis  qui  regnum  Dei  primo  loco  quaerunt,  Dei  providentia 
ordinarie  necessaria  vitae  quasi  naturaliter  suppeditat ;  qui 
enim  vere  pii  sunt  negotiis  atque  officiis  suis  diligenter  incum¬ 
bunt,  ab  excessibus  rem  domesticam  saepe  inutiliter  consu¬ 
mentibus  abstinent,  paucisque  contenti  esse  didicerunt  4. 

2.  Nec  ipsi  ordini  morali  proficuum  esset,  si  pietas 
semper  bonis  terrestribus  remuneraretur,  malitia  calamitatibus 
plecteretur.  Facile  enim  ,,non  nisi  propter  talia  praemia  illi 
[Deo]  serviendum  esse  arbitraremur,  nec  pios  nos  faceret 


x  Mt.  5,  45.  —  2  Cfr.  Job  21,  7;  Ps-  72,  2 ;  Jerenn  12,  1.  —  3  Mt.  6,  33; 
cfr.  31 — 32.  —  4  Cfr.  I  Tim.  6,  8. 

talis  servitus,  sed  potius  cupidos  et  avaros”  L  Deinde  optima 
virilium  virtutum  palaestra,  tribulatio  scii  et  fortuna  adversa  2 
excluderetur,  et  plurimi,  terrenis  gaudiis  capti  atque  emolliti, 
,, manentem  civitatem”  se  hic  habere  putarent. 

3°  Demum  ipsae  justorum  plagae  et  iniquorum  prosperitates 
divinae  misericordiae  ac  justitiae  effectjis  esso  possunt ;  miseri¬ 
cordiae  quidem,  quatenus  v.  g.  pii,  per  calamitates  hujus 
saeculi  plene  purgati,  poenas  purgatorii  longe  acerbiores 
evadunt;  justitiae  vero,  quatenus  v.  g.  mali,  vitam  aeternam 
non  consecuturi,  mercedem  temporalem  pro  operibus  suis 
qualitercumque  bohis  recipiunt,  vel  etiam  subtracta  virga 
paternae  correptionis,  sub  cujus  ictibus  forsan  resipiscerent, 
secundum  desideria  cordis  sui  ire  in  adinventionibus  suis 
permittuntur  3. 

CAPUT  III 

DE  ORDINE  SUPERNATURALI  IN  ABSTRACTO 

Deus,  qui  creatione  condidit  et  continua  providentia  con¬ 
servat  ordinem  naturalem,  altiorem  adhuc  ordinem  instituit, 
n.  p.  supernaturalem,  quatenus  creaturas  intellectuales  ultra 
naturalem  exigentiam  pretiosissimis  donis  sublimavit.  Quum 
igitur  in  angelis  et  hominibus  duo  erunt  consideranda,  tum 
id  quod  eorem  natura  habet,  tum  id  quod  supra  naturam 
acceperunt,  opportunum  videtur  quamdam  theoriam  ordinis 
supernaturalis  praemittere. 

Etsi  ea,  quae  dicentur,  maxima  parte  etiam  de  angelis 
valeant,  specialius  tamen  et  directius  respicimus  genus  huma¬ 
num,  seu  potius  supernaturale  prout  verificatur  in  homine. 

Agemus  i°  de  notione  et  divisione  boni  supernaturalis; 
2°  de  ipso  ordine  supernaturali,  denique  30  de  eo,  quod 
bono  supernaturali  gratiae  opponitur,  n.  p.  de  peccato. 


1  S.  August.  De  civ.  1,  8.  —  2  Rotn.  5,  3 — 5.  —  3  Cfr.  Ps.  80,  13; 
Heb.  12,  8.  —  Legi  meretur  Heinrich,  Dogrn .  Theol .  V,  §  275. 

Art.  I 

De,  notione  et  divisione  boni  supernaturalis 

Quum  supernaturale  dicatur  per  oppositionem  ad  naturalia, 
a  notione  naturae  et  boni  naturalis  incipiendum  est. 

I.  Natura  (a  nascor:  Ouac?  a  Ouw)  etymologice  significat  73. 
nativitatem,  hinc  ea,  quae  cum  nativitate  seu  origine  rei 
cohaerent;  ex  usu  vero  communi  tum  particulariter  tum 
universaliter  adhibetur. 

Natura  in  particulari  seu  haec  vel  illa  natura  significat 
a.  essentiam  creaturae  substantialis,  praesertim  si  consideratur 
ut  principium  actionis,  b.  complexum  proprietatum,  quae  ab 
illa  essentia  profluunt. 

Natura  universaliter  accepta  dicit  totam  collectionem  sub¬ 
stantiarum  creatarum ,  cum  omnibus  accidentibus  quae  illarum 
essentias  consequuntur ,  seu  melius  forte  et  accuratius  :  totum 
complexum  rerum  (exsistentium  et  possibilium),  quae  sunt 
mere  creaturae:  factura  et  similitudo  Dei,  et  nihil  ultra. 
Propria  autem  ratio  merae  creaturae  in  eo  est,  quod  a  Deo 
habeat  esse  et  agere,  ab  esse  agereque  divino  plene  et  unde- 
quctque  distinctum,  nihil  praeterea  J. 

Hinc  facile  explicatur  quid  sit  naturale.  74. 

Etenim  universim  naturale  est  illud  omne,  quod  (sive 
realiter  exsistat,  sive  possibile  tantum  sit)  habet  rationem 
merae  creaturae  ;  a.  v.  quidquid  exclusive  pertinet  ad  ordinem 
illorum  entium,  respectu  quorum  Deus  non  aliam  relationem 
habet  quam  causae  efficientis  et  exemplaris. 

In  specie  vero  naturale  vocari  debet:  a.  quidquid  essentiam 
alicujus  creaturae  constituit  aut  ab  illa  profluit,  ut  v.  g.  in 
homine  corpus  organicum,  intellectus,  voluntas,  cet.;  b.  quid¬ 
quid  hujusmodi  creaturae  qua  tali  debetur,  ne  ipsa  cum  suis 
viribus  frustra  sit,  ut  v.  g.  finis  proportionatus  et  concursus 

1  Cfr.  A.  Mercier,  Le  Surnaturel,  in  Rev.  Thomiste ,  1902,  p.  125  et 
1907 — 1908,  p.  456  et  701. 

Dei  generalis;  c.  quidquid  hujusmodi  creatura  propriis  viribus 
attingere  vel  perficere  potest,  ut  v.  g.  pro  homine  cognitio 
veritatum  rationalium,  generatio  filiorum,  cet. 

Facile  vides,  omnia  bona,  quae  in  sensu  expositio  vocantur 
naturalia,  creaturae  qua  tali  aliqua  ratione  deberi ,  non  eo  sensu 
ac  si  inter  Deum  et  facturam  suam  intercederet  obligatio 
justitiae  stricte  dictae,  sed  quia  Deus  posita  creatione  sapien¬ 
tiae  et  bonitati  suae  debet,  ut  creaturis  tribuat  ea  omnia, 
sine  quibus  divina  ordinatio  in  iis  impleri  nequit  I.  Hinc 
usitatum  est,  ut  bona  naturalia  dicantur  etiam  bona  debita. 

Haec  de  significatione  stricta  vocis  naturalis  per  opposi¬ 
tionem  ad  supernaturalia ;  nam  in  sensu  improprio  naturale 
aliquando  dicitur  aut  dicebatur;  a.  quidquid  nativitatem  comi 
tatur,  reique  ab  ipsa  origine  inest,  etsi  forte  ejus  naturam 
superet  2;  b.  quidquid  non  est  contra  naturam  rei,  sed  eam 
adornat  ac  perficit,  etsi  forte  modo  prorsus  indebito  3.  Sed  ab 
his  significationibus,  quae  confusioni  favent,  abstinendum  esu. 

II.  Supernaturale  generatim  est  quod  excedit  naturam 
seu,  paulo  distinctius,  quod  superat  essentiam ,  exigentiam , 
potentiam  naturae ,  quatenus  scii,  neque  a.  rei  creatae  essen¬ 
tiam  constituit  aut  ex  ea  profluit,  neque  b.  rei  creatae  debetur, 
ut  frustra  non  sit,  neque  c.  propriis  rerum  viribus  attingi  aut 
perfici  potest.  —  Vides  rationem  supernaturalis  primo  et 
potissimum  convenire  ipsi  Deo  secundum  se  spectato,  qui  est 
supernaturale  increatum  ;  at  hoc  supposito  et  praestituto,  unice 
quaerimus  de  supernaturali,  quod  invenitur  in  creaturis  .  super¬ 
naturale  creatum.  Bona  supernaturalia  creaturae  impertita 
vocari  solent  indebita  seu  gratuita. 

Divisio.  —  Pro  diversitate  illius,  in  quo  ratio  supernaturali- 
tatis  sita  est,  distinguitur  supernaturale  quoad  modum  et 
supernaturale  quoad  substantiam. 

1  Cfr.  S.  Thom.  S.  Th.  I,  II,  III,  1,  ad  2.  —  2  Hoc  sensu  gratia  sanctifi¬ 
cans  primi  hominis  aliquando  a  Patribus  vocatur  naturalis.  3Itav.g.  immu¬ 
nitas  a  concupiscentia  in  protoparentibus  nonnunquam  naturalis  dicta  fuit. 


S.  I,  C.  3,  A.  I.  —  SUPERNATURALE,  QUID 


51 


1.  Super ncitur ale  quoad  modum  (tantum)  habetur,  si  res  in 
seipsa,  in  sua  entitate,  ordinem  naturae  non  excedit,  sed 
efficitur  aut  confertur  modo  facultatem  naturae  superante. 
Exempla  sunt  vita  in  homine  resuscitato,  visus  in  caeco 
miraculose  sanato,  scientia  infusa  veritatum  rationalium. 

2.  Super  natur  ale  quoad  substantiam  habetur,  si  ipsa  res 
producta  aut  collata  in  sua  entitate  naturam  excedit,  v.  g. 
immortalitas  corporis  humani,  gratia  sanctificans,  cognitio 
mysteriorum,  cet.  Facile  vides,  supernaturale  quoad  substan¬ 
tiam  etiam  quoad  modum  naturam  superare. 

Supernaturale  quoad  substantiam  iterum  duplex  est. 

a.  Supernaturale  secundum  quid  (seu  relative),  quod  saepe 
praeternaturale  vocatur,  est  bonum  quod  debitum  et  facultatem 
hujus  saltem  naturae  excedit,  sed  tamen  facit  ad  finem  et 
operationem  ipsi  connaturalem.  Exempla  sunt  immunitas  a 
concupiscentia  et  immortalitas  primi  hominis ;  hae  enim 
perfectiones  ab  una  parte  exigentiam  et  potentiam  humanae 
naturae  superant,  sed  ab  alia  parte  homini  non  conferunt 
actionem  superioris  ordinis;  efficiunt  etenim  ut  homo  bonum 
morale  naturae  suae  proportionatum  facilius  et  plenius  consequi 
possit,  necnon  ut  vitam  naturalem  semper  continuare  queat. 
Hinc  saepe  dicitur,  praeternaturalia  naturam  exornare  atque 
perficere  ultra  debitum  quidem,  sed  tamen  intra  suum  ordinem. 

b.  Supernaturale  simpliciter  (seu  absolute)  est  bonum,  quod 
exigentiam  et  facultatem  omnis  naturae  creatae  et  creabilis 
excedit,  et  confert  ad  finem  seu  operationem  nulli  creaturae 
proportionatam.  Supernaturalia  hujus  generis,  quae  reapse 
exsistunt,  omnia  referuntur  ad  filiationem  Dei  naturalem 
(unionem  hypostaticam),  et  filiationem  Dei  adoptivam  (quae 
gloriam  et  gratiam  comprehendit). 

Nota  positiva  boni  super  natur  alis.  —  Hucusque  bonum 
supernaturale  definivimus  negative,  scii,  per  oppositionem  et 
excessum  ad  naturam,  restat  ut  aliqualiter  saltem  ejus  rationem 
positivam  indicemus  x.  Diximus,  naturale  esse  quidquid  non 


1  Cfr.  Revue  Thomiste,  1.  c. 

aliam  relationem  ad  Deum  habet  quam  effectus  et  similitudinis; 
hinc  supernaturale  erit  in  quo  alia  adhuc,  eaque  propinquior 
atque  intimior,  cum  Deo  relatio  intercedit.  Quum  autem  propria 
ratio  creaturae  qua  talis  in  eo  sit,  ut  habeat  esse  et  agere 
ab  esse  divino  plene  distinctum,  sequitur  supernaturale  impor¬ 
tare  quamdam  indistinctionem  seu  identificationem,  saltem 
moralem,  creaturae  cum  Deo.  In  supernaturali  siquidem 
Deus  se  intime  unit  ac  veluti  permiscet  creaturae:  vel  ita, 
ut  per  seipsum  operetur  effectus  entitative  proportionatos 
naturae  creatae;  vel  ita,  ut  creaturam  aliqua  ratione  participare 
faciat  de  vita  et  operatione  divina.  Si  primum,  Deus  gratiosa 
benignitate  sese  veluti  ad  ordinem  creaturae  demittit:  Deus 
quantum  ad  aliquid  fit  quasi  creatura;  et  hoc  accidit  in 
supernaturali  quoad  modum  atque  in  praeternaturali.  Si 
alterum,  Deus  creaturam  elevat  ad  ordinem  suum  :  creatura 
quantum  ad  aliquid  deificatur;  et  hoc  accidit  in  supernaturali 
simpliciter.  —  Supernaturalia  autem  sunt  tum  ipsa  haec 
mysteriosa  unio  Dei  ad  creaturam,  ejusque  actus  et  fructus, 
tum  entitates  creatae,  quae  huic  unioni  inserviunt  (v.  g. 
habitus  supernaturales,  sacramenta,  cet.). 

III.  Potentia  obedientialis.  —  Ipsa  notio  supernaturalis 
indicat,  non  dari  in  creaturis  ullam  naturalem  potentiam, 
neque  activam,  neque  passivam,  ad  bonum  supernaturale. 
Evidens  siquidem  est,  creaturam  non  gaudere  aliqua  virtute 
agendi,  qua  posset  sub  concursu  sibi  debito  efficere  aliquid 
naturam  excedens ;  et  iterum  evidens  est,  non  inveniri  in 
creatura  capacitatem  recipiendi  bonum  supernaturale  per 
actum  cujuslibet  causae  secundae.  Habent  nihilominus  res 
creatae  possibilitatem  exsequendi  pro  arbitrio  et  per  auxilium 
indebitum  Dei  munia,  nativas  illarum  vires  superantia,  et 
haec  possibilitas  obediendi  causae  primae  vocari  solet  potentia 
obedie7itialis\  quae,  quatenus  est  possibilitas  recipiendi  duntaxat 
in  se  bonum  supernaturale,  a  theologis  dicitur passiva\  quatenus 
vero  est  possibilitas  coagendi,  sub  elevatione  motuque  indebito 
Dei,  ad  actum  vel  effectum  supernaturalem,  activa  audit. 

Scholion.  Excluduntur  falsae  notiones  super  natur  alis.  —  79. 
Post  praedicta  facile  intellegitur,  errare  eos,  qui : 

a.  Supernaturale  confundunt  cum  metaphysico ,  seu  cum 
eo,  quod  superat  sensum  ;  nam  ab  una  parte  multa  cognitionem 
sensibilem  excedunt,  quae  tamen  sunt  naturalia,  ut  v.  g. 
veritates  de  Deo,  quas  ratio  suis  viribus  attingere  potest;  ab 
alia  parte  nonnula  quae  sensibus  percipiuntur  ad  ordinem 
supernaturalem  pertinent,  ut  v.  g.  sacramenta. 

b.  Supernaturale  confundunt  cum  eo,  quod  a  solo  Deo 
immediate  producitur ;  nonnulla  enim,  quae  solus  Deus  efficere 
potest,  naturalia  sunt,  quum  per  ordinem  naturae  [semel 
institutum  exigantur,  ut  v.  g.  concursus  naturalis,  creatio 
animarum  rationalium. 

c.  Supernaturale  confundunt  cum  miraculoso\  etsi  enim 
omne  miraculosum  sit  supernaturale,  plura  supernaturalia 
miracula  non  sunt,  vel  quia  sub  sensibus  non  cadunt,  vel 
quia  fiunt  secundum  leges  constantes  (ordinis  supernaturalis), 
ut  v.  g.  transsubstantiatio  L 

d.  Docent,  nullum  bonum  esse  supernaturale,  nisi  confe¬ 
ratur  subjecto  positive  indigno,  ratione  alicujus  peccati 
praecedentis  (ita  M.  Bajus) ;  nihil  enim  obstat,  quominus 
bonum  aliquod  sit  ex  omni  parte  indebitum,  quin  in  subjecto 
inveniatur  positiva  indignitas  ad  illud  recipiendum.  Idem  Bajus 
erravit  in  eo,  quod  omnia  quae  ,, originem  comitantur”  naturalia 
in  sensu  vero  ac  proprio  dixerit. 

Art.  II 

De  ipso  ordine  supernaturali 

Ordo  generatim  est  apta  dispositio  mediorum  ad  finem.  Hinc  80. 
ordo  supernaturalis  comprehendit  finem  supernaturalem  una 
cum  legibus  et  mediis  supernaturalibus.  Creatura  autem,  cui 
finis  supernaturalis  praefigitur,  et  media  illi  fini  proportionata 


1  Cfr.  tract.  De  ver.  Relig.  n°  36. 

subministrantur,  dicitur  ad  ordinem  seu  statum  supernatu- 
ralum  elevari. 

In  praesenti  investigandum  est:  i°  num  elevatio  creaturae 
ad  ordinem  supernaturalem  sit  possibilis  ;  2°  num  visio  Dei 
intuitiva  et  media  huic  fini  proportionata  revera  constituant 
ordinem  supernaturalem ;  deinde  30  breviter  declarandum  erit, 
quaenam  de  facto  sunt  media  ad  hunc  finem  requisita. 

I.  —  Prop.  Ordo  supernaturalis  est  possibilis. 

Nostris  praesertim  temporibus  multi  elevationem  hominis, 
aut  cujuslibet  creaturae,  ad  bona  supernaturalia  a  priori 
rejiciunt,  impossibilitatem  praetendentes.  Contra  hos  igitur 
possibilitas  elevationis  ex  principiis  rationis  demonstranda  est, 
saltem  negative,  ostendendo  scii,  impossibilitatem  objectam 
nulla  ratione  probari.  Observa  vocem:  ,, saltem  negative  \ 
nam  ab  una  parte  haec  probatio  sufficit,  et  ab  alia  parte 
concedendum  putamus,  possibilitatem  boni  simpliciter  et  abso¬ 
lute  supernaturalis,  de  quo  potissimum  quaeritur,  non  posse 
ex  ratione  positive  probari. 

Probatio .  —  Elevatio  creaturae  ad  bonum  et  ordinem 
supernaturalem  impossibilis  dici  nequit,  nisi  ostendatur,  aut 
notionem  boni  supernaturalis  contradictionem  involvere,  aut 
ejus  collationem  repugnare  sive  ex  parte  Dei,  sive  ex  parte 
creaturae.  Atqui 

i°  Conceptus  doni  supernaturalis ,  facultatem  et  exigentiam 
totius  creaturae  excedentis,  notis  contradictoriis  non  constat ; 
undenam  enim  implicaret  talis  participatio  bonorum  divinorum, 
quae  nulli  creaturae  debetur?  Hoc  autem  posito: 

2°  Collatio  talis  doni  non  repugnat ,  neque  a.  ex  parte  Dei , 
cujus  potentia  ad  omnia  intrinsece  possibilia  extenditur;  cujus 
sapientia  res  ita  disponere  valet,  ut  supernaturalia  cum  natu¬ 
ralibus  harmonice  uniantur;  cujus  bonitas  in  tanta  sublimatione 
creaturae  maxime  elucet.  Neque  b.  ex  parte  creaturae 
elevandae.  Supernaturalia  non  sunt  contra  naturam:  naturam 
neque  destruunt,  neque  substantialiter  immutant,  neque  ei 

violentiam  inferunt,  sed  illam  ultra  suum  ordinem  perficiunt. 

Hoc  autem  supposito,  potentia  quae  vocatur  obedientialis 
necessario  fluit  ex  pleno  dominio,  quod  Deus  habet  in  creatu¬ 
ram  suam;  implicaret  enim  dari  creaturam,  qua  Deus  uti 
non  posset  ad  omnia,  illius  naturae  non  repugnantia. 

Ceterum  CONC.  VATIC.,  ex  facto  revelatione  cognito  ad 
possibilitatem  concludens,  definivit :  „S.  q.  d.,  hominem  ad 
cognitionem  et  perfectionem,  quae  naturalem  superet,  divinitus 

evehi  non  posse,  a.  s.”  x. 

H  __  Prop.  Visio  Dei  intuitiva  et  media,  huic  fini  propor-  83. 
tionata,  constituunt  ordinem  simpliciter  supernaturalem. 

Suis  locis  ostendemus,  tum  angelos  tum  homines  de  facto 
destinatos  esse  ad  Deum  intuitive  videndum,  eosque  instructos 
esse  mediis,  quibus  altissimum  hunc  finem  consequi  possint; 
hic  unice  quaeritur,  num  hujusmodi  finis  ac  media  sint  reapse 
bona  simpliciter  supernaturalia.  Quum  autem  media,  ad 
aliquem  finem  positive  conducentia,  debeant  esse  ejusdem 
ordinis  cum  eo,  sufficit,  probare  supernaturalitatem  ipsius  finis. 

Visio  Dei  intuitiva  est  cognitio  immediata  divinae  essentiae. 
Intellegitur  cognitio  per  intellectum,  quae  ratione  immedie- 
tatis  et  claritatis  vocatur  visio.  Cognitio  immediata  opponitur 
mediatae  atquae  analogicae,  qua  Deum  cognoscimus  ex  creaturis. 

In  cognitione  mediata  non  ipse  Deus  directe  mente  percipitur,  sed 
res  creatae,  in  quibus  perfectiones  divinae  aliqua  ratione  relucent; 
non  percipitur  Deus  qualis  in  se  est,  sed  qualis  pei  quasdam 
sui  similutidines  exhibeter;  habetur  itaque  medium,  in  quo 
Deus  cognoscitur:  speculum  creaturarum,  quod  cum  imperfec¬ 
tissimum  sit,  cognitio  mediata  admodum  obscura  est.  In 
cognitione  vero  immediata  seu  intuitiva  excluditui  omne 
speculum,  omne  medium  in  quo,  quum  ipsa  divina  essentia, 
Deus  unus  et  trinus,  sese  directe,  nude  et  aperte  intellectui 
exhibeat:  ,, nulla  mediante  creatura  in  ratione  objecti  visi  se 
habente”  2.  Hinc  visio  intuitiva  necessario  est  cognitio  clara; 


1  Const.  de  Fid.  cath.  can.  II,  3.  —  2  Cfr.  Const.  Bened.  XII,  Denz,  n°  456- 

non  tamen  est  cognitio  comprehensiva  seu  adequata,  repugnat 
enim  ullum  intellectum  finitum  infinitam  cognoscibilitatem 
Dei  exhaurire. 

In  cognitione  intuitiva  Dei  et  amore  correspondente  con¬ 
sistit  ineffabilis  fruitio  Dei,  quae  cives  coelestes  beatos  reddit, 
hinc  nomen  visionis  beatificae. 

Ostendendum  igitur  est,  visionem  hanc  prae  omni  intellectu 
creato  esse  naturaliter  impossibilem.  Res,  quantum  ad  crea¬ 
turas  actu  exsistentes,  est  de  fide  ex  CONC.  VIENNENSI  z,  necnon 
ex  damnatione  prop.  Mich.  Baji  2. 

Probatur .  —  i°  Ex  E.  Scriptura ,  quae  docet:  a.  Deum 
inhabitare  lucem  inaccessibilem:  ,,Qui  solus  .  .  .  lucem  inhabitat 
inaccessibilem,  quem  nullus  hominum  vidit,  sed  nec  videre 
potest”  3;  et  praeterea  diserte  affirmat:  b.  visionem  Dei, 
cognitionem  Dei  ut  trini  (quae  a  visione  abesse  nequit),  solis 
divinis  personis  naturaliter  competere:  ,,Deum  nemo  vidit 
umquam,  unigenitus  Filius,  qui  est  in  sinu  Patris  ipse  enar¬ 
ravit”4 S.;  ,,Nemo  novit  Filium  nisi  Pater;  neque  Patrem  quis 
novit  nisi  Filius,  et  cui  voluerit  Filius  revelare”  s.  Textus 
intelligendi  sunt  de  impossibilitate  naturali  tantum,  nam 
aliis  in  locis  promittitur  visio  Dei,  ut  in  coelesti  patria 
obtinenda  6. 

2°  Ex  ratione  1 .  Omnis  intellectus  creatus,  ut  naturaliter 
cognoscat,  indiget  specie  intelligibili,  rem  cognitam  reprae¬ 
sentante  8;  —  atqui  nulla  species,  ab  intellectu  creato  expressa, 
Deum  repraesentare  valet  sicut  in  se  ipso  est;  —  ergo  nullus 
intellectus  naturaliter  cognoscere  potest  Deum  qualis  in 
se  est. 

Probatur  minor.  Species  ab  intellectu  creato  expressa, 

1  Denz.  n°  403.  —  2  Denz.  n°  882 — 886.  —  8  I  Tim.  6,  16.  —  4  Jo. 

1,  18.  Graece  in  multis  Ms.  ,,[iovoysvYj€  frsog,  5  wv  stg  xov  y.o/tuov  xou  Tcaxpos”. 

—  6  Mt.  11,  2 7;  cfr.  Jo.  6,  46.  —  6  I  Cor.  13,  12;  I  Jo.  3,  2.  —  7  Cfr. 

S.  Thom.  N.  Th.  I,  12,  4;  Billot,  De  Deo ,  thes.  13.  —  3  Cfr.  Beysens, 

Ide  alogia,  p.  27 — 29. 

quantumvis  perfecta  supponatur,  necessario  est  creata  ac 
limitata,  utpote  sequens  mensuram  perfectionis  facultatis 
recipientis:  cognitum  enim  est  in  cognoscente,  secundum 
modum  cognoscentis.  Igitur  hujusmodi  imago,  quum  esset 
finita,  repraesentaret  Deum  per  modum  alicujus  habentis  esse, 
et  non  ut  ipsum  esse  subsistens  ;  quum  esset  ad  certum  gradum 
perfectionis  contracta,  numquam  repraesentaret  absolutam 
perfectionem  Dei,  qui  est  extra  omnem  ordinem.  Eigo 
numquam  repraesentaret  Deum,  sicut  in  se  est. 

Adverte  argumentum  allatum,  quum  desumatur  ex  naturali 
modo  cognoscendi  intellectus  creati,  qui  est  per  speciem 
repraesentantem,  ostendere  quidem  naturalem  impossibilitatem 
visionis  intuitivae  prae  quolibet  intellectu  creato,  non  vero 
absolutam  hujus  rei  impossibilitatem,  etiam  per  concursum 
indebitum.  Si  enim  Deus  respectu  alicujus  intellectus  creati 
per  semetipsum  suppleret  vices  speciei  repraesentantis,  argu¬ 
mentum  jam  non  procederet.  Deum  autem  eminentiori  modo 
vicem  gerere  speciei  intellegibilis,  etsi  sit  longe  ultra  captum 
nostrum,  non  potest  probari  evidenter  impossibile. 

Objectio .  S.  Thomas  docet,  inesse  homini  naturale  deside-  86. 
rium,  quod  frustraneum  remanere  nequit,  videndi  Deum  h 
Atqui  si  hoc  verum  est,  visio  Dei  dicenda  est  homini  debita, 
ac  proinde  naturalis. 

Resp.  Aliud  est  quaerere  de  ipsa  re,  aliud  de  mente  s.  i  hornae 
in  locis  objectis. 

1.  Experientia  testatur,  non  dari  in  homine  desiderium 
innatum  seu  naturale  visionis  Dei,  non  dari  scii,  in  nobis 
veram  propensionem  naturae,  qua  inelutabiliter  inclinaremur 
ad  visionem  Dei  intuitivam,  sicut  v.  g.  ferimur  in  bonum  in 
communi.  Desiderium  igitur  videndi  Deum,  quatenus  reapse 
adest  in  homine,  est  appetitus  elicitus ,  sequens  aut  cognitio¬ 
nem  certam  revelationis,  aut  vagam  conjecturam  rationis, 
possibilitatem  hujusmodi  visionis  suspicantis.  Atqui  illa  tantum 

1  S.  Th .  I,  12,  1,  c.;  E.  c.  G.  III,  50— 51;  cfr.  5.  Th.  I,  II,  3,  8- 

bona,  ad  quae  natura  fertur  appetitu  innato,  ei  debentur, 
cetera  vero,  de  quibus  habet  aut  habere  potest  desiderium 
elicitum,  ei  non  debentur,  nisi  quatenus  Deus  gratuito  pro¬ 
miserit  et  sub  conditionibus  ab  eo  libere  positis.  Quum  igitur 
desiderium  videndi  Deum  non  sit  ex  iis,  quae  frustra  remanere 
nequeunt,  non  sequitur  visionem  Dei  intuitivam  esse  naturalem. 

2°  S.  Thomam  quod  attinet,  imprimis  manifestum  est,  eum 
constanter  docuisse,  visionem  Dei  omnem  naturam  creatam 
excedere.  Numquid  igitur  putavit,  dari  in  homine  naturale 
desiderium  ad  finem  supernaturalem  ?  Id  certe  a  priori  satis 
improbabile!  Reapse  autem  s.  Doctor  rem  aliis  in  locis 
saepius  explicite  negavit  V  Nisi  igitur  admittere  volueris, 
Aquinatem  sibi  aperte  contradicere,  textus  objecti  alia  ratione 
intellegendi  sunt.  Sed  de  his  consule  Commentatores  2. 


III.  —  Opportunum  videtur  hoc  loco  breviter  describere 
praecipua  media  supernaturalia,  quibus  creatura  ad  finem 
praedictum  adjuvatur;  etsi  enim  alibi,  praesertim  in  tractatu 
de  Gratia ,  magis  ex  professo  de  iis  agatur,  aliqua  eorum 
notitia  ad  intellectum  nonnullorum,  quae  dicentur,  aut  valde 
utilis  est,  aut  etiam  necessaria. 

Creatura  duplici  ratione  se  habere  potest  ad  finem  suum 
supernaturalem:  aut  ita,  ut  eo  jam  adepto  fruatur:  status 
termini ;  aut  ita,  ut  ad  illum  adhuc  tendat,  pro  eoque  adipi¬ 
scendo  operari  possit:  status  viae. 

In  termino  creatura,  ut  Deum  intuitive  videat,  indiget  lumine 

1  S.  Th.  I,  II,  ii 4,  2,  c,:  ,,Vita  aeterna  est  quoddam  bonum  excedens 
proportionem  naturae  creatae,  quia  etiam  excedit  cognitionem  et  desiderium 
ejus”.  —  De  Ver.  22,  7,  c,:  Homo  „meretur  non  ex  hoc,  quod  appetit 
beatitudinem  [in  communi],  quam  naturaliter  appetit,  sed  ex  hoc,  quod 
appetit  hoc  speciale  [bonum],  quod  non  naturaliter  appetit,  ut  visionem 
Dei”.  —  In  III  Sent.  d.  23,  q.  1,  a  4.  qu.  3:  „Per  naturalia  tantum 
homo  non  habet  sufficienter  inclinationem  ad  illum  finem  [visionem  Dei]”. 
—  De  Malo ,  5,  3  c,:  „Pertinet  ad  naturalem  cognitionem,  quod  anima 
sciat,  se  propter  beatitudinem  creatam,  et  quod  beatitudo  consistit  in 
adeptione  perfecti  boni;  sed  quod  illud  bonum  perfectum,  ad  quod  homo 
laetus  est,  sit  illa  gloria  quam  sancti  possident,  est  supra  cognitionem 
naturalem”.  —  2  Cfr.  Bainvel,  Nature  et  Sur natur el,  p.  139. 

gloriae ,  quod  est  habitus  supernaturalis,  quo  intellectus  crea¬ 
tus  supra  suum  ordinem  elevatur,  et  potens  redditur  ad 
videndum  Deum,  sicuti  est. 

Ut  creatura  Deo,  fine  suo  supernaturali,  in  termino  frui  88. 
possit,  absolute  necessarium  est,  ut  antea,  dum  scii,  in  via 
est,  ad  eum  debito  modo  inclinetur  seu  convertatur.  Conversio 
haec,  quum  naturam  superet,  efficienter  a  solo  Deo  esse 
potest;  acquiritur  autem  per  infusionem  gratiae  sanctificantis 

cum  virtutibus,  quae  eam  sequuntur. 

Gratia  sanctificans  est  habitus  supernaturalis,  quo  creatura 
formaliter  sanctus  seu  justus  redditur  in  ordine  supernaturali, 
ita  ut  sit  filius  adoptivus  Dei  et  haeres  regni  coelestis.  — 
Vocatur  habitus  entitativus,  „quia  non  immediate  ordinatur 
ad  actum,  sed  ad  quoddam  esse  spirituale  [supernaturale], 
quod  in  anima  facit”;  per  eam  n.  p.  ,, natura  elevatur  ad 
quamdam  dignitatem,  secundum  quam  talis  finis  sit  ei  com¬ 
petens”  x.  Gratiam  sanctificantem  comitantur,  ab  eaque  veluti 
profluunt  virtutes  infusae ,  habitus  scii,  operatoiii,  quibus 
proxime  disponimur  ,,ad  exsequendum  opera,  quibus  praedictus 
finis  acquiritur”  2.  Una  cum  potentiis  naturalibus,  quibus 
inhaerent,  constituunt  permanentia  principia  quo  proxima 
actuum  supernaturalium.  Virtutes  infusae  ad  gratiam  sanctifi¬ 
cantem  fere  comparantur,  sicut  potentiae  animae  ad  ejus 
essentiam.  —  Praeter  virtutes  etiam  dona  Spiritus  Sancti 
gratiam  sanctificantem  comitantur,  de  quibus  tamen  necesse 
non  est  hoc  loco  sermonem  instituere.  —  Quum  per  solam 
gratiam  sanctificantem  (cum  virtutibus  et  donis  annexis) 
habeatur  conversio  simpliciter  perfecta  creaturae  ad  Deum, 
ut  finem  supernaturalem,  sola  gratia  sanctificans  sufficienter 
disponit  ad  beatitudinem  supernaturalem.  Hinc  ii  omnes,  iique 
soli  in  termino  visionem  Dei  consequuntur,  qui  gratia  sanctifi¬ 
cante  ornati  statum  viae  reliquerunt. 

Deus,  cujus  providentia  in  omnibus  suaviter  procedit,  crea-  89» 


1  S.  Thom.  de  Ver.  27,  2,  ad  7  et  c.  —  2  L.  c. 


6o  S.  I,  C.  3,  A.  2.  —  MEDIA  AD  FINEM  SUPERNATURALEM 


turae,  usu  rationis  pollenti,  gratiam  sanctificantem  non  infundit, 
nisi  haec  se  ad  illam  recipiendam  aliquo  modo  praeparaverit. 
Ut  autem  actus  creaturae  possint  esse  dispositiones  positivae 
ad  gratiam  sanctificantem,  sub  adjutorio  gratiae  actualis 
eliciantur  necesse  est.  Ad  praeparationem  supra  dictam 
imprimis  pertinet  actus  fidei  in  Deum  remuneratorem  super- 
naturalem,  qua  creatura  seipsam  in  finem  suum  supernaturalem 
ordinare  incipit ;  hinc  in  hypothesi  elevationis  creaturae  ad 
finem  supernaturalem,  aliqua  revelatio  est  absolute  necessaria. 
Quam  primum  autem  creatura  Deum  ex  motu  gratiae  per¬ 
fecte  quaesierit,  eum  propter  infinitam  suam  perfectionem 
super  omnia  diligendo,  infusio  gratiae  sanctificantis  ex  in¬ 
fallibili  lege  sequitur;  non  quod  hujusmodi  actus  justificatio¬ 
nem  vere  mereatur,  sed  quia  Deus,  volens  omnes  sanctificari, 
gratiam  sanctificantem  non  denegat  subjecto,  in  ultima  des- 
positione  ad  eam  constituto. 

9°*  Accepta  justificatione,  creatura  bonis  operibus ,  ex  gratia 
factis,  tum  incrementum  gratiae  sanctificantis,  tum  aeternam 
gloriam  ejusque  augmentum  vere  mereri  potest.  Opus  bonum 
est  actus  liber,  in  Deum,  verum  finem  ultimum,  ordinatus. 
Ordinatur  autem  in  Deum  ex  eo,  quod  sit  conformis  legi 
aeternae,  seu  voluntati  divinae,  per  dictamen  conscientiae 
nobis  intimatae.  Solam  legem  ,, aeternam”  nominamus,  quia 
omnis  lex,  etiam  humana,  in  lege  aeterna  fundatur. 

Art.  III 

De  peccato  1 

In  hoc  art.  tradenda  sunt  quaedam  fundamentalia  de  natura 
peccati  personalis,  cujus  cognitio  in  doctrina  de  lapsu  angelorum 
et  hominis,  ac  praesertim  de  peccato  originali  praesupponitur. 

1  Cfr.  S.  Thom.  S.  Th.  1,  II,  71-89;  L.  Billot,  Disquisitio  de  natura 
et  ratio?ie  peccati  personalis;  Pesch,  Praei  Dogm.  IX,  n°  429  seq.;  Gerigk, 
Wesen  u.  V orans setztmgen  der  Todsiinde ,  1903. 

Peccatum  est  actus  liber,  carens  conformitate  debita  cum  91 
lege  aeterna,  per  conscientiam  applicata.  Quum  autem  defectus 
conformitatis  debitae  diversimode  haberi  possit,  quum  praeterea 
nomen  peccati,  etsi  primario  ipsum  actum  designet,  etiam 
adhibeatur  de  illo,  quod  post  actum  peccaminosum  ex  eo 
in  anima  remanet,  statim  distinguendum  est  peccatum  mortale 
et  veniale,  peccatum  actuale  et  habituale. 

I.  Notio  peccati  mortalis  actualis.  Peccatum  mortale  est  92 

actus  perfecte  liber ,  quo  creatura  se  ita  convertit  ad  bonum 
creatum  lege  aeterna  prohibitum ,  ut  se  avertat  a  Deo ,  fine 
ultimo.  —  Tria  igitur  requiruntur:  a.  perfecta  libertas ,  i.  e. 
plena  deliberatio  et  plenus  consensus,  quae  si  deficiunt,  num- 
quam  potest  haberi  peccatum  mortale,  b.  Conversio  ad  bonum 
creatum  vetitum.  Voluntas  peccando  fertur  in  aliquod  bonum, 
carens  debita  commensuratione  ad  legem  divinam.  Sane  nisi 
peccans  in  re  vetita  apprehenderet  rationem  boni,  eam  non 
appeteret;  nisi  in  ea  apprehenderet  carentiam  rectitudinis 
debitae,  non  peccaret  eam  appetendo.  Inferes,  peccatori 
directe  voluntarium  esse  bonum,  cui  inest  defectus  debitae 
rectitudinis,  ipsam  vero  privationem  rectitudinis  moralis  esse 
ei  indirecte  voluntariam,  c.  Conversio  ad  bonum  creatum, 
involvens  aversionem  a  Deo ,  ut  vero  fine  ultimo;  nam  ad 
rationem  peccati  mortalis  non  sufficit  omnis  inordinatus 
appetitus  boni  creati,  sed  is  tantum,  qui  tollit  habitualem 
conversionem  creaturae  ad  Deum.  Haec  autem  non  aufertur 
nisi  per  motum  contrarium,  talem  scii,  quo  creatura  bonum 
commutabile  ita  appetit,  ut  saltem  actu  exercito  in  eo  finem 
suum  ultimum  reponat.  Igitur  propria  ac  formalis  ratio  peccati 
mortalis  sita  est  in  aversione  a  Deo,  ut  vero  fine  ultimo. 
Necesse  non  est,  ut  quis  aversionem  a  Deo  directe  intendat, 
a.  v.  ut  quis  agat  ex  odio  vel  formali  contemptu  Dei,  uti 
docuit  Schell  T,  sed  sufficit  contemptus  Dei  virtualis ,  sufficit 


1  Kath.  Dogmatik ,  III,  p.  742  :  „Die  formale  Todsiinde  ist  die  Siinde  mit 
aufgehobener  Hand”. 


62  S.I,  C.  3,  A.  3.  —  NOTIO  PECCATI  VENIALIS  ACTUALIS 


ut  libere  intendatur  ea  fruitio  boni  creati,  quae  aversionem 
a  Deo  includere  noscitur  *. 

Simul  observa,  diversas  species  bonorum  commutabilium, 
quibus  voluntas  ita  contra  ordinem  sui  finis  adhaerere  potest, 
fundamentum  praebere  distinctioni  specificae  peccatorum. 

Haec  omnia  aequaliter  vera  sunt,  sive  creatura  in  puris  natura¬ 
libus  exsistat,  sive  ad  ordinem  supernaturalem  elevata  sit;  at 
quum  supernaturalis  conversio  creaturae  ad  Deum  consistat  in 
gratia  sanctificante,  sequitur  aversionem  a  Deo  in  statu  naturae 
elevatae  necessario  importare  privationem  gratiae  santificantis. 

II.  Notio  peccati  venialis  actualis.  Peccatum  veniale  est 

actus  liber,  quo  creatura  ita  appetit  bonum  creatum  lege  aeterna 
prohibitum ,  ut  non  avertatur  a  Deo  fine  ultimo .  —  Itaque 
propria  ratio  peccati  venialis  in  eo  est,  quod  sit  actus  moraliter 
malus,  non  importans  aversionem  a  Deo.  Quod  autem  libera 
transgressio  legis  non  auferat  habitudinem  conversionis  ad 
Deum,  ex  duplici  capite  contingere  potest,  vel  ex  imperfectione 
actus ,  quia  scii,  perfecta  deliberatio  deest  aut  consensus  plenus, 
vel  ratione  objecti  vetiti ,  cuj  us  appetitus  stare  potest  cum  habituali 
conversione  in  Deum.  Primum  per  se  clarum  est,  alterum  non  ita. 

Ut  igitur  intellegatur,  quare  non  omnis  transgressio  perfecte 
libera  tollat  conversionem  creaturae  in  Deum,  distinguere 
oportet  inter  substan  tiam  ordinis  moralis  ej  usque  complementum 
seu  perfectionem.  Ut  voluntas  creata  perfecte  se  habeat  ad 
Deum  duo  requiruntur:  primo  ut  tendat  in  ipsum  tamquam 
in  summum  bonum  seu  finem  ultimum,  nullumque  bonum 
creatum  illi  praeferat,  et  hoc  est  substantia  ordinis \  qua 
supposita  requiritur  secundo,  ut  ex  bonis  creatis  nihil  appetat, 
quod  in  hunc  finem  non  referatur,  nihil  volendo  extra  ordinem 
ad  finem,  et  hoc  est  complementum  ordinis. 

Sunt  igitur  nonnulla,  quae  opponuntur  ipsi  substantiae 
ordinis,  quia,  posthabitionem  Dei  prae  creatura  involvendo, 


1  Cfr.  MI.  25,  41  seq.;  Luc.  9,  26;  I  Cor .  6,  9 — 11;  Gal.  5,  18 — 21; 
Cone.  trid.  s.  vi,  cp.  15.  Lege  Pesch ,  Jheol.  Zeitfrage ,  II,  p.  47. 

necessario  auferunt  tendendam  voluntatis  in  verum  finem 
ultimum :  et  haec  primaria  inteyitioiie  vetantur  a  lege  divina. 

Et  sunt  nonnula,  quae  opponuntur  complemento  orainis 
tantum,  quia,  etsi  non  infringant  habitualem  relationem  crea¬ 
turae  in  Deum,  tamen  in  illum  referri  nequeunt:  et  haec 
lex  divina  secundario  tantum  prohibet.  Porro  quae  primo 
loco  nominavimus  constituunt  peccata  ex  parte  objecti  gravia, 

cetera  vero  sunt  venialia  ratione  objecti. 

Quaeres,  quaenam  generatim  opponantur  substantiae  ordinis 
moralis?  Et  brevissime  respondeo:  quae  aut  directe  destruunt 
essentialem  habitudinem  hominis  ad  Deum,  aut  indirecte 
graviter  laedendo  ejus  praesoppositum,  n.p.  ordinatum  amorem 
hominis  ad  seipsum  atque  ad  proximum  suum  et  societatem 

humanam  L 

Vides  peccatum  veniale,  quum  non  adversetur  substantiae 
ordinis,  neque  principali  legis  divinae  intentioni,  non  esse 
contra  ordinem  legemque  divinam  simpliciter,  sed  potius 
secundum  quid;  et  in  hoc  sensu  s.  Thomas  dicit,  peccatum 
veniale  proprie  non  esse  contra  ordinem  legemque,  sed  praeter 
eas  2.  At  si  lex  sumitur,  non  pro  eo  quod  principaliter  in¬ 
tendit,  sed  pro  omni,  quod  quolibet  modo  continet,  sic  veris¬ 
sime  dicitur  omne  peccatum  esse  contra  legem. 

Peccatorem  viatori  comparando  dicit  S.  Thomas:  ,,Qui 
peccat  mortaliter  est  sicut  recedens  a  via  [in  aliam  partem 
declinando]  .  . .  ,  peccans  venialiter  similatur  ei,  qui  nimis 

moratur  in  via”  3. 

Probe  observa :  ut  admissio  perfecte  libera  alicujus  rei,  94. 
quam  lex  secundario  tantum  prohibet,  in  concreto  sit  peccatum 
veniale,  omnino  requiritur,  ut  creatura  neque  in  ea  ultimum 
suum  finem  reponat,  neque  eam  ad  alium  finem  ultimum 
determinatum  praeter  Deum  referat.  Illud  contingit,  si  pec¬ 
cator  rem  leviter  illicitam  ita  appetit,  ut  sibi  dicat:  etsi  haec 
res  me  a  Deo  separaret,  eam  adhuc  vellem  ;  hoc  locum  habet, 

1  Cfr.  BlLLOT,  1.  c.  p.  31;  PESCH,  1.  c.  n°  536  seq.  1  S.  Th.  I,  II, 

88,  1,  ad  1;  De  Malo ,  7,  1,  ad  1.  —  3  In  II  Seni.  d.  42,  q.  1,  a.  3,  ad  5. 

si  quis  v.  g.  mendacio  officioso  utitur  ut  ad  adulterium  per¬ 
veniat.  In  utroque  casu  transgressio,  non  quidem  ratione 
objecti  secundum  se,  sed  propter  dispositionem  vel  finem 
operantis,  essentialem  conversionem  ad  Deum  auferret,  ac 
proinde  peccatum  mortale  esset. 

Peccatum  veniale,  quum  intactam  relinquat  conversionem 
habitualem  creaturae  ad  Deum,  in  ordine  supernaturali  non 
importat  privationem  gratiae  sanctificantis.  Quia  igitur  non 
aufert  principium  ordinis  et  vitae  supernaturalis,  natura  sua 
ab  intrinseco  reparabile  est,  et  hac  de  causa  dicitur  veniale: 
,, Mortale  et  veniale  opponuntur  sicut  reparabile  et  irreparabile, 
et  hoc  dico  per  principium  interius,  non  autem  per  compa¬ 
rationem  ad  virtutem  divinam”  x,  quae  etiam  mortalia 
reparare  potest. 

95-  HI.  Malitia  peccati  mortalis.  Specifica  Peccati  mortalis  militia 
est,  quod  sit  aversio  a  Deo  per  conversionem  ad  creaturam,  a.  v. 
quod  in  eo  bonum  creatum  Deo  praefertur;  quod  etsi  saepissime 
non  fiat  actu  signato  sive  formaliter,semper  fit  actu  exercito  sive 
virtualiter.  Qui  enim  voluntarie  appetit  illud,  quo  scit  se  abduci  a 
Deo,  saltem  implicite  praeeligit  separari  a  Deo  quam  ab  illa  re, 
ac  proinde  illam  Deo  praefert.  Quum  autem  Deus  sit  verus  finis 
ultimus  omnis  creaturae,  peccator  bonum  commutabile  Deo 
praeferendo,  interpretative  illud  sibi  finem  ultimum  constituit. 
Dices:  peccator  non  semper  hanc  rem  prohibitam  habet  ut  sum¬ 
mum  bonum  suum,  nam  saepe  ita  affectus  est,  ut  eam  pro  alia  re 
delectabiliori  relinquere  vellet.  Esto  !  sed  semper  Deo  praefert 
seipsum  et  impletionem  propriae  voluntatis,  et  ita  semper  verum 
manet,  quod  Deum  bono  creato  postponit.  Hinc  omne  peccatum 
mortale  est  gravis  offensa  Dei,  talis  scii,  quae  sit  contumelia  et 
contemptus.  Jam  vero,  quum  contumelia  siteogravior,  quo  major 
est  ille  qui  contumelia  afficitur,  Deus  autem  sit  infinitae  dignita¬ 
tis,  malitia  peccati  mortalis  dici  potest  quodammodo  infinita. 
Dico  :  quodammodo  seu  secundum  quid ,  in  quantum  scii. 


1  S.  Th .  1.  c.  88,  1,  c. 

omnia  alia  mala  etiam  simul  sumpta  superat  (unde  etiam  a 
nulla  pura  creatura  condigne  reparari  potest);  non  tamen  est 
infinita  simpliciter,  quia  actus  entis  finiti  sub  nullo  respectu 
potest  esse  simpliciter  infinitus  :  ,,a  bono  infinito,  ait  S.  Thomas, 
aliquis  avertitur  actu  finito,  et  ideo  peccatum  essentialiter 
finitum  est,  licet  habeat  aliquam  habitudinem  ad  bonum 
infinitum”  L  —  Vides  non  repugnare,  malitiam  omnis  peccati 
mortalis  esse  quodammodo  infinitam,  et  nihilominus  unum 
peccatum  mortale  esse  alio  gravius. 

Nunc  autem  considerandum  est,  haec  omnia  nullo  modo  96. 
posse  applicari  peccato  veniali.  In  veniali  enim  non  habetur 
aversio  a  Deo,  Deus  non  postponitur  bono  commutabili,  nam 
appetere  rem,  de  qua  scio  quod  Deo  displiceat,  sed  quod 
nihilominus  me  non  a  Deo  separet,  non  est  simpliciter  crea¬ 
turam  praeeligere  Deo.  Igitum  peccatum  veniale  ne  in  infimo 
quidem  gradu  participat  de  specifica  malitia  peccati  mortalis; 
hinc  s.  Thomas  docet,  peccatum  mortale  et  veniale  non  esse 
duas  species  ejusdem  generis,  sed  duo  analoga  tantum,  quia 
perfecta  ratio  peccati  soli  mortali  convenit  2.  Quod  quidem 
apprime  verum  est,  si  nomine  peccati  intellegitur  voluntaria 
aversio  a  Deo;  at  si  peccatum  definitur  libera  trangressio  legis 
divinae  vel  actus  liber  carens  conformitate  debita  cum  lege 
aeterna,  nomen  peccati  univoce  dicitur  de  mortali  et  de  veniali. 

IV.  Peccatum  mortale  habituale.  Peccatum  habituale  97. 
generatim  est  reitas,  quae  ex  opere  pravo  in  anima  remanere 
concipitur,  donec  peccatum  remittatur.  Non  potest  esse  aliquid 
physicum,  qualitas  aut  habitus  malus  ;  unde  nomen  ,, habituale” 
nihil  aliud  significat  quam  permanendam  ad  instar  habitus. 
Potest  quidem  ex  peccato,  praesertim  saepe  repetito,  remanere 
in  anima  habitus  malus,  i.  e.  vitiosa  inclinatio  ad  similes  actus, 
sed  hic  habitus,  qui  etiam  post  remissionem  peccati  remanere 
potest,  ad  ipso  peccato  habituali  probe  distinguendus  est. 

Peccatum  mortale  habitiiale  est  status  aversionis  a  Deo  fine 
ultimo,  dependens  ab  actu  malo  secundum  imputabilitatem 

1  De  Malo.  2,  9,  ad  5.  —  2  S.  Th.  J.  c.  ad  r. 

permanente.  Quum  autem  in  statu  naturae  elevatae,  debita  con¬ 
versio  ad  Deum  habeatur  per  gratiam  sanctificantem,  peccatum 
habituale  in  illo  statu  consistit  in  privatione  gratiae  sanctificantis, 
cum  respectu  ad  actum  pravum  imputabiliter  permanentem. 

Bene  perpendantur  verba:  cum  respectu ,  cet. ;  et  quidem 
propter  tria. 

Primo  enim  hinc  moneris,  peccatum  habituale  non  consistere 
in  sola  privatione  gratiae  praecisive  sumpta,  sed  in  hac 
privatione  ut  causata  per  culpabilem  conversionem  ad  bonum 
creatum ,  a.  v.  in  privatione  gratiae  una  cum  reatu  conversionis 
ad  creaturam,  aut  habitualiter  aut  saltem  imputabiliter  adhuc 
permanentis.  Et  in  hoc  sensu  dici  potest,  quod  peccatum 
mortale  habituale  consistit  in  positiva  aversione  a  Deo,  n.  p. 
in  privatione  conversionis  ad  Deum  per  conversionem,  aliqua 
ratione  perdurantem,  in  finem  contrarium. 

Praeterea  ex  eodem  capite  explicatur,  quomodo  unum 
peccatum  habituale  possit  esse  alio  gravius,  et  qua  ratione  in 
eodem  subjecto  multiplicari  queant  reatus.  Ipsa  quidem  privatio 
gratiae  secundum  se  eadem  est  in  omnibus,  qui  mortaliter  pecca¬ 
runt,  sed  tanto  gravius  imputatur  vel  etiam  tot  vicibus  impu¬ 
tatur,  prout  promerita  est  per  actus  turpiores  et  frequentiores. 

Denique  ex  hoc  fonte  concludas,  remissionem  peccati  mortalis 
in  statu  naturae  elevatae  consistere  in  duobus,  n.  p.  in  cessatione 
imputationis  actus  pravi  praeteriti,  et  in  nova  infusione  gratiae 
sanctificantis.  Quae  duo,  etsi  eodem  tempore  fiant,  ita  tamen  se 
habent,  ut  condonatio  offensae  infusionem  gratiae  natura  prae¬ 
cedat. 

Peccatum  habituale  nunc  reatus  culpae  vel  simplicitir  culpa, 
nunc  macula  dicitur.  Vox  culpae  peccatum  denominat  per 
respectum  ad  Deum  offensum;  vox  ?nacula  illud  designat 
per  respectum  ad  subjectum  in  quo  est,  quia  scii,  animam 
privat  nitore  gratiae  sanctificantis. 

Corollarium .  In  explicando  peccato  habituali  mortali  secuti 
sumus  sententiam  communiorem,  quae  notam  ejus  primariam 
reponit  in  privatione  gratiae,  secundariam  vero  in  permanenti 

imputabilitate  actus  pravi.  Monemus  tamen,  aliquos  naturam 
peccati  nostri  principaliter  reponere  in  permanenti  imputatione 
actus  peccaminosi,  et  non  nisi  secundario  in  privatione  gratiae. 
Differentia  non  videtur  magni  momenti,  quum  in  utraque  sen¬ 
tentia  duo  elementa  ad  plenam  rationem  peccati  habitualis 
mortalis  concurrant. 

V.  Peccatum  veniale  habituale  consistit  in  permanenti  99. 
imputabilitate  actus  pravi.  Hinc  duo  fluunt:  i°  peccatum 
veniale  non  relinquere  in  anima  maculam  proprie  dictam, 
i.  e.  permanentem  defectum  alicujus  pulchritudinis,  neque  enim 
tollit,  neque  diminuit  gratiam  sanctificantem  aut  virtutes 
annexas  L  —  2°  Remissionem  culpae  venialis  nihil  aliud  im¬ 
portare  quam  cessationem  imputationis,  seu  condonationem 
offensae.  Verum,  etsi  ad  remissionem  peccati  venialis  non 
requiratur  gratiae  infusio,  praesentia  gratiae  in  anima  ad  eam 
omnino  praerequiritur. 


SECTIO  II 

DE  ANGELIS *  2 

r 

CAPUT  UNICUM 

Angelus  (dyyeXoq)  etymologice  missum  seu  nuntium  signi-  IOO, 
ficat;  hinc  homines,  qui  speciali  quodam  modo  a  Deo  mit¬ 
tuntur,  in  Scriptura  subinde  angeli  vocantur  3,  et  ipse  Christus 
„ angelus  testamenti’'  dicitur  4;  ex  ?isu  communi  tamen  ange¬ 
lorum  nomine  veniunt  creaturae  spirituales,  hominibus  supe¬ 
riores,  praesertim  boni ;  quippe  qui  frequenter  a  Deo  ad 
diversa  ministeria  mittuntur.  ,, Angelus  enim  nomen  officii 
est,  non  naturae.  Quaeris  nomen  hujus  naturae?  spiritus  est; 
quaeris  officium?  angelus  est”5.  Diximus  ,, praesertim  boni”; 

1  Cfr.  S.  Th.  I,  II,  89,  1,  c.  —  2  Cfr.  v.  g.  Oswald,  Angelologie\  1889; 

Dici,  de  Theol,  cath .  in  voce:  Ange.  —  3  Ita  v.  g.  sacerdotes  V.  T.  {Mal. 

2,  j)\  Joannes  Baptista  {Mal.  3.  1;  Mt.  11,  10);  episcopi  {Apoc.  2—3) 

angeli  vocantur.  —  4  Mal.  3,  1.  —  5  S.  AUGUST.  Sermo  1  in  Ps.  103  n°  15- 

nam  licet  in  usu  vulgari  fidelium  soli  spiritus  boni  angelorum 
nomine  designari  soleant,  theologi,  tractantes  de  angelis  omnes 
creaturas  spirituales,  tum  bonas  tum  malas,  intellegunt ;  quod 
et  nos  facimus. 

101.  Angeli  definiri  possunt  \  substantiae  creatae  mere  spirituales. 

Dicuntur  substantiae ,  ut  excludatur  error  Anabaptistarum 

contendentium,  angelos  nihil  aliud  esse  quam  personificationes 
divinarum  operationum;  creatae ,  ut  distinguantur  a  Deo, 
eique  inferiores  esse  noscantur;  spirituales ,  ut  secernantur  a 
substantiis  materialibus,  ac  intellectu  et  voluntate  praediti 
intellegantur;  demum:  mere  spirituales,  ut  appareat  eos  non 
sicut  anima  humana  ad  informandum  aliquod  corpus  ordinatos 
esse,  sed  omnis  corporis  expertes  per  se  subsistere,  ac  personae 
dignitate  fulgere.  —  Veritas  definitionis  ex  sequentibus  patebit. 

Universam  doctrinam  de  angelis  tribus  articulis  absolvimus, 
agendo  i°  de  angelorum  exsistentia,  distinctione,  natura;  2°  de 
eorum  elevatione  ac  lapsu ;  30  de  eorum  cum  hominibus 
commercio  L 

Art.  I 

De  angelorum  exsistentia,  distinctione,  natura 

102.  Prop.  1.  Exsistunt  Angeli,  a  Deo  ex  nihilo  creati. 

Prop.  quoad  utramque  suam  partem  dogma  fidei  est  ex 
CONC.  LATER.  IV:  Deus  ,, simul  ab  initio  temporis  utramque 
de  nihilo  condidit  creaturam,  spiritualem  et  corporalem, 
angelicam  videlicet  et  mundanam,  ac  deinde  humanam,  quasi 
communem  ex  spiritu  et  corpore  constitutam” 1  2 3. 

Probatur.  i°  Ex  s.  Scriptura :  esse  namque  angelos  et 
archangelos  fere  omnes  sacri  eloquii  paginae  testantur”  3. 

Angeli  dicuntur  :  a.  creati  in  Verbo  4,  b.  Deum  adorare  eique 

1  Pro  historia  doctrinae  de  angelis  consuli  possunt  L.  HACKSPILL : 

Id  Ange  loto  oie  juive  ci  Pepoque  Neo-Testamentaire ,  in  Revue  Biblique,  1902 
et  1903;  Vacant,  Dici,  de  Theol.  cath .  in  voce  Ange ,  I,  p.  1190.  — 

3  Denz.  Enchir .  n°  355;  cfr.  Conc.  Vatic.  Constit.  de  Fide  Cath.  cp. ,  1. — 

3  S.  Greg.  M.  Hom .  in  Evang.  34,  7.  —  4  Coi.  1,  16. 

benedicere *  1 ;  Deo  obedire  2 ;  inferiores  esse  Verbo ,  Christoque 
ministrare3;  Deum  videre  4 ;  dicuntur  c.  peccare  et  puniri  5 ; 
denique  d.  hominibus  superiores  esse  6.  iis  apparere  7,  eosque 
custodire  8.  —  Atqui  ex  his  omnibus  evidens  est,  dari  sub¬ 

stantias  intellectualis  creatas,  nobis  superiores,  i.  e.  angelos. 

2°  Ex  ss.  Patribus  e.  g.  S.  Clemens  R.:  ,, Multitudinem 
universam  angelorum  ejus  [Dei]  diligenter  consideremus,  quo¬ 
modo  adstantes  voluntatem  ejus  exsequantur”  9. 

Ratio ,  quamvis  angelorum  exsistentiam  nec  a  priori  nec  a 
posteriori  probare  valeat,  eam  tamen  aliquatenus  suadet, 
ostendendo  creationem  angelorum  esse  congruentem.  Cfr. 
prop.  3. 

Scholion.  Quandonam  angeli  sint  creati ?  —  F  i  de  certum  103. 
est,  angelos  non  esse  ab  aeterno  creatos  10.  Ex  Job,  38,  4 — 7 
multi  concludunt,  eos  jam  exstitisse  quando  Deus  orbem 
terrarum  disponebat.  Ceterum  plures  Graeci,  e.  g.  S.  Greg. 

Naz.,  opinati  sunt  angelos  ante  mundum  corporeum  creatos 
esse,  sed  sententia  probabilior,  communis  inter  scholasticos 
et  recentiores,  tenet  eos  simul  cum  materia  mundana  creatos 
esse.  Argumenta  probabilia  sunt:  Gen.  1,  I,  tum  propter 
verba  ,,in  principio”,  tum  quia  multi  Patres  et  theologi  docent, 
sub  nomine  ,, coelum”  angelos  saltem  implicite  memorari 
Monendum  tamen,  rem  a  concilio  lateran.  IV  (1.  c.)  definitam 
non  esse,  nam  vox  ,, simul”  et  incidenter  adjecta  est,  et  pro 
,, pariter”  seu  v aequaliter”  accipi  potest;  quare  s.  Thomas, 
scribens  post  conc.  lateran.  expresse  addit,  sententiam  s.  Greg. 

Naz.  erroneam  dicendam  non  esse  IZ. 

Prop.  2.  Angeli  sunt  numero  plurimi,  inaequales  inter  se,  104. 
et  in  novem  ordines  distincti. 


1  Ps.  96,  7;  102,  20.  —  2  II  Reg.  24,  16.  —  3  Hebr .  1,  4 — 14;  Mt. 
4,  11.  —  4  Mt.  18,  10.  —  5  II  Petri.  2,  4.  —  6  Ps.  8,  6;  Mt.  22,  30; 
24,  36.  —  7  Gen.  16,  7;  Judic.  6,  12;  Act.  10,  3.  —  8  Ps.  90,  1 1.  —  9  Ep.  ad 
Cor.  34,  5.  —  10  Prov.  8,22;  S.  Th.  I,  61,2. —  11  Cfr.  Cat.Conc.  Trid.  p. 
1,  c.  2,  n°  16;  Eccli.  18,  1  et  CONC.  lateran.  IV  supra  laudatum.  —  12  S.  Th. 

1.  c.  3;  Cfr.  Opusc.  23  Exp.  prim.  Decret.  et  Coli.  Lac.  VII,  p.  1625. 

Prima  et  altera  pars  propositionis,  quamvis  nunquam  ab 
ecclesia  definitae,  omnino  certae  sunt,  quum  in  fontibus  reve¬ 
lationis  clare  contineantur. 

i°  Dari  ingentem  angelorum  multitudinem  patet  ex  Daniel: 
,, Millia  millium  ministrabant  ei  [Deo],  et  decies  millies  centena 
millia  assistebant  ei”  r.  CHRISTUS  ,,plus  quam  duodecim  legiones 
angelorum”  2,  S.  PAULUS  ,, multorum  millium  angelorum  fre¬ 
quentiam”  memorat  3.  Quinimo  juxta  S.  Thomam  ,, rationabile 
est,  quod  substantiae  immateriales  excedant  secundum  multi¬ 
tudinem  substantias  materiales  quasi  incomparabiliter”  4. 

105.  2°  Angelos  inaequales  esse,  indeoque  diversos  ordines 

constituere  patet  e.  g.  ex  eo,  quod  Michael  vocatur  ,,unus  de 
principibus  primis”  5,  necnon  ex  nomine  archangeli  6.  Si  enim 
dantur  ,, principes  primi”  et  ,, archangeli”,  etiam  inferiores 
esse  necesse  est.  Praeterea  Scriptura  (ut  infra  videbimus) 
angelis  diversa  nomina  tribuit  7,  quae  certo  diversos  quosdam 
ordines  indicant.  Consonat  universa  Traditio,  et  ipsa  ratio 
rem  suadet:  quum  enim  omnia  opera  Dei  ordinatissima 
sint,  indubium  est,  innumeros  angelos  constituere  aliquam 
societatem,  ex  superioribus  et  inferioribus  conglutinatam. 

106.  Tertia  pars  prop.,  dari  scii,  novem  ordines  seu  choros 

angelorum,  non  plures  nec  pauciores,  non  est  fidei  dogma, 
nec  omnino  certum,  sed  est  sententia  inde  a  saeculo  septimo 
valde  communis  in  ecclesia ,  quae  proinde  contemni  non  debet. 

Sane : 

i°  In  s.  Scriptura  novem  diversa  angelorum  nomina 
occurrent  n.  p.  Seraphim  8 ;  Cherubim  9 ;  Throni ;  Domina- 

1  Dan.  7,  10.—  2  Mt.  26,  53.—  3  Hebr.  12,  22.—  4  A.  Th.  1, 50,  3,  c. 
—  5  Dan.  10,  13.  —  6  /  Thess.  4,  15  ;  Jud.  9.  —  7  Efth.  1,  20—21 ;  Coi.  1,  16. — 

8  Isa.  6,  2.  —  9  Gen.  3,  24 ;  Ezech.  10.  —  Lenormant  opinatus  est  nomen  Che¬ 
rubim  desumptam  esse  a  voce  kirubu,  qua  assyrii  magnas  illas  statuas  leo¬ 
num  ac  taurorum  alatorum  et  facie  humana  alatorum  appellassent.  At  testi¬ 
bus  rerum  orientalium  peritis  (A.  Jeremias,  Zimmern,  Buhl)  nullatenus  con¬ 
stat,  monstra  praedicta  nomine  kirubu  designata  fuisse,  et  ita  opinio 
Lenormant  fundamento  caret. 

tiones  (xopioTYjxss) ;  Virtutes  (Sovapsis);  Potestates  (igouatat); 
Principatus  (apyaQ  r;  Archangeli  2 ;  Angeli  3. 

Illis  nominibus  plures  angelorum  ordines  indicari  clarum  est; 
quis  enim  contendet  omnia  nomina  in  Epp.  ad  Eph.  et  ad 
Colos.  1.  c.  occurrentia,  esse  synonyma?  Quo  posito,  quum  nulla 
ratio  positiva  insinuet,  aliqua  saltem  ex  iis  nominibus  syno¬ 
nyma  esse,  pronum  est  concludere,  quod  singula  singulos 
ordines  significant.  Sic  autem  novem  ordines  inveniuntur. 

Nihilominus  argumentum  peremptorium  non  est;  nam: 
a.  Quum  nullibi  omnia  nomina  simul  occurrant,  absolute 
loquendo  possibile  est,  eumdem  ordinem  in  diversis  locis 
diverso  nomine  designari.  Hinc  S.  AUGUSTINUS  subdubitando : 

,, Utrum  iidem  archangeli  appellentur  virtutes  .  .  ,  dicant,  qui 
possunt,  .  .  .  ego  me  ista  ignorare  confiteor”  4.  b.  Ab  altera 
parte  Scriptura  alios  ordines  praeter  indicatos  saltem  non 
expresse  excludit;  quinimo  S.  CHRYSOST.  ex  Eph .  1,  21 
concludit:  esse  ,,sine  dubio  et  alias  virtutes  [ordines],  quarum 
ne  nomina  quidem  novimus”  5. 

2°  Concedendum  est,  apud  antiquiores  Patres  numerum  107. 
ratum  et  fixum  angelicorum  ordinum  non  inveniri,  ipsosque 
in  enumerandis  illis  ordinibus  non  convenire.  Attamen  omnes 
novem  ordines  simul  jam  memorat  s.  Cyrillus  Hier.,  et  quidem 
ex  liturgia  suae  ecclesiae,  quam  explicat  6,  s.  Ambrosius  7  et 
s.  Hieronymus  8.  Postquam  vero  saeculo  ut  videtur  quinto 

1  Coi.  1,  16;  „In  ipso  [Christo]  condita  sunt  universa  in  coelis  et  in  terra, 
visibilia  et  invisibilia,  sive  Throni ,  sive  Dominationes ,  sive  Principatus ,  sive 
Potestates .”  —  Ephes.  1,  20 — 21:  ,, Suscitans  illum  a  mortuis  et  constituens 
ad  dextram  suam  in  coelestibus,  super  omnem  Principatum  et  Potestatem  et 

Virtutem  et  Dominationem  et  omne  nomen,  quod  nominatur  non  solum 
in  hoc  saeculo,  sed  etiam  in  futuro.’  —  1 1  Thess.  4,  15*  8 1  Petri  3,  22  : 

„Subjectis  sibi  Angelis  et  Potestatibus  et  Virtutibus.”  Rom.  8,  38  ■ 
„Neque  Angeli,  neque  Principatus,  neque  Virtutes.”  —  4  Enchir .  c.  11,  n°  58. 

—  5  Hom.  4  De  Incomprehens.  2.  —  6  Cat.  Myst.  5,  6.  7  Apol.  David, 

c.  5,  n°  20.  —  8  Apol.  c.  Rufin  II,  2.  —  S.  Irenaeus  (Adv.  Haer  II,  30, 6)  omnes 

recenset  praeter  Cherubim  et  Seraphim.  —  S.  ATHANASIUS  in  Ep.  II  ad 

Serapion.  n°  4  omnes  recenset  praeter  Thronos;  quos  in  Ep.  I  ad  Serapion. 

n°  13  memorat. 

vulgatus  Areopagita  J,  et  saeculo  sexto,  independenter  a 
Dionysio,  s.  Greg.  Magnus  2  ex  professo  novem  angelorum 
ordines  statuerant,  haec  sententia  inter  sequiores  Patres  et 
scholasticos  ita  invaluit,  ut  paucissimi  ab  ea  recederent  3. 

108.  Scholion  i.  Longe  inferiorem  auctoritatem  habent: 

a.  Distributio  angelorum  in  tres  hier ar chias,  ternos  choros 
complectentes.  Haec  distributio,  a  vulgato  Dionysio  invecta  y 
non  directe  revelationi  sed  speculationibus  theologicis  tantum 
innititur  5. 

b.  Series ,  qua  se  invicem  angelorum  ordines  excipiunt. 
Supra  recensuimus  seriem  a  Dionysio  traditam,  quae  commu¬ 
nior  est.  Consonat  series  s.  Gregorii  M.,  nisi  quod  Virtutes 
et  Principatus  locos  suos  permutent,  ita  ut  Virtutes  ponantur 
septimo  loco,  Principatus  vero  quintum  sortiantur  6.  Iterum 
differunt  tum  a  praecedentibus,  tum  ab  invicem  series 
s.  Cyrilli  Hier,  et  Breviarii  Rom.  in  Festo  Omn.  Sanctorum. 
Nec  mirum;  ipsa  Scriptura,  plures  simul  ordines  exhibendo, 
eos  in  diversis  locis  diversimode  ordinat. 

c.  Explicatio  proprietatum  singulorum  ordinum,  ex  no¬ 
minibus  revelatis  petita.  Teste  s.  Thoma,  in  exponendis 
his  nominibus  Dionysius  spirituales  angelorum  perfectiones, 
s.  Gregorius  vero  exteriora  eorum  ministeria  potissimum 

1  De  coelest.  Hier .  6.  —  2  Hom.  in  Evang.  34,  7.  —  Idem  Gregorius  (l.  c. 
n°  12)  scribit:  „Fertur  vero  Dionysius  Areopagita,  antiquus  videlicet  et  vene¬ 
rabilis  pater,  dicere”,  quod  soli  inferiores  Angeli  in  terras  mittantur.  Hinc 
concludimus,  s.  Greg.  opera  Dionysii  non  legisse;  et  quum  in  statuendo  no¬ 
vem  ordines  ad  solam  Scripturam  provocet,  quin  Dionysium  memoret,  a  quo 
insuper  in  ordinanda  novem  ordinum  serie  aliquatenus  differt,  minus  recte 
nonnuli  dicunt,  Gregorium  hac  in  re  a  Dionysio  pendere.  Certo  nimium  est 
asserere,  totam  de  novem  ordinibus  doctrinam  uni  Dionysio  deberi.  Ceterum 
etiam  nostris  temporibus,  Fr.  Kaulen  in  septenarium  ordinum  numerum  pro¬ 
pendit.  Cfr.  Kirchenlex  in  voce:  Erzengel.  —  3  Ipsa  ecclesia  doctrinam  de 
novem  ordinibus  aliquo  modo  in  sua  liturgia  recepit,  uti  praecipue  patet  ex 
Ant.  ad  Magnif.  in  I  Vesp.  Omn.  Sanctorum,  ubi  omnes  novem  enumerantur. 
Cfr.  Praefationes  Missalis  Rom.,  Hymnus  „Te  Deum”,  cet.  Nihilominus  usus 
liturgicus  non  ejusmodi  est,  ut  rem  conficiat.  —  4  L.  c.  cp.  6 — 10.  —  5  Cfr- 
5.  Th.  I;  108,  1  et  6.  —  6  S.  Greg.  M.  1.  c.  n°  8— 10;  —  cfr.  S  Th.  1.  c.  6. 

attendit  L  Sunt  autem  hujusmodi  expositiones  opiniones  pro¬ 
babiles,  partim  etiam  piae  conjecturae  tantum. 

Scholion  2.  Undenam  inaequalitas  inter  angelos  repeten-  109. 
da  sit ,  utrum  videlicet  superiores  ab  inferioribus  differant 
essentialiter,  ita  ut  sint  alterius  speciei,  an  vero  accidentaliter 
tantum,  puta  gradu  vel  munere  solo,  revelatio  non  docet. 

Ex  sententia  s.  Thomae,  quae  tamen  minimeab  omnibus  reci¬ 
pitur,  non  solum  singuli  angelorum  ordines, sed.  etiam  singuli  cu- 
jusque  ordinis  angeli  specie  differunt,  ita  ut  non  dentur  duo  angeli 
ejusdem  speciei  2.  Ulterius  Aquinasdocet,  angelorum  ordines  dis¬ 
tingui  „completive  secundum  dona  gratuita,  dispositive  autem  se¬ 
cundum  dona  naturalia,  quia  angelis  data  sunt  dona  gratuita 
secundum  capacitatem  naturalium,  quod  non  est  in  hominibus  3 . 

PrOP.  3.  Angeli  sunt  substantiae  mere  spirituales,  seu  no. 
spiritus  puri. 

Angelos  substantias  spirituales  esse  constat  ex  praedictis , 
hic  asseritur  eos  esse  spiritus  puros,  nulli  corpori  naturaliter 
unitos,  nec  ad  informandum  aliquod  corpus  ordinatos. 

Diserta  magisterii  ecclesiastici  definitio  hac  de  re  non 
exstat;  praeterea  ex  ss.  Patribus  nonnulli  corpora  quaedam, 
licet  subtiliora  angelis  tribuerunt  4,  alii  circa  eorum  incorpo- 
reitatem  dubii  haeserunt  5.  Hinc  doctrina  prop.  dogma  fidei 
vocari  non  debet.  Quum  tamen  conc.  later.  IV,  distinguendo 
creaturam  corporalem,  mixtam,  et  spiritualem  seu  angelicam, 
rem  clare  enuntiaverit  (quamvis  non  ex  intentione  eam  defi¬ 
niendi),  posterioresque  theologi  meram  angelorum  spiritualitatem 
unanimiter  propugnaverint,  favente  et  comprobante  magisterio 
ordinario,  propositio  saltem  ita  certa  est,  ut  sine  ingenti 
temeritate  in  dubium  revocari  non  posset. 

1  S.  Th.  1.  c.  5. —  Explicationem  s.  Gregorii  habes  in  Brev.  Rom.  Off '.  vot.  de 

Angelis,  lect.  25  Noct.  —  2  S.  Th.  I,  50,  4;  S.  c.  G.  2,  93.  'JS.  Th.  1, 108,4,  c. 

—  4  E.  g.  S.  Justinus  M.  Apol.  II,  5 ;  Clemens  Alex.  Paedag.  III,  2  in  fine; 

S.  Ambros.  De  Virg.  1. 1,  c.  8,  n°  53 ;  S.  Fulgent.  De  Trinit.  9.  —  5  E.  g.  S. 
AUGUST.  De  Civ.  15,  23;  S.  Bernard.  Serm.j  in  Cantic  7.  Legi  meretur 
L.  Janssens.  Summa  Theol.  t.  vi,  p.  479- 

III.  Probatur .  i°  Ex  s.  Scriptura.  Haec  a.  directe  ab  angelis 

excludit  ,, carnem  et  sanguinem”,  seu  corpus,  quale  nos  habe¬ 
mus:  ,,Non  est  nobis  colluctatio  adversus  carnem  et  sangui¬ 
nem,  sed  adversus  principes  et  potestates,  contra  spiritualia 
nequitiae  in  coelestibus”  L  Adverte  textum  agere  de  angelis 
malis,  de  quibus  quidam  patres  potissimum  dubitaverunt,  b.  Nul¬ 
libi  loquitur  de  corporibus  angelorum,  aut  de  eorum  animis 
vel  spiritibus;  sed.  c.  frequenter  eos  simpliciter  et  sine  addito 
,, spiritus”  vocat  2.  Porro  natura  ex  spiritu  et  corpore 
coagmentata  simpliciter  spiritus  vocari  nequit,  unde  nec 
homines  nec  animae  humanae  umquam  in  Scripturis  ita  vocan¬ 
tur,  sed  solus  Deus  atque  angeli  hoc  nomine  veniunt. 

2°  Ex  ss.  Patribus)  e.  g.  S.  Greg.  Naz.  naturam  ange¬ 
licam  vocat  ,,intelligentem”  et ,, incorpoream”  3.  S.  CHRYSOST. 
,, angelum  incorporeum”  opponit  homini  ,, corpore  circuma- 
micto”  4.  S.  Greg.  Nyss.:  ,, omnis  creatura  rationalis  dividitur 
in  incorpoream  et  corpoream  naturam  :  incorporea  autem  est 
angelica,  altera  nos  homines  sumus”  s.  S.  Greg.  M. :  ,, Ange¬ 
lus  solummodo  spiritus,  homo  vero  et  caro”  6.  Licinianus,  ep. 
Novae  Carthaginis  naturam  spiritualem  angelorum  ex  professo 
defendit  7.  S.  JOES  DamaSC.  : ,,  Angelus  est  substantia  intellegens, 
corporis  expers”  8. 

3°  Ex  ratione  exsistentia  spirituum  purorum  non  quidem  proba¬ 
ri,  sed  suaderi  potest.  Ex  ipso  enim  ordine  rerum  mundanarum 
comperimus,  Deum  universum  componere  voluisse  ex  creaturis, 
quae  sunt  in  diversissimis  gradibus  bonitatis.  Jam  si  exsistant  eti¬ 
am  spiritus  puri,  scala  completa  est;  tunc  enim  dantur  primo  cre¬ 
aturae  materiales,  deinde  materiales  simul  et  spirituales,  demum 
mere  spirituales.  Ipsa  autem  anima  humana  corpori  superstes 
nos  docet,  substantiam  mere  spiritualem  non  repugnare  9. 

1 12.  Corollaria .  i.  Occasio  angelis  corpora  tribuendi  quibus¬ 

dam  Patribus  fuit  Gen.  6,  2:  „ Videntes  filii  Dei  filias 

1  Ephes.  6,  12.  —  2  Mt.  8,  16;  Luc.  9,  39;  10,20  ;  11,  24 — 26;  Hebr.  1,  14; 
Apoc.  1,  4.  —  3  Orat.  28,  n°  31.  —  4  Hom.  22i?i  Gen.  n°  2.  —  6  Orat.  4 
in  Orat.  Domini.  —  0  Moral.  1.  IV,  c.  3,  n°  8.  —  7  Ep.  2  (Migne,  P.  L.}  t.  72, 
p.  689).  -8  De  fid.  Ortk.  1.  II,  3.  —  ^  Cfr.  5.  Th.  I,  50,  1,  S.  c.  G.  2,  91. 

hominum  quod  essent  pulchrae,  acceperunt  sibi  uxores  ex 
omnibus  quas  elegerant”.  Revera  aliqui  versionis  LXX 
codices,  pauci  tamen  et  inferioris  notae,  loco  ,, filii  Dei  legunt . 
ayysXoc  xou  @sou;  et  Philo,  Josephus,  atque  apocryphi  qui¬ 
dam  locum  de  angelis  libidine  peccantibus  interpretati  sunt. 
Perperam  omnino  ;  licet  enim  nomine  filiorum  Dei  in  Scripturis 
aliquoties  angeli  designentur  r,  hic  certo  intelligendi  sunt  non 
angeli  sed  homines,  vel  probi  vel  generatim  Sethitae,  sibi 
copulantes  mulieres  pravas,  ex  Cain  oriundas.  Ut  enim  alia 
praetereamus,  filii  Dei  ad  filias  hominum  ingredientes,  certo 
non  fuerunt  angeli  boni,  peccati  non  capaces,  et  qui  ,, neque 
nubent,  neque  nubentur”1 2;  sed  neque  daemones  fuerunt, 
quippe  quibus  minime  convenit  nomen  filiorum  Dei.  Ceterum 
cfr.  F.  DE  Hummelauer  aut  G.  Hoberg,  in  h.  1. 

2.  Aliam  errandi  occasionem  praebuerunt  illi  loci  Scriptui  ae  11$. 
ubi  angeli  forma  sensibili  apparuisse  narrantur.  Ast  hae  ap¬ 
paritiones  a.  ex  se  non  probant,  angelos  habere  corpora  natura¬ 
liter  sibi  unita7  nam  ipse  Deus  aliquando  sensibiliter  apparuisse 

legitur;  b.  si  quid  probarent  in  favorem  coiporeitatis,  ostende¬ 
rent  quosdam  saltem  angelos  habere  corpora  humana,  a.  v.  eos 
esse  homines;  quod  nemo  contendit.  Denique  c.  ipse  modus 
apparitionis  saepius  ostendit,  non  agi  de  corporibus  naturalibus  3. 

Si  quaesieris,  qua  ratione  apparitiones  angelicae  explicandae 
sint,  haec  post  s.  Thomam  opinando  respondemus. 

Aliquae  apparitionis,  v.  g.  quae  in  somno  obtigisse  legun¬ 
tur,  satis  explicantur  per  visiones  imaginarias,  per  species 
scii,  in  sola  imaginatione  videntis  exsistentes,  et  per  angelum 
causatas.  Pro  aliis  tamen  videtur  dicendum,  quod  angeli 
aliquod  corpus,  ex  materia  praejacente  formatum,  assumpse¬ 
rint  4.  Illud  assumere  significat,  quod  corpus  uniatur  angelo, 
non  ut  formae,  neque  ut  motori  tantum,  sed  sicut  motori 
repraesentato  per  corpus  assumptum  5.  —  Quia  angelus  coipus 

1  E.  g.  Job.  i,  6.  —  2  Mt.  22,  30.  —  3  Cfr.  e.  g.  Judic.  13,  20;  Tob.  12, 

19  seq.;  Dan.  9,  21;  14,  35-  —  4  Aliam  explicationem  invenies  apud 

Palmieri,  PneumatoL  thes.  3.  —  5  Cfr.  S.  Th.  I,  51,  2. 

assumptum  non  informat,  non  potest  per  illud  exercere  actus 
vere  et  proprie  vitales;  attamen  efficiendo  motus  locales, 
producere  potest  quosdam  effectus,  qui  in  homine  vivo  sunt 
termini  operationis  vitalis.  Et  hoc  sensu  tantum  angelus 
per  corpus  assumptum  v.  g.  loquitur  aut  ambulat  L 

114.  3.  Angeli,  quum  sint  spiritus  puri,  materia  et  forma  non 
constant  2,  ac  per  consequens  natura  incorruptibiles  seu  im¬ 
mortales  sunt  3.  Quodsi  patres  aliquando  dicunt,  eos  non 
natura,  sed  gratia  immortales  esse,  id  unum  forte  intendunt, 
eos  vitam  non  a  se,  sed  Dei  beneficio  habere.  At  quamvis  in 
angelo  non  sit  compositio  physica,  multiplex  in  eo  admittenda 
est  compositio  metaphysica,  scii,  ex  essentia  et  exsistentia, 
ex  substantia  et  accidentibus,  ex  natura  et  personalitate. 
Minime  igitur  divinam  simplicitatem  attingunt.  Jam  aliqui 
Patres,  qui  de  angelis  ita  loquuntur,  ut  videantur  eis  corpus 
tribuere,  nihil  aliud  sibi  volunt,  quam  ut  eos  excludant  ab 
omnimoda  simplicitate,  quae  soli  Deo  propria  est. 

115.  Scholion  1.  Num  et  quomodo  angeli  sint  in  loco?  —  Evi¬ 
dens  est  angelos,  quum  sint  creaturae,  non  esse  immensos, 
et,  quum  sint  puri  spiritus,  loco  non  indigere.  Modus  loquendi 
Scripturae  innuit:  a.  angelos  revera  esse  in  loco,  ubi  se 
manifestant  et  agunt,  et  b.  eos  non  esse  in  omnibus  locis 
actualiter  exsistentibus  simul;  dicuntur  enim  venire  alicubi, 
inde  recedere,  expelli,  cet  b  Consonat  Traditio:  Angeli,  ait 
S.  JOES  DamaSC.,  ,,nec  cum  in  coelo  sunt,  in  terra  versantur, 
nec  cum  a  Deo  in  terram  mittuntur,  remanent  in  coelo”  5. 
Quinimo  s.  Thomas  docet,  angelos  creatos  esse  in  loco  cor¬ 
poreo,  ,,ad  ostendendum  ordinem  eorum  ad  naturam  corpo- 

1  5.  Th.  1.  c.  3;  cfr.  Satolli,  De  oper.  div.  p.  594;  Billuart,  De 
Angel.  Diss.  I,  art.  4.  —  2  A.  Th.  I,  50,  2.  —  Nihilominus  scholastici 
aliquando  dicunt,  eos  materia  et  forma  constare,  sensu  scii,  improprio  et  ad 
significandum,  eos  non  esse  actum  purum.  Cfr.  s.  Thom.  Despir.  creat. 2l 
L  c-  —  3  A  Th.  1.  c.  5.  —  4  Mc.  13,  32;  Ephes.  6,  12;  II  Petri  2,  4; 
Mt.  4,  11  ;  Luc.  2,  15;  8,  27 — 33.  —  5  De  fid.  orthod.  II,  3. 

ream”,  cum  qua  unum  universum  constituunt  et  cui  prae¬ 
sident  x. 

Ouod  modum  attinet,  quo  angeli  ad  locum  comparantur; 
non  sunt  in  loco  circumscriptive,  sed  definitive ,  quatenus 
scii,  tota  illorum  substantia  est  in  singulis  partibus  loci,  et 
non  extra  illum.  Ratio  proxima,  seu  fundamentum  praesentiae 
angeli  in  loco  secundum  s.  Thomam  est  contactus  aut 
applicatio  virtutis  angelicae  ad  rem  locatam 1  2;  quod  alii  ex 
Thomistis  ita  intellegunt  ut  dicant,  angelum  alicubi  prae¬ 
sentem  reddi  ex  eo,  quod  ibi  operationem  virtualiter  tran¬ 
seuntem  exerceat  3;  alii  ex  eo,  quod  virtutem  suam  loco  ita 
coaptet,  ut  proxime  potens  sit  ad  illic  operandum  transeunter, 
uti  v.  g.  fit  quando  angelus  aliquem  habitualiter  custodit 4. 

Porro  si  dicitur,  angelum  non  esse  nisi  in  uno  loco  simul, 
per  unum  locum  intellegitur  totam  spatium,  ad  quod  imme¬ 
diate  contingendum  virtus  illius  angeli  sufficit;  quam  late 
autem  sphaera  virtutis  singulorum  angelorum  pateat,  prorsus^ 
nescimus  5.  Ceterum  modus  praesentiae  angelicae  in  loco 
revelatus  non  est,  et  theologi  in  diversas  sententias  abeunt 6. 

Scholion  2.  De  cognitione  et  locutione  angelorum.  — 

Multa  de  cognitione  angelica  ivenies  apud  s.  Thomam  7; 
pauca  seligimus.  Angelos  intellectu  et  cognitione  hominibus 
praestare  innuit  Scriptura  8,  et  sponte  sequitur  ex  eo,  quod 
sunt  spiritus  puri. 

Ad  modum  quod  spectat,  docet  Aquinas  angelum  seipsum 

1  S.  Th.  1,  61,  4.  —  2  L.  c.  52,  1.  —  3  Ita  e.  g.  Billuart,  de  Angetis, 
Diss.  II,  a.  2,  obj.  1.  —  4  Ita  v.  g.  SYLVIUS  in  h.L;  Satolli,  De  Oper. 
divin.  p.  599.  —  ipse  s.  Thomas  scribit  ( Quodlib .  I,  a.  4,  c.):  „Angelus  est  in 
loco  per  contactum  virtutis.  Si  quis  autem  velit  virtutis  contactum  opera¬ 

tionem  vocare,  propter  hoc  quod  operari  est  effectus  \irtutis,  dicatur  quod 

angelus  est  in  loco  per  operationem,  ita  tamen  quod  per  operationem 

non  intellegatur  sola  motio,  sed  quaelibet  unitio,  qua  sua  virtute  se 

corpori  unit,  praesidendo  vel  continendo  vel  quocumque  alto  modo”. 

Cfr.  De  Pot.  3,  19,  ad  2.  —  5  S.  Th.  I,  52,  2.  —  6  Cfr.  v.  g.  Suarez, 

De  Angelis ,  1.  IV;  Fr.  Schmid,  Quaest.  select.  p.  28  seq.  —  7  S.  Th.  I,  54“ 58- 

—  8  II  Reg.  14,  20;  Mt.  24,  36. 

cognoscere  per  suam  substantiam,  vices  speciei  impressae 
gerentem,  alia  vero  a  se  per  species  intellegibiles  ipsi  con¬ 
genitas,  quas  scii,  non  ex  rebus  haurit,  sed  in  ipsa  creatione 
accepit  J. 

De  objecto  haec  naturaliter  Deum  cognoscunt  cognitione 
abstractiva  tantum,  quamvis  longe  perfectius  ac  nos  2.  Deinde 
quamvis  eorum  cognitio  latissime  pateat,  quaedam  naturali 
ipsorum  cognitioni  penitis  subtracta  sunt,  et  quidem : 

a.  Futura  libera  3.  Sane  futura  libera  ab  angelis  cognosci 
nequeunt,  nec  in  suis  causis  creatis,  quippe  quae  sunt  indif¬ 
ferentes  ad  opposita;  nec  in  libero  Dei  decreto,  quod  omni 
creaturae  impervium  est ;  nec  denique  in  seipsis,  nam  id 
soli  convenit  aeterno  Deo,  cui  omne  verum  necessario  patet. 
—  Haec  de  cognitione  certa,  nam  angeli  multa  futura  libera 
cum  majori  minorive  probabilitate  ex  causis  creatis  conjicere 
possunt  4. 

b.  Secreta  cor  dium ,  i.  e.  actus  immanentes  liberos  intellectus 
et  voluntatis  sive  aliorum  angelorum  sive  hominum  5.  Ratio 
interna  haec  esse  videtur:  quum  voluntas  rationalis  creaturae 
soli  Deo  subjaceat,  ea  quae  a  sola  voluntate  pendent  Deo 
tantum  aperta  sunt.  —  Ceterum  angelos  contigationes  et 
affectus  nostros  ex  effectibus  aut  immutatione  corporali 
cognoscere  posse,  facile  patet  6. 

c. ,  Mysteria  sitpernaturalia  ?.  Angeli  etenim  neque  natu¬ 
raliter  divinam  essentiam  intuentur,  neque  ex  suis  naturalibus 
cognoscere  possunt  illud,  quod  ex  sola  gratuita  Dei  volun¬ 
tate  pendet  8. 

117.  Angeli,  quando  conceptus  suae  mentis  alteri  manifestant, 
loqui  dicuntur 9.  Loquuntur  autem  tum  ad  alios  angelos, 
sive  bonos  sive  malos  tum  ad  Deum  ,, consultando  divinam 
voluntatem  de  agendis,  vel  ejus  excellentiam  admirando”10. 

1  L.  c.  56,  1—2.  —  2  L.  c.  3.  —  3  Isa.  41,  23;  46,  9—10.  —  4  Cfr. 
5.  Th.  I,  57,  3.  —  5  III  Reg.  8,  39;  Jer.  17,  10.  —  3  Cfr.  5.  Tk.l  c.  4. 
—  7  /  Cor.  2,  11.  —  8  Cfr.  S.  Th.  1.  c.  5.  —  9  Jud.  9;  I  Cor.  13,  1; 
cfr.  S.  Th.  I,  107.  —  10  L.  c.  3,  c. 


S.  II,  A.  I.  —  LOCUTIO,  POTENTIA  ANGELORUM 


79 


De  modo ,  quo  angeli  loquunter,  evidens  est,  illos  non  uti 
signis  sensibilibus;  ceterum  docet  s.  Thomas  illos  solo  actu 
voluntatis  sensa  sua  alteri  patefacere,  scii.  ,,per  hoc,  quod 
ille  cujus  est  conceptus,  sua  voluntate  ordinat  ipsum  ad  alte¬ 
rum”  x.  Et  ita  conceptus  suos  uni  pandere,  et  simul  alteri 
occultare  possunt,  nec  quidquam  hac  in  re  efficit  distantia 
localis  2. 

Terminis  a  vulgato  Dionysio  3  mutuatis  theologi  tradere  118. 
solent,  quod  superiores  angeli  inferiores  illuminant ,  purgant, 
perficiunt.  Sensus  est:  superior  angelus  inferiorem  illuminat , 
proponendo  et  manifestando  illi  veritatem  de  rebus  divinis, 
ita  autem  purgat  intellectum  inferioris  a  defectu,  qui  est 
nescientia,  simulque  ejus  intellectum  perficit ,  causando  scii, 
perfectiorem  scientiam  4. 

Scholion  3.  De  potentia  naturali  angelorum.  —  Angeli,  II 9. 
quos  Scriptura  5  ,, potentes  virtute”  praedicat,  Deo  jubente  aut 
saltem  permittente,  tum  in  res  corporeas,  tum  in  animas 
hominum  agere  possunt. 

a.  In  res  corporeas.  —  „Egressus  est  autum  angelus 
Domini  et  percussit  in  castris  Assyriorum  centrum  octoginta 
quinque  millia”  6.  ,, Angelus  .  .  .  accedens  revolvit  lapidem”  7. 

Nihilominus  res  corporales  angelis  non  ad  nutum  serviunt, 
ipsi  enim  naturali  sua  virtute  in  corporibus  solum  motum 
localem  directe  causare  possunt,  et  mediante  motu  locali  alios 
effectus,  in  quantum  scii,  naturales  corporum  virtutes  alio 
atque  alio  modo  in  suos  fines  applicent,  ,, sicut  faber  adhibet 
ignem  ad  demollitionem  ferri”  8. 

Modus,  quo  spiritus  angelicus  per  contactum  suae  virtutis 
corpora  movet,  nos  latet. 

b.  In  animas  hominum ,  scii,  vivorum;  nam  de  animabus  120. 


1  L.  c.  5,  c.  —  2  L.  c.  4.  —  3  De  coel.  Hier.  c.  8,  §  1. —  4  Cfr.  S.  Th 
I,  106,  1  et  2  ad  1;  107,  2.  —  h  Ps.  102,20.  —  0  Isa.  37,  36.  —  1  Mt.  28,2; 
cfr.  8,  32.  —  8  A.  Th.  I.  no,  2  et  3. 

separatis  non  loquimur.  ,,Ecce,.  angelus  Domini  apparuit  in 
somnis  Joseph  dicens:  surge  et  accipe  puerum  et  matrem 
ejus”,  cet  L  ,,Et  dixit  ad  me  angelus,  qui  loquebatur  in 
me”  2.  ,,Cum  diabolus  jam  misisset  in  cor,  ut  traderet  eum 
Judas”  3. 

Patet  igitur,  angelos  tum  in  intellectum,  tum  in  volunta¬ 
tem  nostram  aliqua  ratione  influere  posse.  Circa  modum 
haec  pauca. 

Quantum  ad  intellectum .  Cum  intellectus  noster  intelle¬ 
gibilia  pura  capere  nequeat,  angelus  signis  sensibilibus  uti 
debet,  ut  cogitata  sua  intellectui  nostro  adaptet.  Qua  ratione 
id  fiat  in  apparitionibus  sensibilibus,  clarum  est;  in  aliis  vero 
casibus  dicendum  videtur:  angelum,  aut  objiciendo  sensui 
objecta  externa,  aut  directe  influendo  in  organis  corporalibus, 
excitare  4  in  nobis  ea  phantasmata,  ex  quibus  conceptus 
communicandos  hauriamus  5. 

Quantum  ad  volitionem  liberam,  imprimis  certum  est,  eam 
a  nulla  causa  creata,  quippe  quae  semper  coactiva  est,  physice 
moveri  posse;  angelus  igitur  non  nisi  moraliter  in  eam  influere 
potest,  aut  proponendo  (eo  modo  quo  supra  diximus)  intellectui 
motiva  suadentia,  aut  excitando  (mediante  sensu  vel  phantasia) 
passiones  appetitus  sensitivi.  At  quovis  modo  angelus  agat, 
voluntas  semper  libera  manet  ad  assentiendum  vel  resistendum  6. 

Art.  II 

De  angelorum  elevatione  et  lapsu 

Postquam  egimus  de  angelis  secundum  esse  naturae,  dicen¬ 
dum  venit  de  iis  secundum  esse  gratiae;  quam  doctrinam 
exposituri  incipimus  ab  iis,  quae  in  revelatione  magis  explicite 
continentur,  inde  ad  alia,  minus  diserte  aut  virtualiter  tantum 
revelata,  gradum  facientes. 

1  Mt.  2,  13.  —  2  Zach .  1,  9.  —  3  Jo.  13,  2;  cfr.  Luc.  22,  3.  —  4  Repro- 
ducendo  scii,  et  diversimode  combinando  imagines  in  memoria  reconditas; 
nam  phantasmata  omnino  nova  angeli  in  nobis  producere  nequeunt.  — 
5  S.  'Fh.  I,  m,  1  et  3.  —  0  S.  Th.  I,  m,  2;  cfr.  106,  2. 

Prop.  Ex  angelis  alii  visionem  Dei  beatificam  adepti  sunt, 
alii,  in  peccatum  prolapsi,  aeternis  suppliciis  addicti  sunt. 

Prop.  quantum  ad  triplicem  suam  partem  certo  et  clare 
in  fontibus  revelationis  prostat,  insuper  secunda  pars ,  scii, 
quosdam  angelos  propria  voluntate  peccasse,  dogma  fidet  est 
ex  CONC.  LAT.  IV:  ,, Diabolus  et  alii  daemones  a  Deo  quidem 
natura  creati  sunt  boni,  sed  ipsi  per  se  facti  sunt  mali”  x. 

Probatur.  —  i°  Quantum  ad  primam  partem.  Scriptura 
quasdam  spirituales  creaturas  vocat  ,, angelos  coelorum”1  2 *, 
adstantes  ,,in  circuitu  throni”  divini  3;  de  iis  dicit,  quod  ,, in 
coelis  semper  vident  faciem  Patris”4;  quod  justi  post  resur¬ 
rectionem  iis  assimilabuntur :  ,, Erunt  sicut  angeli  Dei  in 

coelo”5;  ,, aequales  enim  angelis  sunt,  et  filii  Dei,  cum 
sint  filii  resurrectionis”  6.  Atqui  hinc  omnino  docemur,  dari 
angelos  supernaturali  beatitudine,  i.  e.  visione  Dei  intuitiva, 
fruentes. 

2°  Quantum  ad  secundam  et  tertiam  partem  :  ,,Deus  angelis 
peccantibus  non  pepercit,  sed  rudentibus  inferni  detractos  in 
tartarum  tradidit  cruciandos  in  judicium  reservari”  ?.  — 
,, Angelos,  qui  non  servaverunt  suum  principatum,  sed  dere¬ 
liquerunt  suum  domicilium,  in  judicium  magni  diei  vinculis 
aeternis  sub  caligine  reservavit”  8. 

Igitur  mali  angeli  damnati  sunt,  et  saltem  poenam  damni 
jam  subeunt;  nec  ullo  modo  probabilis  videtur  sententia 
paucorum  qui  tenuerunt,  eos  ante  diem  judicii  poena  sensus 
non  affici.  Poena  haec  secundum  communem  sententiam  non 
excluditur  ex  eo,  quod  multi  daemones  adhuc  in  terris  vagari 
permittuntur  ad  tentandum  homines.  Id  unum  admittendum 
est,  poenas  daemonum  in  die  judicii  accidentaliter  augeri 
atque  compleri.  Sed  de  his  alibi. 


1  Cfr.  Denz.  n°  355.  —  2  Mt.  24,  36.  —  3  Apoc.  5,  1 1 ;  7,  1 1 .  —  4  Mt. 

18,  10.  —  6  Mt.  22,  30.  —  6  Luc.  10,  36.  —  7  II  Petri ,  2,  4.  — 8  Jud. 

6;  cfr.  Mt.  25,  41;  Jo.  8,  44. 


121. 


122. 


DE  DEO  CREATORE. 


6 


82  S.  II,  A.  2.  —  ANGELI  OMNES  IN  STATU  PROBATIONIS  FUERUNT 


Scholion  i.  Ergo  angeli  non  in  statu  beatihidinis,  i,  e. 
cum  visione  beatifica  x,  creati  sunt,  sed  omnes  aliquando  m 
stadio  probationis  seu  in  via  fuerunt. 

Imprimis  circa  angelos  peccantes  nulla  difficultas;  quum 
enim  confirmatio  in  bono  sit  de  ratione  beatitudinis,  ipsum 
peccatum  commissum  ostendit,  desertores  spiritus  visione 
beatifica  caruisse,  et  in  stadio  probationis  fuisse.  Hoc  autem 
posito,  de  reliquis  angelis  vix  dubitari  potest;  quis  enim 
supponet,  alios  spiritus  in  beatitudine  fuisse  creatos,  alios  in 
via,  et  hos  omnes  defecisse?  Praeterea  SS.  Patres  docent, 
bonos  angelos  beatitudinem  suam  meruisse,  quod  utique  statum 
viae  supponit  2.  Denique  id  summopere  decebat,  nam  ,,non 
coronatur,  nisi  legitime  certaverit”  3. 

Scholion  2.  Ergo  angeli  omnes ,  dum  viatores  erant ,  ad 
statum  super  naturalem  elevati  exsistebatit.  —  Boni  angeli 
ad  visionem  beatificam,  finem  supernaturalem,  merito  suo 
pervenerunt;  alii  vero  ad  eumdem  finem  destinati  erant,  ut 
facile  supponitur  et  Traditio  testatur.  Quum  autem  finis 
supernaturalis  sine  mediis  supernaturalibus  obtineri  nequeat, 
sequitur,  nulli  angelo  in  stadio  probationis  talia  media  defuisse. 
Jam  in  ordinatione  ad  finem  supernaturalem  et  suppeditatione 
hujusmodi  mediorum  consistit  elevatio  ad  statum  supernatu¬ 
ralem  4. 

Hinc  certum  est,  omnes  angelos  accepisse  aliquam  revelatio¬ 
nem  et  gratias  saltem  actuales,  bonos  vero  insuper  gratiam  sanc¬ 
tificantem  cum  virtutibus  infusis  ac  donis.  Ulterius  sententia 
satis  communis,  et  quae  revelationi  videtur  conformior,  tenet, 
omnes  angelos  in  statu  viae  gratia  sanctificante  insignitos  fuisse 5, 


1  Dico:  cum  visione  beatifica,  non  enim  negamus  omnes  angelos  creatos 
fuisse  in  beatitudine  naturali  ac  supernaturali  inchoata,  i.  e.  in  gratia  sancti¬ 
ficante.  —  2  S.  August.  De  corr.  et  gr at.  c.  n,  n°  32;  De  Civ.  1.  XXII. 
c.  1 ;  S.  Greg.  M.  In  Ezech.  1.  I.  hom.  7,  n.  18.  —  3 II  Tim.  2,  5.  —  Cfr. 
S.  Th.  1,  62,  1  et  4.  —  4  Cfr.  Denz.  n°  881— 884.  —  5  Aliqui  opinati  sunt, 
Deum  angelis  primo  obtulisse  gratias  actuales,  quibus  se  ad  recipiendam 
gratiam  sanctificantem  disponerent,  malos  vero  angelos  gratiae  actuali 

quam  probabilius  in  ipsa  sua  creatione  acceperunt  \ 

Ex  sententia  s.  Thomae  ,, angeli,  qui  habuerunt  meliora  natu¬ 
ralia,  habuerunt  plus  de  gratia,  et  [nisi  peccaverint]  de  gloria” *  2. 

Theologi  ex  naturae  angelicae  perfectione  deducunt,  statum 
viae  angelis  fuisse  brevissimum  3 4. 

Scholion  3.  Quot  angeli  ceciderint  et  quo  peccato ?  —  125. 

a.  Multos  angelos  peccasse  ex  Scriptura  et  Patribus  constat: 

,, Legio  mihi  nomen  est,  quia  multi  sumus”  L  Communis  tamen 
doctrina  est,  longe  plures  in  bono  perseverasse  s.  Praeterea 
theologi  tradere  solent,  lapsos  fuisse  ex  omnibus  ordinibus  6. 

Ex  pluribus  Scripturae  effatis  7  concluditur,  inter  apostatas 
angelos  principatum  quemdam  exerceri  ab  uno,  qui  Satanas  8, 
Belsebub  9,  Belial  IO 11,  draco  magnus  serpens  antiquus I2, 
princeps  hujus  mundi  I3,  deus  hujus  saeculi  I4,  Lucifer I5, 

resistendo  peccasse,  ideoque  gratiam  habitualem  numquam  recepisse;  quo 
sensu  etiam  S.  Bona  ventura  dicit:  ,,  Non  videtur  aliquo  modo  probabile, 
quod  Lucifer  habuerit  gratiam  (in  II  Sent.  d.  4,  a.  1,  q.  2).  At  J08,  44: 
diabolus  „in  veritate  [=  rectitudine  supernaturali.  S.  Chrysos .,  S.  Leo \  non 
stetit”;  Judas  6  (cfr.  a  Lapid.  in  h.  L);  Is.  14,  12  seq.;  Ezech.  28,  I2seq. 

(qui  loci  a  multis  in  sensu  mystico  de  angelis  peccantibus  intelleguntur,) 
videntur  innuere,  etiam  daemones  aliquando  gratia  habituali  insignitos 

fuisse.  —  1  S.  Th.  I,  62,  2  et  3.  —  2  L.  c.  6.  —  3  Cfr.  S.  Th .  I,  62,  5;  63,  6.  — 
Sylvius  in  h.  L;  Billuart,  De  Angelis ,  Diss.  4,  a.  6  et  Diss.  5,  a.  4.  — 

4  Me.  5,  9.  —  5  5.  Th.  I,  63,  9.  —  Nonnulli  ex  Apoc.  12,  4:  „Et  cauda 

ejus  [draconisj  trahebat  tertiam  partem  stellarum  coeli,  et  misit  eas  in 

terram”  opinati  sunt,  tertiam  fere  partem  angelorum  cecidisse.  At  „stellae 
coeli”  in  sensu  literali  non  angeli,  sed  homines  sunt.  6  Efh.Q,  12. 

7  Mt.  25,  41;  Luc.  11,  18;  Apoc.  12,  7.  —  8  Job.  1,  6.  —  Derivatur  a 

verbo  Satan  i.  e.  adversari.  —  9  Luc.  11,  15.  Belsebub  vel  Beelzebub  est 

nomen  proprium  falsi  dei,  IV  Reg.  1,  2;  significare  videtur:  Dominus 

habitaculi  [coelestis].  —  10  II  Cor.  6,  15;  significat:  inutilis  —  nequam.  — 

11  Apoc.  12,  9.  —  12  Ibidem  ex  Gen.  3.  —  13  Jo.  12,  31.  —  Non  quod 

ei  legitimum  aliquod  dominium  in  mundum  vel  homines  competat,  sed 

quia  daemon,  postquam  genus  humanum  peccando  sese  illius  servituti 
addixit,  magnum  in  res  humanas  influxum  exercere  permittitur. 

14 II  Cor.  4,  4.  —  15  Nomen  Lucifer  in  Scriptura  tribuitur  superbo  regi  Baby¬ 
loniae  :  Isa.  14,  1 2 ;  qui  locus  a  multis  mystice  de  angelo  peccante  exponitur. 

Inde  Patribus  ac  theologis  familiare  est,  principem  superbiae  hoc  nomine 
designare. 

diabolus  1  per  excellentiam  vocatur  5  et  qui  exemplo  et 
suggestione  dux  rebellionis  fuisse  censetur  2.  Aliqui  Patres 
putarunt,  eum  non  tantum  ex  supremo  ordine,  sed  etiam 
omnium  angelorum  eminentissimum  fuisse  3. 

b.  Patres  et  theologi  communius  tenent,  angelos  peccasse 
superbia ,  inordinate  appetendo  propriam  excellentiam.  Et 
censet  quidem  Aquinas :  eos  aut  finem  suum  naturalem  ita 
appetiisse,  ut  beatitudinem  supernaturalem  spernerent,  aut  ad 
finem  supernaturalem  pervenire  voluisse  viribus  naturalibus, 
spreto  auxilio  gratiae  4.  Alii  vero  putant  revelationem  my¬ 
sterii  incarnationis,  angelis  factam,  occasionem  peccati  fuisse, 
sive  quod  Verbo  incarnato  subesse  noluerint,  sive  quod  in¬ 
super  sibi,  aut  duci  suo  unionem  hypostaticam  expetierint  5. 

Scholion  4.  Angelis  peccantibus  nullus  poenitentiae  locus.  — 
Communis  sententia  est,  apostatis  angelis  occasionem  resipi¬ 
scendi  et  veniam  impetrandi  datam  non  fuisse.  Scriptura  de 
venia  ipsis  oblata  prorsus  tacet,  quinimo  eam  excludere 
videtur:  „Deus  angelis  peccantibus  non  pepercit”6.  Unde 
e.  g.  S.  Greg.  M.;  ,, Deus  apostatam  spiritum  ad  poenitentiam 
nequaquam  revocat,  sed  viam  superbiae  ejus  nesciens  damnat”  7. 
Plures  ss.  Patres  ac  theologi  rationem  congruentiae  hauriunt 
ex  summa  gravitate  peccati  in  angelis,  quippe  quod  cum 
plenissima  deliberatione,  ex  pura  malitia  commissum  erat.  Quare 
S.  AUGUSTINUS:  ,, Peccatum  quantum  incredibilius,  tanto 
damnabilius.  Ideo  angelus  irreparabiliter  cecidit,  quoniam 
cui  plus  datur,  plus  exigitur  ab  eo”  8.  Addit  s.  Thomas  (cui 
tamen  hac  in  re  plurimi  non  adstipulantur)  ipsam  angelicae 
naturae  perfectionem  efficere,  ut  voluntas  eorum  immobiliter 

1  A  atapaXXa)  =  adversari.  —  Ex  his  nominibus  aliqua,  ut  satanas , 

diabolus ,  etiam  collective  adhibentur  ad  designandam  universam  potestatem 

infernalem.  —  3  5.  Th.  I,  63,  8.  —  3  L.  c.  7.  —  4  Th.  1.  c.  2  et  3.  — 

B  Cfr.  v.  g.  Suarez.  De  Angelis ,  1.  VII  c.  13 ;  Scheeben,  Kath.  Dogm.  II, 

p.  5gi.  _  e  II  Petri  2,  4.  —  7  Mor.  1.  II,  c.  5.  —  8  Op  imperf.  c. 

Julian.  1.  VI,  n°  22. 

adhaereat  parti,  quam  semel  cum  plena  consideratione  et 
omnimoda  libertate  elegerit  x. 

Scholion  5.  Naturalia  daemonum  non  diminuta.  —  Non  128. 
agimus  in  praesenti  de  statu  daemonum,  sicut  nec  de  statu 
beatorum  spirituum;  id  unum  animadvertimus,  naturales  dae¬ 
monis  facultates,  intellectum,  voluntatem,  potentiam  per  pecca¬ 
tum  ac  damnationem  nec  ablatas,  nec  physice  diminutas 
esse,  nam  ,, propter  simplicitatem  suae  substantiae,  a  natura 
ejus  aliquid  subtrahi  non  potest  et  ideo  dona  naturalia  in 
eis  integra  manent”  2. 

Igitur  intellectus  eorum  in  tantum  obtenebratus  est,  in 
quantum  omni  lumine  supernaturali,  sive  actuali  sive  habituali, 
destituuntur  3.  Item  voluntas  eorum  exsistit  corrupta ,  in 
quantum  est  obstinata  in  malo,  ita  ut  nullum  actum  moraliter 
bonum  ponere  queant  4.  Demum  potentia  eorum  ligata  est, 
inquantum  non  omnia,  quae  voluerint,  agere  permittantur,  ,,ne 
corda  hominum  tantum  tentare  praevaleant,  quantum  volunt”  5. 

Art.  III 

De  angelorum  cum  hominibus  commercio 

Separatim  agendum  est  de  angelis  sanctis  et  de  daemoni¬ 
bus  ;  sicut  enim  boni,  Deo  ministrantes,  hominibus  tuentur, 
ita  mali  multis  modis  nobis  nocere  nituntur. 

Prop.  I.  Sancti  angeli  i°  in  auxilium  hominum  mittuntur,  129. 
et  quidem  ita  ut  20  singuli  homines  proprio  custode  gaudeant. 

i°  Prima  pars ,  scii,  angelos  generatim  a  Deo  mitti  ad 
juvandos  et  custodiendos  homines,  de  fide  est,  clare  enim 
continetur  tum  in  Scriptura,  tum  in  magisterio  quotidiano 
universalis  ecclesiae. 


1  S.  Th.  I,  64,  2.  —  Cfr.  Sylvius,  in  h.  1.  —  2  S.  Th.,  1.  c.  1.  —  3  A.  Th. 
1.  c.;  cfr.  58,  5.  —  4  S.  Th.  I,  64,  2.  —  6  S.  Greg.  M.  Hom. 34.  in  Evatig. 
n°  10. 

Probatur  ex  S.  Scriptura,  e.  g.:  „  Angelis  suis  mandavit  de 
te  [i.  e.  de  justis,  in  Deum  fidentibus],  ut  custodiant  te  in 
omnibus  viis  tuis”  L  „Nonne  omnes  sunt  administratorii 
spiritus,  in  ministerium  missi  propter  eos,  qui  haereditatem 
capient  salutis”  2. 

2°  Altera  pars ,  asserens  singulis  hominibus  aliquem  angelum 
in  custodem  habitualem  deputari,  certa  est. 

Probatur.  —  a.  Ex  Scriptura.  Haec  primo  quidam  osten¬ 
dit  tum  judaeos,  tum  primos  christianos  in  hac  persuasione 
fuisse:  ,, Angelus,  qui  eruit  me  [patriarcham  Jacob]  de  cunctis 
malis,  benedicat  pueris  istis”  3.  ,, Immittet  angelus  domini 
in  circuitu  timentium  eum”  4.  ,, Angelus  ejus  [Petri]  est”  5. 
Deinde  ipse  Christus  hanc  persuasionem  confirmat:  „ Videte, 
ne  contemnatis  unum  ex  his  pusillis,  dico  enim  vobis,  quia 
angeli  eorum  in  coelis  semper  vident  faciem  Patris”  6.  Quo¬ 
quo  modo  voces  „hi  pusilli”  intellegantur,  sive  de  pueris, 
sive  de  humilibus,  sive  de  pauperibus,  nulla  ratio  est  suppo¬ 
nendi,  iis  solis  angelum  datum  fuisse. 

b.  Ex  ss.  Patribus ;  e.  g.  S.  BASILIUS:  ,,Quod  unicuique 
adsit  angelus,  velut  paedagogus  quidam  et  pastor  vitam  diri¬ 
gens,  nemo  contradicet,  qui  meminerit  verborum  Domini; 
Ne  contemnatis”,  cet 7 . 

S.  HlERON.:  ,, Magna  dignitas  animarum,  ut  unaquaeque 
habeat  ab  ortu  nativitatis  in  custodiam  sui  angelum  delegatum”8. 

S.  CHRYSOST. :  „Hinc  [ex  Mt.  18,  10]  manifestum  est,  quod 
omnes  sancti  angelos  habent”  9. 

THEODORETUS:  ,, Christus,  Dominus  dixit  [Mt.  1.  c.],  singu¬ 
los  homines  subesse  singulorum  angelorum  procurationi”10. 

S.  IsiL).  HlSP.:  ,, Omnes  angelos  habere  probantur  loquente 
Domino  in  evangelio:  Arnen  dico  vobis, quia  angeli  eorum”,  cet11. 

c.  Ratione  convenientiae ,  quam  ita  proponit  Cat.  conc. 

1  Ps.  90,  11.  —  2  Hebr.  1,  14;  Cfr.  S.  Th.  I,  113,  1.  —  3  Gen.  48, 16.  — 
4  Ps.  33,  8.  —  6  Act.  12,  15.  —  6  Mt.  18,  10.  —  7  Contra  Eunom.  1.  III, 
c.  1.  —  8  In  Mt.  18,  10.  —  9  Hom.  in  Mt.  59,  n°  4;  cfr.  De  laud.  S.  Pauli, 
hom  7.  —  10  Qu.  3  in  Gen.  —  11  Sent.  1.  I,  c.  10,  n°  21. 

trid.:  „Ut  parentes,  si  infesta  et  periculosa  via  filiis  iter 
faciendum  sit,  custodes  adhibent  et  periculorum  adjutores, 
sic  coelestis  Pater  in  hoc  itinere,  quo  ad  coelestem  patriam 
contendimus,  singilis  nobis  praeposuit  angelos”  L 

Concedendum  est,  eloquia  Scripturae  electis  ac  fidelibus  131. 
potissimum  favere,  et  etiam  s.  Patres  saepius  directe  de  solis 
fidelibus  loqui.  Ideo  res  non  eodem  certitudinis  gradu  de 
hominibus  infidelibus  ac  de  fidelibus  constat.  Singidos  fideles 
suum  angelum  habere,  videtur  fidei  proximum ;  singidos  vero 
infideles  suo  custode  non  destitui  est  sententia  communis  et 
moraliter  certa.  Plura  etenim  Patrum  effata  omnino  generalia 
sunt,  et  theologi  omnes  ita  censent. 

Scholion  1.  Officium  angeli  custodis.  —  Communior  theo-  132. 
logorum  sententia  est,  eumdem  angelum  non  nisi  ad  unius 
simul  hominis  custodiam  deputari ;  eum  huic  homini  assistere 
per  totam  vitam  incipiendo  a  nativitate  2,  quin  eum  umquam 
totaliter  deserat.  Nihilominus  clientem  suum  saepius  dimittit 
quantum  ad  aliquid,  non  impediendo  scii,  mala  physica  et 
moralia;  idque  secundum  ordinem  divinorum  judiciorum  3. 

De  hac  partiali  dimissione  intelligendus  est  S.  Basilius  : 

,, quemadmodum  fumus  apes  fugat,  et  faetor  columbas  ex¬ 
pellit,  sic  angelum  vitae  nostrae  custodem  lacrimabile  ac 
graveolens  peccatum  abigit”  4. 

Custodia  hominis  non  retrahit  angelum  a  contemplanda 
divina  essentia,  ideoquo  ejus  beatitudinem  non  impedit  s, 
sicut  nec  tribulatio  aut  peccatum  sui  clientis  6. 

Angeli  custodes  instrumenta  ac  ministri  Dei  sunt,  unde 
quoties  vires  eorem  naturales  ad  finem  intentum  non  suffi¬ 
ciunt,  in  virtute  divina  agunt. 

Scholion  2.  Beneficia  angeli  custodis  erga  hominem  ita  133. 
recenseri  possunt  7. 

1  P.  IV,  c.  9,  n°  4;  cfr.  S.  Th.  I,  113,  2  et  4.  —  2  S.  Th.  I,  113,  5. 

—  3  L.  c.  6.  —  4  In  Ps.  ss,  c.  5.  —  5  5.  Th.  I,  112,  1  ad  3.  —  6  L.  c. 

113,  7-  —  7  Cfr.  Cat.  dioec.  Harlern.  IV,  11,  12. 

1.  Angelus  nobis  tuetur,  a.  quoad  corpus  et  negotia  tempo¬ 
ralia,  avertendo  damna  exteriora,  aut  nos  ex  iis  eripiendo, 
in  quantum  scii,  animae  saluti  proficuum  fuerit.  Potest  siqui¬ 
dem  angelus  aut  abjecta  nociva  sua  virtute  abigere,  aut 
illas  cogitationes  immittere,  quibus  ipsi  periculum  evitemus. — 
b.  Praecipue  quoad  animam,  abigendo  daemones,  aut  saltem 
eos  impediendo  ne  tot  malas  cogitationes  immittant,  neve 
tot  occasiones  peccandi  nobis  creent,  quod  volunt. 

2.  Angelus  nos  ad  bonum  excitat ,  suggerendo  scii,  oppor¬ 
tunas  cogitationes,  quibus  ad  bonum  impellimur,  a  malo 
absterreamur;  infligendo  etiam  poenas  medicinales,  quippe 
quae  sicut  paterna  castigatio  nos  ad  bonum  erudiunt. 

3.  Angelus  pro  nobis  orat ,  nostr asque  orationes  ac  bona 
opera  Deo  offert,  i.  e.  ea  Deo  gratiora  reddit,  suas  supplica¬ 
tiones  nostris  addendo. 

Quae  omnia  egregiis  exemplis  ex  historia  sacra,  ac  prae¬ 
cipue  ex  libro  Tobiae  illustrari  possunt. 

Quid  nos  angelis  custodibus  debeamus ,  breviter  exponit 
S.  BernarduS:  ,, Quantam  tibi  debet  hoc  verbum  [scii. 
,, Angelis  suis  mandavit  de  te”]  inferre  reverentiam,  afferre 
devotionem,  conferre  fiduciam!  Reverentiam  pro  praesentia, 
devotionem  pro  benevolentia,  fiduciam  pro  custodia”  x. 

134.  Scholion  3.  Angeli  custodes  societatum .  —  Probabilis  doc¬ 
trina  est  singulis  ecclesiis,  regnis,  aliisque  corporibus  mora¬ 
libus  insignioribus  aliquem  angelum  tutelarum  praeponi. 
Plures  s.  Patres  id  deducunt  ex  Scriptura,  quae  v.  g.  memorat 
angelum  principem  regni  Persarum  2. 

Imprimis  pie  creditur,  electum  populum  Dei  specialiter 
concreditum  esse  Michaeli  archangelo,  qui  proinde  sicut  olim 
synagogae  praefuit,  ita  nunc  universae  catholicae  ecclesiae 
tuetur  3. 


1  In  Ps.  90,  Serm.  12,  n°  6;  MlGNE,  P.  L.  183,  p.  233.  —  2  Dan. 
10,  13;  cfr.  Zach.  8,  12.  —  3  Dan.  10,  21;  12,  1;  Apoc.  12,  7. 

Scholion  4.  De  praesidentia  angelorum  super  creaturam  135. 
materialem  haec  statui  posse  videntur.  —  a.  Obsoleta  illa 
antiquorum  sententia,  secundum  quam  corpora  coelestia  orbes 
suos  moventibus  angelis  conficerent,  licet  etiam  rationibus  theo¬ 
logicis  fulciretur,  primario  opionibus  scientificis  nitebatur, 
b.  Opinio,  secundum  quam  singulae  rerum  materialium  species 
peculiarem  angelum  sibi  deputatum  haberent,  ex  fontibus 
revelationis  probari  nequit,  quinimo  a  s.  Hieronymo  ut  fabula 
exploditur  1.  c.  Etsi  res  physicae  ad  actus  suos  naturales  ad- 
ministratione  angelorum  non  indigeant,  ambigendum  non  est, 
angelos  interdum  ex  voluntate  Dei  uti  rebus  inferioribus  sive 
ad  protegendos,  sive  ad  puniendos  homines;  a.  v.  eos  cursum 
naturae  nonnumquam  in  particularibus  immutare,  ad  exse¬ 
quendam  providentiam  Dei  supernaturalem. 

Nota.  Doctrinam  de  angelis  custodibus  a  philosophis  Plato¬ 
nicis  mutuatam  non  esse,  ostendit  Petavius2;  eam  non  ob¬ 
scurare  aut  insufficientiae  arguere  providentiam  divinam,  inde 
patet,  quod  Deus  ,, inferiora  gubernat  per  superiora,  non  propter 
defectum  suae  virtutis,  sed  propter  abundantiam  suae  boni¬ 
tatis,  ut  dignitatem  causalitatis  etiam  creaturis  communicet”  3. 
Demum  ineptum  est,  contendere  angelos  non  magis  honoran¬ 
dos  esse  quam  ventos  et  fulgura,  quae  etiam  ministri  Dei 
sunt,  nam  magna  disparitas  est  inter  instrumenta  inanimata 
ac  ministros  rationales  et  liberos.  Atque  immerito  prorsus 
scribit  Dr.  H.  Bavinck  y  angelologiam  apud  catholicos  , Reli¬ 
gionem  corrumpere  et  honori  divino  detrahere  ,  non  enim  in 
angelos  secundum  se,  sed  in  angelos  nuntios  ac  ministros 
Dei  confidunt  catholici,  unde  et  honor  ipsis  impensus  totus 
in  Deum  redundat. 


1  In  Habac.  1.  14:  „Non  in  nos  ipsos  injuriosi  simus,  eamdem  ratio¬ 
nabilium  quam  irrationabilium  providentiam  esse  dicentes.  Ex  quo  liber  ille 
aprocryphus  [respicere  videtur  Pastorem  Hermae,  Vis.  IV,  2,  4]  stultitiae  con¬ 
demnandus  est,  in  quo  scriptum  est,  quemdam  angelum  nomine  Tyri 

praeesse  reptilibus:  et  in  hanc  similitudinem  piscibus  quoque  et  arboribus 

et  bestiis  universis  proprios  in  custodiam  angelos  assignatos  .  2  De 

Angel.  1.  II,  c.  7.  -  3  5.  Th.  I,  22,  3  c.  —  4  Geref.  Dogmatiek,  II  p.  429- 

136.  Prop.  2.  Mali  angeli  homini  insidiantur  i°  tentatione, 
20  infestatione  externa,  30  possessione,  40  operatione  magica. 

Propositio  universam  maligni  spiritus  impugnationem  com¬ 
prehendendo,  in  prima  parte  agit  de  modo  ordinario,  quo 
daemones  nobis  nocere  nituntur,  in  aliis  vero  tribus  partibus 
de  eorum  insidiis  extraordinariis. 

I.  Tentatio  diabolica.  ,,Tentare  proprie  est  experimentum 
sumere  de  aliquo”  1 ;  quod  in  varios  fines  fieri  potest2;  hic 
vero  agimus  de  tentatione  in  malum  finem  instituta,  scii,  de 
instigatione,  qua  quis  ad  peccandum  solicitatur.  Daemones 
ad  peccatum  nos  excitare  possunt,  tum  intrincecus:  mediante 
phantasia  proponendo  intellectui  rationes,  peccatum  suadentes, 
et  excitando  passiones  appetitus  sensitivi  (n°  120) ;  tum  ex¬ 
trinsecus:  adhibendo  objecta  externa,  aut  malorum  hominum 
auxilium  3. 

Probatur  exsistentia  tentationis  diabolicae  ex  Scriptura: 
,, Induite  vos  armaturam  Dei,  ut  possitis  stare  adversus  insidias 
diaboli ;  quoniam  non  est  nobis  colluctatio  adversus  carnem 
et  sanguinem,  sed  adversus  principes  et  potestates,  adversus 
mundi  rectores  tenebrarum  harum,  contra  spiritualia  nequitiae 
in  coelestibus”  4.  —  ,, Adversarius  vester  diabolus  tamquam 
leo  rugiens  circuit,  quaerens  quem  devoret,  cui  resistite  fortes 
in  fide”  5. 

I37*  Corollarium  I.  Certum  est,  non  omnes  tentationes  ex 
machinatione  diaboli  primum  oriri  6,  neque  assentiendum  vide¬ 
tur  iis  theologis,  qui  putant,  diabolum  sese  omni  tentationi  sal¬ 
tem  aliquo  modo  immiscere,  nam  juxta  S.  Thomam:  „Non  omnia 
peccata  committuntur  diabolo  instigante,  sed  quaedam  ex  liber¬ 
tate  arbitrii  et  carnis  corruptione.  Quia,  ut  Origenes  dicit,  etiamsi 
diabolus  non  esset,  homines  haberent  appetitum  ciborum  et  ve- 

1  S.  Th.  I,  114,  2.  —  2  Quo  sensu  Deus  hominis  virtutum  tentet,  seu 
potius  probet,  vide  Cat.  Cone.  Trid.  p.  IV,  c.  15,  n.  9.—  3  Cfr.  Cat.  Cone. 
Trid.  1.  c.  n°  10.  —  4  Ephes.  6,  11  — 12.  —  5  I  Petr.  5,  8—9;  Cfr.  Lue.  7, 
12;  22,  31;  Act.  5,  3.  —  6  Jac.  1,  14. 

nereorum  et  hujusmodi:  circa  quae  multa  inordinatio  contingit  . 

2°  Plures  theologi  censent,  cuilibet  homini  aliquem  malum 
angelum  in  exercitium  a  principe  daemoniorum  habituahter 
adjungi;  quae  opinio  jam  invenitur  in  Pastore  Hermae  , 
deinde  apud  s.  Greg.  Nyss.  et  Cassianum  3.  Alii  vero  negant, 
ut  v.g.  Bellarminus,  qui  hanc  doctrinam  errorem  vocat  4. 

II.  Infestatio  externa  est  influxus  noxius,  quem  daemones  138. 
quandoque  ab  extrinseco  in  corpus  hominis  aut  in  bona  ipsius 
exercent,  Deo  aut  jubente  aut  permittente. 

Probatur  ex  j.  Scriptura ;  ubi  v.g.  narratur,  Deum 
Aegyptios  punivisse  ,,per  angelos  malos”  5. 

III.  Possessio  diabolica  intelligitur  actio  daemonis,  corpus  139. 
alicujus  hominis  occupantis,  ejusque  membris  diversimode 
abutentis.  Varios  gradus  admittit,  quorum  supremus  hic  est, 
quod  diabolus,  violenter  agendo  in  organismum  corporalem, 
usum  rationis  ac  per  consequens  liberi  arbitrii  impediat.  . 

Daemon  in  ipsum  intellectum  aut  voluntatem  hominis 
directe  influere  nequit;  corpori  vero  non  aliter  unitur  quam 
ut  motor  mobili;  hinc  nullum  umquam  actum  vitalem  per 
corpus  occupatum  exercere  potest,  et  omnis  actus,  quem  in 
humano  corpore  aut  mediantibus  illius  membris  ad  extra 
operatur,  contra  aut  citra  voluntatem  hominis ,  habendus  est 
non  actus  hominis  sed  solius  diaboli,  agentis  scii,  intra 
hominem  quidem  exsistentis,  sed  ab  ipso  homine  prorsus 
distincti.  Hinc  obsessi  6  in  s.  Scriptura  vocantur  Svepyotyevoi, 

1  s.  Th.  I,  114,  3  c. ;  cfr.  Suarez,  de  Angel.  1.  VIII,  cp.  19.—  *Mand.6,2.— 

3  Cfr.  Kirsch,  Die  Lehre  v.  d.  Gemeins.  der  Heiligen  i.  Christi  Alterthum, 
(1900)  p.  209.  —  4  De  Scriptor,  eccles.  (Lovan.  1678)  p.  38.  —  5  Ps.  77.  49 :  Job- 
2,  7 ;  cfr.  Tob.  3,  8.  —  6  Theologi  antiquiores  generatim  actionem  violentem 
daemonis  in  corpus  humanum  obsessionem  vocant;  recentiores  veio  distin 
guunt  circumsessionem  (obsessionem  minus  strictam),  quando  homo  secundum 
corpus  ab  extra  verhementius  vexatur:  obsessionem,  quando  diabolus  m  ho¬ 
minem  intrat,  quin  tamen  usum  rationis  et  libertatis  impediat  -  possessionem 
seu  insessionem ,  quando  omnis  fere  hominis  actio  libera  impeditur.  HURi  ER, 
Theol  Dogm.  Comp.  II8,  n°  428;  Pesch,  Praei.  DogmAllp» 

Die  Besessenheit,  u.  s.  w.  1887. 

i.e.  inoperati,  seu  acti  a  principio  distincto  intus  dilitescente. 

140.  Probatur.  Prosessionem  diabolicam  possibilem  esse,  et 
aliquando  contingere,  salve  fide  negari  nequit,  nam: 

i°  In  Scriptura',  a.  plures  casus  possessionis  referuntur  et 
daemoniaci  nonnumquam  ab  infirmis  ex  professo  secernuntur  L 
b.  Christus  ex  professo  docet,  se  daemones  ejicere  in  Spiritu 
Dei,  eos  de  facto  expellit  imperio  suo,  eos  alloquitur,  interrogat 
aut  loqui  prohibet  2.  c.  Christus  discipulis  suis  tribuit  pote¬ 
statem  expellendi  daemones,  a  potestate  sanadi  infirmos 
distinctam  3. 

Intolerabilis  igitur  est  expositio  illorum,  qui  rationalistarum 
placitis  nimis  accedentes,  putarunt  daemoniacos,  de  quibus 
evangelia  narrant,  nonnisi  aegrotantes  fuisse,  et  Christum  se 
accommodasse  errori  judaeorum,  morbos  quosdam  daemoni 
insidenti  tribuentium.  Profecto,  si  res  ita  se  haberet,  Christus 
errorem,  eumque  in  materia  religionis,  positive  confirmasset 
et  efficacissime  propagasset. 

2°  Idem  patet  ex  traditione  et  praxi  ecclesiae.  Veteres 
Patres  saepe  efferunt  potestatem  Christianorum  ad  expellendos 
daemones  4,  praetera  ipsa  Ecclesia  ordinem  Exorcistarum 
instituit,  ac  speciales  ritus  ad  exorcizandos  obsessos  sancivit. 
Cfr.  Rit.  Rom. 

141.  Corollarium.  Possessio  daemonis  utique  peccatum  non 
est,  sed  malum  physicum;  nec  necessario  est  poena  peccati : 
Deus  enim  sicut  alias  tribulationes,  ita  et  hanc  gravissimam 
et  luctuosissimam  in  varios  fines  bonos  permittere  potest: 
,,sive  ad  gloriae  suae  ostensionem,  sive  ad  peccati  punitio- 
„nem,  sive  ad  peccantis  correptionem,  sive  ad  nostram  erudi- 
,,tionem;  sed  ex  qua  istarum  causarum  determinate  permittat, 

,, latet  hoc  humanam  industriam”  s. 

1  Mt-  4,  24;  8,  16;  Mc.  1,  32—34  -Lue.  7,  21 ;  Act.  5, 16  .  —  12,22—29; 

Mc'  5>  32-34;  9,  16—29 \Luc.  8,  27-34.  —  s  Mt.  10,  1 ;  Mc.  16,  17.  —  4  S.Jus- 
tinus,  Apol.  2,  6;  Tertull,  Apologetic.  23;  s.  Cyprian,  Adv.  Demetr.  15; 
cfr.  Diss.  Daemon  vel  invitus  testis  div.  originis  Relig.  Christ.  in  Hurter, 
Opusc.  SS.  Patrum,  I.  —  5  S.  Bonav.  In  II  Seni.  d.  8,  p.  2,  a.  1,  q.  1. 

IV.  Operatio  magica  est  patratio  effectus  miri,  vires  142. 
inferioris  naturae  excedentis,  ex  auxilio  diaboli.  Dico:  effectus 
miri,  nam  ad  vera  miracula  patranda  potentia  diaboli  non 
sufficit  x.  Ceterum  nomine  operationis  magicae  quemcumque 
effectum  ope  daemonis  patratum  comprehendimus:  divinatio¬ 
nem,  maleficium,  magiam  pressius  dictam,  magnetismum, 
hypnotismum,  spiritismum  (in  quantum  scii,  de  interventu 
daemoniaco  constiterit).  —  Evidens  est  magiam,  de  qua 
loquimur  diabolicam  seu  nigram,  toto  coelo  distare  a  magia 
naturali  seu  alba,  quae  miros  effectus  producit  ope  dexteri¬ 
tatis  aut  ingenuosa  applicatione  virium  naturalium. 

Probatur  possibilitas  et  exsistentia  factorum  magicorum 
ex  Scriptura,  quae  plura  hujusmodi  facta  refert  (e.  g.  de 
magis  aegyptiacis,  de  Simone  mago,  de  puella  spiritum  py¬ 
thonem  habente1 2;)  et  ecclesiam  contra  portenta  falsorum 
prophetarum,  imprimis  Antichristi  praemunit 3.  Neque  omnia, 
quae  de  oraculis  ac  portentis  daemoniacis  a  Patribus  refe¬ 
runtur,  inter  fabulas  aut  imposturas  relegari  possunt. 

Corollaria.  1.  Hac  occasione  theologi  quaerere  solent,  143. 
num  detur  ars  magica ,  i. e.  facultas,  positis  quibusdam  signis, 
miros  effectus  ope  daemonis  constanter  et  certo  producendi. 
Daemonem  tale  quid  cum  hominibus  perditis  pacisci  posse, 
indubium  est.  Ceterum  haec  animadvertimus,  a.  Nomen 
,, artis”  hujusmodi  incoepto  non  nisi  improprie  convenit,  miri 
enim  effectus  non  causantur  per  signa  magica,  sed  per  solam 
potentiam  diaboli,  occasione  et  intuitu  signorum,  b.  Negari 
non  potest,  nonnullos  magos  frequenter,  imo  sat  constanter 
auxilium  daemonis  expertos  fuisse  ad  certa  mira  patranda  4. 
Nihilominus  c.  numquam  haberi  potest  vera  certitudo, 
quod  posito  signo  secuturus  sit  effectus.  Daemones  etenim 
non  sunt  omnipraesentes  nec  omniscii,  unde  signum  ipsos 

1  S.  Th.  I,  114,  4;  cfr.  tract.  De  ver.  Relig.  n°  40.  —  2  Exod.  7,  n; 

Act.  8,  9— 11;  16,  16—18;  Cfr.  Fr.  Schmid,  Die  Zauberei  u.  die  Bibel. 

in  Zeitschrift  f.  k.  Theol.  1902,  p.  107.  —  3  Mt.  24,  24;  II  Thess.  2,9. 

—  4  Cfr.  Schmid,  1.  c.  p.  116  et  123. 

effugere  potest;  deinde  mendaces  ac  maligni  sunt,  quare 
forsan  promissis  non  stabunt;  demum  nihil  efficere  possunt 
nisi  Deo  permittente. 

2.  In  admittendis  extraordinariis  daemonum  insidiis, 
cavendus  est  excussus  seu  nimia  credulitas.  ,, Imprimis,  ait  Rit. 
Rom.  1  ne  facile  credat  [sacerdos]  aliquem  a  daemone  obsessum 
esse,  sed  nota  habeat  ea  signa  quibus  obsessus  dignoscatur. 
Signa  sunt:  ignota  lingua  loqui  pluribus  verbis,  vel  loquen- 
tem  intellegere,  distantia  et  occulta  patefacere,  vires  supra 
aetatem  seu  conditionis  naturam  ostendere;”  cet.  Et  eadem 
prudentia  adhibenda  est  ubi  de  infestatione  externa,  aut 
operatione  magica  agitur. 

Regula  generalis  est:  influxum  diaboli  admittendum  non 
esse,  nisi  argumentis  moraliter  certis  probetur;  unde  in  dubio 
effectus  extraordinarius  tamdiu  praesumendus  est  naturalis, 
donec  contrarium  ostensum  fuerit  2.  Quod  tamen  directe  de 
judicio  theoretico  intellectum  volumus,  nam  ubi  agitur  de 
experimento  practico  aut  de  applicatione  mediorum  graviter 
suspectorum,  vulgaris  prudentia  dictat,  ut  non  ex  mera  curio¬ 
sitate  aut  leviter  adhibeantur,  sed  tantum  propter  causam 
proportionatam;  praemissa  etiam,  si  opportunum  fuerit,  pro¬ 
testatione  de  excludendo  quocumque  interventu  daemonis  3. 

3.  Quaeri  solet,  qua  ratione  explicari  queat  influxus  dae¬ 
monis  in  hominem  post  adventum  Christi,  qui  ,, apparuit,  ut 
dissolvat  opera  diaboli”4,  dixitque:  ,,Nunc  princeps  hujus 
mundi  ejicietur  foras”  5. 

Christus  tyrannidem  diaboli  fregit,  quatenus  in  sanguine 
suo  pretium  solvit  unde  omnes  a  servitute  daemonis  redimi 
possent,  simulque  ecclesiam  instituit,  cujus  opera  fideles  suos 

1  De  exorciz.  obsessis.  —  2  Legi  merentur  circa  hypnotismum:  M.  Th. 
Coconnier,  L  Hypnotisme  franc.  Ed  3,  1903  ;  Schlatholter,  Hypnotismus 
erklart ,  1900;  Gr asset,  V Hypnotisme  et  la  Suggestion,  1903  ;  circa  spiritis- 
mum:  Dr.  C.  Gutberlet:  Der  Spiritismus  em  psychologisches  Problem}  'm 
Natur  u.  Offenbarung ,  1897,  p.  641 ;  Dippel,  Der  neu  er  e  Spiritismus ,  Ed.  2, 
1 897.  —  8  Cfr.  Decr.  S.  Inquis.  26  Julii  1899.  —  4 1  Jo.  3,  8.  —  5  Jo.  12,  31. 

actu  a  peccato  et  captivitate  diaboli  liberat.  Revera,  qui¬ 
cumque  per  gratiam  Christi  justificantur,  verre  e  potestate 
daemonis  eripiunter;  quodsi  adhuc  tentari  et  aliquando  etiam 

aliis  modis  infestari  a  diabolo  permittuntur,  valida  ipsis  praesto 

sunt  media,  quibus  in  virtute  Christi  daemonem  vincant. 
Praeterea,  ubicumque  per  ecclesiam  fides  Christi  disseminata 
fuit,  idololatria,  quae  daemonum  cultus  est  x,  cessavit  et 
infestatio  daemonis  multum  diminuta  est  2. 

Ceterum  haec  scribit  S.  AUGUSTINUS  in  illa  verba;  „Nunc 
princeps  hujus  mundi  ejicietur  foras  :  ,,Possidebat  diabolus 
genus  humanum,  et  reos  suppliciorum  tenebat  chirographo 
peccatorum;  dominabatur  in  cordibus  infidelium,  ad  creaturam 

colendam,  deserto  creatore,  deceptos  captivosque  pertrahebat .  .  . 

Praedicabat  ergo  Dominus,  quod  sciebat  post  passionem  et 
glorificationem  suam  per  universum  mundum  multos  populos 
credituros,  in  quorum  cordibus  diabolus  intus  erat,  cui  quando 
ex  fide  renuntiant,  ejicitur  foras  .  . .  Quid  ergo,  ait  quispiam, 
quia  diabolus  de  credentium  cordibus  ejicietur  foras,  jam 
fidelium  neminem  tentat?  Imo  vero  tentare  non  cessat.  Sed 
aliud  est  intrinsecus  regnare,  aliud  forinsecus  oppugnare  .  .  .  . 
Quantaslibet  tamen  adversus  nos  erigat  machinas,  quando 
non  tenet  locum  cordis,  ubi  fides  habitat,  ejectus  est  foras. 
Sed  „nisi  dominus  custodierit  civitatem,  in  vanum  vigilabit,  qui 
custodit.”  Nolite  ergo  de  vobis  ipsis  praesumere,  si  non 
vultis  foras  ejectum  diabolum  intro  iterum  revocare  3. 


1  /  Cor.  10,  20.  —  2  Quare  tempore  Christi  et  primis  ecclesiae  saeculis  tam 
frequens  fuerit  possessio  daemoniaca  explicare  nititur  p.  Jeiler  in  Kirchenlex. 
in  voce  Besessene,  II2.  p.  5!^.  —  3  Tract.  m  Jo.  52,  6  9* 

SECTIO  III 

DE  HOMINE 

Accedimus  demum  ad  tractatum  de  homine,  in  quo  mundus 
materialis  ac  spiritualis  uniuntur,  quem  Deus,  paulo  ab  angelis 
minoratum,  universae  creaturae  visibili  praeposuit  x. 

Ex  ordine  disserendum  venit  i°  de  hominis  natura  atque 
origine,  2°  de  ejus  elevatione  ad  statum  supernaturalem,  30  de 
ejus  lapsu. 


CAPUT  I 

DE  HOMINIS  NATURA  ET  ORIGINE 

In  art.  I  considerabimus,  naturam  hominis,  in  art.  II 
originem  tum  protoparentum,  tum  subsequentium  hominum. 

Art.  I 

De  hominis  natura 

Prop.  i  .  Homo  absolvitur  corpore  organico  et  anima 
intellectiva,  in  unam  naturam  coalescentibus. 

Proposito  in  priori  parte  enumerat  elementa  ex  quorum 
unione  homo  exsurgit,  asserendo  ad  intrinsecam  humanae 
naturae  constitutionem  concurrere  duo  principia  invicem  vere 
distincta:  corpus  et  animam  intellectivam,  nihil  vero  praeterea; 
deinde  in  altera  parte  determinat  modum,  quo  illa  elementa 
inter  se  cohaerent:  uniuntur  scii,  non  acciden taliter,  sed 
substantialiter,  i.  e.  ita  ut  simul  sumpta  unam  substantiam 
completam,  unam  naturam  efforment. 

Propositionem  in  toto  suo  complexu  doctrinam  catholicam 
enuntiare  patet  e.  g.  ex  PlO  IX:  ,, Noscimus  iisdem  libris 
[Guntheri]  laedi  catholicam  sententiam  ac  doctrinam  de  homine, 
qui  corpore  et  anima  ita  absolvatur,  ut  anima  eaque  rationalis 
sit  vera,  per  se,  atque  immediata  corporis  forma”  2.  Quae 

1  Ps.  8,  5 — 9.  —  2  Ep.  ad  archiep  ad  Colonien.  15JU11.  1857;  cfr.  Denz. 
n°  1 509. 

enim  hic  de  anima  rationali  forma  corporis  dicuntur,  praecise 
,,ad  docendam  unitatem  substantialem  humanae  naturae 
pertinent  x,  ut  infra  fusius  dicetur. 

Probatur .  i°  Ex  s.  Scriptura.  ,, Formavit  igitur  dominus  148. 
Deus  hominem  de  limo  terrae,  et  inspiravit  in  faciem  ejus 
spiraculum  vitae,  et  factus  est  homo  in  animam  viventem 
Unde: 

A.  Quum  hoc  loco  creatio  primi  hominis  narretur  et 
principia,  ex  quibus  coalescit,  ex  professo  assignentur,  nulla¬ 
tenus  probabile  est  aliquod  humanae  naturae  elementum 
silentio  praeteriri.  Numerantur  autem  duo  elementa  vere 
distincta:  id  quod  est  ex  limo  terrae  et  spiraculum  vitae. 

Circa  primum  nulla  difficultas;  de  altero  haec.  ,, Spiraculum 
vitae”  immediate  aut  principium  vitae,  aut  ipsam  vitam 
significare  potest;  quodsi  vocem  immediate  de  ipsa  vita  seu 
actu  vitali  intellegas,  adhuc  mediate  designat  principium 
quoddam  substantiale,  a  quo  actus  vitales  proficiscuntur , 
principium  dico,  distinctum  a  materia,  quum  ,, spiraculum 
vitae”  materiae  ab  extra  adveniat. 

Sed  estne  hoc  principium  vitae  anima  rationalis?  Certe, 
nam:  a.  exhibetur,  utique  locutione  metaphorica,  ut  halitus 
ex  ore  Dei  emissus :  ,, inspiravit  ;  quis  autem  credet,  tali 

imagine  significari  animam  sensitivam?  b.  Homo  per  illud  non 
solum  fit  animal  vivum,  sed  etiam  imago  Dei  (qui  spiritus 
est),  et  idoneus  ad  dominandum  universae  creaturae  corporali  3. 
c.  In  locis  parallelis  idem  illud  vitae  principium  dicitur  non 
interire  in  hora  mortis,  sed  redire  ad  Deum,  a  quo  processit. 
„Nolite  timere  eos,  qui  occidunt  corpus,  animam  autem  non 
possunt  occidere  ’  4;  ,, Memento  creatoris  tui,  antequam  .  .  . 
revertatur  pulvis  in  terram  suam  unde  erat,  et  spiritus  redeat 
ad  Deum,  qui  dedit  illum”  5.  Praeterea  d.  ex  professo  ut 
principium  intellectivum  materiae  corruptibili  opponitur: 


1  Cfr.  Ep.  de  mandato  Pii  IX  datam  ad  Rect.  Univ.  cat/i.  Insuiens.  5  Jun. 

1877,  — 1  2  Gen.  2.  7.  —  3  Gen.  1,  26 — 30*  —  1  Mt.  10,  28.  5  Ecclcs.  12,  7* 

„ Corpus,  quod  corrumpitur,  aggravat  animam  ,  et 

terrena  inhabitatio  deprimit  sensum  [voOv]  multa  cogitantem”  1. 

B.  Corpus  et  animam  rationalem  vere  in  unam  naturam 
coalescere,  conficitur  ex  verbis:  ,,et  factus  est  homo  inanimam 
viventem,”  i.  e.  in  animal  vivum,  quod  certo  unionem  sub¬ 
stantialem  innuit.  Praeterea  eadem  unio  in  multis  locis 
Scripturae  aperte  supponitur.  Homo  dicitur  pulvis  esse,  opera¬ 
tiones  vitae  vegetativae  ac  sensitivae  exercere,  sed  etiam 
intellegere  et  velle:  quae  omnia  de  uno  eodemque  subjecto 
praedicari  non  possent,  nisi  in  eo  anima  rationalis  et  corpus 
unum  principium  totale  operationis,  unam  naturam  con¬ 
stituerent. 

2°  Ex  AS.  Patribus.  Hi  enim  :  a.  definiunt  hominem  ut 
,, animal  rationale,  constans  ex  anima  et  corpore”  2.  Deinde 
b.  ex  professo  docent,  corpus  per  animam  intellectivam  animari, 
vivificari;  e.  g.  S.  IRENAEUS  :  ,,Non  est  fortius  corpus  quam 
anima,  quod  quidem  ab  illa  spiratur  et  vivificatur  et  augetur 
et  articulatur,  sed  anima  possidet  et  principatur  corpori”  3. 
S.  AUGUSTINUS:  ,, Spiritus,  qui  est  in  te,  o  homo,  quo  constas 
ut  homo  sis,  numquid  vivificat  membrum  quod  separatum 
invenerit  a  carne  tua?  Spiritum  tuum  dico  animam  tuam. 
Anima  tua  non  vivificat  nisi  membra,  quae  sunt  in  carne 
tua”  4.  S.  Leo  M. :  „ Verbum  caro  factum  est,  et  habitavit 
in  nobis,  h.  e.  in  ea  carne,  quam  assumpsit  ex  homine  et 
quam  spiritu  vitae  rationalis  animavit”  5.  Denique  c.  quum 
aliqui  tertium  quoddam  elementum,  animam  sensitivam,  intro¬ 
ducerent,  patres  diserte  obstiterunt,  docentes  eamdem  esse 
animam,  qua  corpus  vivificatur  et  qua  cogitamus  ;  e.  g.  Gen- 
NADIUS ;  ,, Neque  duas  animas  dicimus  id  uno  homine  .  .  . 
sed  dicimus,  unam  esse  eamdemque  animam  in  homine,  quae 


1  Sap.  9,  15;  „terrena  inhabitatio”  =  terrenum  tentorium:  yswSsg 
ax?|VO£.  —  2  E.  g.  S.  Justinus  (alius  auctor  saec.  2).  De  Resurrect.  8 ; 
Athenagoras,  De  Resurr.  15;  s.  August.  De  Civ .  5,  11.  —  3  Adv. 
Haer .  II,  33,  4.  —  4  Tract.  27  in  Jo.  6.  —  5  Ep.  28  ad  Flav.  2. 

et  corpus  sua  societate  vivificat,  et  semetipsam  sua  ratione 
disponit,  habens  in  se  libertatem  arbitrii”  x. 

30  Ex  ratione.  Manifestum  est,  dari  in  homine  duplicem 
operationem,  animalem  et  intellectivam.  Duae  illae  opera¬ 
tiones,  quales  in  homine  sunt,  non  habent  per  se  speciem 
completam,  sed  ita  invicem  indigent,  invicem  adjuvant,  ut 
vere  in  unam  operationem  totalem  coalescant;  nam  animalitas, 
qualis  in  homine  est,  indiget  ductu  et  regimine  partis  intel¬ 
lectivae,  operatio  vero  intellectualis  singulus  momentis  requirit 
concursum  partis  organicae.  Jam  si  corpus  et  anima  unam 
simul  habent  operationem  completam,  dicendum  est,  eas 
simul  constituere  unum  principium  totale  operationis,  i.  e. 
unam  naturam  2. 

Scholion  1.  Ergo  anima  ratio7ialis  vere ,  immediate,  per  151. 
se  et  esse?itialiter  humani  corporis  forma  est.  —  Si  corpus 
et  anima  rationalis  in  unam  naturam  coalescentes  hominem 
constituunt,  si  ex  his  duabus  anima  est  principium  princeps 
et  activum,  a  quo  elementum  materiale  accipit  esse  ac  agere 
humanum,  anima  rationalis  merito  vocatur  forma  (substan¬ 
tialis)  corporis.  Per  formam  enim  substantialem  scholastici 
nihil  aliud  intellegunt  quam  illud,  quo  materia  determinatur 
et  perficitur,  quo  res  esse  suum  specificum  acquirit,  et  primo 
operatur. 

Est  autem  anima  vera  forma  corporis,  forma  in  sensu 
proprio,  non  enim  corpori  unitur  tantum  sicut  motor  mobili 
(forma  assistens),  sed  corpus  informat,  i.  e.  ei  suum  esse 
communicat,  unam  cum  illo  naturam  constituens.  Hinc  anima 
rationalis  est  primum  principium  omnis  vitae  in  homine: 
vegetativae,  sensitivae,  intellectivae:  ,, Anima  enim  est  primum 
quo  nutrimur  et  sentimus  et  movemur  secundum  locum  et 
similiter  quo  primo  intelligimus”  3. 

Deinde  anima  intellectiva  est  forma  corporis  immediata , 

1  De  eccl.  Dogmat.  15.  —  2  Cfr.  Bf.ysens,  Anthropol.  p.  20—22.  — 

3  S.  Th.  I,  76,  1. 

i.  e.  non  mediante  aliqua  substantia  distincta,  ipsi  subjecta: 
anima  sensitiva,  aut  somatica,  aut  mediatore  plastico.  Posito 
enim  tali  intermedio,  anima  intellectiva  jam  non  esset  in  vero 
sensu  forma  corporis,  nec  unam  cum  illo  substantiam  consti¬ 
tueret.  Cfr.  scholion  2. 

Denique  anima  intellectiva  est  forma  corporis  per  se ,  et 
essentialiter ,  i.  e.  per  seipsam,  suamque  essentiam,  non  vero 
per  aliquam  facultatem  x,  aut  operationum  conscientiam  2. 
Nam  etiam  sic  unitas  substantialis  humanae  naturae  dissol¬ 
veretur:  homo  etenim  in  hac  suppositione  non  esset  animal 
rationale:  unum  subjectum  sentiens  simul  et  ititelligens,  sed 
esset  animal  vivum,  accidentaliter  sibi  conjunctum  habens 
principium  intellectivum. 

152.  Hucusque  doctrhia  catholica ,  quam  ecclesia  definivit  in 
CONC.  VIENNENSI,  statuens:  ,, quod  quisquis  deinceps  asserere, 
defendere,  seu  tenere  pertinaciter  praesumpserit,  quod  anima 
rationalis  seu  intellectiva  non  sit  forma  corporis  humani  per 
se  et  essentialiter,  tamquam  haereticus  sit  censendus”  3.  Con¬ 
sonat  CONC.  LATER.  V,  ubi  anima  intellectiva  ,,vere,  per  se 
et  essentialiter  humani  corporis  forma”  vocatur*;  et  PlUS  IX 
edicens,  quod  ,, anima  eaque  rationalis  sit  vera  per  se  atque 
immediata  corporis  forma”  s. 

153.  Remanet  quaestio  scholastica  circa  accuratiorem  intellegen¬ 
tiam  doctrinae  expositae,  quaestio  scii,  utrum  anima  ratio¬ 
nalis  immediate  uniatur  materiae  primae,  an  vero  materiae 
in  esse  corporis  jam  constituae.  Hoc  a  Scottistis  multisque 
recentioribus  atomismum  profitentibus  defenditur,  illud  vero 
a  Thomistis.  Scotistae  siquidem  dicunt  primum,  scii,  prioritate 
naturae,  ex  materia  prima  et  forma  corporeitatis  exsurgere 

1  Ita  saec.  XIII  Petrus  Joannis  Olivi ,  docens  animam  rationalem  per 
suas  potentias  sensitivas  et  vegetativas  informare  corpus.  Cfr.  Kirchenlex , 
in  voce:  Olivi ,  T.  IX,  p.  832.  —  2  Ita  saeculo  elapso  A.  Rosmini\  cfr. 
Denz.  n°  1759  et  Beysens,  Anthropol.  p.  41.  —  8  Cfr.  Denz.  n°  409. — 
4  L.  c.  n°  621.  —  5  Ep.  ad  archiep.  Colon.  15  Jun.  1857;  Denz.  n°  1509; 
cfr.  Ep.  ad  Episc.  Wratisl.  30  April  1860. 

molem  corpoream,  quae  deinde  informatur  per  animam  ratio¬ 
nalem,  a  qua  esse  humanum  omnemque  vitam  recipit.  Simi¬ 
liter  atomismi  sectatores  docent,  corpus  per  affinitatem  chimicam 
ex  atomis  jam  compositum  accessu  animae  intellectivae  fieri 
corpus  vivum  et  humanum.  Thomistae  vero  contendunt, 
animam  rationalem  immediate  informare  materiam  primam, 
ideoque  subjecto  suo  tribuere,  non  solum  ut  sit  corpus  vivum 
et  humanum,  sed  etiam  ut  sit  ens  actu  et  corpus  in  geneie. 
Audiatur  ipse  AQUINAS:  ,, Forma  perfectior  virtute  continet 
quidquid  est  inferiorum  formarum,  et  ideo  una  et  eadem 
exsistens  perficit  materiam  secundum  diversos  perfectionis 
gradus.  Una  enim  et  eadem  forma  est  per  essentiam,  per 
quam  homo  est  ens  actu ,  et  per  quam  est  corpus ,  et  per  quam 
est  vivum,  et  per  quam  est  animal,  et  per  quam  est  homo”  1. 

Sententiam  thomisticam  ut  probaliliorem  amplectimur, 
sedulo  tamen  monentes,  decisiones  magisterii  ecclesiastici  supra 
relatas  non  ita  exponi  posse,  ut  ex  iis  inferatur  praejudicium 
contra  alias  sententias,  in  scholis  catholicis  libere  propugnatas  2. 

Scholion  2.  Ergo  trichotomia  salva  fide  teneri  nequit.  — 
Erichotomia  vocatur  ille  error,  qui  praeter  corpus  (cjfi)|i<oc  aut 
aap£)  et  animam  rationalem  (vo0$),  tertiam  quamdam  substan¬ 
tiam  in  homine  ponit:  animam  scii,  sensitivam,  principium 

vitae  sensitivae  et  vegetativae  (4>UX'^)-  ^ost  nonnu^os  ae¬ 
quos  philosophos,  Manichaeosque,  trichotomiam  docuerunt, 
diversimode  tamen,  saec.  IV  Apollinaris  (episc.  laodic.), 
saec.  XII  Averrhoistae,  saec.  XIX  Guntheriani.  Hi  tamen 
stricte  loquendo  non  posuerunt  tertiam  substantiam  in  homine, 
quamvis  enim  praeter  animam  rationalem  admitterent  animam 
somaticam,  principium  vitae  animalis,  illam  cum  ipso  corpore 
aliqua  ratione  identificarunt :  trichotomia  subtilior. 


1  5.  Th.  I,  76,  6  ad  1.  —  2  Cfr.  Ep.  de  mandato  Pii  IX  datam  ad 
Rectorem  Univ.  cath.  Insulens.  5  Junii  1877,  apud  Heinrich,  Dogm. 
Theol.  VI,  p.  132.  —  Zigliara,  De  mente  Cone,  vienn.  in  definiendo 
dogmate  unionis  animae  humanae  cum  corpore ”,  cet. 


154- 


102 


S.  III,  C.  I,  A.  I.  —  TRICHOTOMIA  TENERI  NEQUIT 


Magisterium  ecclesiasticum  trichotomiam  saepius  rejecit, 
indirecte  (agendo  scii,  de  humanitate  Christi)  in  conc.  chalced.  % 
directe  in  conc.  constantinop.  IV  2 ;  denique  omnibus  illis 
decisionibus,  quibus  adstruitur  animam  rationalem  esse  veram 
corporis  formam. 

155.  Provocant  trichotomistae  i°  ad  pugnam  spiritum  inter  et 
carnem,  utique  animatam,  quam  omnes  experimur,  et  quae 
secundum  ipsos  duas  animas  supponit;  —  sed  facile  respon¬ 
detur,  hanc  pugnam  in  doctrina  catholica  optime  explicari 
ex  eo,  quod  una  anima  diversas  potentias  habet  et  ab 
objectis  oppositis  simul  sollicitari  potest  3.  ' 

Provocant  2°  ad  quosdam  locos  Scripturae,  quae  videntur 
distinguere  inter  spiritum  et  animam  e.  g. :  ,,Deus  pacis  sanc¬ 
tificet  vos  per  omnia,  ut  integer  spiritus  vester  et  anima  et 
corpus  sine  querela  servetur”  4.  —  Respondemus,  textus  allatos 
certo  non  ita  intellegi  posse,  ut  doctrinae  alias  in  Scriptura,  et 
etiam  ab  ipso  Paulo  traditae  5,  contradicant.  Censemus  ergo, 
duabus  vocibus  designari  eamden  spiritualem  substantiam,  quae 
ut  principium  vitae  sensitivae  vocetur  anima,  ut  principium 
vitae  intellectivae  vocetur  spiritus  6.  Aut  dici  potest,  s.  Paulum 
figura  rhetorica  uti,  sicut  alibi  ipse  Christus :  ,, Diliges  domi¬ 
num  Deum  tuum  ex  toto  corde  tuo  et  ex  tota  anima  tua 
et  ex  omnibus  viribus  tuis,  et  ex  omni  mente  tua”  1 . 

Ceterum  in  s.  Scriptura  voces  anima  et  spiritus  aliquando 
ut  synonyma  promiscue  adhibentur  8;  aliquando  ita,  ut  anima 
inferiorem,  spiritus  superiorem  partem  ejusdem  substantiae 
indicet;  aliquando,  ubi  scii,  de  supernaturalibus  sermo  est, 
ita  ut  anima  et  animalis  designet  hominem  secun¬ 

dum  sua  naturalia,  vel  secundum  statum  hujus  saeculi,  spiritus 


1  Denz.  n°  134.  —  2  Denz.  n°  274.  —  3  Cfr.  S.  Thom.  Quodlib.X  1,5, 
5,  ad  2;  Beysens,  Anthrop.  p.  30 — 31.  —  4  I  Thess.  5,  23  ;  cfr.  Dan.  3,  86; 
Hebr .  4,  12.  —  5  I  Cor.  7,  34;  II  Cor .  7,  1.  —  6  Cfr.  S.  Thom.  in  Ep. 
B.  Pauli ,  1.  c.  —  7  Luc.  10,  27.  —  8  E.  g.  Jo.  11,  33;  12,27;  Is.  24,9; 
Luc.  1,  46 — 47;  Sap.  9,  15. 

vero  et  spiritualis  (rcveopcar/Gc;)  hominem  donis  supernatura- 
libus  instructum,  aut  hominem  glorificatum  E 

Scholion  3.  Ergo  anima  intellectiva  est  individualis ,  156. 
seu  quilibet  homo  suam  habet  animam  rationalem.  Docuerat 
Averrhoes,  singulos  suam  quidem  habere  animam  sensitivam, 
sed  omnes  participare  de  principio  intellectivo  numerice  uno, 
substantia  scii,  separata,  quae  singulis  hominibus  copularetur 
per  phantasmata  in  ipsis  exsistentibus  2. 

Hunc  errorem,  qui  non  solum  naturae  nostrae  unitatem 
tollit,  sed  omnem  doctrinam  de  propria  cujusque  immortalitate 
ac  remuneratione  post  hanc  vitam  funditus  evertit,  CONC.  LAT. 

V  proscripsit:  ,, Damnamus  et  reprobamus  omnes  asserentes, 
animam  intellectivam  esse  unicam  in  cunctis  hominibus,  cum 
illa  pro  corporum,  quibus  infunditur,  multitudine  singulariter 
multiplicabilis  et  multiplicata  et  multiplicanda  sit”  3.  —  Qua 
definitione  etiam  excluditur  unicitas  animae  in  sensu  panthe- 
istico  accepta. 

PROP.  2.  Anima  humana  est  substantia  spiritualis,  libera,  157. 
immortalis. 

Propositio  agit  de  natura  animae  humanae,  quam  dicimus 
esse  substantiam,  et  cujus  praecipuas  proprietates  recensemus. 
Substantialitas  animae  nostris  praesertim  temporibus  defen¬ 
denda  est  contra  ,,psychologos”,  materialismo  imbutos,  qui 
nomine  animae  nihil  aliud  intellegunt  quam  complexum  aut 
seriem  operationum  superiorum  materiae.  Nihilominus  ex 
professo  de  solis  qualitatibus  animae  dicemus,  tum  quia  sub¬ 
stantialitas  in  praecedentibus  jam  continetur,  tum  praesertim 
quia  explicatio  et  probatio  proprietatum  evidentissime  ostendit, 
animam  non  esse  accidens  aut  complexum  accidentium,  sed 
veram  substantiam. 


1  /  Cor.  2,  14—155  15,  44,  46.  Cfr.  Heinrich,  1.  c.  VI,  §295.  —  2Cfr. 
S.  Thom.  Oftusc.  XVI,  De  Unitate  intellectus ;  De  Spir .  creat,  a.  9  et  10; 
De  Anima ,  a.  3  et  5.  —  3  Denz.  n°  621. 

I.  Spiritualitas  animae . 

Spirituale  opponitur  materiali;  materiale  autem  vocatur 
tum  id,  quod  materia  est:  substantia  materialis  \  tum  id,  quod 
in  suo  esse  a  materia  pendet:  forma  materialis .  Statuendo 
igitur  animae  spiritualitatem,  asserimus  a.  ejus  simplicitatem , 
qua  scii,  non  est  substantia  materialis,  extensa  et  divisibilis, 
seu  corpus;  deinde  b.  ejus  spiritualitatem  (simpliciter  dictam), 
qua  n.p.  aliter  ac  formae  materiales  (ut  sunt  v.g.  animae 
belluinae),  esse  et  operari  queat  independenter  a  materia. 
Ratione  hujus  spiritualitatis  anima  humana  vocatur  forma  sub¬ 
sistens:  forma  quidem,  quia  ita  comparata  est,  ut  ad  infor¬ 
mandam  materiam  ordinetur;  forma  subsistens  vero,  quia 
etiam  separata  a  materia  existere  potest. 

Spiritualitas  animae  docetur  in  CONC.  LAT.  IV,  ubi  Deus 
dicitur  creasse  ,, naturam  .  .  .  humanam,  quasi  communem  ex 
spiritu  et  corpore  constitutam”  E  Praeterea  tenendum  est, 
eam  etiam  sola  ratione  certo  probari  2. 

158.  Probatur.  i°  Ex  j.  Scriptura.  Haec  a.  animam  a  cor¬ 
pore  distinguit  et  corpori  opponit,  quod  utique  ostendit 
animam  non  esse  aliquod  corpus  :  ,, Corpus,  quod  corrumpitur, 
aggravat  animam,  et  terrena  inhabitatio  deprimit  sensum 
multa  gogitantem”  3 ;  b.  asserit  animam,  occiso  corpore,  non 
interire,  unde  patet  eam  non  esse  formam  materialem :  ,, Nolite 
timere  eos,  qui  occidunt  corpus,  animam  autem  non  possunt 
occidere”4;  c.  animam  spiritum  vocat,  et  divino  spiritui  com¬ 
parat:  ,,Quis  hominum  scit,  quae  sunt  hominis,  nisi  spiritus 
hominus  qui  in  ipso  est?  Ita  et  quae  Dei  sunt,  nemo  cognovit 
nisi  Spiritus  Dei”  5. 

159.  2°  Ex  Patribus ,  e.  g.  S.  Greg.  Nyss.  „Quia  [anima] 

immaterialis  et  incorporea  est,  ideo  propria  sua  natura 
actuatur  et  movetur”  6.  Quodsi  quidam  s.  Patres  animam 


1  Denz.  n°  355.  —  2  Denz.  n°  1506.  —  3  Sap.  9,  15.  —  4  Mt.  10,28. 
—  6  /  Cor.  2,  11.  —  6  De  anima  et  resurr.  (Ed.  Paris.  1605,  I,  p.  746.) 

subinde  ,, corpoream”  dicunt,  eorum  intentio  ex  his  S.  AUGUSTINI 
verbis  aperitur:  „C.um  de  re  constat,  non  est  opus  certare 
de  nomine.  Si  corpus  est  omnis  substantia  vel  essentia,  vel 
si  quid  aptius  nuncupatur  id,  quod  aliquo  modo  est  in  seipso , 
corpus  est  anima;  item  si  solam  illam  placet  incoipoream 
appellare  naturam,  quae  summe  incommutabilis  et  ubique  tota 
est ,  corpus  est  anima,  quoniam  tale  aliquid  ipsa  non  est , 
porro  si  corpus  non  est,  nisi  quod  pet  loci  spatium  aliqua 
longitudine,  latitudine,  altitudine  sistitur  vel  movetur,  non 
est  corpus  anima”  x. 

30  Ex  ratione.  Quod  habet  operationem  independenter  a  160. 
materia,  habet  etiam  esse  independenter  a  materia:  operari 
enim  sequitur  esse;  atqui  anima  humana  habet  operationem 

independenter  a  materia ;  ergo. 

Minor.  Anima  humana  est  principium  non  tantum  vitae 
vegetativae  et  sensitivae,  sed  etiam  intellectivae.  Atqui  opera¬ 
tiones  vitae  intellectivae :  cognitio  intellectualis  et  appetitio 
rationalis,  absque  organo  corporali,  i.  e.  independenter  a 
materia  exercentur.  Sane  intellectus  percipit  abstracta  et 
universalia,  voluntas  appetit  bona  immaterialia,  quum  facultas 
organica,  eo  ipso  quod  organica  est,  ad  concreta  et  singularia 
in  materia  coarctetur. 

Dicendo,  operationes  vitae  intellectivae  absque  organo  cor¬ 
porali  exerceri,  id  unum  intendimus:  sensus  ad  illas  non 
cooperari  intrinsece ,  operationes  intellectuales  non  perfici  ab 
anima  per  organum  corporale.  Et  hoc  ad  probandam  spiii- 
tualitatem  animae  sufficit.  Ceterum  libentur  concedimus,  sensus, 
quamdiu  anima  corpori  unitur ,  ad  cognitionem  intellectivam 
concurrere  extrinsece,  subministrando  phantasmata,  in  quae 
intellectus  suam  operationenem  exercet.  Et  ninc  explicatur, 
quod  laesis  organis  corporeis,  etiam  operatio  intellectualis 
impeditur.  Utrumque  assertum  breviter  complectitur  S.  1 HOMAS: 


1  Ep.  166,  c.  2,  n°  2.  —  Pro  doctrina  patristica  de  anima  cfr.  VaCANT- 
Mangenot,  Dict.  de  Theol.  cath.  I,  p.  9 77  se9- 

,, Intellegere  est  propria  operatio  animae,  et  non  egreditur  ab 
anima  mediante  organo  corporali  sicut  visio  mediante  oculo. 
Communicat  tamen  in  ea  operatione  corpus  ex  parte  objecti, 
nam  phantasmata,  quae  sunt  objecta  intellectus,  sine  organis 
corporeis  esse  non  possunt”  L 

161.  II.  Libertas  animae . 

Intellegimus  libertatem  non  moralem :  libertatem  ab  obli¬ 
gatione,  independentiam ;  sed  physicam,  qua  scii,  anima  in 
appentendis  bonis  particularibus  intellectualiter  cognitis 
immunis  est  non  solum  a  coactione,  sed  etiam  a  necessitate 
naturae :  libertas  arbitrii  seu  mdifferentiae .  Vi  hujus  libertatis 
anima,  positis  omnibus  quae  ad  operandum  praerequiruntur, 
non  determinatur  ad  unum  (determinismus),  sed  indifferens 
manet  ad  agendum  vel  non  agendum  (=  libertas  excercitii 
seu  contradictionis),  ad  agendum  hoc  vel  aliud  quid  (=  libertas 
specificationis),  ad  agendum  hoc  vel  ejus  oppositum  (=  libertas 
contrarietatis).  Ad  libertatem  contrarietatis  pertinet  potestas 
eligendi  illud,  quod  apparenter  tantum  in  finem  debitum 
ordinatur,  i.  e.  malum  morale.  Haec  tamen  potestas  non 
spectat  ad  essentiam  aut  perfectionem  libertatis,  sed  est  defectus 
libertatis,  consequens  defectibilitatem  intellectus,  qui  bonum 
ut  malum,  et  malum  ut  bonum  apprehendere  potest  2. 

Libertas  animae  est  dogma  fidei  fundamentale,  unde  a 
CONC.  TRID.  3  damnantur,  qui  ,, liberum  hominis  arbitrium 
post  Adae  peccatum  amissum  et  extinctum  esse”  dicunt; 
simul  est  veritas  naturali  rationi  pervia  4. 

162.  Probatur .  i°  Ex  s.  Scriptura:  ,,Deus  ab  initio  constituit 
hominem,  et  reliquit  illum  in  manu  consilii  sui.  Adjecit  man¬ 
data  et  praecepta  sua:  si  volueris  mandata  servare,  conser- 


1  De  Anima ,  a.  1,  ad  11.  —  Cfr.  Beysens,  Anthropol.  p.  10,  24 — 25; 
Coconnier,  UAme  humaine ,  existence  et  nature\  Is.  Vogels,  Onstoffe- 
lijkheid  en  onsterfelijkheid.  —  2  Cfr.  S.  Th.  I,  62,  8  ad  3  \  De  Ver.  22,6,0. 
—  3  S.  VI,  can.  4.  —  4  Cfr.  Denz.  n°  1506. 

vabunt  te...  Apposuit  tibi  aquam  et  ignem,  ad  quod  volueris 
porriges  manum  tuam.  Ante  hominem  vita  et  mors,  bonum 
et  malum,  quod  placuerit  ei,  dabitur  illi”  L  Generatim  thesim 
probant  omnes  textus,  ubi  praecepta  imponuntur,  praemia  et 
poenae  intimantur. 

2°  Ex  ss.  Patribus ,  e.  g.  S.  Irenaeus  :  ,,Homo,  liber  in 
arbitrio  factus  et  suae  potestatis,  ipse  sibi  causa  est,  ut  ali¬ 
quando  quidem  frumentum,  aliquando  autem  palea  fiat  2# 


30  Ex  ratione ,  et  quidem  ex  ineluctabili  testimonio  con-  163. 
scientiae.  Reflectendo  etenim  in  proprios  actus  deprehen¬ 
dimus,  aliter  a  nobis  proficisci  nonnullos  actus  necessarios  aut 
indeliberatos,  aliter  omnino  illos  actus,  quos  liberos  vocamus. 
Sentimus  siquidem,  hos  nobis  merito  imputari,  illos  non  ita. 
Comperimus,  ante  actus  deliberatos  a  nobis  institui  consul¬ 
tationem,  utrum  expedit  hanc  rem  appetere  annon.  Inter 
operandum  experimur,  nos  ita  agere  hoc  prae  illo,  ut  et  illud 
amplecti  antecedenter  licuisset;  item  quovis  momento  ab  incepto 
desistere  et  in  oppositam  partem  flecti  posse,  etiamsi  nova 
motiva  non  accesserint.  Denique  saepius  persentimus,  quaedam 
non  alia  ratione  a  nobis  eligi,  nisi  praecise  quia  volumus. 

Atqui  haec  omnia  indubia  libertatis  signa  sunt  3. 


III.  Immortalitas  animae.  164. 

Immortale  est,  quod  habet  vitam  sine  fine  duraturam. 
Asserimus  autem  animae  immortalitatem,  non  gratuitam  seu 
accidentalem,  qua  Deus  eam,  sicut  corpora  resuscitata,  semper 
conservaret  beneficio  indebito :  sed  naturalem ,  quia  ipsa 
animae  natura  perpetuam  conservationem  expostulat. 

Immortalitas  animae  et  ratione  probatur,  et  fidei  dogma 
est  ex  CONC.  LATER.  V :  ,, Damnamus  et  reprobamus  omnes 
asserentes,  animam  intellectivam  mortalem  esse”  4. 


Probatur .  i°  Ex  j.  Scriptura.  „Nolite  timere  eos  qui  165. 

T Redi.  15,  14—18.  —  2  Adv.  Haer.  IV,  4,  3-  —  3  Cfr.  Beysens,  Dynami- 
logia ,  II,  p.  60.  —  Aliud  argumentum  vide  S.  Th.  I,  II,  13,  6. —  4  Denz.  n°  621. 

occidunt  corpus,  animam  autem  non  possunt  occidere:  sed 
potius  timete  eum,  qui  potest  et  animam  et  corpus  perdere  in 
gehennam”  1.  Perditio  autem  haec  finem  non  habet.  ,, Ibunt 
hi  in  supplicium  aeternum,  justi  autem  in  vitam  aeternam”  2. 
,,Qui  odit  animam  suam  in  hoc  mundo,  in  vitam  aeternam 

custodit  eam”  3. 

2°  Ex  ss.  Patribus ,  quorum  testimonia  afferre  superva¬ 
caneum  est,  quum  tota  traditio  „vitam  aeternam”  apertissime 
clamet.  Quodsi  Patres  subinde  dicunt,  animam  ,, gratia”  seu 
„dono”  Dei  immortalem  esse,  non  intellegunt  gratiam  in 
sensu  stricto,  donum  naturae  indebitum,  sed  id  unum  inten¬ 
dunt,  animam  non  ex  necessitate  suae  naturae,  sed  ex  dono 
creatoris  esse  et  permanere,  a.  v.  animam  immortalem  esse 
per  participationem. 

30  Ex  ratione .  Anima  siquidem  corrumpi  non  potest: 
neque  per  se,  quia  simplex  est,  neque  per  accidens  (sub¬ 
tractione  subjecti,  quo  ad  exsistendum  indiget),  quia  spiri¬ 
tualis  est;  et  ejus  annihilatio  sapientiae  ac  bonitati  divinae 
repugnaret.  Deus  enim,  si  aliquando  animam  annihilare  vellet, 
frustra  illi  dedisset  naturam  incorruptibilem,  frusta  indidisset 
naturale  desiderium  ad  beatitudinem  perfectam,  proindeque 
aeternam  4. 

Scholion.  Doctrina  immortalitatis  in  V et.  Testamento  5.  — 
Multi  rationalistae  contenderunt,  doctrinam  de  immortalitate 
animae  non  inveniri  in  iis  V.  T.  libris,  qui  ante  captivitatem 
babylonicam  scripti  sunt,  eamque  proinde  vetustissimis  Israe- 
litis  penitus  ignotam  fuisse.  Haec  altera  assertio  jam  antiquata 
est;  recentiora  enim  studia  ostendunt,  persuasionem  de  immor- 

1  Mt.  io,  28.  —  2  L.  c.  25,  46.  —  3  Jo.  12,25;  cfr.  Sap.  5,16;  Dan.  12,  2. 
—  4  Cfr.  Beysens,  Anthrop.  p.  65  seq.;  Sanseverino,  Anthrop.  n°  202  seq.; 
Kneib,  Die  Unsterblichkeit der  Seele,  et :  Die  Beweise fiirdie  Unsterblichkeitder 
Seete.  —  5  Cfr.  Der  Katholik ,  1 877,  II, p.  3 52 ; Zeitschrift  f.  k.  Theol.  1 887,  p.  447 ; 
Revue  Bibi .  1898,  p.  207;  Etudes  Relig.  1899,  IV,  p.  328;  1900,  II,  p.  22;  Fr. 
Schmid,  Der  Unsterblichkeits-  und  Auferstehungsglaube  in  der  Bibet , 
Brixen,  1902. 

talitate  animae,  de  judicio  et  retributione  alterius  vitae  antiquis 
Semitis,  et  generatim  populis  excultis  Orientis  familiarem 
fuisse.  Quinimo  nonnulli  ex  adversariis  jam  in  aliud  extre¬ 
mum  proruerunt  asserendo,  vetustissimos  Israelitas  animas 
defunctorum  non  tantum  immortales  habuisse,  sed  etiam 
divino  honore  esse  prosecutos  (animismus) ;  Scripturam  vero 
ideo  de  animabus  superstitibus  obscure  tantum  locutam  esse, 
ut  plebem  ab  earum  cultu  removeret.  Contra  hos  breviter 
observamus,  frustra  quaeri  in  Scripturis  vestigia  animismi  L 

Quaestionem  nostram  quod  attinet,  imprimis  certum  est, 
recentiores  antiqui  foederis  libros  apertissime  testari  fidem 
Judaeorum  de  resurrectione  et  futura  retributione  tum  piorum, 
tum  impiorum  2.  Haec  autem  doctrinae  capita  immortalitatem 
animae  supponunt  et  involvunt.  Jam  eadem  fides  etiam  ante 
captivitatem,  imo  ab  antiquissimis  temporibus  exsistit,  hoc 
saltem  sensu,  quod  semper  expectata  fuit  retributio  alterius 
vitae,  tandem  aliquando  obtinenda.  Argumenta  sunt  a.  plurimi 
illi  loci,  ubi  dicitur  omne  bonum  et  malum  semper  ac  certo  a 
Deo  retribui.  Ouum  enim  etiam  antiquis  manifestum  esse 
debuit,  id  haud  semper  fieri  in  hac  vita,  persuasio  praedicta 
ulterioris  retributionis  fidem  involvebat,  b.  Nonnulli  textus, 
qui  clarius  obscurius  rem  nostram  directe  tangunt.  Job  resur¬ 
rectionem  carnis  aperte  enuntiat  3‘,  Psalmi  aliquando  mani¬ 
festant  spem  vitae  aeternae  et  liberationis  e  regno  mortuo¬ 
rum  4 ;  Balaam  sibi  exoptat  mortem  justorum  5;  patriarchae  vitam 
suam  considerabant  ut  peregrinationem,  quia  —  ita  explicat 
auctor  ep.  ad  Hebr .  —  coelestem  patriam  inquirebant  6.  Atqui 
haec  omnia  immortalitatem  animae  supponunt. 

1  Cfr.  Revue  Bibi.  1902,  p.  212.  —  2  Cfr.  v.  g.  II  Mach.  6,  26;  7;  12, 
45—46;  14,  46;  Eccli.  11,  28;  51,  38;  Sap.  3,  4;  55  Tob.  4,  3;  12,  9: 
Dan,  12,  1—3.  — 3  Job.  19,  25—27.  —  4  Ps.  16,  15.  David  rogat  ut  Deum 
videre  possit,  et  in  hora  suscitationis  inde  satietur  (Cfr.  Rev.  Bibi.  i9°5> 
p.  188);  —  Ps.  48,  15  —  16,  dicitur  iniquos  descendere  in  scheol,  ibique  con¬ 
sumi,  animam  vero  justi  ex  manu  interi  liberari;  —  Ps.  72,  17  20,  24, 

Psalmista  dicit  impios  perire,  se  vero  postea  assumptum  iri  in  gloria. 
Cfr.  textus  originales.  —  Cfr.  etiam  I  Reg.  2,  6;  Osee,  13,  14  et  prae¬ 
cipue  Is.  26,  19.  — h  Num.  23,10.  —  6  Gen.  47,  9  ;  Hebr.  11,  9 — 10,13  16. 

Praeterea  non  desunt  etiam  in  libris  antiquioribus  loci  ipsam  per¬ 
manendam  animae,  a  corpore  solutae,  immediatius  attestantes. 
Sane  a.  morientes  saepe  dicuntur  ire,  colligi,  pergere  ad  patres 
SUos ,  ad  populum  suum  L  Quum  autem  hae  locutiones  etiam 
adhibeantur,  quando  moriens  minime  juxta  patres  suos  sepe¬ 
litur,  de  congregatione  in  receptaculo  animarum  intellegi 
debent.  Huc  etiam  pertinet,  quod  Jacob  loquens  de  filio  suo 
Joseph,  quem  a  fera  devoratum  putot,  dicit  2 :  ^Descendam  ad 
filium  meum  lugens  in  infernum  Ceterum  vox 

(LXX:  aSyjs;  Vulg. :  infernus,  inferi)  in  V.  T.  ut  plurimum 
non  sepulcrum,  sed  regnum  mortuorum,  locum  animarum 
significat.  —  b.  Aliud  argumentum  praebet  vetitum  de  non 
evocandis  mortuis  3.  Nisi  enim  Judaei  animas  corpori  super¬ 
stites  esse  credidissent,  de  interrogandis  mortuis  cogitare  non 
potuissent. 

168.  Certum  itaque  est,  etiam  in  antiquissimis  V.  T.  libris  immor¬ 
talitatem  animae,  sin  minus  ex  professo  doceri,  leapse  tamen 
contineri.  Hoc  autem  posito  concedendum  est . 

i°  Scripturam  V.  T.  neque  docere  cujusmodi  erit  retributio 
alterius  vitae,  neque  aperire  quandonam  illa  obtinebit,  nisi 
quod  eam  in  longinquum  ponat,  et  modo  indeterminato  cum 
regno  Messiano  et  resurrectione  corporis  connectat. 

2°  Scripturam  V.  T.  de  statu  animarum  in  scheol  nihil 
positivi  aperire  nec  aliter  eum  describere  quam  per  opposi¬ 
tionem  ad  hanc  vitam,  excludendo  scii,  a  scheol,  actus  et 
gaudia  hujus  temporis  4.  Praeterea  nullibi  aperte  diversificatur 
sors  piorum  et  impiorum  in  scheol;  ipsi  etiam  viri  sancti 
nonnumquam  ita  loquuntur,  ut  pateat  eos  in  die  mortis 
tristem  sortem  exspectare  5.  —  Moestus  prospectus  piorum  expli¬ 
catur  ex  eo,  quod  a  lapsu  Adae  usque  ad  Christum  coelum 


1  Cfr.  Gen.  15,  15;  25,  8,  17;  49,  29,  32,  cfr.  50,  1  seq.;  Num.  20,  24;  Deut. 
32,  50:  III  Reg.  2,  10;  16,  28;  IV  Reg.  21,  18.  —  2  Gen.  37,  35.  —  3  Lev.  19, 
31  (Hebraice) ;  Deut.  18,  1 1 ;  cfr.  I  Reg .  28,  7  seq.  1  Job.  10,  21  22 ;  Ps.  87, 
12 — 13;  113,  17;  Is.  38,  18.  —  5  Gen.  37,  35;  Job.  10,  21  22. 

omnibus  clausum  fuit;  unde  tunc  temporis  etiam  sanctissimum 
quemque  excipiebat  limbus,  locus  poenalis,  quem  ipse  b.  Petrus 
carcerem  appellat  \  Cetera  ostendunt  revelationem  antiquam 
prae  nova  fuisse  valde  incompletam;  nihil  praeterea. 

3°  Legem  antiquam  non  nisi  temporalium  bonorum  promis¬ 
siones  aperte  inducere.  —  Sed  memento  imperfectionis  Legis, 
quae  paedagogus  quidem  in  Christum  exstitit,  ipsa  vero  neminem 
justificare  potuit.  Nonne  incongruenter  vitam  aeternam  promi¬ 
sisset  Lex,  quae  gratiam  ad  eam  promerendam  dare  nequibat? 

Remanet  difficultas  ex  Ecclesiaste ,  qui  de  immortalitate  169. 
animae  saltem  dubitasse  dicitur.  En  textum :  ,,Unus  interitus 
est  hominis  et  jumentorum  ...  omnia  pergunt  adunum  locum: 
de  terra  facta  sunt,  et  in  terram  pariter  revertuntur.  Quis 
novit,  si  spiritus  filiorum  Adam  ascendat  sursum,  et  si  spiritus 
jumentorum  descendat  deorsum?  Et  deprehendi  nihil  esse 
melius,  quam  laetari  hominem  in  opere  suo”  2. 

Quum  autem  immortalitas  animae  ab  ipso  Ecclesiaste  alibi 
daro  enuntietur  3,  nullo  modo  admitti  potest,  in  textu  citato 
doctriam  contrariam  ab  eo  proponi.  Ceterum  exegetae  in 
diversas  abeunt  sententias,  quarum  potiores  breviter  indicamus. 
Plures  ita  interpretantur:  homines  et  jumenta  aequaliter  mo¬ 
riuntur,  et  quantum  ad  corpus  pariter  revertuntur  in  terram. 

Est  quidem  differentia  quantum  ad  animam,  sed  quam  pauci 
considerant  et  perpendunt,  aliter  esse  in  hora  mortis  de 
spiritu  hominis,  quam  de  spiritu  jumentorum:  ,, quis  novit”= 
quis  perpendit  ac  meditatur *  4.  Alii  putant,  Ecclesiastem  ingenue 
confiteri,  se  olim,  externae  apparentiae  nimis  inhaerendo,  de 
permanentia  animae  incaute  dubitasse  5.  Alii  denique,  admit¬ 
tentes  librum  nostrum  scriptum  esse  saec.  II  a.  C.,  quum  inter 
Judaeos  jam  spargebatur  positio  Graecorum,  animabus  justis 
beatitudinem  in  die  mortis  promittentium,  opinantur  Ecclesi¬ 
astem  se  huic  sententiae,  traditioni  contrariae,  opposuisse 


1  1  Petri ,  3,  19.  —  2  Eccles.  3,  19—22.  —  3  Eccles.  12,  7,  cfr.  3,  17.  - 

4  Ita  v.  g.  Beelen,  in  h.  1.  —  5  Ita  A.  Durand,  in  Etudes  Relig.  1900,  II,  p.  42. 

dicendo;  quis  scit,  quis  affirmare  potest,  animam  in  die 
mortis  non  descendere  in  tristem  scheol,  sed  ascendere 
sursum,  i.  e.  ad  sortem  beatam  transire?  Quod  quum  absque 
fundamento  asseratur,  honeste  fruamur  delectationibus  vitae 
praesentis  E  Ultimam  hanc  solutionem  indicavit  S.  HIERONYMUS 
scribendo  :  „Si  autem  videtur  haec  esse  distantia,  quod  spiritus 
hominis  ascendat  in  coelum,  et  spiritus  pecoris  descendat  in 
terram,  quo  istud  certo  auctore  cognovimus?  Quis  potest 
nosse,  utrum  verum  an  falsum  sit  quod  speratur  ?  Hoc  autem 
dicit,  non  quod  animam  putet  perire  cum  corpore,  vel  unum 
bestiis  et  homini  praeparari  locum,  sed  quod  ante  adventum 
Christi  omnia  ad  inferos  pariter  ducerentur  .  .  .  Clausa  erant 
coelestia,  et  spiritum  pecoris  hominisque  aequalis  vilitas 
coarctabat.  Et  licet  aliud  videretur  dissolvi,  aliud  reservari, 
tamen  non  multum  intererat  perire  cum  corpore,  vel  inferni 
tenebris  detineri” 1  2. 

Corollarium.  Ex  iis,  quae  de  natura  animae  dicta  sunt, 
facile  intellegitur,  quare  homo  dicatur  creatus  ad  imaginem 
et  similitudinem  Dei  3.  Ut  res  sit  imago  alterius,  duo  requi¬ 
runtur:  a.  ut  sit  illi  similis  vel  secundum  speciem,  vel  secun¬ 
dum  aliquod  signum  speciei  (quale  in  corporalibus  praecipue 
est  figura);  b.  ut  haec  similitudo  ex  altero  tamquam  ex 
exemplari  inducta  sit4.  Jam  homo  prae  inferioribus  creaturis 
est  imago  Dei  ratione  animae  suae,  quae,  quum  sit  natura 
intellectualis,  in  suo  esse  specifico  habet  aliquam,  licet  imper¬ 
fectissimam,  cum  Deo  similitudinem,  eamque  ex  Deo  tamquam 
exemplari  inductam  :  ,, faciamus  hominem  ad  imaginem  et 
similitudinem  nostram”  5. 

Christiana  revelatione  illustrati  docuerunt  Patres  et  theologi, 
in  homine  non  solum  inveniri  imaginem  Dei  in  quantum 
est  unus  natura,  sed  etiam  ut  est  trinus  personis.  Nam  ,,in 


1  Ita  A.  Condamin,  in  Revue  Bibi.  1899,  p.  493  et  1900,  p.  369. 

2  Comm.  in  Eccles ,  in  h.  1.,  Migne,  P.  L.  23,  p.  1041.  —  3  Cfr.  A.  Th. 

I.  93.  —  4  L.  c.  43,  1,  c.  —  5  Gen.  1,  26—27. 

creaturis  rationabilibus,  in  quibus  est  intellectus  et  voluntas, 
invenitur  repraesentatio  Trinitatis  per  modum  imaginis,  in 
quantum  in  eis  invenitur  verbum  conceptum  et  amor  proce¬ 
dens”  J.  Haec  de  homine,  quatenus  secundum  sua  naturalia 
imaginem  Dei  refert. 

Art.  II 

De  hominis  origine 

Prima  hujus  art.  propositio  respicit  originem  protoparen- 
tum;  aliae  duae  ortum  ceterorum  hominum,  secunda  quidem 
quantum  ad  corpus,  tertia  vero  quantum  ad  animam. 

PROP.  i.  Adam  et  Eva  tum  quoad  animam,  tum  quoad  171. 
corpus,  nulla  evolutione  interveniente,  a  Deo  sunt  conditi. 

Dicendo  „ nulla  evolutione  interveniente”,  excludimus  non 
solum  evolutionismu m  crudum,  qui  contendit  hominem,  secun¬ 
dum  totum  quod  est,  explicatione  inferioris  naturae  ortum 
esse  (cfr.  n°  41.),  sed  etiam  evolutionismum  mitigatum  et 
spiritualisticum,  qui  docet,  corpus  quoddam  bruti  animalis 
evolutione  teleologica  eousque  pervenisse,  ut  aptum  fieret 
ad  recipiendam  animam  rationalem,  Deumque,  creando  et 
infundendo  talem  animam,  corpus  primi  hominis  ex  hujusmodi 
substrato  animali  efformasse  (Mivart,  Zahm,  paucique  alii). 

Ceterum  actio,  qua  Deus  hominem  condidit,  quantum  ad 
animam,  erat  creatio  in  sensu  stricto;  quantum  ad  corpus 
creatio  secunda,  seu  productio  ex  praejacente  materia. 

1  S.  Th.  I,  45,  7,  c.  —  Multi  antiqui  et  nonnulli  recentiores  catholici  putant 
formam  pluralem:  facia mus  hominem  ad  imaginem  [ nostram ]  et  similitudi¬ 
nem  nostram,  insinuare  pluralitatem  personarum  in  Deo;  plures  moderni 
critici  eam  habent  ut  vestigium  polytheismi,  non  quidem  ipsius  auctoris,  sed 
fontis  ab  eo  adhibiti.  Primum  forte  nimium  est;  alterum  ad  minus  valde  in¬ 
certum.  Quidquid  est,  etiam  critice  certum  est,  sensum  polytheisticum  apud 
auctorem  penitus  excludi.  Forma  pluralis  explicatur  ex  duobus,  n.  p.  ex 
solemnitate  eventus  descripti  et  ex  forma  plurali  vocis  Elohim.  Vocem  vero 
Elohirn  nullatenus  arguere  pluralitatem  subjectorum,  praesertim  post  docu¬ 
menta  apud  EI- Amarna  inventa  (in  quibus  rex  Aegypti  hoc  nomine  salutatur), 
indubium  est.  Cfr.  Zapletal,  Schofifungsbericht,  p.  25 — 28. 

Propositio  in  quantum  asserit  creationem  animae  ex  nihilo, 
dogma  fidei  est  ex  manifesta  praedicatione  universalis  eccle¬ 
siae;  in  quantum  vero  omnem  evolutionem  a  productione  cor¬ 
poris  humani  excludit  x,  est  doctrina  communis  Patrum  ac 
theologorum,  quae  saltem  in  praesenti  quaestionis  statu  in 
dubium  vocari  nequit.  Primo  siquidem  auctores  catholici, 
insinuante  legitima  auctoritate,  a  defensione  opinionis  con¬ 
trariae  abstinere  debuerunt  2.  Deinde  Comm.  pontif.  de  Re 
biblica  die  30  Junii  1909  ad  quaesitum:  ,, utrum  speciatim 
sensus  literalis  historicus  [trium  priorum  capitum  Geneseos] 
vocari  in  dubium  possit  ubi  agitur  de  factis  in  iisdem  capi¬ 
tibus  enarratis,  quae  christianae  religionis  fundamenta  attingunt, 
uti  sunt  inter  cetera  .  .  .  peculiaris  creatio  hominis,  formatio 
primae  mulieris  ex  primo  homine  .  .  ?”  respondit:  ,, negative”. 
Terminus  ,, peculiaris  creatio  hominis”  per  se  quidem  aliquam 


1  Consulto  abstinuimus  a  formula:  Adam  et  Eva  tum  quoad  animam,  tum 
quoad  corpus  immediata  Dei  actione  conditi  sunt;  nam  evolutionismi  baptizati 
fautores  formationem  immediate  divinam  corporis  humani  non  negant.  Sub¬ 
stratum  dicunt  animale,  ex  quo  corpus  primi  hominis  factum  est,  ante 
infusionem  animae  rationalis,  nullatenus  erat  corpus  humanum,  sed  corpus 
bruti  factum  est  corpus  humanum  per  infusionem  animae  intellectivae,  ergo 
per  actionem  immediate  divinam.  Alii  addunt,  infusionem  rationalis  animae 
ipsum  substratum  non  parum  modificasse.  Aliunde  s.  Thomas  non  quidem 
asseruit;  sed  tamen  ut  possibile  admisit,  angelos  ministerio  quodam,  ipsi 
efformationi  humani  corporis  praevio,  intervenisse.  S.  Th.  I,  91,  2,  ad  1.  Cfr. 
S.  AUGUST.  De  Gen.  ad  litt.  1.  IX  c.  15.  —  2  Huc  pertinent:  i°  declaratio 
M.  D.  Leroy  (auctoris  opusc.  Li Evolution  restreinte  aux  especes  organiques )  : 
„J’apprends  aujourd’hui,  que  rna  these  examinee  ici,  a  Rome,  par  Eauctorite 
competente  a  ete  jugee  insoutenable  surtout  en  ce  qui  concerne  le  corps  de 
1’homme,  incompatible  qu’elle  est  tant  avec  les  textes  de  la  S.  Ecriture, 
qu’avec  les  principes  d’une  saine  philosophie.”  27  Febr.  1895;  Civilia  S.  17, 
t.  5,  p.  49;  cfr.  S.  18,  t.  6,  p.  75 — 77.  —  20  Declaratio  Ulmi  BONOMELLI,  Ep. 
Cremon.  (qui  in  appendice  cujusdam  operis  doctrinam  evolutionisticam  de 
origine  corporis  humani  per  modum  hypothesis  exposuerat):  „Molte persone 
amiche  e  benevole,  e  assai  competenti  per  scienza  e  autorita,  a  voce 
e  in  iscritto,  mi  fecero  osservare,  che  quella  dottrina,  anche  come  semplice 
ipotesi,  e  una  dottrina,  che  non  sia  perfettamente  comforme  ali’  inseg- 
namento  delta  Chiesa”.  22  Oct.  1898;  cfr.  Civilta ,  S.  17,  t.  4,  p.  362. — 
30  Epistola  J.  A.  Zahm  (ad  traductorem  operis  infra  nominati) :  „1  have 

latitudinem  admitteret,  sed  terminus: ,, formatio  primae  mulieris 
ex  primo  homine”  omnem  evolutionem  pro  corpore  Evae 
manifeste  excludit.  Porro  nemo  prudens  contendet,  corpus  Adae 
evolutione,  corpus  Evae  sine  evolutione  formatum  esse;  ergo. 

Dixi:  ,, saltem  in  praesenti  quaestionis  statu”,  i. e.  donec 
evolutionis  patroni  validiora  argumenta  protulerint.  Attamen 
factum  quod  peculiaris  creatio  hominis  et  formatio  primae 
mulieris  ex  primo  homine  recensentur  inter  facta,  christianae 
religionis  fundamenta  attingentia,  insinuare  videtur,  intellectum 
traditionalem  in  hac  materia,  utpote  ad  aedificationem  doc¬ 
trinae  christianae  pertinente,  plenam  certitudinem  praebere, 
ita  ut  evolutionistis  etiam  spes  inveniendi  argumenta  apodic¬ 
tica  praecludatur. 

In  probatione  solam  productionem  corporis  spectamus,  quia 
post  ea,  quae  de  natura  hominis  jam  delibuimus,  quaestio  de 
anima  satis  solvitur  ex  iis,  quae  infra  (Prop.  3)  dicturi  sumus. 

Probatur.  —  i°  Ex  Scriptura ,  quae  ita  narrat  produc-  172. 
tionem  protoparentum :  ,,Et  creavit  dominus  Deus  hominem 
ad  imaginem  suam;  ad  imaginem  Dei  creavit  illum;  masculum 
et  foeminam  creavit  eos”  1.  ,, Formavit  igitur  dominus  Deus 
hominem  de  limo  terrae,  et  inspiravit  in  faciem  ejus  spira¬ 
culum  vitae,  et  factus  est  homo  in  animam  viventem”  2.  ,, Im¬ 
misit  ergo  dominus  Deus  soporem  in  Adam,  cumque  obdor- 
misset,  tulit  unam  de  costis  ejus,  et  replevit  carnem  pro  ea. 

Et  aedificavit  dominus  Deus  costam,  quam  tulerat  de  Adam, 
in  mulierem,  et  adduxit  eam  ad  Adam.  Dixitque  Adam :  hoc 
nunc  os  ex  ossibus  meis,  et  caro  de  carne  mea:  haec  voca¬ 
bitur  virago,  quoniam  de  viro  sumpta  est”  3.  —  Atqui  his 
textibus  theoriam  evolutionis  non  solum  apparenter,  seu 
secundum  sensum  obvium,  sed  etiam  vere  excludi,  sequentia 
suadent  4. 

learned  from  unquestionable  authority,  that  de  Holy  See  is  adverse  to  the 
further  distribution  of  Evolution  and  Dogma ,  and  I  therefore  beg  you, 
to  use  all  your  influence  to  have  the  work  withdrawn  from  sale”.  31  Maji 
1899;  cfr.  Fortnightly  Review ,  Jan.  1900,  p.  37.  —  1  Gen.  1,  27.  — 

2  Gen.  2,  7.  —  3  Gen.  2,  21 — 23.  —  4  Cfr.  Stimmen  a.  Maria-Laach,  13,  p.  122. 

a.  Dicitur,  corpus  primi  hominis  per  infusionem  animae 
intellectivae  accepisse  vitam :  ,, factus  est  homo  in  animam 
viventem”  =  animal  vivum  ;  in  hypothesi  vero  evolutionistarum 
substratum  animale  jam  antea  vivebat. 

b.  Textus  hebraeus  habet:  „formavit  Deus  haadam  pulverem 
ex  haadamah,”  i. e.  terrenum  pulverem  de  terra  x.  Nomen 
autem  terreni  in  hypothesi  evolutionistarum  satis  inconveniens 
esset,  praesertim  quum  non  sine  emphasi  adjiciatur:  ^pul¬ 
verem  de  terra”. 

c.  Narrationem  de  ortu  primae  mulieris  universa  traditio 
ita  accepit,  ut  significetur,  corpus  Evae  vere  ex  costa  Adae 
formatum  esse”  2.  Quis  autem  contendet,  corpus  Adae  evo¬ 
lutione,  corpus  Evae  alia  prorsus  ratione  factum  esse?  Deinde 
hinc  confirmatur,  quod  supra  de  nomine  ,, terreni”  diximus: 
si  enim  Eva  vocatur  „virago”  seu  „vira”,  quia  de  viro  sumpta 
est,  utique  immediate,  pronum  est  concludere,  etiam  vocem 
,, terrenus”  immediatam  originem  indicare. 

.  d.  Adam,  uxorem  suam  accipiens,  eam  praecise  quantum  ad 
conditionem  corporalem  cunctis  animalibus  opponit  dicendo: 

1  Adam  primo  loco  est  nomen  specificum  =  homo  (Gen.  i,  26,  27, 
^  x — 2;  6,  1 — 2);  deinde  etiam  nomen  proprium  primi  individui. 
Derivatur  autem  a  verbo  q-]#  =  rubuit;  terra  enim  fertilis,  ita  p.  Lagrange; 

T  T 

a  rubicundo  nominatur,  quia  revera  in  Palaestina  ac  Syria  rubrum  colorem 

habet  (Rev.  Bibi.  VI,  p.  343).  —  2  Scribit  tamen  card.  Cajetanus  (in 
h.  1.) :  „Cogor  ex  ipso  textu  et  contextu  intellegere  hanc  mulieris  productio¬ 
nem  non  ut  sonat  littera,  sed  secundum  mysterium  non  allegoriae,  sed  para¬ 
bolae”.  Cajetanum  nostris  diebus  sequebatur  e.  g.  p.  Lagrange,  Rev. 
Bibi.,  1897,  p.  348  et  364.  de  Hummelauer  scribit :  „Si  quaeras,  cogarisne 
defendere  Deum  costam  revera  sustulisse,  responsio  non  est  ita  plana. 
Dubitabat  Augustinus:  „sive  ergo  ista  figurate  dicta  sint,  sive  etiam 
figurate  facta  sint,  non  frustra  hoc  modo  dicta  vel  facta  sunt,  sed  sunt  plane 
mysteria  et  sacramenta  [ De  Gen.  c.  Manich .  II,  12,  17]  .  .  .  Duae  sententiae; 
altera  tenet  ablatam  esse  costam  et  auferri  conspectam  in  visione .  .  . 
alteram  in  se  nihil  esse  ablatum  tuetur,  visione  tamen  conspectam  auferri 
costam,  quo  matrimonii  sanctitas  et  firmitas  significetur.  Utram  libuerit 
sententiam  amplectere”  ( Comm .  in  Gen.  p.  149 — 15°)*  Idem  sentiunt 
Hoberg,  Die  Genesis ,  p.  36,  et  Schopfer,  Gesch.  d.  A.  T.,  Ed.  3,  p.  43. 

Attamen  in  favorem  explicationis  traditionalis  militant  1.  verba  I  Cor. 

,,Hoc  nunc  [tandem]  os  ex  ossibus  meis,  et  caro  de  carne 
mea;  haec  vocabitur  virago,  quoniam  de  viro  sumpta  est  ’ ii, * * * * * * *  x. 
Dicant  igitur  evolutionistae,  quomodo  explicentur  et  verifi- 
centur  haec  verba  in  hypothesi,  quod  Adam  et  Eva  fuerint 
,,os  ex  ossibus  et  caro  de  carna”  illorum  animalium. 

e.  Ubicumque  Scriptura  postea  originem  humani  corporis 
memorat,  semper  et  unice  ,, terram”  nominat ;  v.g.  ,, In  sudore 
vultus  tui  vesceris  pane,  donec  revertaris  in  terram,  de  qua 
sumptus  es;  quia  pulvis  es  et  in  pulverem  reverteris...  Et 
emisit  eum  dominus  Deus  de  paradiso  voluptatis,  ut  operatur 
terram,  de  qua  sumptus  est”  2.  ,, Antequam  revertatur  pulvis 
in  terram  suam,  unde  erat,  et  spiritus  redeat  ad  Deum  3. .  . 
„Sum  quidem  et  ego  mortalis  homo  ...  de  genere  terreni 
illius,  qui  prior  factus  est  aTtoyovo^  7ipo)x67tXaaxot>]  4. 

„Deus  creavit  de  terra  hominem,  et  iterum  revertet  illum 


ii,  8:  „Non  enim  vir  ex  muliere,  sed  mulier  ex  viro”;  et  Eccli.  17,  5: 
,, Creavit  [Adae|  ex  ipso  adjutorium  simile  sibi  (qui  textus  tamen  in 

graeco  non  habetur).  2.  Consensus  ss.  Patrum,  non  excepto  Augustino. 

Supposito  autem  quod  intellectus  Patrum  in  hac  materia  non  sit  absolute 

peremptorius,  certo  non  licet  ab  eo  recedere  sine  gravi  ratione.  Jam  3, 

nisi  Deum  laniorum  more  egisse  gratis  fingas,  non  habetur  ratio  sufficiens 

a  sensu  obvio  recedendi,  et  contra  gravis  ratio  eum  retinendi.  Si  enim 
Eva  revera  ex  Adae  substantia  facta  est,  perfectioi  apparet  generis 
humani  unitas  {AcL  17,  26)  et  altius  insinuatur  matrimonialis  vinculi 

firmitas. 

Augustinum  quod  attinet,  si  revera  aliquando  dubitavit  (quod  inspecto 
contextu  de  Gen.  c.  Manich.  1.  c.  certum  non  est),  dubitationem  postea 
deposuit.  Ipse  s.  Doctor  narrat  ( De  Gen.  ad  litt.  VIII,  2),  se  brevi  post 
conversionem  suam,  „non  praejudicando  meliori  diligentionque  tt  actatui,  in 
opere  De  Gen.  c.  Manich.  plura  figurate  explicasse,  quae  postea  diligentius 
intuens  atque  considerans”  secundum  litteram  accipienda  esse  intellexit.  Atqui 
in  suis  operibus  posterioribus  formationem  Evae  aperte  et  sine  haesitatione 
litteraliter  exposuit.  Cfr.  De  Gen.  ad  litt.  IX,  e.  15  et  16;  De  Cvu.  XII,  c.  21,  23, 
2 7;  In  Jo.  Tract.  9,  n°  10;  lnPs.j6,  n°u.  —  1  Gen.  2,  23 ;  cfr.  18  20. 

2  Gen  3,  19;  23.  —  3  Eccles.  12,  7.  Hic  locus  agit  de  hominibus  in 
communi;  si  tamen  quaeras,  quare  de  singulis  hominibus  dici  potest, 
quod  eorum  „pulvis  in  terram  suam,  unde  erat”  revertatur,  unica  responsio : 
quia  corpus  primi  hominis  de  terra  sumptum  est.  4  Sap.  7,  1  • 

in  ipsam”  x.  —  ,, Omnes  homines  de  solo  et  ex  terra,  unde 
creatus  est  Adam” 1  2. 

2°  Ex  traditione.  SS.  Patres  summo  consensu  narrationem 
Scripturae  de  origine  humani  corporis  ad  litteram  intellexerunt  3. 
Neque  ita  liquet,  narrationem  illam,  quantum  ad  suam  sub¬ 
stantiam,  i. e.  quantum  ad  productionem  immediate  divinam , 
absque  auxilio  causarum  secundarum ,  non  esse  e  censu 
rerum  ,,ad  aedificationem  doctrinae  Christianae  pertinentium." 
Patres  frequenter  dicunt,  dignitatem  nostrae  naturae  commen¬ 
dari,  maximam  distantiam  hominem  inter  et  reliquas  creaturas 
insinuari  in  eo,  quod  cetera  sola  jussione  Dei  prodeant,  corpus 
vero  humanum  ipsis  veluti  manibus  Dei  efformari  dicatur. 
Quid  sibi  vult  ista  differentia?  Numquid  Patres  putarunt, 
Deum  habere  manus,  eumque  per  modum  figuli  lutum  com¬ 
pressisse?  Probe  sciverunt  non  manu,  sed  omnipotenti 
voluntate  cuncta  esse  perfecta.  Sed  metaphora  manuum 
divinarum  significare  voluerunt,  corpus  humanum  magis  quam 
alias  res  a  Deo  immediate,  i. e.  absque  ministerio  causarum 
secundarum  esse  productum,  a.v.  putarunt,  immediatam  corporis 
Adae  productionem  doceri  in  argumentum  dignitatis  nostrae  4. 
Quod  si  ita  est,  res  de  qua  agitur,  sub  hoc  respectu,  non  est 
aliquid  mere  profanum.  Simul  vides,  haud  alienos  esse  a 
mente  Patrum  theologos  qui  docent,  theoriam  evolutionis 
quoad  plantas  et  animalia  cum  doctrina  fidei  facile  componi, 
quoad  corpus  hominis  non  ita. 

Pro  rei  gravitate  nonnulla  testimonia  Patrum  subjicimus. 

1  Eccli  17,  1—2.  —  2  Eccli  33,  10.  —  3  Putavit  quidem  S.  Augustinus, 
corpora  protoparentum  primo  ,,potentialiter'’,  ,, causaliter”  ( De  Gen.  ad 
litt.  VI,  6,  10)  creata  esse,  postea  actu;  sed  haec  sententia  evolutionistis 
non  favet.  Mens  enim  s.  Doctoris  (uti  ipse  satis  explicavit,  1.  c.  IX.  17,  18) 
haec  erat:  corpora  protoparentum  praeexstiterunt  causaliter  et  potentialiter 

in  materia  mundana,  scii,  secundum  causam  materialem  et  potentiam, 

quam  vocant,  obedientialem ;  postea  vero  ab  ipso  solo  Deo  immediate 

agente  producta  sunt  actu.  —  4  Cfr.  hac  de  re  Etudes  relig.  T  47 
(1889)  p.  45. 

S.  THEOPHILUS  Antioch  :  „Quum  enim  Deus  verbo  omnia  fe¬ 
cisset,  solum  sempiternum  opus  manibus  dignum  existimat  ho¬ 
minis  creationem”  L 

OriGENES:  ,,Fit  quidem  anima,  at  fingitur:  corpus: ,  faciamus... 
sumens  lutum  e  terra  efformavit’...  Non  solummodo  hominem 
fecit  ut  ceteras  creaturas,  sed  et  plasmavit  eum,  proprio  ipsius 
opificio  honestans” 1  2. 

Tertullianus:  ,, Incipiat  jam  tibi  caro  placere,  cujus  artifex 
tantus  est.  Sed  et  mundus,  inquis,  Dei  opus  est  !  . . .  Ad  dis¬ 
tantiam  provocamus.  Primo  quidem  quod  omnia  sermone 
Dei  facta  sunt,  et  sine  illo  nihil.  Caro  autem  et  sermone  Dei 
constitit  ...  et  amplius  manu  propter  praelationem-:  ,et  finxit, 
inquit.  Deus  hominem'.  IVIagnae  sine  dubio  differentiae  ratio, 

pro  conditione  scii,  rerum”  3. 

S.  HILARIUS:  „ Habet  primo  hanc  origo  hominis  dignitatem, 
quod  ei  proprium  fuit,  de  se  ante  tractari  [, faciamus  ].  Verum 
et  in  hoc  praesenti  prophetico  dictu  [’Manus  tuae  fecerunt  me’] 
ingens  humanae  originis  privilegium  continetur.  Non  enim 
manus  Domini  pecora  et  aquatilia  et  volatilia  fecerunt, 
nusquam  istud  Scripturae  tradiderunt.  Egregium  hoc  itaque 
et  praeclarum  in  homine  est,  quia  a  ceteris  dignitate  opei  a- 
tionis  excipitur”  4. 

S.  GREGORIUS  Nvss:  „Si  simpliciter  scriptum  esset: , fecit’,  co¬ 
gitares  hominem  fuisse  factum  ut  feras,  ut  cete,  ut  plantas,  ut 
herbas.  Quocirca  ut  te  cum  agrestioribus  intelligeres  nihil  habere 
commune  Moyses  proprium  et  singulare  Dei  in  te  creando 
artificium  explicavit:  sumpsit  Deus  pulverem  de  terra.  Tunc 
quid  Deus  fecerit,  dixit;  nunc  qua  ratione  fecerit  exponit: 
pulverem  sumpsit  de  terra,  hominemque  propriis  manibus 
formavit”  5. 

S.  CHRYSOST.,  allato  Gen.  2,  7:  ,,Ouod  tunc  dicebam  et 
nunc  dicam  et  subinde  memorare  non  cessabo:  magnam  et 
ineffabilem  esse  benignitatem  communis  omnium  Domini  erga 
genus  nostrum  .  .  .  Vide  quomodo  et  modum  creationis  doceat 
et  diversitatem  [prae  creatione  aliarum  rerum],  qua,  ut 
humano  more  loquar,  veluti  Dei  manibus  formatum  ipsum 
[hominem]  indicat”.  —  Et  mox:  ,,Hic  perpende,  quantum 
intersit  inter  hujus  admirabilis  animalis  rationalis  et  brutorum 
formationem  discrimen.  De  illis  enim  dixit:  , Educant  aquae 
reptilia’,  et  simul  prodierunt  ex  aqua  animalia  animata;  et 

1  Ad  Autol.  1.  II,  c.  18.  —  2  In  Ps.  118 ,  73,  apud  Pitra,  Anal.sacr. 

III,  p.  279.  —  3  De  resnrr.  carn.  c.  5.  —  4  In  Ps.  118,  litt.  jod,  n°  4  5- 

—  6  Orat.  2  in  hominis  procreat,  sub  initio  (Ed.  Par.  1605,  I,  p.  3$)- 

in  terra  similiter:  , Producat  terra  animam  viventum’.  De  homine 
autem  non  sic,  sed  prius  de  pulvere  corpus  formatur  postea 
vitalis  illi  spiritus  datur”  x. 

S.  CYRILLUS  Alex:  „Sed  antequam  faceret  deliberandum 
censuit,  quamvis  ceteram  creaturam  protinus  ediderit,  suoque 
verbo  ut  Deus  constituerit.  Sed  cum  homo  animal  aptum  et 
Deo  quam  simillimum  sit,  ne  supernae  majestatis  similitudi¬ 
nem  communem  cum  ceteris  creaturis  honorem  assequi 
videretur,  simul  et  deliberando  et  faciendo  ceteris  hominem 
praetulerat.  Statuam  itaque  finxit  ex  limo  .  . 1  2. 

THEODORETUS:  ,, Divinam  naturam  neque  manus  habere, 
neque  consilio  aut  praemeditatione  egere  profitemur;  .  .  .  sed 
unumquodque  horum  majorum  Dei  sollicitudinem  demonstrat 
erga  animal  hujusmodi”  [n.  p.  hominem]  3. 

3°  Ratione  theologica.  Fide  tenendum  est,  universum  genus 
humanum  ab  uno  pare  descendere  (cfr.  prop.  2).  Atqui  theo¬ 
ria  evolutionistarum  cum  hac  doctrina  aegre  tantum  compo¬ 
nitur.  Admittere  enim  debent,  regnum  animale  in  duobus 
tantum  individuis  eam  perfectionem  attigisse,  ut  aptum  fieret 
ad  recipiendam  animam  intellectivam.  Quae  positio,  etsi  per 
specialissimum  divinae  providentiae  ductum  explicari  posset, 
certe  parum  cohaeret  cum  postulatis  evolutionismi,  qui  natu¬ 
ralem  in  omnibus  processum  adstruere  nititur. 

En  argumenta  theologica  contra  theoriam  evolutionismi 
baptizati,  humano  corpori  applicatam.  Judicio  multorum  theo¬ 
logorum  ejusmodi  sunt,  ut  rem  absolute  conficiant.  Quod  si 
fortasse  nimium  alicui  videtur,  is  saltem  concedat  necesse  est, 
ex  fontibus  theologicis  contra  praedictam  theoriam  exsurgere 
praesumptionem  gravem.  Quo  posito  et  ipse  admittere 
debebit,  doctrinam  antiquam  non  posse  absque  temeritate 
dimitti,  aut  in  dubium  positivum  revocari,  donec  in  favorem 
novae  theoriae  afferantur  rationes  graves,  i.  e.  argumenta, 
sin  minus  peremptoria,  saltem  solide  probabilia.  Jam  vero 
praeparatio  humani  corporis  per  evolutionem  scientifice  non 

1  Hom.  13  in  Gen.  n°  1  et  3.  —  2  In  Gen.  1.  I  (Ed.  Par.  1572,  p.  2). 

—  3  Quaest.  in  Gen.  Interrog.  19. 

est  hypothesis  serio  probabilis,  sed  mera  suppositio,  conjecturis 
tantum  nitens  atque  deductione  male  fundata. 

Nititur  primo  conjecturis ,  neque  enim  morphologia  (com¬ 
paratio  organismi  humani  cum  organismis  brutorum),  neque 
historia  (facta  palaeontologica  et  ethnographica)  argumenta 
vere  probabilia  in  favorem  theoriae  suppeditant. 

Nititur  potissimum  deductione ,  nam  argumentum  princeps 
adversariorum  est,  corpus  humanum  non  posse  rationabiliter 
excipi  ab  universali  lege  evolutionis,  in  mundo  organico  obti¬ 
nente.  At  deductio  caret  fundamento.  Universalis  lex  evolu¬ 
tionis  gratuito  supponitur;  illa  enim  evolutio,  quae  factis 
suadetur  ac  proinde  positiva  probabilitate  gaudet,  saltem  non 
transcendit  fines  singulorum  ordinum  regni  animalis.  Atqui 
corpus  humanum  ab  omnibus  reliquis  regni  animalis  typis  ita 
differt,  ut  proprium  ac  peculiarem  ordinem  constituat  b 

Addere  liceat  theoriam,  quam  impugnamus,  nemini  satis¬ 
facere:  non  Christianis,  quos  assertio  cognationis  homines  inter 
et  bestias  scandalizat;  non  rationalistis,  quibus  theoria  evolu¬ 
tionis,  si  ei  productio  animae  intellectivae  subtrahatur, 
insipida  et  ridicula  evadit. 

Scholion.  De  modo  productionis  protoparentuni.  —  Theo-  178. 
logi  censent,  Gen.  1,  26 — 27,  breviter  narrari  utriusque  proto- 
parentis  creationem  modum  vero  magis  explicari  Gen.  2. 
Supra  jam  monuimus,  graphicam  Geneseos  descriptionem  non 
carnaliter  intellegendam  esse,  Deus  enim  qui  spiritus  est, 
omnia  tum  in  Adae  tum  Evae  formatione  sola  omnipotenti 
voluntate  perfecit 1  2. 

Communior  et  rationabilior  sententia  habet,  neque  corpus 
ante  animam,  neque  animam  ante  corpus,  sed  utrumque 
eodem  instanti  esse  productum,  a.  v.  Deum  creando  animam, 
simul  per  ejus  infusionem  corpus  efformasse  3. 

1  Quae  supra  breviter  innuimus,  probata  invenies  apud  cl.  Beysens, 

De  Ontwikkelingsgeschiedenis  der  organis che  soorten ,  p.  109  seq.  — 

2  S.  August.  De  Gen.  ad  liti.  VI,  12,  VII,  1.  —  3  S.  Th.  I.  90,4591,4 

ad  3.  — 

179. 


180. 


Ex  narratione  Scripturae  1  patet,  propagationem  humani 
generis  per  maritalem  conjunctionem  in  ipsa  naturae  institu¬ 
tione  a  Deo  ordinatam  esse,  non  vero,  ut  quidam  antiqui 
putarunt,  propter  peccatum  inductam  2.  Praeterea  merito 
infertur,  homines  in  perfecta  aetate  conditos  esse. 

PROP.  2.  Universum  genus  humanum  ex  uno  protopa- 
rente  Adamo  ortum  habuit. 

Communis  origo  omnium  hominum  ab  uno  progenitore 
Adam,  defendenda  est  contra  polygenistas :  prae-adamitas 
et  co-adamitas. 

Saeculo  XVII  medicus  quidam  Burdigalensis,  Izaac  de 
la  Peyrere  docebat,  Gen .  1,  27  narrari  creationem  maris  et 
feminae,  ex  quibus  orti  essent  gentiles  (qui  tamen  in  diluvio 
omnes  interiissent);  Gen.  2,  7  secl-  vero  referri  creationem 
Adae  et  Evae,  ex  quibus  propagati  essent  Judaei. 

Inde  a  fine  saec.  XVIII  multi  increduli  plures  familias 
originarias  ponunt,,  asserendo,  homines  aut  nimis  inter  se 
differre,  aut,  attenta  generis  humani  antiquitate,  nimis  multos 
esse,  quam  ut  ab  uno  protoparente  oriri  quiverint.  Hos  co- 
adamitas  vocare  possumus. 

Propositio,  licet  numquam  ex  professo  definita,  de  fide  est 
ex  universali  praedicatione  Ecclesiae  3. 

Probatur .  i°  Ex  Scriptura.  Haec  a  aperte  ostendit 
initio  nullos  fuisse  homines  praeter  Adam  et  Evam:  ,,Homo 
non  erat,  qui  operaretur  terram  .  .  .  formavit  igitur  dominus 
Deus  hominem  . .  .  Non  est  bonum  hominem  esse  solum, 
faciamus  ei  adjutorium  simile  sibi  .  .  .  Et  aedificavit  dominus 

1  Gen.  1,  27—28;  3,  22—25.  —  2  Cfr.  S.  Th.  1, 98.  —  3  Pro  conc. 
vatie,  praeparatus  erat  canon :  „Si  quis  universum  genus  humanum  ab  uno 
protoparente  Adam  ortum  esse  negaverit,  a.  s.”  —  Ceterum  thesis  intel¬ 
legenda  est  de  nostra  terra,  et  quidem  de  illa  epocha,  cujus  initium  narrat 
Gen.  1,  3.  —  Hic  fidem  non  laederet,  qui  aut  in  astris  rationales  quasdam 
creaturas  collocare  vellet  (de  quo  legi  meretur  C.  de  Kirwan  :  Le  veritable 
concept  de  la  plur  alite  des  mondes,  in  Rev.  d.  Quest.  s  cienti fiques ,  1902. 
p.  5),  aut  hic  in  terris  generationem  hominum,  ante  Adam  jam  extinctam, 
admitteret  (uti  facit  Fabre  c1’Envien,Z^  origines  de  la  terre  et  de  Phomme).— 

Deus  costam,  quam  tulerat  de  Adam,  in  mulierem”  h  Quae 
ut  vera  sint,  omnino  necesse  est,  narrationem  Gen.  1,  27 — 29 
de  iisdem  Adam  et  Eva,  non  de  aliis,  intellegere.  Cfr. 

Ge7i.  5,  1  seq.  Deinde  b.  ex  professo  docemur,  omnes  homines 
ab  uno  aliquo,  qui  primus  et  solus  creatus  sit,  ortum  ducere: 
,,Haec  [sapientia]  eum,  qui  primus  formatus  est  a  Deo,  pater 
orbis  terrarum,  cum  solus  esset  creatus,”  .  .  .  .  2.  ,,Fecitque 
[Deus]  ex  uno  omne  genus  hominum  inhabitare  super  uni¬ 
versam  faciem  terrae”  3.  ,,Unum”  illum  Adamum  esse 
nemo  dubitat. 

2°  Ex  Traditione,  e.  g.  S.  August:  ,,In  ipso  exordio 
,,Adam  et  Eva  parentes  omnium  gentium  erant,  non  tantum- 
,,modo  Judaeorum”  4. 

30  Ex  ratione  theologica .  Postea  ostendemus,  omnes  homines 
nasci  infectos  culpa  originali,  quam  generatione  ex  Adam  con¬ 
trahunt.  Haec  autem  doctrina,  quae  fundamentalis  est,  com¬ 
munem  omnium  ortum  ex  Adam  supponit. 

Object  1.  Cai'n,  filius  Adae,  legitur  a.  a  Deo  signari,  181. 
ne  occidatur  ab  omni,  qui  eum  invenerit ;  b.  uxorem  ducere; 
quinimo  c.  civitatem  aedificare5;  atqui  haec  cum  doctrina  de 
una  familia  primitiva  componi  nequeunt. 

Resp.  Quum,  brevi  post  occisionem  Abel,  Seth  nascebatur 
Adam  habebat  130  (vel  secundum  LXX :  230)  annos  6 ;  potuit 
igitur  jam  permultos  habere  filios  ac  nepotes.  Quot  posteri 
etiam  nostris  temporibus  intra  100  annos  ex  uno  matri¬ 
monio  procreantur I  Nec  obstat,  quod  ante  Seth  Cain  tantum 
et  Abel  in  Scriptura  nominentur ;  aderat  enim  specialis  ratio 
illos  memorandi;  etiam  ex  iis  filiis  ac  filiabus,  quos  Adam 
postea  genuit  7  nullus  nominatur. 

Debuerunt  utique  primi  filii  Adae  sorores  ducere,  sed 
talis  conjunctio  non  ejusmodi  est,  ut  spectato  solo  jure 
naturae  nulla  necessitate  potuerit  honestari  8.  Potuit  igitur 

1  Gen.  2,  5—7;  18—23.  —  2  SaP'  IO;  —  3  Act  x7>  26.  —  4  Tract. 

in  Jo.  9,  10.  —  5  Gen.  4,  14—17.  —  6  Gen.  4,  25;  5,  3-  —  7  Gen.  5,  4.  — 

8  Cfr.  S.  August.  De  Civ.  15,  16;  N.  Th.  Suppi.  54,  3,  c. 

Cain  et  uxorem  ducere,  et  ultores  sui  criminis  timere. 

Civitas  autem  illa,  quam  Cain  non  statim  sed  postea, 
et  (ut  praesumere  licet)  multiplicata  tantum  posteritate  sua, 
aedificavit,  modestissima  esse  potuit. 

182.  Object  2.  Homines  a.  structura  et  colore  corporis,  b.  lingua 
nimium  differunt,  quam  ut  ab  uno  protoparente  orti  esse  queant. 

Resp.  Ad  a.  —  Imprimis  certum  est,  omnes  omnino  homi¬ 
nes  in  plurimis  tum  quoad  corpus,  tum  quoad  animam  inter- 
se  maxime  convenire  r:  eadem  quantum  ad  rei  summam 
structura  anatomica,  eaedem  functiones  physiologicae,  eadem 
loquendi  et  ratiocinandi  facultas,  ubique  aliquis  saltem  sensus 
moralis  et  religio.  Hinc  inter  individua  quarumlibet  nationum 
perfecta  et  illimitata  foecunditas.  Nec  ulla  hucusque  statui 
potuit  generis  humani  in  diversas  stirpes  divisio,  quae,  ipsis 
eruditis  fatentibus,  plus  minusve  arbitraria  non  fuerit.  Notae 
enim,  quas  scientiarum  cultores,  ut  fundamentum  harum 
divisionum  assumpserunt,  neque  satis  essentiales  sunt,  neque 
in  confinibus  saltem  satis  discernuntur,  neque  omnibus  et 
solis  respectivae  stirpis  individuis  satis  propriae  sunt. 

Discrimina,  quae  revera  adsunt  (quantum  ad  cutis  colorem, 
corporis  staturam,  cranii  volumen  et  formam,  capillorum  con¬ 
ditionem),  respectu  characterum  communium  inferioris  omnino 
momenti  sunt,  et  ex  variis  vitae  conditionibus:  aere,  victu, 
labore,  cet.  paulatim  induci  ac  demum  haereditate  stabiliri 
potuerunt.  Varietates  omnes  revera  ita  inductas  esse,  saltem 
validissime  suadetur,  tum  nonnullis  exemplis  historicis,  tum 
inde  quod  omnes  humani  generis  stirpes  non  fixis  limitibus 
separantur,  sed,  aliam  in  aliam  insensibiliter  tianseundo, 
unam  seriem  vere  continuam  constituant 2. 


1  Idem  valet  de  hominibus,  quorum  reliquiae  in  terrae  visceribus 
inventae  sunt,  in  quantum  scii,  de  horum  statu  et  conditione  ex  corporum 
atque  instrumentorum  reliquiis  judicare  licet.  "  Cfr.  BEYSENS,  Over 
de  eenheid  van  het  menschelijk geslacht ;  SCHANZ,  Apol .  I3  §  18,  II;  GuiBERT, 
Les  Origines 2,  p.  215  seq. 


S.  III,  C.  I,  A.  2.  —  ANTIQUITAS  HUMANI  GENERIS  1 25 


Ad  b.  —  Linguas  continuo  mutari,  unamque  ex  alia  oriri  183. 
omnes  norunt;  quare  igitur  non  omnes  ex  una  primitiva 
prodire  potuerunt?  Originaria  linguae  unitas  hucusque  scien- 
tifice  probari  nequit,  et  forsan  numquam  probabitur ;  quot 
enim  linguae,  quarum  cognitio  et  comparatio  ad  hunc  finem 
conduceret,  nullo  relicto  vestigio  interierunt!  Quum  nihilo¬ 
minus  philologia  comparata  —  scientia  recens!  majorem 
in  dies  inter  diversissimas  linguas  affinitatem  inveniat,  et 
jam  saepius  cognationem  inter  eas,  quae  antea  omnino  alienas 
habebantur,  ostendere  potuerit,  primitiva  linguae  unitas  ex 
parte  scientiae  non  solum  possibilis,  sed  etiam  positive  proba¬ 
bilis  dicenda  est  x. 

Praeterea  observatu  dignum  est,  maximam  quoad  linguam 
diversitatem  aliquando  inveniri  inter  gentes,  quae  eumdem 
cutis  colorem,  aut  eamdem  cranii  formam,  cet.  habent,  et  vice 
versa.  Abyssinenses  a  parte  coloris  Nigritis,  a  parte  cranii 
Caucasicis,  a  parte  linguae  Semitis  adnumerandi  essent. 

Objeci  3.  Monogenistae  explicare  nequeunt,  qua  ratione  184. 
America  et  insulae  Oceaniae  incolas  suos  acceperint. 

Resp.  Homines  non  ita  difficulter  ex  Asia  in  Americam 
pervenire  potuerunt,  trajiciendo  fretum  sat  angustum  Behring- 
straat,  aut  transeundo  per  insulas  Aleuticas,  quae  Americam 
et  Asiam  fere  conjungunt.  Revera  structurae  corporalis,  morum 
ac  traditionum  communitas  communem  originem  probant. 
Insulae  autem  Oceaniae  ex  Malacca  per  insulas  archipelagi 
Malaicae  incolas  suos  accipere  potuerunt,  et  accepisse  videntur. 
Ceterum  difficultates  istae  geographicae  vix  adhuc  moventur  2. 

Scholiom.  De  antiquitate  generis  humani.  —  S.  Scriptura  185. 
nullibi  completam  chronologiam  texuit;  quae  igitur  vocatur 
chronologia  biblica  ex  numeris  ac  genealogiis  sparsim  occur¬ 
rentibus  construitur.  Nativitas  Abrahae  communi  consensu 

1  Cfr.  Beysens.  1.  c.;  Schanz,  Apol.  I3  §  18,  III.  —  2  Cfr.  Schanz., 

Apol.  I3,  %  18,  p.  722,  StoCKL,  Lehrb.  d.  Apoleg.  II.  p.  71;  Kirchenlex. 
in  v.  Einheit  d.  Menschengesch .  IV,  p.  308 ;  Staatslex.  in  v.  Mensch ,  III1,  p.  1258. 

ponitur  c.  2200—1900  a.  C.;  at  de  epocha  ante  Abraham 
maxima  difficultas.  Fontes  scripturistici  sunt  praesertim  genea¬ 
logiae  patriarcharum  (Gen.  5  et  11);  sed  numeri  annorum, 
quos  patriarchae  explevisse  dicuntur,  diversi  sunt  tum  in  textu 
hebraeo  (cum  quo  consentit  V ulgcttot},  tum  in  versione  LXX, 
tum  in  textu  samaritano  *,  neque  definiri  potest  quaenam 
lectio  ceteris  praeferenda  sit.  Ex  his  aliisque  numerorum  diffe¬ 
rentiis  factum  est,  ut  s.  Patres  et  antiquiores  theologi  in 
computando  tempus  ab  Adam  usque  ad  Christum  saltem  2000 
annos  variaverint  2.  Praeterea  plures  exegetae  suspicantur, 
genealogias  patriarcharum  non  esse  continuas,  sed  pro  more 
orientalium  artificiose  constructas!  decem  patriarchae  ante 
diluvium;  iterum  decem  (?)  post  diluvium  3.  Quae  cum  ita 
sint,  facile  inferes,  quaestionem  ex  Scriptura  definiri  non  posse. 
Sed  neque  Ecclesia  de  re  nostra  quidquam  judicavit;  imo  ipsa 
sui  agendi  ratione  satis  ostendit,  se  de  chronologia  parum 
curare.  Ecclesia  graeca  sequitur  numeros  vers.  LXX;  idem 
fecit  ecclesia  latina,  quamdiu  introducta  non  erat  Vulgata 
s.  Hieronymi,  quinimo  etiam  hodie  NIcLYtyvol .  vom.  nativitatem 
Domini  ponit  a.  5199. 

186.  Si  scientiae  naturales  consulantur,  imprimis  observandum 

1  Numerant . text.  Samar.  .  text.  Hebr.  .  versio  LXX  [Josephi] 

ab  Adam  usque  ad  diluvium.  ...  a.  1307  ...  a.  1656  ...  a.  2256; 
a  diluvio  usque  ad  Abraham  natam,  a.  940  ...  a.  290  ...  a.  1170 
(Cfr.  Hummelauer,  Comm.  in  Gen.  p.  201  et  342).  —  2  Anno  1738  DES 
ViGNOLLES  ( Chronologie  de  Phistoire  Sainte')  testatur,  se  ultra  ducentas 
computationes  comparasse,  quarum  infima  habebat  annos  33^3?  suprema 
vero  annos  6984  (Apud  Zahm,  Bible ,  Science  et  Foi,  p.  291).  —  3  Ita 
S.  Matthaeus  ab  Abraham  usque  ad  Christum  numerat  3  X  14  gene¬ 
rationes  (1,  17).  Legitur  ibi  „  Joram  genuit  Oziam”,  inter  quos  omittuntur 
Ochozias,  Joas  et  Amasias.  Item  I  Paral.  26,  24  dicitur,  quod  „Subael, 
filius  Gersom,  filii  Moysi”  fuerit  praepositus  thesauri  sub  David;  David 
autem  et  Moyses  quatuor  saeculis  ab  invicem  separantur.  Tacere  nequeo, 
omissionem  membrorum  intermediorum  cum  modo,  quo  genealogiae 
patriarcharum  Gen.  5  et  11  procedunt,  difficultei  admodum  componi. 
Nihilominus  LXX  et  X.  Lucos  (3,  36)  inter  Arphaxad  et  Sale  memorant 
Cainan,  quem  Hebr.  (cum  Vulgi)  et  Samar.  non  habent  {Gen.  11,  12—  T3). 

est,  longissimas  saeculorum  series,  quas  plures  geologi  et 
evolutionistae  finxerunt,  imaginationis  foetus  esse  non  scientiae. 

Palaeontologia  hominis  vestigia  ante  epocham  quaternariam 
nusquam  invenit ;  cetera,  quae  ex  hac  scientia  adducuntur,  ita 
incerta  sunt,  ut  nihil  suadeant  praeter  id  unum,  hominem 
antiquiorem  esse  quam  vulgata  fert  sententia.  Linguisticae 
cultores  asserunt,  ortum  et  evolutionem  linguarum  explicari 
non  posse,  si  ponatur  c.  2300  a.  C.  obtinuisse  diluvium  anthro- 
pologice  universale.  Idem  de  origine  diversarum  stirpium 
humanitatis  contendunt  ethnographi. Majorem  lucem  quaestioni 
nostrae  affundere  videtur  historia ;  si  enim  eruditos  audias,  vix 
non  certo  constat  historiam  Aegyptiorum  ad  annos  fere  4000a.  C. 
ascendere;  praeterea  indubium  videtur  Assyrios  et  Chaldaeos 
aetate  Aegyptum  superare.  Hinc  concludendum  foret,  tum 
diluvium  (nisi  supponatur  anthropologice  partiale  1  longe  ante 
tempus  vulgo  admissum  contigisse,  tum  genus  humanum  saltem 
per  8000 — 10,000  annos  exstitisse  2. 

Concludendum  putamus:  quaestio  de  antiquitate  generis 
humani  ratione  sui  est  profana,  igitur  de  se  et  primario  ad 
historiam  pertinet,  non  ad  theologiam.  Quaerant  igitur  eruditi ; 
quidquid  ipsi  ex  suis  fontibus  protulerint  ac  revera  proba¬ 
verint,  non  erit  contrarium  vero  sensui  s.  Scripturae.  Interim 
vero  interpretatio  locorum  Scripturae,  qui  ad  antiquissimam 
chronologiam  pertinant,  incerta  manet. 

PROP.  3.  Animae  singulorum  hominum  a  Deo  ex  nihilo 
creantur. 

Doctrina  in  thesi  proposita  vocatur  theoria  creationis  seu 
creatianismus,  et  opponitur  tum  emanatismo ,  tum  gener  atianismo. 

1  Argumenta  pro  et  contra  universalitatem  (tum  geographicam  tum 
imprimis)  anthropologicam  diluvii  invenies  apud  Hummelauer,  Comm.  in 

Gen.  p.  223  seq.;  brevius  apud  Schopfer  Gesch.  d.  A.  T.  Ed.  3.  p.  63  seq.;  cfr. 
C.  DE  Kirwan,  La  localisation  du  deluge ,  in  Revue  Thom.  1 898-1 899;  Robert, 
Chronologie  Bibi.,  in  Rev.  bibi.,  1894.  —  2  Cfr.  SCHANZ.  Aftol.  I3,  §  19;  et: 

Das  Alter  d.  Menschengesl.  1896;  Schopfer,  1.  c.  p.  82;  StoCKL,  Lehrb.  d. 
Apol.  II.  p.  55;  Guibert,  Les  Origines ,  chap.  6;  Zahm,  Bible ,  Science  et 
Foi ,  3me  partie. 

Emanatismus  animas  humanas  cum  substantia  divina  aliqua 
ratione  identificat,  asserendo  eas  esse  aut  particulas  e  divina 
substantia  emissas,  aut  divinae  substantiae  modos  accidentales, 
vel  stadia  evolutionis  vel  conscientiae  centra1.  Theoria  ema¬ 
nationis  est  manifeste  haeretica,  et  excluditur  v.  g.  per  pro¬ 
fessionem  fidei  Leonis  IX  (a.  1050):  „Animam  non  esse 
partem  Dei,  sed  ex  nihilo  creatam,  credo  et  praedico”  2. 

Gener atianismus  (seu  Traduciamstnus )  animam  ex  paren¬ 
tum  substantia  oriri  et  in  prolem  traduci  docet.  Duplici  modo 
proponitur:  vel  ita,  ut  anima  dicatur  produci  virtute  seminis 
materialis,  eo  fere  modo  quo  oriuntur  animae  belluinae .  tra- 
ducianismus  materialis;  aut  ita,  ut  dicatur  animam  prolis  imme¬ 
diate  ex  anima  parentum  oriri;  traducianismus  spiritalis,  qui 
sicut  olim  uni  vel  alteri  ex  ss.  Patribus,  e.  g.  Augustino,  ita 
saeculo  elapso  paucis  quibusdam  catholicis  3  ideo  arrisit,  quia 
putabant  per  illum  facilius  explicari  peccatum  originale. 

Generatianismo  affines  sunt:  a.  Sententia  Frohschammei, 
secundum  quam  parentes,  virtute  a  Deo  accepta,  animam  prolis 
producerent  per  creationem  secundam  4;  b.  sententia  Rosmini, 
juxta  quem  virtute  seminis  traduceretur  in  foetum  anima 
vegetativa  et  sensitiva,  quae  postea  illustratione  quadam 
divina  fieret  intellectiva  5. 

188.  Creatianismus  in  thesi  enuntiatus,  licet  numquam  fuerit 
solemni  definitione  ex  professo  sancita,  saltem  est  veritas 
catholica ;  plures  eam  dicunt  fidei  proximam.  Revera  aper¬ 
tissime  eam  commendant  aut  etiam  continent  plura  magisterii 
ecclesiastici  decreta,  e.  g.  professio  fidei  Leonis  IX,  jam  lau¬ 
data;  libellus  ad  Armenos  Benedicti  XII  (a.  1339)  in  quo 


1  Cfr.  Beysens,  Anthrop.  p.  55;  Sanseverino,  Anthrop.  n°  168  seq.  — 

2  Denz.  Ench .  n°  296.  —  3  E.  g.  Klee,  Kath.  Dogm.  II,  p.  3°4  (ET 

4  Liber  Frohschammer  Ueber  den  Ursprung  d.  menschl.  Seelen,  a.  1857 

in  Indicem  relatus  est.  —  5  Doctrina  haec,  quae  theoria  conversionis  audit, 

a.  1889  rejecta  est  a  S.  Cong.  Inquis,  cfr.  Denz  n°  1755  et  1756.  —  Similem 
theoriam  jam  suo  tempore  impugnaverat  S.  Thomas  (S.  Th.  I.  118,  2,  ad  2.). 

rejicitur  doctrina  ,,quod  anima  humana  filii  propagatur  ab 
anima  patris  sui,  sicut  corpus  a  corpore”  1 ;  decisio  conc. 
later.  V,  ubi  edicitur,  quod  ,, anima  pro  corporum  quibus 
infunditur  multitudine...  multiplicanda  est”2;  denique  con¬ 
stitutio  :  Sollicitudo  omnium  Alexandri  VII  (a.  1661),  quae 
tuetur  doctrinam:  ,, animam  [b.  Virginis]  in  primo  instanti  crea¬ 
tionis  et  infusionis  in  corpus”  a  labe  originali  fuisse  immunem  3. 

Probatur.  i°  Ex  s.  Scriptura.  —  ,,Qui  [Deus]  finxit 
singulatim  corda  eorum”  4.  ,, Memento  creatoris  tui  .  .  .  ante¬ 
quam  revertatur  pulvis  in  terram  suam  unde  erat,  et  spiritus 
redeat  ad  Deum,  qui  dedit  illum”  5.  ,, Ignorat  [idololatra] 
qui  se  finxit,  et  qui  inspiravit  illi  animam,  quae  operatur,  et 
qui  insufflavit  ei  spiritum  vitalem”  6.  ,, Patres  quidem  carnis 

nostrae  eruditores  habuimus,  et  reverebamur  eos;  non  multo 
magis  obtemperabimus  Patri  spirituum  et  vivemus?”  7. 

His  textibus  a.  certo  excluditur  emanatismus,  doceturque 
animas  hominum  esse  substantias  creatas ;  b.  saltem  valde 
suadetur,  singulas  animas  immediate  a  Deo  creari,  non  vero 
sub  divino  concursu  ex  parentibus  generari.  Dicimus :  ,, valde 
suadetur”;  fatendum  enim  est,  Scripturam  rem  non  plene 
conficere,  quum  contra  argumenta  ex  textibus  allatis  difficul¬ 
tates  non  omnino  futiles  moveri  queant. 

2°  Ex  Traditione,  a.  Animam  ,,non  partem  Dei  esse,  sed 
creaturam,  nec  de  Deo  natam,  sed  ab  eo  factam”  8,  universa 
traditio  clamat,  b.  Quantum  ad  immediatam  singularum 
animarum  creationem,  verum  est  quosdam  ex  ss.  Patribus, 
praesertim  latinis,  dubios  haesisse  aut  in  traducianismum  spirita¬ 
lem  inclinasse  9;  nihilominus  plerique  Patres  et  scholastici  omnes 

1  Denz.  n°  1794.  —  2  Denz.  n°  621.  —  3  In  schemate  pro  conc.  vatie, 
praeparato  habetur,  quod  omnes  homines  ex  Adam  ,, naturali  generatione 
descendant,  carne  de  carne  nascente,  cui  anima  a  Deo  in  singulis  de  novo 
creata  infunditur”  {Coli.  Lac.  VII,  p.  555).  —  4  Ps.  32,  15.  —  5  Eccles.  12,  7.  — 
6  Sap.  15,  11.  —  7  Heb.  12,  9.  —  8  S.  AUGUST.  Ep.  190,  c.  1,  n.  4.  — 
9  E.  g.  S.  Aucust.,  Ep.  166  et  190;  S.  Fulgentius,  De  verit.  praede- 

creatianismum  docuerunt Exemplo  sunt  s.  Greg.  Nazianz. 

Non  totius  hominis  homo  pater  est,  ut  dici  solet,  sed  tantum 
carnis  et  sanguinis,  quorum  utrumque  peribit.  Anima  autem 
Dei  omnipotentis  spiraculum  est,  extrinsecus  madens  in  ter¬ 
restre  figmentum”  2 ;  et  PETRUS  Lombardus  :  ..Catholica  ecc  e- 
sia  animas  docet  in  corporibus  infundi  et  infundendo  creari  h 
Ceterum  nec  Augustinus,  et  qui  eum  secuti  sunt,  dubitas- 
sent  si  difficultatem  ex  traductione  peccati  originalis  contra 
theoriam  creationis  petitam  solvere  potuissent.  Scribit  siquidem 
S.  Augustinus  ad  b.  Hieronymum  creatianismi  defensorem: 

Illa  de  animarum  novarum  creatione  sententia,  si  hanc  fidem 
fundatissimam  [peccati  originalis]  non  oppugnat,  sit  et  mea; 
si  oppugnat,  non  sit  tua  4. 

,0  Ex  ratione,  a.  Emanatismus  simplicitatem  et  immuta¬ 
bilitatem  divinae  substantiae  tollit,  b.  Traducianismus  tum 
materialis,  tum  spiritalis  repugnat;  materialis  quidem,  quia 
anima  intellectiva,  utpote  materiam  transcendens,  nequit  ex 
materiali  semine  generari;  spiritalis  vero,  quia  anima  prolis 
nullo  modo  possibili  ex  anima  parentum  oriri  potest:  neque 
per  abscissionem  alicujus  partis,  neque  per  productionem  ex 
nihilo,  neque  per  productionem  ex  praejacente  materia,  e  m- 
quitur  ergo,  ut  anima  a  Deo  creetur  5. 


Object.  Animas  a  parentibus  generari,  docet :  a.  Scriptura : 
„Tulit  [Abram]  Sarai ...  et  Lot ...  et  animas,  quas  feceran 
in  Haran,  et  egressi  sunt  ut  irent  in  terram  Chanaan  . 
,, Cunctae  animae  . .  .  quae  egressae  sunt  de  femore  illius  .  . 
sexaginta  sex”  ?.  b.  Ratio,  quia  si  animae  a  Deo  creantur, 
parentes  dicendi  sunt,  non  hominem  generare  sed  solum  corpus. 
Resp.  Ad  a.  —  In  textibus  allatis  ponitur  pais  pro  toto, 


stinat.  III,  .8;  S.  Greg.  M.  Epp.  L  IX  ef.  52.  bolus 

(De  Anima,  c.  27  et  36)  traducianismo  vere  adhaesisse  videtur.  -  De 

quo  cfr.  Zeitschrift  /.  k.  Theol.  1883.  p.  197-  -  *  *•  laud •  v,rf  ”  ' 
v.  392-395.  -  *  Sent.  II,  d.  ,8,  n»  8.  -  <  Ep.  ,66,  n»  25^  Cfr. 
5.  Th.  I,  .18,  2;  De  Pot.  3,  9-  -  6  <**•  5-  -  7  Gen~  +6.  26- 

anima  pro  homine ;  eodem  modo  quo  et  nos  loqui  solemus 
de  numero  animarum  alicujus  pagi  vel  urbis. 

Ad  b.  —  Homo  est  compositum  substantiale  ex  anima  et 
corpore ;  qui  igitur  actione  sua  causa  sunt,  ut  tale  compositum 
exsistere  incipiat,  recte  dicuntur  generare  hominem.  Parentes 
autem  e  sua  substantia  producunt  materiam  ita  dispositam, 
ut  ei  secundum  legem  naturae  anima  rationalis  necessario 
infundenda  sit;  ideo  actione  sua  generativa  vere  causa  sunt, 
ut  novum  compositum  rationale  esse  incipiat.  Hinc  eodem 
jure  dicuntur  generare  hominem,  quo  interimere  hominem 
dicitur,  qui,  infligendo  corpori  vulnus  letale,  causa  est  ut 
compositum  humanum  dissolvatur. 

Scholion.  Animae  creantur  quando  corporibus  infun-  192. 
duntur .  —  Plures  etiam  inter  christianos  putarunt,  omnes 
singulorum  hominum  animas  ab  initio  creatas  fuisse,  ideoque 
corporibus  suis  praeexstitisse:  Praeexsistentianismus .  Et  alti 
quidem  (ut  Origenistae  et  Apollinaristae)  docuerunt,  animas, 
ab  initio  ut  spiritus  puros  creatas,  ob  aliquod  peccatum 
commissum  corporibus  esse  inclusas ;  quod  est  aperte  haere¬ 
ticum  *.  Praeexsistentianismus  ita  acceptus,  inducendo  peccatum 
actuale  ante  nativitatem  commissum,  doctrinam  de  labe  originali 
corrumpit  et  contradicit  Scripturae,  de  Esau  et  Jacob  asserenti, 
quod  antequam  nascerentur,  nil  boni  aut  mali  egissent 1  2.  Prae¬ 
terea  in  hac  sententia  aegre  salvatur  doctrina  catholica  de 
anima  forma  corporis ;  quomodo  enim  anima,  si  natura  sua 
esset  spiritus  purus,  vera  forma  corporis  fieret? 

Alii  pauci  (e.  g.  Nemesius,  saec.  IV)  solam  praeexsistentiam 
animarum  admittebant,  absque  commento  de  peccato  tunc 
commisso.  Sed  ne  sic  quidem  praeexsistentianismus  susti¬ 
neri  potest,  nam  a.  nulli  prorsus  fundamento  nititur;  b.  in- 

1  Cfr.  L)enz.  n°  107  et  187.  —  Canones  quae  n°  187  seq.  recensentur 
non  sunt  ipsius  conc.  constantinop.  II,  a.  553  (oecumenici  V).  Ab  impe¬ 
ratore- Justiniano  nonnullorum  episcoporum  judicio  et  approbationi  sub¬ 
jecti  fuerunt  a.  553  ante  synodi  inchoationem.  Ita  Fr.  Diekamp,  Die 

Origen.  Streitigkeiten.  u.  s.  w.  (1899).  —  2  Rom.  9,  11. 

tellectui  catholico  adversatur  1 ;  c.  philosophice  magnis  diffi¬ 
cultatibus  subjacet.  Etenim  anima  „sine  corpore  exsistens 
non  habet  suae  naturae  perfectionem  ;  non  fuit  autem  con¬ 
veniens,  ut  Deus  ab  imperfectis  suum  opus  inchoaret,  et  ab 
his  quae  sunt  praeter  naturam”  2.  Deinde,  si  anima  ante  suam 
cum  corpore  conjunctionem  exsistebat,  aut  aliquid  opera¬ 
batur  aut  nihil;  non  prius,  nam  qui  nondum  natus  est,  nihil 
boni  aut  mali  egit;  non  alterum,  nam  quis  animam  intellec¬ 
tivam  ,,in  modum  glirium  immobilem  torpentemque”  exsti¬ 
tisse  feret  3. 

Omnino  igitur  tenendum  est,  animam  simul  infundi  et 
creari ,  Deum  eam  infundendo  creare.  Si  vero  quaeritur  quo 
nam  vitae  embryonalis  momento  infundatur,  antiquiores  com¬ 
munius  putabant,  id  fieri  aliquas  hebdomadas  post  concep¬ 
tionem  4;  recentiores  communius  tradunt,  fieri  in  ipso  con¬ 
ceptionis  memento.  Quaestio  .haec  theologice  plane  libera 
est,  neque  ex  fontibus  fidei  solvi  posse  videtur.  Argumenta 
vero  rationalia  in  utramque  partem  videntur  probabilia. 


CAPUT  II 

DE  HOMINIS  ELEVATIONE  AD  STATUM  SUPERNATURALEM5 

Benignissimus  Deus  protoparentibus  non  solum  dedit  na¬ 
turam,  ceterarum  creaturarum  visibilium  naturis  longe  per¬ 
fectiorem,  sed  insuper  eos  donis  gratuitis,  tum  simpliciter 
supernaturalibus,  tum  praeternaturalibus,  cumulavit. 

Prop.  i.  Protoparentes  gratia  sanctificante  donati  fuerunt. 

Agitur  de  donis  simpliciter  supernaturalibus.  ,, Donis”,  dico, 
nam  gratiam  sanctificantem  necessario  comitantur  virtutes 
infusae  et  dona  Spiritus  Sancti.  Ceterum  duo  sunt  observanda, 
a.  Ponendo,  primos  homines  gratia  sanctificante  insignitos 

1  Cfr.  e.  g.  Denz.  n°  621:  „multipli canda”.  —  '2  S.  Th .  I,  118.  3.  — 
3  Cfr.  S.  Hieron.  c.  Joem.  Hirosol.  20.  -  4  Cfr.  v.  g.  S.  Thomam,  S.  c.  G.  II, 
89  et  S.  Th.  1, 1 18,  2.  —  5  Cfr.  Scheeben,  Mysterien  des  Christenthums ,  cp.  3. 


S.  III,  C.  2.  PROTOPARENTES  GRATIA  SANCTIFIC.  DONATI.  133 

fuisse,  implicite  asserimus,  eos  ad  finem  supernaturalem  aeternae 
beatitudinis  fuisse  destinatos;  eo  ipso  enim  quod  aliquis  fit 
filius  Dei  adoptivus,  heres  regni  coelestis  constituitur:  ,,Si 
autem  filii  et  heredes”  h  Quum  autem  finis  et  media  super- 
naturalia  ordinem  supernaturalem  constituant,  probatione 
theseos  efficitur,  protopar entes  ad  ordinem  supernaturalem 
fuisse  evectos.  —  b.  Thesis  intellegenda  est  de  Adam,  ut  erat 
caput  generis  humani;  accepit  enim  gratiam  sanctificantem 
non  sibi  tantum,  sed  universo  generi  suo:  ita  ut  nisi  pecca¬ 
tum  supervenisset,  gratia  simul  cum  natura  in  omnes  ejus 
posteros  transiisset.  Hinc  in  Adam  genus  humanum  ad 
statum  supernaturalem  elevatum  fuit1  2. 

PROP.  est  fidei  dogma  ex  CONC.  TRID. :  „Si  quis  non  con¬ 
fitetur,  primum  hominem  Adam,  cum  mandatum  Dei  in 
paradisi  fuisset  transgressus,  statim  sanctitatem  et  justitiam, 
in  qua  constitutus  fuerat,  amisisse,  ...  a.  s.”  Mox  additur: 
Adam  ,, acceptam  a  Deo  sanctitatem  et  justitiam  .  .  .  nobis 
etiam  perdidisse”  3.  Nobis  autem  gratiam  perdere  nequivisset, 
nisi  eam  prius  etiam  nobis,  i.  e.  generi  suo  accepisset. 

Probatur.  i°  Ex  Scriptura.  —  a.  Argumentum  princeps  195. 
petitur  ex  iis,  quae  N.  T.  docet  de  opere  Christi.  Opus 
Christi  erat  restituere  statum,  a  quo  in  Adam  cecideramus; 
atqui  Christus  nobis  restituit  filiationem  Dei  adoptivam: 
gratiam  sanctificantem,  et  spem  vitae  aeternae;  ergo  in  Adam 
gratiam  sanctificantem,  cet.  perdideramus;  id  autem  omnino 
supponit,  Adam  et  sibi  et  posteritati  suae  gratiam  sanctifican¬ 
tem  aliquando  habuisse.  Major  probatur  ex  oppositione 
gratiae  Christi  ad  peccatum  Adae  4;  ex  eo  quod  opus  Christi 
vocetur  „reconciliatio”  5,  ,, redemptio”  6,  ,, renovatio”  7,  „nova 

1  Rom.  8,  17.  —  2  Cfr.  S.  Th.  I,  100,  1.  —  3  S.  V.  can.  1  et  2.  — 

Terminus  „ sanctitas  et  justitia ”  ex  usu  loquendi  ecclesiastico  primario  et 

principaliter  designat  filiationem  Dei  adoptivam,  cujus  causa  formalis  est 

gratia  sanctificans.  Ceterum  in  can.  citatis  etiam  dona  praeternaturalia, 

aut  saltem  donum  integritatis  comprehendere  videtur.  —  4  Ro?n.  5.  12  seq. 

—  6  Rom.  5,  11;  II  Cor.  5,  18 — 19.  —  6  Rom.  3,  24 — 25;  Ephes.  1,  7. 

—  7  Ephes.  4,  23. 

creatio”  x,  ,, recapitulatio”  [avaxecpaXatwatg]  2,  ipseque  Christus 
dicatur  ,, novus  Adam”  3. 

Minor  constat  v.  g.  ex  Eph .  2,  3—6;  II  Petr.  1,  4« 
b.  Praeterea  afferri  solent  haec  effata:  ,, Faciamus  hominem 
ad  imaginem  et  similitudinem  nostram”  4;  et  „Inveni,  quod 
fecerit  Deus  hominem  rectum”  —  Verissimum  est,  ss.  Patres 
occasione  horum  textuum  frequenter  edicere,  quod  primus 
homo  praecipue  per  gratiam  sanctificantem  imaginem  Dei 
referebat,  et  quod  per  eamdem  supernaturalem  gratiam  rectus 
erat,  sed  si  quaeras,  num  ex  iis  locis  per  se  sumptis  gratia 
Adae  stricte  probetur,  res  saltem  incerta  est. 

Afferunt  denique  verba  S.  Pauli  :  ,, Renovamini  spiritu  mentis 
vestrae,  et  induite  novum  hominem,  qui  secundum  Deum  ci  eatus 
est  in  justitia  et  sanctitate  veritatis’  6.  —  Quodsi  Apostolus 
hic  per  ,, novum  hominem  ’  intellexit  Adamum,  textus  directe 
concludit*,  si  vero  per  ,, novum  hominem  aut  Christus,  aut 
ipse  justus  designatur,  indirecte  tantum  probat,  quatenus  n.  p. 
justificatio  vocatur  renovatio,  i.  e.  restitutio  in  statum  primiti¬ 
vum.  Et  ita  argumentum  recidit  in  probationem  sub  a.  allatam. 

2°  Ex  jj.  Patribus.  —  S.  IRENAEUS  ita  Adamum  loquen- 
tem  inducit :  ,,Eam,  quam  habui  a  Spiritu,  sanctitatis  stolam 
amisi  per  inobedientiam”  7. 

TERTULLIANUS:  ,, Restituitur  homo  [per  baptismum]  Deo 
ad  similitudinem  ejus,  qui  retro  ad  imaginem  Dei  fuerat  .  .  . 
Recipit  enim  illum  Dei  spiritum,  quem  tunc  de  afflatu  ejus 
acceperat,  sed  post  amiserat  per  delictum  8. 

S.  Cyprianus  :  ,,Adam  ...  in  mortem  indicit,  nec  acceptum 

divinitus  gratiam  servavit”  9. 

S.  Cyrillus  Alex.  „Adam  fuit  in  paradiso  quo  usque 
gratiam  creatoris,  Spiritu  Sancto  inhabitante,  servavit  io. 

S.  Augustinus:  ,,Hanc  imaginem  in  spiritu  mentis  impres- 


1  II  Cor.  5,  17.  —  2  Fphes.  1,  10.  —  3  I  Cor.  15,  45.  4  Gen.  1,26. 

—  5  Eccles.  7,  30.  —  6  Ephes.  4,  23 — 24.  ■  7  Adv.  Haer.  III,  23*  5* 

*  De  Bapt.  5.  —  »  De  bono  patient.  19.  —  10  In  Jo.  1.  II,  c.  3. 


S.  III,  C.  2.  —  PROTOPAR.  PRAETERNAT.  PERFECTI  DONATI  1 3  5 

sam  perdidit  Adam  per  peccatum,  quam  recipimus  per 
gratiam  justitiae”  \ 

Scholion.  Quandonam  protoparentes  gratiam  sanctificari-  197. 
teni  acceperint?  —  Quamvis  plures  scholastici  cum  Lombardo  2, 
s.  Bonaventura  3,  cet.  putaverint,  protoparentes  gratiam  sancti¬ 
ficantem  non  statim  in  sua  creatione  accepisse,  sed  primum 
seipsos  ope  gratiae  actualis  ad  eam  accipiendam  debuisse 
disponere,  sententia  opposita,  quam  sequitur  s.  Thomas  C  inter 
theologos  recentiores  longe  communior  est,  et  pluribus  ss. 
Patrum  effatis  commendatur  5.  Cone.  trid.  quaestionem  diri¬ 
mere  nolens,  verba  schematis  :  ,,in  qua  creatus  fuerat’  ,  mutavit 
in  ,,in  qua  constitutus  fuerat”  6. 

Prop.  2.  Protoparentes  praeternaturali  perfectione  in  ig8. 
ordine  tum  morali,  tum  physico  nobilitati  fuerent. 

Prop.  agit  de  iis  donis,  quae  etsi  gratuita  sint,  creaturam 
non  elevant  ad  ordinem  divinum,  non  involvunt  quamdam 
naturae  ac  vitae  divinae  participationem :  dona  relative  super- 
naturalia,  seu  pr aeternatur alia,  quibus  homo  ultra  debitum 
sed  intra  suum  ordinem  perficitur  , sive  quoad  agere  in  genere 
morum,  sive  quoad  esse  in  ordine  physico.  Dona  illa  sunt 
numero  tria:  perfecta  integritas,  quae  hominem  perficit  in 
ordine  morali,  immortalitas  corporis  et  summa  felicitas ,  quae 
illum  exornant  in  ordine  physico. 

Quod  supra  de  donis  absolute  supernaturalibus  diximus, 
etiam  hic  applicatur:  Adam  perfectiones  praeternaturales 
accepit  ut  erat  principium  generis  humani,  ergo  non  tantum 
pro  seipso,  sed  pro  universa  sua  posteritate. 

Tradita  brevi  explicatione,  de  singulis  donis  praeternatu- 
ralibus  ostendemus:  i°  ea  facultatem  et  exigentiam  naturae 
excedere,  2°  ea  revera  impertita  fuisse  protoparentibus,  et 
quidem  30  pro  tota  illorum  posteritate. 

1  De  Gen.  ad  litt .  VI,  27,  38.  —  2  Sent.  II,  d.  24.  —  8  In  II  Sent.  d.  29. 

a.  2,  q.  2.  —  4  5.  Th.  I,  95,  1.  —  5  Cfr.  v.  g.  PESCH,  Praei  Dogm ,  III,  n°  180.  — 

6  Cfr.  Pallavicini,  Hist.  du  Cone,  de  Trente,  1,  VII,  c.  9,  n°  1. 

I.  Integritas  seu  immunitas  a  concupiscentia  1 

1.  Notio.  —  Concupiscentia  (propie  dicta  seu  sensibilis) 
consistit  in  eo,  quod  appetitus  sensitivus  moveatur  in  objectum 
sensibile,  rationi  non  conveniens,  ante  vel  contra  imperium 
rationis,  et  ita  voluntatem  ad  malum  morale  sollicitet  2.  Hinc 
difficilis  illa  pugna,  quam  omnes  experimur,  inter  appetitum 
sensitivum  et  voluntatem.  Immunitas  igitur  a  concupiscentia 
est  illa  conditio,  in  qua  appetitus  inferior  perfecte  subest 
rationi ,  ita  ut  nec  praeveniendo  nec  resistendo  voluntatem  a 
bono  retardet,  aut  ad  malum  impellat. 

Concupiscentia,  quum  alliciat  ad  peccandum,  fomes  peccati 
dicitur;  hinc  immunitas  a  concupiscentia  vocatur  carentia 
fomitis.  Ablata  concupiscentia,  inferiores  animi  vires  rationi 
perfecte  subduntur,  ideoque  rectissime  ordinatae  existunt,  hinc 
immunitas  a  concupiscentia  vocatur  rectitudo .  Per  carentiam 
concupiscentiae  homo  magnam  acquirit  facilitatem  ad  bonum 
faciendum  et  malum  vitandum,  ablata  enim  pugna  domestica, 
qua  veluti  in  duas  partes  scinditur,  integris  viribus  bonum 
morale  prosequi  potest;  hinc  nomen  integritatis. 

Concupiscentiam  sensibilem  sponte  sequitur  concupiscentia 
spiritualis,  qua  ratio  inferior  retardat  rationem  superiorem  3, 
quatenus  n.  p.  ipse  intellectus  et  voluntas  rebus  terrenis  ac 
temporalibus  ita  implicantur,  ut  non  nisi  difficulter  ex  iis  ad 
mere  spiritualia,  aeterna  ac  divina  ascendant.  Hinc  immunitas 

1  Cfr.  S.  Th.  I,  95,  1  et  2;  I,  II,  82,  3.  —  2  Distinguenda  est  concupis¬ 
centia  actualis  et  habitualis.  Nomine  concupiscentiae  actualis  intelleguntur 
ipsi  motus  inordinati  (ante  vel  contra  voluntatis  imperium)  appetitus  sensitivi 
in  rem  sensibilem,  lege  aeterna  prohibitam.  Concupiscentia  habitualis  est 
illa  conditio,  in  quo  hujusmodi  motus  inordinati  oriri  possunt.  —  Concupis¬ 
centia,  prout  in  praesenti  a  nobis  sumitur,  complectitur  omnes  motus 
inordinatos  inferioris  appetitus  in  bonum  sensibile  cujuslibet  speciei. 
Sciendum  tamen  est,  vocem  concupiscentiae  frequenter  adhiberi  in  sensu 
magis  restricto,  ad  significandam  scii,  proclivitatem  et  motus  inordinatos 
in  materia  sexti  praecepti  tantum  (concupiscentia  carnalis).  —  3  Ratio 
inferior  =  intellectus  (et  voluntas),  quatenus  intendit  rebus  temporalibus; 
ratio  superior  —  idem  intellectus  (et  voluntas),  quatenus  intendit  rebus 
aeternis.  Cfr.  S.  Th.  I,  79,  9. 

a  concupiscentia  etiam  importat  perfectam  subjectionem  rationis 
inferioris  ad  rationem  superiorem,  i.  e.  expeditam  facilitatem 
considerandi,  aestimandi,  prosequendi  res  aeternas  ac  divinas. 

Et  hoc  sibi  volunt  doctores  scholastici,  quando  dicunt,  in  statu 
primitivo  sensum  perfecte  subjectum  fuisse  rationi  et  rationem 
Deo  (primae  veritati  et  summo  bono). 

Integritatem  protoparentibus  datam  fuisse,  eamque  na¬ 
turam  excedere,  tenendum  est  propter  damnationem  (in 
globo)  prop.  26  Baji:  ,, Integritas  primae  creationis  non 
fuit  indebita  humanae  naturae  exaltatio,  sed  naturalis  ejus 
conditio”1.  Cfr.  etiam  Decr.  Comm. .  ponti f.  de  Re  biblica 
diei  30  Junii  1909. 

2.  Praeternaturalitas.  —  In  homine,  synthesi  animae  et  200. 
corporis,  duo  sunt  appetitus,  facultates  vere  distinctae,  utraque 
proprium  objectum  habentes.  Atqui  hoc  posito  naturale  est, 

a.  appetitum  sensitivum  aliquando  moveri  in  objectum  sen¬ 
sibile  lege  prohibitum  ante  seu  praeter  imperium  rationis. 

Sane  movetur  quoties  objectum,  sive  illud  rationi  conveniat, 
sive  non,  praesto  est;  et  objectum  praesto  esse  potest,  ante¬ 
quam  ratio  deliberare  potuerit,  quum  res  prius  sensu  perci¬ 
piatur,  deinde  tantum  intellectu  apprehendatur.  Naturale  est 

b.  appetitum  sensitivum  aliquando  moveri  contra  imperium 
rationis;  etsi  enim  voluntas  dominium  quoddam  in  inferiorem 
appetitum  habeat,  non  potest  semper  ac  statim  motus  ejus 
compescere,  quum  phantasia,  quae  directe  appetitum  sensitivum 
excitat,  multum  pendeat  a  dispositione  corporali  externisque 
adjunctis,  rationi  haud  semper  subjectis.  Hinc,  supposita 
sufficienti  advertentia,  voluntas  motibus  sensitivis  inordinatis, 
resistere  quidem  semper  potest,  sed  eos  praevenire  aut 
statim  extinguere  saepe  non  potest.  Denique  naturale  est 

c.  motum  appetitus  semel  excitatum  voluntatem  sollicitare 
ad  sibi  consentiendum,  uterque  enim  appetitus  in  eadem 
anima  radicatur. 


Cfr.  Denz.  n°  906. 

Concupiscentia,  itaque  quamvis  prae  humana  natura,  ut  est 
rationalis,  sit  imperfectio,  sponte  sequitur  constitutionem  na¬ 
turae  nostrae  ex  principio  materiali  ac  spirituali ;  ideoque 
homini  naturalis  est.  Unde  patet  immunitatem  ab  ea  esse 
praeternaturalem. 

3.  Exsistentia.  —  Protoparentes  a  concupiscentia  immunes 
fuisse  probatur: 

i°  Ex  5.  Scriptura.  ,,Erat  autem  uterque  nudus,  Adam  scii, 
et  uxor  ejus,  et  non  erubescebant”  C  Unde  sic.  Concupiscentia 
maxime  omnium  viget  circa  rem  veneream:  quare  si  protopa¬ 
rentes  in  hac  materia  a  motibus  inordinatis  immunes  fuerunt, 
ab  omni  concupiscentia  liberi  fuisse  censendi  sunt.  Atqui  Adam 
et  Eva  de  sua  nuditate  non  erubescebant,  non  utique  quia 
infantes  erant  aut  hebetes  2,  sed  quia  nullam  causam  erube¬ 
scendi  habebant,  i.  e.  quia  motus  inordinatos  minime  experie¬ 
bantur. 

Accedit  doctrina  s.  Pauli,  qui  concupiscentiam  aliquando 
peccatum  vocat,  ,, quia  ex  peccato  est,  et  ad  peccatum  inclinat”  3. 
Atqui  si  concupiscentia  ex  peccato  est,  ante  peccatum  non 
affuit. 

2°  Ex  Traditio?ie .  S.  AUGUSTINUS:  ,, Non  pudebat  eos.  Quid 
enim  puderet,  quando  nullam  legem  senserant  in  membris 
suis,  repugnantem  legi  mentis  suae  .  .  .  Nullus  erat  motus  in 
corpore,  cui  verecundia  deberetur;  nihil  putabant  velandum, 
quia  nihil  senserant  refraenandum”  4.  Quare  Cat.  conc.tnd.: 
,, Omnes  motus  animi  atque  appetitionis  [Deus]  ita  in  eo  [Adam] 
temperavit,  ut  rationis  imperio  numquam  non  parerent”  5. 

4.  Transfusio.  —  Integritatem  Adae  datam  fuisse  non  ut 
privilegium  personale,  sed  ut  donum  in  posteros  transfunden¬ 
dum,  certum  est.  Quum  enim  concupiscentia  in  nobis  dicatur 
esse  ex  peccato,  utique  sine  peccato  Adae  in  nobis  non  fuisset 6. 

Corollarium.  Qua  ratione  Deus  protoparentes  a  concupiscen- 

1  Gen.  2,  25.  —  2  Cfr.  Gen.  1,  28;  3,  7.1 1.  —  3  Conc.  TRID.  S.  5,  can.  8; 
cfr.  Rom.  7,  14 — 17.  —  4  De  Gen.  ad  litt.  1.  XI,  c.  1,  n.  3 ;  cfr.  De  Civ.  1.  XIV, 
17.  —  5  P.  1,  c.  2,  n°  19.  —  6  Cfr.  Cone.  trid.  1.  c.;X.  Th.l,  100,  1  ad  2 

tia  immunes  reddiderit,  fides  non  docet.  Censet  Suarez  *,  Deum 
id  praestitisse  partim  per  specialem  providentiam  externam 
(qua  cavit,  ne  objecta  sensum  percellerent  eo  modo,  quo  motus 
inordinatos  excitassent),  partim  per  habitus  infusos.  Quod  certe 
credibile  est,  nam  etiam  nunc  habitus,  longo  virtutis  exercitio 
acquisitus,  dominium  rationis  super  appetitum  inferiorem  mag¬ 
nopere  auget. 

II.  Corporis  immortalitas,  seu  verius:  immunitas  a 

necessitate  moriendi  2 

1.  Notio.  —  Primi  homines,  quamvis  haberent  corpus  203. 
natura  corruptibile,  si  a  peccato  abstinuissent,  divino  beneficio 

a  morte  servati  fuissent,  ac  proinde  expleto  probationis  stadio, 
absque  separatione  animae  a  corpore,  ad  gloriam  fuissent 
assumpti.  Rectissime  igitur  theologi,  duce  praesertim  Augustino, 
hoc  privilegium  vocant  immunitatem  a  necessitate  monendi , 
seu  posse  non  mori;  a  libera  enim  protoparentum  electione 
pendebat,  utrum  mortem  gustarent  necne. 

Exsistentia  hujus  privilegii  est  dogma  fidei  ex  CONC.  MILEV.  II 
(a.  416):  ,, Quicumque  dicit,  Adam  primum  hominem  mortalem 
factum,  ita  ut  sive  peccaret,  sive  non  peccaret,  moreretur  in 
corpore  ...  a.  s.n  3.  De  ejus  praeternaturalitate  constat  ex 
damnatione  prop.  7%  Baji:  ,, Immortalitas  primi  hominis  non 
erat  gratiae  beneficium,  sed  naturalis  conditio  4. 

2.  Praeternaturalitas.  —  Corpus,  uptote  compositum,  204. 
natura  sua  corruptibile  est,  et  aliquando  corrumpitur,  neque 
ratio  est,  quare  Deus  teneretur  hanc  dissolutionem  impedire. 

Igitur  si  eam  reapse  impedit,  id  praeter  naturam  est. 

3.  Exsistentia.  —  Probatur  ex  .S.  Scriptura : Deus  creavit 
hominem  inexterminabilem  [£tu’  dcpflapata] ;  invidia  autem  diaboli 


1  De  Op.  sex.  dier.  1.  III,  c.  12,  n°  n  seq.  —  2  Cfr.  S.  Th.  I,  97. 

8  Denz.  n°  65 ;  cfr.  Cone.  trid.  S.  5,  can.  1  et  2.  —  4  Denz.  n°  958,  ctr.  n°  1380. 

mors  introivit  in  orbem  terrarum”  J.  —  ,,In  quocumque  die 
comederis  ex  eo,  morte  morieris”  2.  —  ,,Per  unum  hominem 
peccatum  in  hunc  mundum  intravit  et  per  peccatum  mors,  et  ita 
in  omnes  homines  mors  pertransiit,  in  quo  omnes  peccaverunt”  3. 

4.  Transfusio.  —  Immunitatem  a  necessitate  moriendi 
in  posteros  transfundendam  fuisse,  certum  est,  teste  enim 
S.  Paulo,  mors  per  peccatum  prima  hominis  non  solum  in¬ 
travit,  sed  etiam  in  omnes  homines  pertransiit. 

Corollarium.  Docent  theologi  immortalitatem  primo  homini 
non  fuisse  collatam  ,,per  aliquam  dispositionem  [superadditam] 
corpori  inhaerentem”,  qualis  corporibus  post  resurrectionem 
inerit,  sed  partim  per  specialem  Dei  protectionem,  causas 
externas  mortis  praevertentem,  partim  per  vim  quamdam 
praeternaturalem  in  anima  residentem,  partim  per  lignum 
vitae,  ad  modum  medicinae  corpus  a  senectute  praeservans  4. 
Hinc  explicatur  quomodo  SS.  Patres  dicere  potuerint  v.  g. 
primum  hominem  fuisse  mortalem  sed  non  moriturum,  nam 
,,mQrtalis  erat  conditione  corporis  animalis  [non  habebat 
enim  corpus  spiritale,  glorificatum],  immortalis  autem  bene¬ 
ficio  conditoris”  5. 

III.  Perfecta  felicitas  seu  immunitas  a  dolore. 

1.  Notio.  —  Intellegitur  generatim  status  felicissimus,  in 
quo  homo  nullum  malum  physicum  subire  cogebatur,  et 
omnia  bona  praesto  erant,  ad  vitam  suavissimam  ducendam. 
Quod  si  primus  homo  dicitur  fuisse  impassibilis,  id  eodem 
modo  intellegendum  est  ac  immortalitas,  n.  p.  quod  potuerit 
nihil  pati  6. 

1  Sap.  2,  23 — 24.  —  2  Gen.  2,  17.  —  Alii  explicant:  morti  obnoxius  eris 
(Calmet,  Hoberg);  alii  putant,  Deum  mortem  illico  secuturam  minitatum 
esse,  sed  exsecutionem  sententiae  benigne  distulisse  (Hummelauer) ;  alii 
aliter.  —  3  Ro?n.  5,  12.  —  4  Cfr.  S.  Th.  I,  97,  1 — 3.  —  5  S.  August. 
De  Gen.  ad  litt.  VI,  25,  36.  —  6  5.  Th.  I,  97,  2,  c.  et  ad  4. 

2.  Praeternaturalitas.  — Jam  vidimus,  hominem  naturaliter 

concupiscentiae  et  corruptioni  subjacere,  hinc  multa  mala 
physica:  afflictiones  et  morbi  sponte  fluunt.  Deinde  minime 
desunt  agentia  naturalia,  quae  mala  physica  inferre  possunt, 
et  nisi  divinitus  impediantur,  revera  aliquando  inferent.  Evidens 
autem  est,  Deum  non  teneri  ad  immutandum  ordinem  phy¬ 
sicum,  ut  hominem  ab  hujusmodi  malis  praeservet.  Ergo  im¬ 
perturbata  felicitas  non  est  naturalis  hominis  conditio.  Res 
confirmatur  ex  damnatione  prop.  73  Baji :  ,, Omnes  ejus 

[B.  Virginis]  afflictiones  in  hac  vita,  sicut  et  aliorum  justorum,, 
fuerent  ultiones  peccati  actualis  vel  originalis”  x.  Si  enim  den¬ 
tur  quaedam  afflictiones,  quae  non  infliguntur  in  ultionem 
alicujus  peccati,  necesse  est  dicere,  quod  sequantur  condi¬ 
tionem  naturae. 

3.  Exsistentia.  —  Res  magna  parte  fluit  ex  donis  supra  207. 
probatis.  Libertas  a  concupiscentia  multos  dolores,  animi 
praesertim,  excludit  ;  corporis  immortalitas  ex  quadam  conse¬ 
quentia  morbos  tollit.  Deinde,  teste  Scriptura,  Deus  protopa- 
rentibus  hortum  amoenum  praeparaverat  2,  ubi  nulla  re  indi¬ 
gebant,  jucundo  tantum  facilique  labori  vacabant  3,  animalibus 
dominabantur  +,  et  a  doloribus,  secus  naturaliter  sequi  natis, 
liberi  erant  s.  Merito  igitur  AUGUSTINUS:  „Vivebat  itaque 
homo  in  paradiso  sicut  volebat,  quamdiu  hoc  volebat,  quod 
Deus  jusserat:  vivebat  fruens  Deo,  ex  quo  bono  erat  bonus; 
vivebat  sine  ulla  egestate,  ita  semper  vivere  habens  in  potestate. 

Cibus  aderat  ne  esuriret,  potus  ne  sitiret,  lignum  vitae  ne  illum 
senectus  dissolveret.  Nihil  corruptionis  in  corpore,  vel  ex  cor- 
pere  ullas  molestias  ejus  sensibus  ingerebat.  Nullus  intrinsecus 
morbus,  nullus  ictus  metuebatur  extrinsecus.  Summa  in  carne 

1  Denz.  n°  953,  cfr.  952.  —  2  Gen.  2,  8.  —  Horti  amoenitatem,  ex  tota. 
Scripturae  descriptione,  non  ex,  nomine  ,, paradisi  voluptatis”  desumimus.  In 
hebraeo  legitur  ,, hortus  in  Eden”;  Eden  vero  est  nomen  regionis  [Gen.  4, 16). 
Versio  Vulgatae  inde  explicatur,  quod  vox  "py  delicias  significat.  Forsan 

regio  horti  ob  amoenitatem  suam  nomen  Eden  retinuit.  3  Gen.  2, 

15 — 16  coli.  cum.  3,  17 — 19.  —  4  Gen.  1,  28;  Eccli.  17,  4-  ~ *  5  Gen.  3,  16. 

sanitas,  in  anima  tota  tranquillitas.  Sicut  in  paradiso  nullus 
aestus  aut  frigus,  ita  in  ejus  habitatore  nulla  ex  cupiditate 
vel  timore  accidebat  bonae  voluntatis  offensio.  Nihil  omnino 
triste,  nihil  erat  inaniter  laetum,  gaudium  verum  perpetuebatur 
ex  Deo,  in  quem  flagrabat  caritas  de  corde  puro  et  conscientia 
bona  et  fide  non  ficta;  atque  inter  se  conjugum  fida  ex  honesto 
amore  societas,  concors  mentis  corporisque  vigilia,  et  man¬ 
dati  sine  dolore  custodia.  Non  lassitudo  fatigabat  otiosum, 
non  somnus  premebat  invitum”  x. 

4.  Transfusio.  —  Etiam  summa  haec  vitae  felicitas  ex 
protoparentibus  in  posteros  transiisset;  S.  THOMAS .  ,, Habet 
enim  hoc  traditio  fidei,  quod  nullum  nocumentum  creatura 
rationalis  potuisset  incurrere,  neque  quantum  ad  animam, 
neque  quantum  ad  corpus,  neque  quantum  ad  aliqua  exteriora, 
nisi  peccato  praecedente”  2. 

208.  Scholion.  1.  Nexus  inter  gratiam  sanctificantem  et  dona 
pr aeternatur alia.  —  Certum  est,  dona  praeternaturalia  neque 
esse  ipsam  gratiam  sanctificantem,  neque  necessario  cum  illa 
connecti,  secus  enim  etiam  nunc  in  homine  justificato  adesse 
deberent.  Nihilominus  aliqua  ratione  cum  gratia  cohaerebant, 
ut  inde  potissimum  patet,  quod,  ablata  per  peccatum  gratia, 
simul  fuere  deperdita.  Censent  autem  theologi,  gratiam  sanc¬ 
tificantem  fuisse  veluti  fundamentum  aliorum  donorum,  quae 
consideranda  sunt,  ,, tamquam  auxilia  et  ornamenta ,  illi  adjuncta 
ad  perfectius  vivendum  et  operandum  secundum  justitiam,  et 
sine  defectu”  3.  Decebat  siquidem  naturam  humanam,  ad  origi¬ 
nalem  illam  atque  iilibatam  cum  Deo  amicitiam  elevatam, 
uberrime  dotari  iis  omnibus,  quae  ad  vitam  filio  adoptivo  Dei 
dignam  perfectissime  ducendam  conferebant. 

Scholion  2.  De  conditione  posterorum  Adae ,  in  hypothesi 
quod  protoparentes  non  peccasse?it.  —  Si  Adam  mandatum 

1  De  Civ.  14,  26.  —  2  De  Malo  1  4,  c.  —  3  Suarez,  De  Op.  sex  dier 
1.  III,  c.  20,  n°  21. 

Dei  in  paradiso  fideliter  observasset,  gratiam  et  dona  praeter- 
naturalia  in  omnes  suos  posteros  simul  cum  natura  transfu¬ 
disset.  Generatio  ex  Adam  ex  positiva  ordinatione  Dei  fuisset 
veluti  causa  instrumentalis  traductionis  gratiae  ac  donorum 
in  reliquos  homines,  eo  fere  modo,  quo  nunc  baptismus  causa 
instrumentalis  justificationis  nostrae  exsistit.  Qualis  de  cetero, 
in  hac  hypothesi  fuisset  status  et  conditio  generis  humani 
revelatio  non  docet,  et  quum  res  fere  unice  ex  libera  Dei 
dispositione  pendeat,  a  nobis  sciri  nequit.  Unum  est,  quod 
maxima  saltem  cum  probabilitate  sententia  communis  tenet, 
n.  p.  singulis  hominibus  stadium  quoddam  probationis  perfi¬ 
ciendum  fuisse,  in  quo  gloriam  sibi  mereri  debuissent,  sed  et 
gratiam  sibi  perdere  potuissent  1.  Qui  alias  theologorum  in 
hac  materia  conjecturas  desiderat,  adeat  v.  g.  SUAREZ,  de 
Op.  sex  dier.  1.  V. 

Nonnulli  theologi  opinati  sunt,  in  hypothesi  servatae  origi¬ 
nalis  innocentiae  exclusam  fuisse  privatam  possessionem  aut 
quarumlibet  rerum  2,  aut  saltem  rerum  immobilium  3.  Argu¬ 
menta  neutrum  evincunt.  Divisio  tamen  dominiorum  in  illo 
statu  longe  alia  fuisset  ac  nunc:  nemo  bonis  ad  felicem  vitam 
necessariis  caruisset,  nemo  duro  labori  adstrictus  fuisset,  multa 
mansissent  communia.  Patres  autem  qui  aliquando  dicunt, 
,,meum  et  tuum,  frigidum  verbum”  a  peccato  originem  habere, 
forte  non  tam  privatas  possessiones,  quam  historicum  divisionis 
modum  et  usum  inhumanum  bonorum  privatorum  excludere 
voluerunt.  Ceterum,  etsi  putaveris  cum  primitivo  statu  magis 
quadrare  indivisam  bonorum  communionem,  nullatenus  sequi¬ 
tur,  divisionem  dominiorum  esse  contra  primam  intentionem 
juris  naturalis.  Ut  enim  dijudicetur,  quid  juri  naturali  per  se 
conveniat,  quid  non,  considerandus  est  status  naturae  purae, 
non  vero  status  primitivus  indebitae  perfectionis. 

Scholion  3.  De  mira  scientia  primi  hominis.  —  Supra  209. 

1  Cfr.  S.  August,  De  Civ .  14,  10;  S.  Thom.  S.  Th.  I,  100,  2;  Suarez, 

De  Op.  sex  dier.  1.  V,  c.  9;  Heinrich,  Dogm.  Theol.  VI.  §  3I2>  IV- 
a  Scotus,  In  IV  Sent.  d.  15,  q.  2.  —  3  Suarez,  1.  c.  c.  7,  n.  17  18. 

egimus  de  donis  naturae  humanae  in  protoparentibus  collatis, 
restat  ut  pauca  dicamus  de  privilegio  personali  Adae,  n.  p. 
de  dono  scientiae.  Intellegitur  scientia  rerum  naturalium , 
quae  enim  protoparentibus  revelata  fuerunt  mysteria,  fide 
credenda,  ad  statum  stricte  supernaturalem  pertinent,  ac 
proinde  sub  priori  thesi  quodammodo  comprehenduntur. 

Adam  mox  creatum  insignem  habuisse  scientiam ,  theologi 
colligunt  ex  Scriptura:  „Formatis  igitur  dominus  Deus  de 
humo  cunctis  animantibus  terrae  et  universis  volatilibus  coeli, 
adduxit  ea  ad  Adam,  ut  videret  quid  vocaret  ea:  omne  enim 
quod  vocavit  Adam  animae  viventis,  ipsum  est  nomen  ejus  I. 
Nimium  videtur  ex  his  verbis  concludere,  Adam  omnium 
animalium  naturas  plene  perspectas  habuisse.  Nihilominus 
omnino  supponendum  est,  nomina  imposita  fuisse  convenientia, 
i.  e.  ea  animalium  indolem,  formam,  usum  aliqua  ratione 
manifestasse.  Ut  autem  plurimis  animalibus  hujusmodi  nomina 
possint  imponi,  scientia  sat  ampla  requiritur.  Porro  si  proto- 
parentes  tanta  cognitione  circa  animalia  erant  instructi,  prae¬ 
sumendum  est,  eos  pro  sui  status  conditione  etiam  in  aliis, 
e.  g.  religione  et  lege  naturali,  ratione  prolis  educandae,  terram 
colendi,  cet.  uberrime  institutos  fuisse.  Ceterum  magisterium 
ecclesiasticum  in  hac  materia  nihil  umquam  edixit. 


1  Gen.  2,  19.  —  Ex  iis,  qui  in  explicando  hexaemero  theoriam  visionis 
sequuntur,  G.  Hoberg  ( Die  Genesis ,  p.  34— 36)  opinatur  adductionem 
animalium  ad  Adam  in  visione  tantum  contigisse,  et  proprie  significare 
eum  actum,  quo  Deus  effecit,  ut  Adam  animalia  mente  consideraret, 
illorum  indolem  ac  usum  disceret  et  hanc  suam  cognitionem  aptis 
nominibus  exprimeret.  Generatim  visiones  exhibebantur  eo  fine,  ut  Adam 
convenienti  scientia  de  rebus  tum  religiosis  ac  moralibus,  tum  profanis, 
instrueretur.  Vides  etiam  in  hac  sententia  salvari  scientiam  satis  eximiam, 
et  quoad  modum  supernaturalem.  —  Critici,  post  Cajetanum,  ponunt 
adductionem  animalium  et  impositionem  nominum  non  esse  nisi  sym¬ 
bola,  quibus  doceamur,  hominem  recens  creatum  plenum  habuisse 
rationis  usum,  eumque  brutis  animalibus  dominatum  esse.  Cfr.  v.  g. 
Lagrange,  in  Rev.  Bibi.  1897,  p.  348  et  364.  Quo  admisso  argumentum 
in  favorem  scientiae  quoad  modum  supernaturalis  multum  infirmatur 
quidem,  sed  non  penitus  aufertur. 

Scientia  primi  hominis  entitative  non  differebat  a  nostra; 
erat  quoad  substantiam  naturalis,  sed  quoad  modum  acquisi¬ 
tionis  super  liatur  alis ,  nam  si  naturali  ratione  comparanda 
fuisset,  Adam  nonnisi  paulatim  et  post  longas  ac  varias  inve¬ 
stigationes  ad  eam  pervenire  potuisset.  ,,Adam,  ita  S.  CYRILLUS 
Alex.,  non  tempore  sicut  nos  sapientiam  videtur  consecutus, 
sed  in  primo  statim  ortus  sui  initio  perfecta  intellegentia 
praeditus  cernitur”1.  Fuit  itaque  scientiae  per  accidens  infusa, 
per  species  a  Deo  immediate  inditas  et  per  confortationem 
luminis  intellectivi  ad  recte  utendum  illis  speciebus. 

Quanta  fuerit  Adae  scientia  definire  nequimus.  Nonnulli 
Patres  et  antiquiores  praesertim  theologi  eam  summopere 
efferunt 2.  Generatim  dici  potest,  primum  hominem  accepisse 
tantam  cognitionem,  quanta  erat  necessaria  ad  gubernationem 
vitae  humanae  secundum  illum  statum,  et  ut  statim  posset 
filios  suos  instruere  ac  gubernare.  Num  Adam  scientiam 
suam  infusam  per  peccatum  amiserit,  non  liquet. 

Post  s.  Augustinum  3  et  s.  Thomam  4  multi  theologi  opi¬ 
nando  docent,  homines  in  primitivo  statu,  quamdiu  voluntatem 
a  peccato  servarent  immunes,  nulli  proprie  dicto  errori  fuisse 
obnoxios;  quod  tamen,  ni  fallimur,  magis  ex  dono  integritatis, 
quam  ex  scientia  infusa  explicandum  est.  Ex  eodem  dono,  nec 
non  ex  bonitate  complexionis  corporalis,  quae  perfectionem 
praeternaturalem  sequitur,  explicari  putamus  illud  S.  Thomae: 
,, dicendum  est,  quod  pueri  in  statu  innocentiae  non  nasce¬ 
rentur  perfecti  in  scientia,  sed  eam  in  processu  temporis  absque 
difficultate  acquisivissent,  inveniendo  vel  addiscendo”  5. 

Originem  linguae  Scriptura  non  indicat;  legenti  tamen 
prima  Gen .  capita  patebit,  primos  homines  mox  creatos  con¬ 
ceptus  suos  de  rebus  diversissimis  aptis  verbis  exprimere 
potuisse;  hinc  concludendum  videtur,  protoparentes  non  sine 
auxilio  Dei  praeternaturali  primam  linguam  invenisse,  secus 

1  In  Jo.  1,  I,  c.  9.  —  2  Cfr.  S.  AUGUST.  Op.  lmp.  c.  Jul.  1.  V,  c.  1; 
S.  Thomam,  S.  Th.  I,  94,  3:  De  Ver.  18,  4;  Suarez,  De  Op.  sex.  dier. 
1.  III,  c.  9.  —  3  De  lib.  arbitr.  1.  III,  c.  18,  n°  52.  —  4  X.  Ih.  1,94.4. — 
5  A.  Th.  I,  101,  1;  cfr.  De  Ver.  18,  7. 

enim  homines,  etsi  insigni  scientia  praediti,  non  nisi  post- 
longius  tempus  linguam  sat  perfectam  efformassent  x. 

210.  Ex  his  aliisque,  quae  supra  diximus,  inferes,  multum  a 
vero  aberrare  eos,  qui  docent  genus  nostrum  a  statu  infimae 
barbariae  incepisse,  indeque  lentissima  evolutione  ad  prima 
civilitatis  initia  pervenisse.  Assertio  haec  et  fidei  contraria 
est,  et  excluditur  per  traditiones  plurimarum  gentium,  quae 
in  mythis  de  aurea  aetate  confusam  quamdam  primaevae 
felicitatis  reminiscentiam  servaverunt  2.  Immerito  autem  ad¬ 
versarii  provocant  ad  tribus  incultas,  ac  si  illae  primitivae 
conditionis  reliquiae  ac  testes  exsisterent.  Quum  enim  de 
nulla  probari  possit,  ejus  barbariem  originalem  esse,  de  multis 
historice  certum  est,  quod  ex  meliori  statu  deciderint.  His 
aliisque  argumentis  nitens  concludit  Schanz  :  humanum  genus 
a  statu  puriori  et  altiori  exordium  habuisse,  non  solum  fides,, 
sed  etiam  scientia  docet  3. 

21 1.  Scholion  4.  Diversi  status ,  in  quibus  homo  concipi  potest. 
Ex  praedictis  facile  intelleguntur,  quae  theologi  disputant  de 
diversis  statibus,  in  quibus  homo  aut  fuit  aut  saltem  esse  potuit. 

i°  Status  naturae  purae  est  illa  conditio,  in  qua  homo 
haberet  omnia,  quae  ejus  natura  expostulat  et  nihil  ultra; 
in  qua  igitur  viribus  naturae  suae  insitis,  sub  naturali  Dei 
providentia,  legem  naturalem  observando  ad  finem  naturalem 
pervenire  debuisset.  Hic  status  de  facto  numquam  exstitit. 

2°  Status  naturae  elevatae ,  in  quo  homo  cum  auxilio  in¬ 
debito  per  observantiam  legis  naturalis  et  positivae  ad  finem 
supernaturalem  tendere  debet.  —  Comprehendit: 

a.  Statum  naturae  innocentis  (aut  originalis  sanctitatis ,  aut 
originalis  justitiae ,  aut  naturae  integrae ),  in  quo  homo  et  gratia 
sanctificante  et  donis  praeternaturalibus  instructus  fuit.  — 

1  Cfr.  Zeitsch.  /.  k.  Theol.  1899,  p.  23;  Nat.  n.  Offenbarung ,  1903.  p.  398. 
—  2  Cfr.  H.  LiiKEN,  Die  Traditionen  des  Menschengesch lech ts,  (1856)  p.  62 
seq.;  Hettinger,  Aftol.  d.  Christenthums,lW ,  p.  37 4.  —  3  „Der  und 

hdhere  Urstand an  der  Spitze  der  Mensch-heitsentwicklung  ist  nicht  bloss  ein 
Glaubenssatz,  sondern  auch  ein  Ergebniss  der  Wissenschaft”.  Apol.  I3,  p.  395 . 

Observandum  tamen  est,  nomina  originalis  justitiae  (aut  rectitu¬ 
dinis)  et  praesertim  naturae  integrae  aliquando  ita  usurpari,  ut 
designent  naturam  humanam  donis  praeternaturalibus  instruc¬ 
tam,  sed  abstractione  facta  a  gratia  sanctificante.  Quo  casu 
vox  integritas  non  solum  immunitatem  a  concupiscentia,  sed 
omnia  dona  praeternaturalia  comprehendit. 

b.  Statum  naturae  lapsae ,  in  quo  homo  ad  finem  super- 
naturalem  destinatus,  culpa  sua  caret  originali  sanctitate  et 
integritate  (donis  praeternaturalibus).  —  Quod  si  nulla  facta 
esset  redemptio,  haberetur  status  naturae  lapsae  non  reparatae. 
Ouum  tamen  misericors  Deus  mox  post  Adae  lapsum  Redemp¬ 
torem  promiserit,  statim  incoepit  status  naturae  lapsae  et 
reparatae ,  in  quo  homo  gratiam  quidem  ex  meritis  Christi  recu¬ 
perare  potest  h  sed  destitutus  manet  donis  praeternaturalibus. 

Scholion  5.  Status  naturae  purae  possibilis.  —  Si  gratia 
et  dona,  quae  praeternaturalia  vocantur,  exigentiam  humanae 
naturae  vere  excedunt,  nihil  impediebat,  quominus  Deus  salva 
sua  sapientia  et  bonitate  hominem  sine  illis  donis,  seu  in 
statu  naturae  purae  conderet.  ,, Poterat  Deus,  ita  S.  THOMAS, 
a  principio,  quando  hominem  condidit,  etiam  alium  hominem 
ex  limo  terrae  formare,  quem  in  conditione  suae  naturae 
relinqueret,  ut  scii,  mortalis  et  passibilis  esset  et  pugnam  con¬ 
cupiscentiae  ad  rationem  sentiens ;  in  quo  nihil  naturae  humanae 
derogaretur,  quia  hoc  ex  principiis  naturae  consequitur” 1  2 3. 

Possibilitatem  naturae  purae  negarunt  Reformatores,  Bajus, 
Janseniani  3;  qui,  exsistentiam  gratiae  et  donorum  in  protopa- 
rentibus  admittentes,  contenderunt  illa  non  fuisse  vere  gra¬ 
tuita,  sed  naturalia,  i.  e.  humanae  naturae  debita.  Quum  enim 
secundum  illos,  natura  humana  absque  illis  donis  manca  sit 
et  mala,  hoc  saltem  sensu,  quod  finem  debitum  assequi 
nequeat,  consequenter  docebant,  Deum  non  potuisse  ab  initio 

1  Dicimus,  post  Adae  lapsum  statim  incepisse  statum  naturae  lapsae  et 

reparatae,  hoc  scii,  sensu,  quod  justificatio  ex  meritis  futuri  Redemptoris 
jam  statim  erat  possibilis.  —  2  In  II  Sent.  d.  31,  q.  1.  a.  2  ad  3.  — 

3  Insuper  ad  hanc  doctrinam  proxime  accedunt  quidam  Augustinenses: 
Berti,  Norisius,  Serry. 

hominem  sine  illis  donis  creare.  Et  hoc  sensu  damnata  est 
prop.  55  Baji :  ,,Deus  non  potuisset  ab  initio  talem  creare 
hominem,  qualis  nunc  nascitur”  x.  Terminus  enim  :  ,, qualis 
nunc  nascitur”  in  sensu  Baji  nihil  aliud  significat  quam: 
sine  gratia  et  donis  praeternaturalibus  2.  Quod  probe  ani¬ 
madvertendum  est;  nam  proscriptio  propositionis  Bajanae 
nullo  modo  significat,  Deum  potuisse  ab  initio  creare  hominem 
sub  omni  respectu  talem,  qualis  nunc  nascitur.  Homo  in  puris 
naturalibus  creatus  non  fuisset  destinatus  ad  finem  super- 
naturalem,  caruisset  gratia  sanctificante,  sed  haec  carentia 
non  habuisset  rationem  privationis  et  peccati ;  subjectus  fuisset 
defectibus,  qui  naturam  nostram  sponte  sequuntur:  concu¬ 
piscentiae,  mortalitati,  cet.  sed  defectus  isti  rationem  poenae 
aut  poenalitatis  non  habuissent.  Bonus  fuisset  rectusque, 
sed  ea  bonitate  et  rectitudine,  quae  creaturae  rationali  per  se 
conveniunt. 

Doctrina  catholica  de  possibilitate  naturae  purae  impugna¬ 
tur  duobus  argumentis,  de  quibus  aliquid  addere  necesse  est. 

213.  Dicunt.  i°  Ipsos  ss.  Patres,  et  praecipue  s.  Augustinum 
aliquando  dona  Adae  et  Evae  ,, naturalia”  vocasse. 

Resp.  Supra  (n°  74)  diximus,  latiori  quodam  sensu  na¬ 
turale  nonnumquam  vocari  illud  omne,  quod  inde  ab  ortu 
entis  possidetur,  et  simul  cum  natura  propagatur.  Et  hac 
tantum  ratione  dona  gratuita,  sicut  et  peccatum  originale, 
subinde  naturalia  audiunt.  Ita  explicat  ipse  Augustinus  3. 
Eodem  modo  S.  Thomas  meminit  gratiae  originalis,  ,,doni 
,,scil.  gratuiti,  quod  naturae  humanae  in  sui  institutione  fuit 
,, collatum;  quod  quidem  donum  quodammodo  fuit  naturale, 


1  Denz.  n°  935.  — 2  Propositiones  Baji  rejectae  sunt  in  sensu  ab  assertoribus 
intento.  Cfr.  Denz.  n°  959  —  Comma  Pianum.  —  Prop.  55  (et  78  supra 
citata)  non  inveniuntur  in  libris  editis  Baji.  Observat  autem  Ripalda:  ,, Pon¬ 
tifici  non  solum  eae  exhibitae  fuerunt  sententiae,  quae  erant  ex  Baji  libellis 
impressis  excerptae,  sed  quaedam  etiam  viva  tantum  voce  assertae  aut 
discipulis  in  schola  dictatae”  I?i  Bajum ,  Disp.  I,  n°  18  (De  Ente  Supernat. 
disp.  theol.  Ed.  Par.  1870,  III,  p.  8).  —  8  Retract.  I,  10,  3;  15,  6. 

non  quasi  ex  principiis  naturae  causatum,  sed  quia  sic  fuit 
homini  datum,  ut  simul  cum  natura  propagaretur”  E 

Dicunt.  2°  Secundum  doctrinam  catholicam  tanta  est  in-  214. 
firmitas  humanae  naturae,  ut  homo  nec  sine  revelatione 
religionem  naturalem  satis  cognoscere,  nec  sine  gratia  totam 
legem  naturalem  diu  observare  moraliter  queat.  Quum  autem 
cognitio  et  observatio  religionis  ac  legis  naturalis  homini  ad 
finem  naturalem  consequendum  fuissent  neccessariae,  conse¬ 
quens  est,  quod  ex  doctrina  catholica  homo,  auxilio  super- 
naturali  destitutus,  seu  quod  idem  est  homo  in  puris  natu¬ 
ralibus,  finem  suum  naturalem  consequi  moraliter  nequivisset. 

Atqui  divinae  sapientiae  et  bonitati,  imo  et  justitiae  repugnat, 
hominem  ita  condere,  ut  finem  sibi  debitum  obtinere  nequeat. 

Ergo  Deus  non  potuisset  hominem  in  puris  naturalibus  creare, 
a.  v.  status  naturae  purae  est  impossibilis. 

Resp.  Adversarii  arguunt  ex  iis,  quae  doctrina  catholica 
habet  de  morali  necessitate  revelationis  et  gratiae  ad  cogni¬ 
tionem  et  observantiam  legis  naturalis  in  statu  praesenti 
naturae  lapsae 1  2.  Nituntur  itaque  suppositione,  quod  status 
naturae  purae  perfecte  identicus  esset  cum  statu  nostro 
praesenti,  demptis  fine  et  mediis  supernaturalibus,  dempta 
etiam  ipsa  labe  originali.  Atqui  pauci  admodum  inveniuntur 
theologi  catholici,  qui  tam  completam  identitatem  admittunt, 
et  hi  statuunt  sapientiae  et  bonitati  divinae  non  repugnare 
condere  creaturam,  cui  consecutio  sui  finis  sit  physice  tantum 
possibilis.  Dura  sane  sententia!  Contra  universi  fere  docent, 
consecutionem  finis  proportionati  homini  in  puris  naturalibus 
fore  non  solum  physice,  sed  etiam  moraliter  possibilem.  Hi 
igitur  omnes  similitudinem  status  hodierni  cum  statu  naturae 
purae  plus  minusve  restringunt,  etsi  in  assignanda  ratione 
diversitatis  non  conveniant. 

Sunt  qui  differentiam  satis  explicari  putant  ex  congerie  215» 

1  5.  o  G.  IV,  52.  —  2  De  morali  necessitate  revelationis,  Cfr.  tract.  De 
vera  Religione ,  n°  23.  —  De  morali  impossibilitate  totam  legem  natura¬ 

lem  diu  observandi  absque  gratia,  dicetur  in  tract.  De  Gratia. 

peccatorum  actualium,  quam  genus  nostrum  inde  ab  Adam 
cumulavit.  Quum  enim  homo,  quo  frequentius  peccat,  eo 
magis  ad  peccatum  inclinetur,  pravae  autem  dispositiones 
saepe  ex  parentibus  in  filios  transfundantur,  natura  humana 
sensim  sine  sensu  deteriorata  est,  ita  ut  ex  hoc  capite  nunc 
multum  infirmiores  simus  ad  bonum  honestum,  quam  fuisset 
homo  in  puris  naturalibus  conditus.  Consideratio  haec  negli- 
genda  non  est,  sed  sola  per  se  non  videtur  sufficere.  Adden¬ 
dum  igitur  putamus,  observantiam  legis  naturalis  homini 
lapso  (absque  gratia)  multo  difficiliorem  esse,  quam  fuisset  in 
statu  naturae  purae ;  et  quidem  propter  duo.  Primo  in  statu 
naturae  purae  probabilius  nulla,  aut  certe  non  tanta  fuisset 
impugnatio  ex  parte  daemonum:  minora  fuissent  obstacula. 
Deinde  in  illo  statu  plura  praesto  fuissent  auxilia  externa, 
quia  alius  obtinuisset  ordo  divinae  providentiae.  ,,Sine  dubio 
falluntur,  ait  Franzelin,  qui  praesentem  ordinem  providentiae 
cum  statu  naturae  purae  ita  comparant,  ut  statum  praesen¬ 
tem  considerent  detractis  omnibus  auxiliis  supernaturalibus,  et 
nullis  substitutis  aliis,  quam  quae  nunc  sunt,  adjutoriis  natu¬ 
ralibus,  tum  vero  talem  fore  statum  purae  naturae  sibi  per¬ 
suadent”  x.  Deus  etenim,  qui  nunc  per  media  ordinis  super- 
naturalis,  n.  p.  per  revelationem  et  gratiam  necessitatibus 
nostris  consulit,  pro  illo  statu  providisset  alia  auxilia,  eaque 
naturalia,  quae  impletionem  legis  naturalis  reddidissent  om¬ 
nibus  moraliter  possibilem. 

Denique  non  desunt  theologi,  qui  contendant,  ipsas  vires 
naturales  hominis  ad  bonum  honestum  ex  peccato  originali 
intrinsece  diminutas  esse,  uti  suo  loco  referemus. 


CAPUT  III 

DE  HOMINIS  LAPSU  ET  PECCATO  ORIGINALI 2 

216.  Pretiosissima  dona,  quibus  protoparentes,  genusque  humanum 
a  Deo  ditati  fuere,  humili  obedientia  erant  conservanda.  Primi 

1  De  Trad.  et  Scriftt.  Ed.  3,  p.  642.  —  2  Cfr.  De  Rubeis,  De  pecc . 
origin. ;  Scheeben,  Mysterien  des  Christenthums ,  cp.  4. 

siquidem  homines  non  solum  legi  naturali  et  obligationibus 
ex  statu  supernaturali  sponte  fluentibus  (e.  g.  obligationi 
credendi)  obstricti  erant,  sed  insuper  speciale  quoddam  acce¬ 
perunt  mandatum,  de  non  gustando  scii,  fructu  vetito  b  a 
cujus  fideli  observatione  pendebat  tum  ipsorum  tum  postero¬ 
rum  salus  et  felicitas2.  Mox  3  autem  in  peccatum  misere 
prolapsi  sunt.  Disserendum  jam  est  de  illo  peccato,  quod, 
quia  ab  Adamo,  origine  generis  nostri,  commissum  fuit,  et 
in  singulos  ejus  posteros  ipsa  origine  seu  generatione  transit, 
originale  peccatum  vocatur.  Duplici  autem  modo  considerari 
potest,  vel  ut  erat  in  ipso  Adamo,  capite  nostro :  peccatum 
originans,  vel  ut  est  labes  in  alios  omnes  generatione  trans¬ 
missa:  peccatum  originatum,  seu  originale  (in  sensu  strictiori). 

Dicemus  in  art .  I  de  peccato  originante;  in  reliquis  de 
peccato  originato,  et  quidem  in  art.  II  de  exsistentia  peccati 
originalis,  in  art.  III  de  ejus  natura  et  transfusione,  in  art.  1  V 
de  ejus  sequelis  et  poenis. 


Art.  I 


De  peccato  originante 


Prop.  Protoparentes  in  paradiso  graviter  peccaverunt, 
gratiam  sanctificantem  amiserunt,  et  poenis  acerbissimis 

puniti  sunt. 

Propositio  secundum  omnes  suas  partes  est  fidei  dogma 
ex  CONC.  TRID. :  ,,Si  quis  non  confitetur,  primum  hominem 
Adam,  quum  mandatum  Dei  in  paradiso  fuisset  transgressus, 
statim  sanctitatem  et  justitiam  in  qua  constitutus  fuerat,  ami¬ 
sisse,  incurrisseque  per  offensam  praevaricationis  hujusmodi 
iram  et  indignationem  Dei,  atque  ideo  mortem,  quam  antea 


i  Qen%  2?  i?.  —  2  Num  Adam,  si  alia  ratione  quam  gustando  fructum 
vetitum,  primo  peccasset,  etiam  per  illud  peccatum  gratiam  et  dona  uni¬ 
verso  generi  suo  perdidisset,  non  una  est  theologorum  sententia.  Cfr.  Hein- 
rich,  Dogm.  Theol.  VI,  p.  658.  —  3  Quamdiu  felicitas  protoparentum  m 
paradiso  duraverit,  nescimus.  Quum  tamen  omnino  praesumendum  sit, 
eos  ante  lapsum  virginitatem  servasse,  conjicere  licet,  praevaricationem 
non  diu  post  creationem  locum  habuisse.  Theologorum  conjecturas  videre 
est  apud  Suarez,  De  Op.  sex  dier .  1.  IV,  c.  8. 

illi  comminatus  fuerat  Deus,  et  cum  morte  captivitatem  sub  ejus 
potestate,  qui  mortes  deinde  habuit  imperium,  hoc  est  diaboli; 
totumque  Adam  per  illam  praevaricationis  offensam  secundum 
corpus  et  animam  in  deterius  commutatum  fuisse,  a.  s.”  h 

Probatur .  Protoparentes  mandatum  Dei  transgressos  esse 
ideoque  peccasse  et  graviter  punitos  esse,  saltem  per  subtrac¬ 
tionem  donorum  praeternaturalium,  cuilibet  Genes,  cap.  3 
legenti  evidens  est  %  ceterum  de  funestissimis  hujus  peccati 
sequelis  postea  ex  professo  dicendum  erit. 

Peccatum  non  obstante  levitate  materiae,  per  se  conside¬ 
ratae,  grave  fuisse  patet  ex  comminatione  et  inflictione  gra¬ 
vissimae  poenae,  et  infra  magis  explicabitur. 

Protoparentes  gratiam  sanctificantem  amisisse,  quamvis  in 
libro  Geneseos  aperte  non  dicatur,  certissimum  est,  tum  ex 
eo,  quod  gratia  sanctificans  cum  gravi  culpa  coexsistere  nequit, 
tum  ex  doctrina  s.  Pauli,  Rom.  5,  12  seq.  Si  enim  per  Adae 
peccatum  omnes  homines  facti  sunt  peccatores,  injusti,  con¬ 
demnationis  rei  3,  utique  ipse  Adam  justitiam  suam  non  servavit. 

Scholion  1.  De  indole  narrationis  Genes.  3.  —  Rationa- 
listae  generatim  et  plurimi  moderni  protestantes  totam  narra¬ 
tionem  de  probatione  et  lapsu  Adae  mythum  vocant  aut  alle¬ 
goriam,  qua  v.  g.  poetice  depingatur  quomodo  singuli  homines 
ad  peccatum  alliciantur,  peccatoque  saepissime  consentiant. 
Quod  aperte  dogmati  adversatur  4.  Ex  catholicis  antiquioribus 
pauci  quidam,  historicam  veritatem  gravis  peccati  a  protopa- 
rentibus  patrati  admittentes,  circumstantias  hujus  peccati  v.  g. 
de  esu  alicujus  fructus  aut  saltem  de  serpente  seductore  tro¬ 
pice  intelligendas  esse  putarunt.  Ita  Clemens  Alex.,  Origenes, 
Cajetanus,  Jahn  5.  Nostris  diebus  ii  qui  putabant  ,, historiam 

1  S.  V,  can.  1.  —  2  Ad  peccatum  Adae  alludunt  Osee,6,  7-,  Sap.  2,23; 
Ecch.  25,  33.  3  L.  c.  18 — 19.  —  4  Asserendo  characterem  historicum 

narrationis,  minime  negamus  primam  tentationem  et  praevaricationem 
typum  fuisse  subsequendum.  Cfr.  S.  Th.  II,  II,  165,  2.  —  5  Cfr.  Meignan, 
De  V  Eden  a  Moise  (1895),  p.  98  et  148.  —  Sententia  Philonis  fuit,  pro¬ 
toparentes  carnali  peccato  deliquisse  (Meignan,  1.  c.  p.  98). 

primordialem”  non  esse  historiam  stricte  dictam,  autumarunt, 
omnia  aut  fere  omnia  adjuncta,  in  Genesi  relata,  esse  orna¬ 
menta,  quibus  popularis  traditio  peccatum  protoparentum 
vestierat.  Sacer  auctor  ornatum  illum  suscepisset,  quin  ejus  histo¬ 
ricam  veritatem  affirmare  intenderet.  Ita  imprimis  Lagrange  C 
Opinio  haec  dogmati  quidem  non  adversatur,  sed  absque 
sufficienti  fundamento  recedit  a  sensu  obvio  Scripturae  et 
intellectu  communi  patrum.  Commissio  autem  pontificia  de 
Re  biblica  edixit,  sensum  literalem  historicum  Scripturae  in 
dubitum  vocari  non  posse  speciatim  ,,ubi  agitur  de  factis, 
quae  christianae  religionis  fundamenta  attingunt,  uti  sunt  inter 
cetera  . . .  praeceptum  a  Deo  homini  datum  ad  ejus  obedientiam 
probandam,  divini  praecepti  diabolo  sub  specie  seipentis 
suasore  transgressio,  protoparentum  dejectio  ab  illo  primaevo 
innocentiae  statu,  necnon  Reparatoris  futuri  promissio”  2. 

Verus  tentationis  auctor  diabolus  fuit;  3  maledictio  4  autem 
non  ad  serpentem  qua  talem,  sed  ad  serpentem  ut  diaboli 
instrumentum  aut,  si  mavis,  ad  ipsum  diabolum  per  serpentem 
repraesentatum  dirigitur:  hinc  terminis  serpenti  proportionatis 
continetur. 

De  ligno  scientiae  boni  et  mali  scribit  S.  ThOMAS:  ,, Cujus 
quidem  ligni  esus  non  ideo  prohibitus  est,  quia  secundum  se 
malus  esset,  sed  ut  homo  saltem  in  hoc  modico  aliquid  obser¬ 
varet,  ea  sola  ratione,  quia  esset  a  Deo  praeceptum,  unde 
praedicti  ligni  esus  factus  est  malus,  quia  prohibitus.  Dicebatur 
autem  lignum  illud  scientiae  boni  et  mali,  non  quia  haberet 
virtutem  scientiae  causativam,  sed  propter  eventum  sequentem, 
quia  scii,  homo  per  ejus  esum  experimento  didicit,  quid  intersit 
inter  obedientiae  bonum  et  inobedientiae  malum”  s. 

Praeceptum  igitur  de  non  gustando  fructu  cujusdam  arboris, 
eo  tantum  fine  impositum  erat,  ut  homo  per  ejus  observati¬ 
onem  tributum  subjectionis  et  obedientiae  Deo  persolveret. 

1  Revue  Bibi.  1897,  p.  365;  La  Methode  historique,  6  confer.  —  2  Decr. 
30  Junii  1909.  -  3  Sap.  2,  24;  Apoc.  12,  9;  20,  2.  —  4  Gen.  3,  14— D-  — 
5  Comp.  theol.  c.  188;  cfr.  S.  Th.  I,  102,  1,  ad  4. 

Ad  hunc  autem  finem  convenientissimum  erat  praeceptum 
mere  positivum,  in  observanda  enim  lege  naturali  primus  homo, 
acutissimo  ingenio  praeditus  et  a  concupiscentia  immunis, 
directe  non  subjectionem  erga  Deum  protestabatur,  sed  propriae 
rationis  ductum  sequebatur.  In  eo  autem  quod  praeceptum  istud 
tam  leve  fuit  et  facile,  divina  bonitas  elucet.  Ceterum  parum 
refert,  utrum  res,  quae  unice  in  signum  liberae  subjectionis 
exigitur,  ex  sese  gravis  sit  an  levis.  Vetitum  de  non  gustando 
fructu  apprime  accommodatum  erat  conditioni  simplicissimae 
protoparentum  in  paradiso.  Immerito  igitur  rationalistae  dicunt 
praeceptum  Geneseos  ineptum  esse,  Deoque  indignum. 

221.  Scholion  2.  Quid  et  quomodo  protopar entes  peccartmt x .  — 
Tentatio  Evae  non  ab  appetitu  sensitivo  sed  ab  extra,  a 
aggestione  scii,  diabolica,  advenit.  Peccatum  autem  inde  incepit, 
quod  mulier  bonum  quoddam  spirituale,  quod  ultra  mensuram 
hominis  est,  appeteret.  Appetiit  enim  ,, similitudinem  Dei, 
quantum  ad  scientiam  boni  et  mali,  ut  scii,  per  virtutem 
propriae  naturae  determinaret  sibi,  quid  esset  bonum  et  quid 
malum  ad  agendum”2;  a.  v.  ut  in  agendis  propriae  tantum 
rationis  dictamen,  non  divinam  regulam  sequeretur  3.  En  gra¬ 
vissimum  peccatum  superbiae.  Sublata  jam  per  peccatum 
superbiae  subjectione  rationis  ad  Deum,  cessavit  etiam  plena 
subjectio  inferioris  appetitus  ad  rationem.  Potuit  igitur  jam 
oriri  in  sensu  appetitus  inordinatus  fructus  vetiti :  „ Vidit  igitur 
mulier  quod  bonum  esset  lignum  ad  vescendum”,  cet.  Mulier 
autem  huic  motui  consentiendo  gula  peccavit. 

Ex  motibus  superbiae  et  gulae  oriebatur  fidei  delibitatio 
et  obfuscatio,  quatenus  „ex  ipsa  elatione,  qua  illud  quod 
promittebatur  appetebant,  oculus  mentis  impeditus  fuit,  ne 
actualiter  veritatem  divini  dicti  attenderent”  4. 

1  S.  Th%  II,  II,  163.  —  2  S.  Thom.  1.  c.  2,  c.  —  3  Cfr.  Gen.  3,  5,  22.  — 
4  S.  Thom.  In  II  Sent  d.  22.  q.  1,  a,  1,  ad  1.  —  plures  Patres  et  theologi 
proprie  dictam  infidelitatem,  qua  de  veracitate  Dei  mortem  comminantis 
vere  dubitassent,  in  protoparentibus,  aut  saltem  in  Adam  (/  Tim.  2,  13)  non 
admittunt  Cfr.  S.  Thom.  1.  c.;  Heinrich,  Dogm .  Theol.  VI,  p.  698.  —  Verba 
Gen.  3,  3.  „Ne  forte  moriamur”,  ex  hebraeo  dubitationem  non  exprimunt. 

Demum  sequebatur  peccatum  externum  inobedientiae  erga 
praeceptum  sub  intimatione  poenae  gravissimae  impositum, 
ad  quod  ceteri  motus  disponendo  concurrebant. 

Hisce  adjungendum  est  ex  parte  Evae,  fructum  vetitum 
viro  suo  offerentis,  peccatum  scandali;  ex  parte  Adae  vero 

inordinata  complacentia  erga  uxorem . 

Concludimus  peccatum  protoparentum  rectissime  dici  pec¬ 
catum  inobedientiae  *,  quod  tamen  ex  motivo  superbiae  com¬ 
missum  est 1  2.  Et  vides  totius  rei  cardinem  non  fuisse  fruitionem 
illius  fructus,  sed  negationem  subjectionis  erga  Deum  in  cujus 
protestationem  prohibitio  statuta  erat. 

Ut  gravitas  primi  peccati  plenius  intellegatur,  conside¬ 
randa  sunt :  a.  materia  seu  objectum  peccati,  quod,  quamvis 
secundum  se  leve  fuerit,  valde  grave  erat  ratione  finis,  quo 
injungebatur:  in  protestationem  scii,  subjectionis  erga  Deum, 
tot  et  tantorum  beneficiorum  largitorem ;  b.  motivum  peccati, 
superbia  scii,  qua  protoparentes  similitudinem  Dei  quantum 
ad  scientiam,  in  sensu  exposito,  appetebant.  Ouae  superbia 
quamvis  fuerit  gravis,  non  erat  omnium  gravissima,  ,,quum 
superbia,  qua  quis  Deum  negat  vel  blasphemat  gravior  sit3, 
c.  conditio  peccantium ,  et  sub  hoc  respectu  peccatum  proto¬ 
parentum  ,, habuit  maximam  gravitatem  propter  perfectionem 
status  ipsorum”  4 5. 

Hinc  concludit  S.  THOMAS,  quod  peccatum  in  paradiso 
commissum  ,,fuit  secundum  quid  [ratione  status  peccantium] 
gravissimum,  non  tamen  simpliciter  [ratione  materiae  et 
motivi]”  s.  Quodsi  hisce  adjunxeris,  Adamum,  ut  omnino  prae¬ 
sumendum  videtur,  non  latuisse  quantam  miseriam  universo 
generi  suo  peccando  pareret,  optime  intellegitur,  quare  s.  Augu¬ 
stinus  peccatum  ,, primi  hominis  ineffabiliter  grande  vocaverit  . 

1  Rom.  5,  19.  —  2  Eccli.  10,  15;  Tob.  4,  14.  —  Verum  est,  in  praedictis 
proprie  descriptum  esse  modum,  quo  Eva  ad  esum  fructus  vetiti  devenit, 

At  quamvis  motivum  principale,  quo  Adam  ad  inobedientiam  perductus 

est,  in  Genesi  non  indicetur,  communis  opinio  est,  illum  eadem  superbia 

motum  fuisse;  cfr.  Gen.  3,  22.  —  3  S.  Th.  II,  II,  163,  3,  c.  4  L.  c. 

5  L.  c.  —  6  Op .  imp.  c.  Jul.  1.  I,  n°.  105. 

223.  Scholion  3.  P roto  parentum  poenitentia .  —  Adamum  poeni¬ 
tentiam  egisse  et  ex  gratia  Christi  veniam  consecutum  fuisse, 
docet  Scriptura:  ,,Per  sapientiam  sanati  sunt,  quicumque 
placuerunt  tibi,  Domine,  a  principio.  Haec  illum,  qui  primus 
formatus  est  a  Deo,  pater  orbis  terrarum,  .  .  .  eduxit  a  delicto 
suo”  L  Ceteram  communis  Patrum  et  theologorum  sententia 
est,  tum  Adamum  tum  Evam  salutem  obtinuisse:  ,, Postea 
juste  vivendo,  merito  creduntur  per  Domini  sanguinem  ab 
extremo  supplicio  liberati”2;  quinimo  in  ecclesiis  orientalibus 
publico  cultu  honorantur  3. 

Art.  II 

De  exsistentia  peccati  originalis 

224.  Adversarii.  Peccati  originalis  exsistentiam  negarunt:  a. 
saec.  V  ineunte  Pelaghis ,  monachus  ex  Britannia  oriundus, 
qui  docebat  Adam  generi  suo  eo  tantum  nocuisse,  quod 
peccando  pravum  exemplum  dederat;  posteros  in  tantum 
per  Adam  peccatores  constitui,  in  quantum  ipsi  ejus  pec¬ 
catum  imitantur.  Potiores  Pelagii  discipuli  ac  defensores 
fuere  Coelestius,  et  Julianus  ep.  eclanensis.  Causam  ecclesiae 
catholicae  contra  pelagianos  prae  ceteris  b.  Augustinus 
suscepit,  b.  Saec.  XVI  Arminiani ;  c.  nostris  temporibus 
rationalistae  omnes,  et  ex  protestantibus  plurimi. 

225 .  Prop.  Exsistit  peccatum  originale,  i.  e.  aliquod  veri  nominis 
peccatum,  quod  ex  Adamo  in  omnes  ejus  posteros  genera¬ 
tione  transfunditur. 

Agitur  jam  de  peccato  originato,  seu  de  labe,  ex  Adae 
transgressione  in  universis  ejus  posteris  causata.  Est  autem 
aliquod  veri  nominis  peccatum ,  non  quidem  actus  peccaminosus, 
sed  peccatum  habituale,  labes  culpabilis,  qua  injusti,  Deo  in¬ 
grati  reddimur;  cujus  naturam  tamen  postea  expressius  con- 

1  Sap.  9,  19;  10,  1—2.  —  2  S.  August.  De  pecc.  merit.  1.  II,  c.  34, 
n°  55*  —  8  Cfr.  Vacant,  Dict.  de  Theol.  cath.  I,  p.  378. 

siderabimus.  b.  Peccatum,  quod  ipsa  naturali  generatione 
ex  Adam  contrahitur,  ac  proinde  summo  jure  peccatum 
haereditarium  dicitur.  Hinc  inest  omnibus,  qui  secundum 
leges  naturales  ex  Adamo  procreantur,  una  excepta  b.  Virgine 
Maria,  de  qua  suo  loco  dicetur. 

Propositio  est  fidei  dogma  ex  CONC.  TRID. :  ,,Si  quis  Adae  226. 
praevaricationem  sibi  soli,  et  non  ejus  propagini  asserit  nocu¬ 
isse,  et  acceptam  a  Deo  sanctitatem  et  justitiam,  quam 
perdidit,  sibi  soli  et  non  nobis  etiam  eum  perdidisse;  aut 
inquinatum  illum  per  inobedientiae  peccatum  mortem  et 
poenas  corporis  tantum  in  omne  genus  humanum  transfudisse, 
non  autem  et  peccatum,  quod  mors  est  animae :  a.s.”  Deinde 
memoratur  ,,Adae  peccatum,  quod  origine  unum  est,  et  pro¬ 
pagatione  non  imitatione  transfusum,  omnibus  inest  unicuique 
proprium;”  denique  damnantur  qui  asserunt,  in  baptismo 
,,non  tolli  totum  id,  quod  veram  et  propriam  peccati  rationem 
habet”  L  Praeterea  ex  CONC.  MILEV.  II,  ,, etiam  parvuli, 
qui  nihil  peccatorum  in  seipsis  adhuc  committere  potuerunt, 
ideo  in  peccatorum  remissionem  veraciter  baptizantur,  ut  in 
eis  regeneratione  mundetur,  quod  generatione  traxerunt 


Probatur  I.  Ex  Scriptura. 

1°  Argumentum  princeps  et  authenticum  petitur  ex  Rom.  5? 
I2— 20,  ubi  s.  Paulus,  agendo  de  justificatione  per  Christum, 
hunc  in  modum  loquitur  \  per  Christum  Deo  reconciliati  sumus, 
unde  quemadmodum  per  unum  Adamum  peccatores  facti  sunt 
omnes  [qui  Adamo  conjunguntur,  quod  fit  naturali  generatione] 
ita  per  unum  Christum  justificantur  universi  [qui  Christo  inse¬ 
runtur,  quod  fit  per  supernaturalem  regenerationem,  scii,  per 
baptismum *  3]. 


Textus : 

12.  Propterea  sicut  per  unum 
hominem  peccatum  |y)  apapxta]  in 
hunc  mundum  intravit,  et  per  pec- 


Paraphrasis : 

Per  Christum  reconciliationem 
accepimus  (v.  11).  Quemadmodum 
igitur  per  unum  hominem  Adam 


227. 


1  S.  V.  can.  2,  3,  5.  —  2  Cfr.  Denz.  n°  65.  —  8  Cfr.  5.  Th.  I,  II,  81, 

3  ad  3  et  S.  c.  G.  IV,  55. 

peccatum  regnum  obtinuit  in  ho¬ 
mines,  et  per  peccatum  mors,  et 
consequenter  mors  in  omnes  ho¬ 
mines  pertransiit,  quia  omnes  pec¬ 
caverunt;  [ita  per  unum  Christum 
justitia  in  omnes  regnat.  —  Quae 
apodosis  tamen  hic  a  S.  Paulo 
omittitur,  et  non  nisi  v.  18  et  19 
apponitur.] 

Dixi :  omnes  mori,  quia  omnes 
peccaverunt.  Neque  putetis  me  lo¬ 
qui  de  peccatis  actualibus  singu¬ 
lorum;  scitis,  post  Adamum  et  ante 
Moysem  non  exstitisse  legem  divi¬ 
nam,  transgressoribus  poenam  mor¬ 
tis  minantem;  quamvis  igitur  ho¬ 
mines  illius  aerae  saepissime  actu 
proprio  peccaverint,  peccata  per¬ 
sonalia  illis  saltem  non  potuerunt 
ad  mortem  imputari.  Et  quum 
nihilominus  illi  homines,  qui  non 
sicut  Adam,  actu  proprio  trans¬ 
gressi  sunt  legem  sub  poena  mor¬ 
tis  obligantem,  omnes  mortui  sint, 
reliquum  est,  eos  mortuos  esse, 
praecise  quia  in  Adamo  peccave¬ 
runt.  Ideo  statui  similitudinem 
quamdam  inter  Adamum  et  Chri¬ 
stum,  qui  erat  venturus :  Adam  om¬ 
nibus  fuit  auctor  peccati,  sicut  Chri¬ 
stus  omnibus  est  auctor  justitiae. 

1  Illud  sc p’  &  duplici  praesertim  modo  exponitur :  i°  in  quo  Adamo,  ita  ut 
sensus  sit:  „In  omnes  homines  mors  pertransiit  [ex  eo],  in  quo  omnes 
peccaverunt.”  Quae  interpretatio  magnam  habet  probabilitatem  externam 
ex  auctoritate  multorum  Patrum,  praesertim  latinorum.  2°  Eo.  quod  —  quia, 
cui  interpretationi  favent  constructio  grammatica,  plures  Patres  graeci, 
et  ex  recentioribus  exegetis  plurimi.  Ceterum  argumentum  pro  exsistentia 
peccati  originalis  idem  prorsus  manet.  Etsi  enim  legeris:  „quia  omnes  pec¬ 
caverunt”,  omnino  subintellegendum  est  „in  Adamo”,  uti  patet  ex  versibus 
sequentibus.  —  2  Praeferenda  videtur  lectio  graeca:  „peccatum  autem  non 
imputatur,  si  lex  non  est”.  —  3  Particula  pyj  in  aliquibus  codicibus  deest:  ni¬ 
hilominus  etiam  critice  videtur  certa.  Ceterum  vv.  13  et  14  non  eodem 
modo  exponuntur  ab  omnibus;  probabiliorem  explicationem  selegimus. 


catum  mors,  et  ita  in  omnes  homi¬ 
nes  mors  pertransiit,  in  quo  omnes 
peccaverunt  [4cp'(p  7iavxsg^[iapxov]  J. 


13.  Usque  ad  legem  enim  pec¬ 
catum  erat  in  mundo :  peccatum 
autem  non  imputabatur,  cum  lex 
non  esset  2. 


14.  Sed  regnavit  mors  ab  Adam 
usque  ad  Moysem,  etiam  in  eos 
qui  non  3  peccaverunt  in  simili¬ 
tudinem  [s7u  xw  opoujopaxt]  prae¬ 
varicationis  Adae,  qui  est  forma 
futuri  [xotcoc;  xou  psXXovxog]. 

15.  Sed  non  sicut  delictum  ita 
donum:  si  enim  unius  delicto  multi 
[ot  xoXXoi]  mortui  sunt;  multo  magis 
gratia  Dei  et  donum  in  gratia  unius 
hominis  Jesu  Christi  in  plures  [si? 
too£  uoXXoig]  abundavit. 

16.  Et  non  sicut  per  unum 
peccatum  [81  £voc;  apapx-fjaavxos], 
ita  et  donum:  nam  judicium  qui¬ 
dem  ex  uno  in  condemnationem, 
gratia  autem  ex  multis  delictis  in 
justificationem. 

17.  Si  enim  unius  delicto  mors 
regnavit  per  unum:  multo  magis 
abundantiam  gratiae  et  donationis 
et  justitae  accipientes,  in  vita  reg¬ 
nabunt  per  unum  Jesum  Christum. 

18.  Igitur  sicut  per  unius  delic¬ 
tum  [81  uapauxd) paxos]  in  om¬ 
nes  homines  in  condemnationem: 
sic  et  per  unius  justitiam  [81  Ivog 
Stxaicbpaxog]  in  omnes  homines  in 
justificationem  vitae. 

19.  Sicut  enim  per  inobedien- 
tiam  unius  hominis,  peccatores 
constituti  sunt  multi  [apapxwXoi 
xaxeaxalbjaav  ol  tioXXol] :  ita  et  per 
unius  obeditionem,  justi  constituen- 
ter  multi  [Stxaio,  xaxaaxalWjaovxoa 
ol  TloXXoi]. 


Attamen  propter  hanc  similitu¬ 
dinem,  minime  aequiparanda  sunt 
delictum  Adae  et  gratia  Christi : 
quamvis  enim  unius  Adae  peccato 
universi  moriuntur,  gratia  unius 
Christi  universis  abundantiora  bona 
confert,  quam  Adae  peccatum  ab¬ 
stulerit. 

Deinde  Adae  lapsus  nos  in  con¬ 
demnationem  conjecit  tamquam 
unius  peccati  reos,  sed  gratia  Christi 
nos  non  ex  hoc  uno  tantum,  sed 
insuper  a  multis  aliis  peccatis  (scii, 
personalibus)  justificat. 

Sane  si  propter  unius  Adae  pec¬ 
catum  mors  per  illum  unum  regnavit, 
multo  magis  illi,  qui  abundantiori 
gratia  Christi  justificantur,  in  vitam 
aeternam  regnabunt  per  unum 
Christum. 

Igitur  sicut  per  unum  peccatum 
in  omnes  homines  pervenit  reatus 
in  condemnationem,  ita  per  unam 
justitiam  pro  omnibus  hominibus 
pervenitur  ad  justificationem  vitae. 

Nam  quemadmodum  per  ino- 
bedientiam  unius  Adae  peccatores 
constituti  sunt  universi,  ita  et  per 
obedientiam  unius  Christi  justi 
constituentur  omnes,  qui  illi  (ab 
hinc  usque  in  finem  mundi)  in¬ 
serentur. 


Hinc  ita  argumentamur:  secundum  doctrinam  S.  Pauli,  228 
aliquod  peccatum  ex  Adamo  venit  super  omnes  homines,  ei 
quidem : 

a.  Verum  peccatum ,  non  sola  poena:  mors  et  concupiscentia, 
uti  patet: 

a.  ex  vocibus  afiapTia,  Y][xapxov  (12),  xaxaxpcp.a  =  condem¬ 
natio  (16,  18),  aptapTtoXol  (19); 


1 6o  S.  III,  C.  3,  A.  2. 


EXSISTENTIA  PECCATI  ORIGINALIS 


(3.  ex  eo,  quod  haec  d[iocpua  aperte  distinguitur  a  morte, 
quae  dicitur  esse  illius  sequela  (12); 

y.  ex  eo,  quod  haec  afxapxta  opponitur  justitiae  seu  gratiae, 
a  Christo  allatae  (18,  19),  per  quam  auferri  significatur (1 5  —  21), 
Constat  autem  concupiscentiam  per  justificationem  Christi  non 
excludi  aut  auferri,  ideoque  illi  non  opponi. 

b.  Peccatum,  quod  ex  sola  transgressione  Adae  omnibus 
inest ,  quod  proinde  non  imitatione,  sed  generatione  acqui¬ 
ritur,  nam: 

a.  dicuntur,  omnes  mori  ,,quia  omnes  peccaverunt”  (12). 
Atqui  innumeri  homines,  scii,  infantes,  moriuntur,  quin  proprio 
actu  malo  Adamum  imitarint. 

(3.  Dicitur:  omnes  homines  ,,per  unum  [Adae]  peccatum” 
venire  ,,in  condemnationem”,  justitiae  oppositam  (18);  et  quod 
,,per  inobedientiam  unius  [Adae]  peccatores  constituti  sunt” 
universi  (19).  Atqui  id  verum  non  esset,  si  homines  proprio 
tantum  actu  libero  in  condemnationem  venirent,  ac  peccatores 
constituerentur. 

2°  Alii  Scripturae  loci  sunt: 

229.  a.  ,, Eramus  natura  [<^6aei]  filii  irae,  sicut  et  ceteri”  1.  — 
Sensus  est:  nos,  christiani,  qui  nunc  justificati  sumus,  natura 
i.  e.  ipsa  nativitate  nostra,  eramus  filii  irae  sicut  omnes  reli¬ 
qui  [0:  Aoc-tcoc],  Concedendum  tamen  est,  vocem  graecam  cpuae: 
per  se  loquendo  verti  posse:  revera. 

230.  b.  ,,Ecce  enim  in  iniquitatibus  conceptus  sum,  et  in  pec¬ 
catis  concepit  me  mater  mea”  [. Hebr .:  in  iniqutate,  in  peccata]  2. 
David,  post  gravissimum  suum  in  Uriam  et  cum  Bethsabee 
peccatum  3,  divinam  misericordiam  implorat  dicendo:  gravissime 
peccavi,  sed  jam  in  iniquitate  conceptus  eram  :  quid  mirum 
si  mala  arbor  malos  fructus  ferat!  Locus  certo  non  ita  potest 
intellegi,  ac  si  David  parentes  suos  incusaret  dicendo  :  parentes 
dum  me  generarent  jam  peccaverunt.  ®,,Numquid  David  de 


1  Ephes.  2,  2.  —  2  Ps.  50,  7.  —  3  Cfr.  v.  2. 

adulterio  natus  erat?  De  Jesse,  viro  justo,  et  conjuge  ejus. 

Quid  est;  quod  se  dicit  in  iniquitate  conceptum,  nisi  quia 
trahitur  iniquitas  ex  Adam”1 11?  Neque  probabile  est,  ,, iniqui¬ 
tatem”  et  ,, peccatum”  hic  significare  concupiscentiam,  quum 
voces  et  tftpn  in  Vet.  Test.  numquam  ita  sumantur. 

c.  ,,Quis  potest  facere  mundum  de  immundo  conceptum  231. 
semine?  Nonne  tu,  qui  solus  es”  2?  Textus  apud  LXX 
legitur:  ,,Quis  enim  mundus  a  sorde?  Nullus,  etsi  una  dies 
sit  vita  ejus  super  terram”.  Hebraice  vero:  ,,Quis  dabit 
mundum  de  immundo?  Ne  unus  quidem’  .  Concedendum 
est,  lectionem  hebraicam  minus  claram  esse,  sed  ipsae  ver- 
siones  LXX  (cum  qua  vetus  Itala  conveniebat)  et  Vulgata 
ostendunt,  qua  ratione  traditio  synagogae  et  ecclesiae  locum 
intellexit.  Cfr.  KNABENBAUER  in  h.  1. 

Objicitur.  Apud  Ezechiel  legitur:  ,, Anima,  quae  pecca-  232. 
verit,  ipsa  morietur,  filius  non  portabit  iniquitatem  patris,  et 
pater  non  portabit  iniquitatem  filii”  3. 

Resp.  Sensus  est:  filius  non  punietur  pro  parentis  culpa, 
cui  non  participat.  Atqui  secundum  dogma  catholicum  omnes 
de  culpa  Adae  participamus,  unde  proprie  loquendo  non 
ferimus  poenas  peccati  personalis  Adae,  sed  peccati  quod  ex 
Adae  transgressione  nobis  singulis  inest  proprium  Textus 
igitur  non  est  ad  rem  4.  Ceterum  locus  ex  contextu  explicari 
debet;  intentio  prophetae  est,  retundere  praesumptionem  exu- 
lum  in  terra  Babylon  dicentium,  se  plane  innocentes  propter 
solas  parentum  culpas  puniri:  ,, Patres  comederunt  uvam 
acerbam,  et  dentes  filiorem  obstupescunt”  5.  Hinc  saltem  non 
universaliter  excluditur,  filios  aliquando  mala  physica  pati 
ex  culpa  parentum  (quod  tum  Scriptura  6,  tum  experientia 
docent);  quamvis  verum  sit  mala  ista  pro  filiis  non  habere 
rationem  poenae,  sed  probationis. 


1  S.  August.,  Enarr.  in  Es.  jo,  n°  10.  —  2  Job.  14,  4.  —  3  Ezech.  18, 
20.  -  4  Cfr.  A.  Th.  I,  II,  81,  1,  ad  1.  -  5  L.  c.  2.  —  6  E.  g.  Exod.  20,  5. 

II.  Ex  Traditione. 

Ab  Augustino  et  deinceps  res  in  confesso  est.  Quum  autem 
s.  Augustinus,  quippe  qui  agendo  contra  Pelagianos  dogma 
nostrum  prae  ceteris  excoluit,  ejus  inventor  aliquando  vocetur, 
ostendere  debemus,  quam  merito  ipse  Juliano  dixerit:  ,,Non 
ego  finxi  originale  peccatum,  quod  catholica  fides  credit  anti¬ 
quitus,  sed  tu,  qui  hoc  negas,  sine  dubio  es  novus  haereticus”  L 

S.  JUSTINUS:  Christus  ,,nec  nasci  nec  crucifigi  ideo  sustinuit, 
quod  his  rebus  indigeret,  sed  pro  humano  genere,  quod  in 
mortem  et  serpentis  fraudem  inciderat,  unoquoque  sua  culpa 
improbe  agente  [mxpa,  x  fjv  iStav  atxtav  sxaaxou  aoxwv 

7IOV7jp£Uaa(Jl£VOl)]”  2. 

S.  IRENAEUS:  Christus  erat  ,, salutem  nobis  praestans,  ut 
quod  perdideramus  in  Adam,  id  est,  secundum  imaginem  et 
similitudinem  esse  Dei,  hoc  in  Christo  Jesu  reciperemus”  3.  — 
,,Deum  quidem  in  primo  Adam  offendimus,  non  facientes 
ejus  praeceptum,  neque  enim  alteri  cuidam  eramus  debitores, 
sed  illi,  cujus  praeceptum  transgressi  fueramus  ab  initio”  4. 

Tertullianus:  ,,Per  quem  [diabolum]  homo  a  primordio 
circumventus,  ut  praeceptum  Dei  excederet,  et  propterea  in 
mortem  datus,  exinde  totum  genus  de  suo  semine  infectum, 
suae  etiam  damnationis  traducem  fecit”  5.  —  ,, Itaque  omnis 
anima  eo  usque  in  Adam  censetur,  donec  in  Christo  recen¬ 
seatur,  tamdiu  immunda  quamdiu  recenseatur,  peccatrix 
autem  quia  immunda,  recipiens  ignominiam  ex  carnis  socie¬ 
tate  ....  Malum  igitur  animae,  praeter  quod  ex  obventu 
spiritus  nequam  superstruitur,  ex  originis  vitio  intercedit, 
naturale  quodammodo”  6. 

ORIGENES  :  ,, Constat  unumquemque  per  peccatum  cecidisse, 
et  Dominus  est,  qui  erigit  elisos  et  elevat  qui  corruunt;  in 
Adam  omnes  moriuntur  et  ita  cecidit  orbis  terrarum  et  indi¬ 
get  erectione,  ut  in  Christo  omnes  vivificentur”  7 .  —  Alibi, 
laudatis  Ps.  50,  7  et  Job  14,  4  prosequitur:  ,, Addi  his  etiam 

1  De  nupt.  et  concup.  II,  12,  25.  —  2  Dial.  c.  Tryph.  88.  —  3  Adv. 
Haer.  III,  18,  1.  —  4  L.  c.  V.,  16,  3.  —  5  De  testim.  animae ,  3.  — 
6  De  anima ,  40  et  41.  —  7  In  Jerem.  hom.  8,  n°  1. 


S.  III,  C.  3,  A.  2.  —  EXSISTENTIA  PECC.  ORIG.  EX  TRADITIONE  163 


illud  potest,  ut  requiratur:  quid  causae  sit,  cum  baptisma 
ecclesiae  pro  remissione  peccatorum  detur,  secundum  ecclesiae 
observantiam  etiam  parvulis  baptismum  dari;  cum  utique  si 
nihil  esset  in  parvulis  quod  ad  remissionem  deberet  et  indul¬ 
gentiam  pertinere,  gratia  baptismi  superflua  videretur”  1. 

S.  Cyprianus  :  ,,A  baptismo  atque  gratia  nemo  prohibetur  ; 
quanto  magis  prohiberi  non  debet  infans,  qui  recens  natus  nihil 
peccavit,  nisi  quod,  secundum  Adam  carnaliter  natus,  conta¬ 
gium  mortis  antiquae  prima  nativitate  contraxit,  qui  ad  remis¬ 
sam  peccatorum  accipiendam  hoc  ipso  facillius  accedit,  quod 
illi  remittuntur  non  propria  [np.  actualia],  sed  aliena  peccata”  2. 

S.  AthanasiuS:  ,, Quemadmodum  peccante  Adamo,  peccatum 
in  omnes  hominespertransiit,  ita  postquam  Dominus  factus  homo 
serpentem  devicit,  vis  illa  permanebit  in  omnes  homines”  3.  — 
,, Omnes  qui  ex  Adamo  oriuntur,  in  iniquitatibus  concipiuntur, 
proavi  sui  damnatione  collapsi”  4. 

S.  AMBROSIUS  :  ,, Antequam  nascamur  maculamur  contagio, 
et  ante  usuram  lucis  originis  ipsius  accipimus  injuriam,  in 
iniquitate  concipimur”  5. 

S.  CHRYSOSTOMUS  explicando  Colos ,  2,  14,  dicit:  „ Venit 
semel  Christus,  invenit  nostrum  chirographum  paternum,  quod 
scripsit  Adam  :  ille  initium  induxit  debiti,  nos  foenus  auximus 
posterioribus  peccatis”  6  —  ,, Liquet,  quod  peccatum  inobe- 
dientiae  Adami,  ipsum  illud  inquam  peccatum  erat,  quod 
omnia  perdebat  ...  Ut  cum  tibi  dixerit  Judaeus:  quo  pacto 
recte  agente  Christo  universus  orbis  salvatus  est?  possis  illi 
dicere :  quomodo  inobediente  Adamo  orbis  condemnatus  est?  . . 

‘  Mortem  et  condemnationem  unum  quidem  peccatum  afferre 
potuit;  gratia  autem  non  illud  modo  peccatum  sustulit,  sed 
et  quae  post  illud  supervenere”  7 . 

1  In  Levit,  hom.  8,  3;  cfr.  12,  4.  —  2  Eft.  59,  ad  Fidum ,  5.  —  3  Orat. 
1  c.  Arian,  51,  —  4  In  Ps.  50,  n°  7.  —  5  Apol.  David.  c.  11,  n°  56.  — 
6  Apud  s.  AUGUST.  c.  Julian.  I,  6,  26.  —  Textus  a  s.  Augustino  graece 
et  latine  citatus  desumptus  est  ex  homilia  Ad  neophytos  c.  1,  latine 
tantum  servata  et  a  Montfaucon  [et  Migne]  immerito  praetermissa.  Cfr. 
Zeits.  f.  k.  Theol.  1904,  p.  171.  —  7  In  Ep.  ad  Rom.  hom.  10,  c.  1  et  2. 

Hisce  disertis  ss.  Patrum  effatis,  ut  validissimum  traditio¬ 
nis  testimonium  adjungi  debet  praxis  Ecclesiae,  quae  a  primis 
saeculis  etiam  infantes  a.  in  remissionem  peccatorum  bapti¬ 
zabat,  et  b.  jam  ante  baptismum  exorcismis  et  exsufflatio¬ 
nibus  clericorum  immundum  spiritum  ab  eis  abigere  satagebat  L 


235.  Verum  est  in  libris  Patrum  graecorum  inveniri  quosdam 
textus  difficiliores,  sed  animadvertendum  est,  in  Oriente  nemi¬ 
nem  exsistentiam  peccati  originalis  impugnasse,  plures  vero 
per  excessum  hac  in  re  a  veritate  recessisse.  Quid  mirum 
v.  g.,  si  Patres,  rem  habentes  cum  Manichaeis,  omne  corpus 
principio  malo  tribuentibus,  subinde  dixerint  nil  mali  esse  in 
conceptione,  qua  corpus  humanum  efiformatur  ?  Quid  mirum, 
si  erroribus  Platonicorum  et  Origenistarum  animarum  praeex¬ 
sistendam  docentium  assueti,  aliquando  affirmaverint,  infantes, 
licet  baptizentur,  nihil  peccasse,  nulla  habere  peccata  ;  intelle¬ 
gendo  scii,  peccata  actualia  in  vita  superiori  commissa?  Valet 
generatim  de  illis  antiquis  Patribus,  quod  Juliano  ad  s.  Chrv- 
sostomum  provocanti  respondit  AUGUSTINUS:  ^Disputans  in 
Ecclesia  catholica,  non  se  aliter  intellegi  arbitrabatur  .  .  .  . 
Vobis  nondum  litigantibus,  securius  loquebatur”  2. 

Ceterum  aliud  est  dogmatis  substantiam  admittere,  aliud 
illud  accuratius  explicare;  dogmatis  autem  nostri  substantiam 
Patres  ad  unum  omnes  tenuisse,  inde  jam  patet,  quod  omnes 
aperte  profitentur,  universos  homines,  nemine  excepto,  re¬ 
demptione  et  reconciliatione  Christi  indiguisse.  Quod  utique 
profiteri  non  potuissent,  si  putassent  praeter  mortem  et  poenas 
corporis  nihil  ex  Adamo  in  ejus  posteros  transiisse.  —  Loco- 
corum  difficiliorum  explicationem  invenies  e.  g.  apud  PALMIERI: 
De  Deo  creante ,  thes.  70. 


236.  III.  Suadetur  ex  ratione. 

Ratio  exsistentiam  peccati  originalis  non  quidem  probare, 
sed  argumento  probabili  aliquatenus  suadere  potest.  Qui 

1  Cfr.  S.  August.,  De  pecc .  rem.  et  remiss.  I,  26,  39  et  43,  63.  — 
2  Contra  Julian.  I,  6,  22. 

enim  consideraverit  multiplices,  quibus  genus  humanum  pre¬ 
mitur,  miserias  corporales  et  spirituales,  concedere  quidem 
debebit,  eas  absolute  loquendo  ex  sola  naturae  nostrae  imper¬ 
fectione  explicari  posse,  sed  si  recte  de  summa  Dei  benignitate 
et  liberalitate  senserit,  vix  cohibere  poterit  suspicionem,  mise¬ 
rias  illas  poenae  rationem  habere.  Quod  si  verum  est,  culpam 
quamdam  supponunt.  Et  hoc  sensu  dicit  S.  THOMAS ;  ,,quod 
peccati  originalis  in  humano  genere  probabiliter  quaedam 
signa  apparent”  L 

Revera  variae  populorum  traditiones  et  nonnulli  antiqui 
philosophi  aerumnas  hujus  vitae  ex  aliquo  peccato  admisso 
explicare  studuerunt.  Unus  audiatur  ClCERO:  ,,Ex  humanae 
vitae  erroribus  et  aerumnis  fit,  ut  interdum  veteres  illi  vates, 
sive  in  sacris  initiisque  tradendis  divinae  mentis  interpretes, 
qui  nos  ob  aliqua  scelera,  suscepta  in  vita  superiore,  poenarum 
luendarum  causa  natos  esse  dixerunt,  aliquid  vidisse  videantur” 1  2. 


Art.  III 

De  natura  et  transfusione  peccati  originalis 

Probata  existentia  peccati  originalis,  indaganda  est  ejus  2 * * *37- 
essentia  et  modus,  quo  ab  Adam  in  singulos  ejus  posteros 
diffunditur. 

Quaestio  de  natura  peccati  originalis  teste  xVuGUSTINO  ad¬ 
modum  difficilis  est:  ,, Antiquo  illo  peccato  nihil  est  ad  prae¬ 
dicandum  notius,  nihil  ad  intellegendum  secretius”  3.  Accedit, 

1  N.  c.  G.  IV,  52.  —  Sunt  qui  ulterius  progressi  ita  argumentantur.  Con¬ 

ditio  hominis  talis  est,  ut  ipsi  moraliter  impossibile  sit,  viribus  insitis 

finem  naturae  suae  debitum  obtinere;  atqui  repugnat  Deum  ab  initio 

hominem  in  tali  conditione  creasse;  ergo.  — Sed  ut  haberetur  argumen¬ 
tum  naturale  peremptorium,  ex  sola  ratione  ostendendum  esset,  memoratam 
impossibilitatem  et  reapse  exsistere,  et  ex  solis  actualibus  humani  generis 
peccatis  explicari  non  posse.  —  De  mente  s.  Augustini  contra  pelagianos 

ex  miseriis  hujus  vitae  argumentantis,  vide  Jungmann,  De  Deo  Creat. 

n°  336.  —  2  Hortensius ,  sive  de  Philosophia ,  fragmenta.  Cfr.  Hettinger, 

Apol,  III7,  p.  408.  —  3  De  mor.  eccl.  cath.  I,  22,  40. 

quod  ecclesia  hucusque  non  definivit,  in  quonam  ratio  formalis 
peccati  nostri  sita  sit.  Nihilominus  decreta  ecclesiastica,  im¬ 
primis  in  conc.  trid.  edita,  quaestioni  nos  parum  lucis  affun¬ 
dunt;  ceterum  Patrum  ac  theologorum  vestigiis  inhaerendum 
est.  Modus  procedendi  hic  est,  ut  prius  falsae  opiniones 
rejiciantur,  deinde  vera  sententia  aperiatur. 

238.  PROP.  I.  Essentia  peccati  originalis  neque  i°  in  quadam 
entitate  physica  mala,  neque  20  in  concupiscentia,  neque  30  in 
sola  imputatione  extrinseca  peccati  actualis  Adae  consistit. 

I.  Non  consistit  in  quadam  entitate  physica  mala. 

Inter  veteres  Lutheranos  Flacius  Illyricus  docuit,  per  pec¬ 
catum  Adae  inductam  esse  formam  malam,  qua  homo,  qui 
prius  fuerat  imago  Dei,  factus  sit  imago  diaboli,  ita  ut  substan¬ 
tialiter  corruptus  existat,  sicut  vinum  quod  mutatum  est  in 
acetum.  Theoria  haec,  quam  ceteroquin  nemo  adhuc  defen¬ 
dit,  absurda  est,  quum  omne  ens  sit  bonum. 

239.  II.  Non  consistit  in  concupisceiitia . 

Lutherani  et  Calvinistae,  item  Bajus  et  Jansenius,  essentiam 
peccati  originalis  reposuerunt  in  concupiscentia  habituali,  late 
sumpta,  quae  ex  ipsorum  sententia  veri  peccati  rationem 
habet.  Addiderunt  concupiscentiam  hanc  etiam  in  renatis 
manere,  sed  iis  non  amplius  imputari. 

Probatur.  1°  Essentia  peccati  originalis  nequit  consistere 
in  eo,  quod  ipso  deleto,  adhuc  remanet.  Atqui  ita  est  de 
concupiscentia.  CONC.  TRID. :  ,,Si  quis  per  Jesu  Christi  gratiam, 
quae  in  baptismate  confertur,  reatum  originalis  peccati  remitti 
negat,  aut  etiam  asserit,  non  tolli  totum  id  quod  veram  et 
propriam  peccati  rationem  habet,  sed  illud  dicit  tantum  radi 
aut  non  imputari:  a.  s.  .  .  Manere  autem  in  baptizatis  con¬ 
cupiscentiam  vel  fomitem,  haec  s.  Synodus  fatetur  et  sentit”  x. 

240.  2°  Essentia  peccati  originalis  nequit  constistere  in  eo,  quod 
veram  peccati  rationem  non  habet.  Atqui  ita  est  de  concu- 


1  S.  V,  can.  5. 

piscentia.  Certe  concupiscentia  habitualis  verum  peccatum  esse 
nequit,  si  nec  ipsa  concupiscentia  actualis  (motus  inordinati) 
per  se  peccatum  est.  Postremum  probatur  ex  s.  Scriptura : 

,, Unusquisque  tentatur  a  concupiscentia  sua  abstractus  et 
illectus;  deinde  concupiscentia,  cum  conceperit,  parit  pecca¬ 
tum”  x.  Motus  igitur  concupiscentiae  est  quasi  mater  peccati, 
quae  tamen  non  parit  peccatum,  nisi  conceperit  per  accessum 
voluntatis.  2. 

Ceterum  quam  immerito  adversarii  hac  in  re  ad  s.  Au¬ 
gustinum  provocent,  testatur  CALVINUS:  „Ipse  quidem  [scii. 
Augustinus]  eum  morbum  [concupiscentiam]  peccatum  vocare 
non  audet,  sed  tunc  demum  peccatum  fieri  docet,  ubi  con¬ 
sensus  accedit;  nos  autem  illud  ipsum  pro  peccato  habemus, 
quod  aliqua  omnino  homo  cupiditate  titillatur’  3. 

Corollarium.  Ex  dictis  conficitur,  a  fortiori  peccatum  241 
originale  reponi  non  posse  in  morte  poenisque  corporis, 
quae  multo  minus  quam  concupiscentia  ad  rationem  peccati 
accedunt.  CONC.  TRID.  ,,Si  quis  asserit,  illum  [Adam]  mortem 
et  poenas  corporis  tantum  in  omne  genus  humanum  trans¬ 
fudisse,  non  autem  et  peccatum,  quod  mors  est  animae,  a.  s,  4. 

III.  Non  consistit  in  sola  externa  imputatione  peccati  Adae.  242 

Post  nonnullos  antiquos,  quos  impugnat  s.  Anselmus  s, 
saec.  XVI  Ambrosius  Catharinus  et  Albertus  Pighius  6  puta¬ 
runt,  peccatum  originale  nihil  aliud  esse,  quam  ipse  malus 
actus  Adae  singulis  ejus  posteris  extrinsece  tantum  impu¬ 
tatus,  ita  ut  privatio  gratiae  sanctificantis  non  pertineret  ad 
essentiam  peccati  originalis,  sed  solummodo  ejus  poena  esset. 

Falsa  haec  opinio,  monente  s.  Sede,  ex  operibus  Catharini  et 
Pighii  expuncta  fuit 7. 

1  Jac.  1,  14.  —  2  Cfr.  S.  August.  Cont.  Julian.  VI,  15,  47.  —  *  Instit. 

III,  3,  10.  —  4  S.  V,  can.  2.  —  5  De  Cone,  virgin.  e.  26.  —  6  Albertus 

Pighius  natus  Campeniae  c.  1490,  Adriani  pp.  VI  discipulus  et  comes, 

obiit  Trajecti  ad  Rhenum  a°  1 542-  Lice^  in  paucis  erraverit,  strenuus  et 

optime  meritus  defensor  ecclesiae  catholicae  contra  reformatores. 

7  Cfr.  HEINRICH,  Dogm.  Theol.  VI,  p.  778. 

243.  Probatur.  i°  Peccatum  originale,  si  in  sola  imputatione 
transgressionis  Adae  consisteret,  nec  vere  propagatione  trans¬ 
funderetur,  nec  vere  singulis  inesset  unicuique  proprium, 
nec  per  baptismum  vere  remitteretur  et  tolleretur,  sed  tantum 
non  amplius  imputaretur.  Atqui  secundum  CONC.  TRID.: 
,,Adae  peccatum  .  .  .  propagatione  transfusum,  omnibus  inest 
unicuique  proprium”  L  Mox  additur,  peccatum  originale  per 
baptismum  ,, remitti”  et  ,, tolli”,  minime  vero  ,,non  imputari” 
tantum  2. 

2°  Docet  Apostolus,  nos  peccatores  fieri  per  Adam,  sicut 
justi  constituimur  per  Christum  3.  Atqui  justificamur  non 
extrinseca  imputatione  justitiae  Christi,  sed  per  gratiam  in¬ 
haerentem  ;  ergo  nec  sola  imputatione  peccati  Adae,  sed  per 
peccatum  quod  singulis  insit,  peccatores  reddimur.  Hinc 
S.  ANSELMUS:  ,,Non  portant  infantes  peccatum  Adae,  sed 
suum”  4. 

244.  Prop.  2.  Essentia  peccati  originalis  consistit  in  gratiae 
sanctificantis  privatione,  nobis  aliqua  ratione  imputabili  ex 
nostra  connexione  cum  Adamo,  gratiam  libere  abjiciente. 

Ad  essentiam  peccati  originalis  duo  elementa  dicuntur  con¬ 
currere  :  1.  absentia  gratiae  sanctificantis,  et  quidem  talis 
absentia,  quae  sit  privatio;  2.  relatio  nostra  ad  Adam,  ex 
qua  haec  privatio  redditur  nobis  imputabilis,  proindeque 
rationem  culpae  induit. 

Ad  1.  —  Quum  creatura  rationalis  per  gratiam  sanctificantem 
ad  Deum,  finem  supernaturalem,  ordinetur,  homo  gratia  sanc¬ 
tificante  carens,  non  habet  supernaturalem  conversionem  ad 
Deum.  Si  Deus  genus  nostrum  in  puris  naturalibus  condi¬ 
disset,  carentia  supernaturalis  conversionis  fuisset  mera  negatio, 
sicut  v.  g.  est  carentia  vitae  in  lapide.  Sed  quum  Deus 
naturam  humanam  in  protoparente  gratia  sanctificante  donavit, 
carentiae  gratiae  de  facto  est  absentia  boni,  quod  adesse 


1  S.  V,  can.  3.  —  2  Can.  5.  —  3  Rom.  5,  19.  —  4  L.  c. 

debebat,  seu  privatio.  En  primum  elementum:  privatio 
gratiae,  qua  homo  versatur  in  statu  aversionis  privativae  a 
Deo,  fine  supernaturali. 

Dico:  „in  statu  aversionis”,  nam  esse  privatum  gratia  non 
actum,  sed  statum  denotat:  peccatum  originale  est  peccatum 
habituale. 

Dico:  ,,in  statu  aversionis  privativae",  i.e.  non-conversionis, 
nam  privatio  gratiae  per  se  nihil  aliud  est,  quam  carentia 
conversionis  (supernaturalis)  adesse  debentis:  non  importat 
de  se  conversionem  in  finem  oppositum  np.  in  bonum 
creatum  (aversio  positiva). 

Dico:  ,,in  statu  aversionis  a  Deo,  fine  supernaturali  ,  nam 
privatio  gratiae  de  se  non  involvit  carentiam  debitae  habi¬ 
tudinis  ad  Deum,  ut  est  finis  naturae  L 

Ad  2.  —  Privatio  gratiae,  quae  conciperetur  nullo  modo  245. 
imputabilis  seu  voluntaria,  ad  rationem  peccati  non  pertingeret. 

Si  v.  g.  per  impossibile  fingatur,  satanam  primum  hominem 
praeter  ejus  voluntatem  gratia  spoliasse,  carentia  gratiae  illi 
fuisset  privatio,  sed  non  privatio  peccaminosa 1  2.  Ut  igitur 
carentia  gratiae  sanctificantis  peccati  rationem  habeat,  necesse 
omnino  est,  ut  sit  nobis  aliquo  saltem  modo  imputabilis  seu 
voluntaria.  Dicitur  autem,  gratiae  privationem,  quae  est  de 
ratione  peccati  originalis,  ideo  nobis  imputari,  quia  intime 

1  Observa  quod  dicitur,  privationem  gratiae  non  importare  per  se 
conversionem  ad  finem  oppositum  et  carentiam  habitudinis  debitae  ad 
finem  naturae,  nam  privatio  gratiae,  ut  causata  per  conversionem  propriae 
voluntatis  ad  bonum  commutabile  (peccatum  grave  personale),  utramque 
perversitatem  includit.  -  2  Dico:  si  per  impossibile  fingatur ;  nam  privatio 
gratiae  adaequate  concipi  nequit,  nisi  concipiatur  aliqua  ratione  volun¬ 
taria.  Gratia  sanctificans  abesse  nequit,  nisi  Deo  eam  aut  non  infundente 
aut  retrahente  (non-conservante).  Jam  si  ponas,  Deum  pro  solo  suo 
beneplacito  gratiam  cohibere  aut  retrahere  carentia  gratiae  non  est 
privatio,  sed  mera  negatio :  absentia  boni,  quod  adesse  non  debet. 

Hinc  simul  vides,  quo  sensu  Adam  et  quilibet  homo  graviter  peccans 
dicatur  abjicere  gratiam,  non  quod  eam  physice  in  se  destruat,  sed  quia 
ponit  actum,  quem  secundum  legem  divinam  sequitur  subtractio  gratiae 

ex  parte  Dei. 

conjungimur  Adamo  gratiam  abjicienti,  a.  v.  privationem  gra¬ 
tiae  in  nobis  peccatum  esse  ex  ejus  respectu  ad  actum 
pravum  Adae. 

246.  Probatio.  1.  Naturam  peccati  originalis  sitam  esse  in  pri¬ 
vatione  gratiae  sanctificantis ,  probatur. 

a.  Ex  S.  Paulo,  secundum  quem  peccatum  originale  op¬ 
ponitur  justitiae,  quam  per  Christum  accipimus  L  Atqui 
haec  justitia  formaliter  est  gratia  sanctificans,  ergo  necesse 
est,  quod  peccatum  originale  formaliter  consistat  in  privatione 
gratiae.  —  Res  conformatur  ex  conc.  trid.,  secundum  quod 
homines  ex  semine  Adae  procreati  nascuntur  ,, injusti”,  quia 
ipsa  generatione  ,, propriam  injustitiam”  contrahunt  2. 

b.  Ex  CONC.  TRID.,  quod  peccatum  originale  mortem  animae 
vocat:  ,,Si  quis  asserit,  illum  [Adam]  mortem  et  poenas 
corporis  tantum  in  omne  genus  humanum  transfudisse,  non 
autem  et  peccatum,  quod  mors  est  animae,  a.  s.”  3.  Atqui 
mors  animae  nulla  est,  nisi  per  privationem  gratiae  sancti¬ 
ficantis,  quae  est  vita  ejus  supernaturalis. 

247.  2.  Privationem  gratiae  rationem  voluntarii  et  peccati  habere 
ex  nostra  connexione  cum  Adam ,  probatur. 

a.  Ex  damnatione  prop.  ^7  Baji:  ,, Peccatum  originis  vere 
habet  rationem  peccati  sine  ulla  relatione  ac  respectu  ad 
voluntatem,  a  qua  originem  habuit 4. 

b.  Argumento  exclusionis.  Revelatione  docemur,  privatio¬ 
nem  gratiae  sanctificantis  in  nobis  habere  rationem  peccati. 
Ad  rationem  autem  et  definitionem  peccati  pertinet  volun¬ 
tarium,  ut  ipsa  ratio  dictat,  et  ecclesia  expresse  vindicavit 
contra  Bajum  5.  Quum  autem  evidens  sit,  propriam  nostram 
voluntatem  hac  in  re  nihil  contulisse  aut  conferre  potuisse, 

1  Rom.  5,  19.  —  2  S.  VI,  cp.  3.  —  3  S.  V,  can.  2;  cfr.  Conc.  araus.  II, 
Denz.  n°  145.  —  4  Denz.  n°  927.  —  5  Prop.  46:  „Ad  rationem  et  defini¬ 
tionem  peccati  non  pertinet  voluntarium,  nec  definitionis  quaestio  est, 
sed  causae  et  originis,  utrum  omne  peccatum  debeat  esse  voluntarium”. 
Denz.  n°  926. 

restat  ut  dicamus,  privationem  gratiae  sanctificantis  nobis 
voluntariam  esse  per  voluntatem  Adae,  nobis  aliqua  occulta 
ratione  communem. 

Corollarium.  Sententiam  s.  Thomae  quam  exposuimus,  248. 
theologi  hodie  communius  vel  etiam  communissime  sequuntur. 
Nihilominus  controversia,  quam  agendo  de  peccato  mortali 
habituali  indicavimus  (n  98.),  etiam  in  praesentem  materiam 
influit.  Nonnulli  igitur  auctores  putarunt,  peccatum  originale 
principaliter  consistere  in  imputatione  peccati  actualis  Adae, 
toti  ejus  posteritati  occulta  quadam  ratione  communis,  secun¬ 
darie  vero  et  consequenter  in  privatione  gratiae  sanctificantis. 

Haec  sententia,  quae  saec.  XVII  et  XVIII  plures  invenit 
patronos,  inter  quos  eminet  card.  de  Lugo 1  2,  libere  defendi 
potest,  dummodo  admittatur  etiam  privationem  gratiae  vere 
esse  de  ratione  peccati  originalis. 

Scholion  i.  Quomodo  privatio  gratiae ,  ut  inducta  pei  249» 
voluntatem  Adae ,  nobis  possit  esse  voluntaria  et  imputabitis. 
Difficultatis  solutio,  in  quantum  dari  potest,  repetenda  est  ex 
nexu  inter  Adamum  et  reliquos  homines.  Ad  rem  faciebat, 
sed  per  modum  praerequisiti  tantum,  vinculum  naturale,  quo 
Adam  erat  caput  physicum  aliorum  hominum,  quippe  qui  omnes 
seminaliter  in  eo  continebantur.  Unde  AUGUSTINUS.  ,,In  Adam 
omnes  tunc  peccarunt,  quando  .  .  .  omnes  ille  unus  fuerunt”  3. 

Hac  autem  unitate  naturali,  quasi  fundamento,  nitebatur 
speciale  decretum  Dei,  quo  Adam  constitutus  fuit  caput 
morale  reliquorum  hominum,  non  universaliter  tamen  sed  in 
uno  negotio,  in  acceptanda  scii,  et  conservanda  justitia  ori¬ 
ginali.  Vinculum  illud,  positiva  Dei  ordinatione  inductum,  duo 
importabat:  a.  ut  dona  gratuita  Adae  impertita,  eo  ipso 
essent  collata  generi  humano,  ideoque  omnibus  naturam  ex 
Adam  trahentibus  destinata;  b.  ut  obligatio  dona  concredita 
conservandi  (per  impletionem  divini  praecepti)  Adae  imposita, 


1  N.  Th.  I,  II,  82,  3  et  4.  —  2  De  Poenit.  disp.  7.  s.  7.  —  3  De  pecc. 

mer.  et  remiss.  III,  7,  14;  cfr.  De  Civ.  XIII,  14- 

ipsam  naturam  humanam  afficeret,  ita  ut  hac  in  re  voluntas 
Adae  esset  voluntas  universi  generis  humani.  Quemadmodum 
igitur  voluntas  Adae,  divinum  praeceptum  observantis,  in 
tantum  fuisset  voluntas  generis  humani,  in  quantum  per  illam 
universa  Adae  posteritas  sibi  originalem  justitiam  veluti  appro- 
priasset,  ita  actus  Adae,  mandatum  Dei  transgredientis  et  dona 
gratiae  abjicientis,  in  tantum  erat  actus  totius  naturae  humanae, 
in  quantum  per  illum  totum  genus  humanum  originalem  jus¬ 
titiam  culpabiliter  abjecit. 

Observa  iliud  ,,in  tantum”;  non  enim  eadem  omnino  res 
imputatur  Adamo  et  nobis.  Adae,  ut  erat  persona  particularis, 
sua  praevaricatio  imputabatur  talis,  qualis  in  concreto  erat, 
secundum  propriam  speciem  et  cum  omnibus  adjunctis  aggra¬ 
vantibus;  generi  vero  humano  de  eadem  praevaricatione  nihil 
aliud  imputatur,  quam  sola  et  nuda  abjectio  originalis  justitiae. 
Ratio  est,  quod  Adam  non  nisi  in  ordine  ad  dona  gratuita 
conservanda  vel  amittenda  caput  morale  sui  generis  erat 
constitutus  L 

250.  Vides  igitur,  quo  sensu  ss.  Patres  et  theologi,  praeeunte 
Apostolo 1  2,  dixerint,  nos  omnes  in  Adamo  peccasse.  Sequitur, 
carentiam  justitiae  in  nobis,  si  consideremur  praecise  ut 
personae  singulares,  distinctae  a  persona  Adae,  non  habere 
rationem  voluntarii  et  peccati ;  sed  si  consideremur  ut ,, membra 
totius  humanae  naturae  [ familiae J  a  primo  parente  propagatae,  ac 
si  omnes  homines  essent  unus  homo ,  sic  habet  rationem  culpae 
propter  voluntarium  ejus  principium,  quod  est  actuale  peccatum 
primi  parentis:  sicut  si  dicamus,  quod  motus  manus  ad  homi¬ 
cidium  perpetrandum,  secundum  quod  manus  per  se  consi¬ 
deratur,  non  habet  rationem  culpae,  quia  manus  de  necessitate 
movetur  ab  alio  [scii,  a  voluntate] ;  si  autem  consideretur  ut 
est  pars  totius  hominis  qui  voluntate  agit,  sic  habet  rationem 

1  Hinc  simul  vides,  quare  nec  ulteriora  Adae  peccata,  si  ea  commisit, 
posteris  obfuerint,  nec  ejus  poenitentia,  iis  profuerit;  amissa  enim  origi¬ 
nali  sanctitate  Adam  jam  non  erat  caput  morale  humani  generis.  — 

2  Rom.  5,  12. 

culpae,  quia  sic  est  voluntarius.  Sicut  igitur  homicidium  non 
dicitur  culpa  manus,  sed  culpa  totius  hominis,  ita  hujusmodi 
defectus  [gratiae  scii.]  non  dicitur  esse  peccatum  personale, 
sed  peccatum  totius  naturae,  nec  ad  personam  pertinet,  nisi 

inquantum  natura  inficit  personam”  L 

Aliam  analogiam  habes  in  milite,  qui  praediis  honoribus, 
familiari  amicitia  regis  pro  se  suaque  posteritate  sub  fidelitatis 
conditione  ditatus,  regem  prodit.  Tota  familia,  omnes  posteri 
bonis  regiis  et  amicitia  regis  carebunt  voluntate  sua,  non 
personali  sed  familiari. 


Breviter  adjungimus  alias  explicationes ,  a  nonnullis  theo-  25 
logis  excogitatas,  quae  videntur  minus  rectae. 

Aliqui  opinati  sunt,  admittendum  esse  pactum  inter  Deum 
et  Adamum  ;  sed  quum  per  hujusmodi  pactum  res  non  magis 
explicetur  quam  per  solum  decretum  divinum,  gratis  adstrui 

videtur 1  2. 

Alii  putarunt,  Deum  ideo  voluntatem  Adae  reputasse  volun¬ 
tatum  omnium,  quia  sciebat ,  omnes  homines ,  si  in  Adae 
conditione  positi  fuissent ,  eodem  modo  peccaturos  fmss.e  ac 
Adam.  Quod  primo  gratis  asseritur;  et  deinde  nihil  explicat, 
nemo  enim  peccati  reus  est  ex  eo,  quod  in  quibusdam  ad¬ 
junctis  possibilibus  peccaturus  praescitur. 

Alii  denique  dixerunt,  voluntates  nostras  fuisse  inclusas  in 
voluntate  Adae ,  aut  alligatas  voluntati  Adae.  Jam  si  quis 
hujusmodi  formulas  adhibendo,  nihil  aliud  dicere  intendit, 
quam  voluntatem  Adae  vi  divini  decreti  fuisse  voluntatem 
universi  generis,  habeat  sibi ;  sed  si  locutiones  praedictae  in 
rigore  sumuntur,  sustineri  nequeunt.  Inclusio  seu  alligatio 
voluntatum  alia  concipi  nequit  quam  ea,  qua  v.  g.  ex  decem 
juratis  novem  dicant  decimo:  tu  hunc  reum  judica :  sententia 
tua  est  sententia  nostra.  Jam  evidens  est,  nos  ipsos  talem 
procurationem  nec  explicite  nec  implicite  Adamo  dedisse, 

1  S.  THOM.  De  Malo ,  4,  1,  c.  —  Eadem  comparatio  paulo  fusius 
exponitur  ab  eodem  s.  Thoma,  S.  Th.  I,  II,  81,  1  et  Comp.  theol.  c.  196. 

2  Cfr.  PESCH,  Praelect.  III,  n°  274. 

restat  igitur  ut  dicant,  Deum  (in  cujus  potestate  sunt  volun¬ 
tates  omnium,  magis  quam  in  potestate  singulorum  *),  nostras 
voluntates  voluntati  Adae  alligasse.  Sed  primo  quidem  talis 
inclusio  voluntatum,  actu  nondum  exsistentium,  a  Deo  facta, 
si  daretur,  ad  minus  esset  mysterium  altissimum.  Praeterea 
inclusio  voluntatum  peccatum  originale  nullatenus  explicat. 
Si  enim  in  toto  hoc  negotio  inveniretur  aliquod  peccatum, 
dicendum  esset,  non  voluntates  inclusas,  sed  ipsum  includentem 
includendo  peccasse. 

Generatim  praepostera  sunt  omnia  explicationis  tentamina, 
quae  rem  exponere  nituntur  per  anticipatam  quamdam  aut 
praesumptam  -propriae  voluntatis  nostrae  operationem,  quae 
nulla  nec  fuit,  nec  esse  potuit;  quae  demum,  si  fuisset,  non 
peccatum  originale  sed  personale  seu  actuale  induxisset. 

252.  Scholion  2.  Peccatum  originale  comparatur  cum  per¬ 
sonali.  —  Asserta  et  explicata  essentia  peccati  originalis, 
facile  vides,  labem,  quam  ex  protoparente  trahimus,  merito 
vocari  et  reapse  esse  peccatum  (habituale) ;  utrumque  enim 
elementum  ex  quo  peccati  natura  consurgit:  deordinatio  a 
fine  ultimo  et  imputabilitas  seu  voluntarium,  in  eo  invenitur. 
At  simul  vides,  alterum  illud  elementum,  scii,  voluntarium 
alio  et  longe  imperfectiori  modo  verificari  in  peccato  originali, 
quam  in  personali.  Hinc  s.  Thomas  docet,  nomen  peccati, 
quemadmodum  de  mortali  et  veniali,  ita  etiam  de  personali 
et  originali,  non  praedicari  univoce  sed  analoge  tantum. 
Natura  siquidem  peccati  in  solo  peccato  personali  mortali 
plene  et  perfecte  verificatur,  nam  in  veniali  non  invenitur 
perfecte  deordinatio  a  fine,  et  in  originali  voluntarium  defi- 
cienter  tantum  habetur  2. 


1  Ita  Billuart,  De  Pecc.  diss.  VI,  a.  1,  §  1,  Suppono  40.  —  2„Peccatum 
non  dicitur  univoce  de  omnibus  generibus  peccatorum,  sed  per  prius  de 
peccato  actuali  mortali,  a  quo  peccatum  veniale  deficit  ex  hoc,  quod 
non  omnino  a  fine  deordinat,  sed  aliquo  modo  a  fine  retardat,  ordine  ad 
finem  salvato;  unde  deficit  ex  parte  illa,  ex  qua  peccatum  formaliter 
rationem  mali  habet.  Originale  autem  deficit  ab  eo,  ex  parte  ipsius  sub- 

Hinc  si  peccatum  originale  cum  personali  comparatur,  sub 
uno  respectu  mortali  fere  aequivalet,  sub  alio  infra  ipsum, 
veniale  manet.  Sane  si  in  originali  consideres  illud  elementum, 
a  quo  peccatum  habet  rationem  mali  seu  damni,  deordina- 
tionem  scii,  a  fine  ultimo,  peccatum  originale  in  tantum 
mortali  aequiparatur,  in  quantum  utrumque  importat  priva¬ 
tionem  gratiae  sanctificantis.  Datur  nihilominus  aliqua  diffe¬ 
rentia,  quia  in  peccato  originali  habetur  deordinatio  privativa 
(non-conversio  ad  Deum),  in  mortali  vero  deordinatio  positiva 
(aversio  a  Deo,  per  conversionem  ad  creaturam). 

Quodsi  in  peccato  originali  consideres  illud  elementum,  ex 
quo  peccatum  habet  rationem  culpae ,  n.  p.  imputabilitatem 
seu  voluntarium,  originale  levius  est  quolibet  peccato  personali. 

S.  THOMAS:  ,, Inter  omnia  peccata  minimum  est  originale,  eo 
quod  minimum  habet  de  voluntario  *,  non  enim  est  voluntarium 
voluntate  istius  personae,  sed  voluntate  principii  naturae 
tantum.  Peccatum  autem  actuale,  etiam  veniale,  est  volun¬ 
tarium  voluntate  ejus  in  quo  est” 

Corollarium.  Quum  peccatum  originale  nobis  voluntarium 
sit  voluntate  aliena  tantum,  non  datur  de  eo  poenitentia 
proprie  dicta,  proprie  enim  retractari  non  potest,  nisi  quod 
voluntate  propria  admissum  est  2.  Quatenus  tamen  omnis 
displicentia  mali  praeteriti  latiori  sensu  poenitentia  vocatur, 
sic  de  peccato  originali  poenitere  possumus. 

Scholion  3.  Peccatum  originale  aequale  est  m  omnibus.  253* 
Revera  omnes  aequaliter  privantur  gratia  originali,  et  haec 
privatio  omnibus  aequaliter  imputabilis  est,  quia  omnes  eamdem 
relationem  habent  ad  voluntatem  Adae  3. 

stantiae  actus;  actuale  enim  mortale  est  voluntarium  voluntate  propria 
illius  in  quo  est,  sed.  originale  est  voluntarium  voluntate  alterius,  unde 
deficit  ex  parte  illa,  ex  qua  peccatum  habet  rationem  culpae.  Et  ideo 
non  oportet,  quod  definitio  peccati  in  genere  conveniat  nisi  illi  peccato, 
in  quo  perfecte  ratio  generis  invenitur;  potest  autem  et  definitio  peccati 
in  genere  eis  secundum  quid  convenire,  sicut  et  ratio  generis  in  eis  pei 
posterius  invenitur”.  S.  Thom.  In  II  Sent.  d.  35,  q.  1,  a.  2,  ad  2. 

1  In  II  Sent.  d.  33.  q.  2,  a.  1,  ad  2.  —  2  Cfr.  Denz.  n°.  1176.  —  3Cfr. 

5.  Th.  I,  II,  82,  4  c. 

Scholion  4.  Quo  sensu  coiicupiscentia  vocari  possit  mate¬ 
riale  peccati  origmalis.  —  Investigando  naturam  peccati 
originalis  S.  Thomas  dicit:  ,, peccatum  originale  materialiter 
quidem  est  concupiscentia,  formaliter  vero  defectus  originalis 
justitiae”  L  Sciendum  tamen  est,  in  hujusmodi  effatis  voces 
materia  et  forma  improprie  sumptas  esse.  Mens  enim  S.Thomae 
non  est,  quod  concupiscentia  et  privatio  gratiae  simul  consti¬ 
tuant  essentiam  peccati  originalis,  sed  ejus  intentio  haec  est : 
peccatum  originale  formaliter  seu  essentialiter  consistit  in 
privatione  culpabili  originalis  justitiae,  sed  extrinsece  comple¬ 
tur  per  concupiscentiam,  quae  est  ejus  sequela  et  manifestatio 
in  homine  (sicut  passibilitas  et  mortalitas;  cum  hac  tamen 
differentia  quod  concupiscentia  non  solum  ex  peccato  est,  sed 
etiam  ad  peccatum  inclinat).  Hinc  ipse  s.  doctor  mox  ad¬ 
jicit,  ,,quod  concupiscentia  se  habet  ex  consequenti  in  peccato 
originali”  2. 

PrOP.  3.  Peccatum  originale  naturali  generatione  traducitur. 

Inquirendum  jam  est  de  modo  seu  via,  qua  labes  originalis 
ad  singulos  homines  pervenit.  Peccatum  originale  traduci 
per  naturalem  generationem,  i.  e.  per  illum  actum,  quo  natura 
ex  parente  in  prolem  derivatur,  dogma  fidei  est  ex  CONC.  MELI- 
VIT.  II:  ,, Parvuli  ideo  in  peccatorum  remissionem  veraciter 
baptizantur,  ut  in  iis  regeneratione  mundetur,  quod  generatione 
traxerunt”  3.  Consonat  CONC.  TRID. :  ,,Adae  peccatum,  quod 
origine  unum  est,  propagatione  non  imitatione  transfusum, 
omnibus  inest,  unicuique  proprium”  4. 

Post  ea,  quae  disseruimus,  res  probatione  non  amplius  in¬ 
diget.  Si  Adam  dona  gratiae  abjecit  ut  caput  morale  totius 
generis  sui,  et  hoc  modo  totam  suam  progeniem  hereditario 
maculavit  peccato,  evidens  est,  unumquemque  nostrum  peccato¬ 
rem  constitui  eo  solo,  quod  est  filius  Adae,  membrum  familiae 
Adamiticae.  Filii  autem  Adae  sumus  quia  per  naturalem 
generationem  ex  semine  Adae  procreamur;  ergo  naturalis 

1  L.  c.  82,  3  c. ;  cfr.  De  Malo.  4,  2.  —  2  S.  Th.  1,  II,  83,  2,  ad  4.  -- 
3  Denz.  n°  65.  —  4  S.  V,  can.  3. 

generatio,  generatio  scii,  activa,  seu  actus  generationis  est, 
qui  peccatum  originale  traducit.  Unde  merito  apostolus: 

,, Eramus  natura  [=  ipsa  nativitate]  filii  irae”  L  Plura  tamen 
sunt  in  scholiis  declaranda  et  explicanda. 

Scholion  1.  Peccatum  originale  ex  solo  Adam  descendens ,  256. 
pater?ia  generatione  traducitur.  —  Teste  apostolo:  per  unum 
hominem  peccatum  in  hunc  mundum  intravit”  2,  per  Adamum 
scjl.,  qui  solus  prae  Eva  caput  morale  generis  sui  erat  con¬ 
stitutus;  et  convenienter  quidem,  quia  genus  humanum  magis 
continebatur  in  Adam  quam  in  Eva,  quia  ,,in  patra  praeex¬ 
sistit  filius  sicut  in  principio  activo,  sed  in  matre  sicut  in 
principio  materiali  et  passivo”  3.  Igitur  si  solus  Adam  pec- 
casset,  non  Eva,  peccatum  originale  exsisteret  eodem  modo 
ac  nunc,  et  si  sola  Eva  peccasset,  non  daretur  peccatum 
originale.  Deinde  quum  homines  peccatum  originale  contra¬ 
hant,  praecise  quia  procreantur  ex  Adam,  in  quo  seminaliter 
seu  secundum  seminalem  rationem  continebantur,  sequitur 
peccatum  originale  proprie  traduci  per  generationem  paternam, 
seu  per  semen  paternum,  quod  originaliter  est  semen  Adae *  4. 

Hinc  concludunt  theologi,  si  quis  ex  humana  carne  formaretur 
miraculose,  i.  e.  absque  semine  virili,  non  contraheret  pecca¬ 
tum  originale;  et  ex  hoc  capite  humana  natura  Christi,  vi 
suae  conceptionis,  immunis  erat  a  peccato  originali. 

Totam  hanc  doctrinam  satis  enuntiat  CONC.  TRID.  dicendo: 

,, Homines,  nisi  ex  semine  Adae  propagati  nascerentur,  non 
nascerentur  injusti,  quum  ea  propagatione,  per  ipsum  dum 
concipiuntur,  propriam  injustitiam  contrahant”  s. 

Scholion  2.  De  subjecto  peccati  originalis  et  causa  instru-  257. 
mentali  traductionis.  —  Quum  peccatum  originale  naturali 
generatione  traducatur,  naturalis  autem  generatio  immediate 
et  efficienter  solum  corpus  producat,  exsurgit  quaestio,  in 
quonam  sit  peccatum  originale,  utrum  scii,  in  carne,  an  in 

1  Ephes.  2,  3.  —  2  Rom.  5,  12.  —  3  S.  Th.  I,  II,  81,  5  ad  1.  — 

4  5.  Th.  1.  c.  4.  —  6  S.  VI,  cp.  3. 

anima?  Et  respondemus:  in  anima,  tamquam  in  subjecto; 
in  carne  vero,  aut  potius  in  semine  corporali  tamquam  in 
causa  instrumentali  z.  Sane  peccatum  originale  est  privatio 
culpabilis  gratiae ;  quum  autem  sola  anima  possit  esse  sub¬ 
jectum  gratiae;  sanctificantis,  ejus  carentia  pro  sola  anima 
rationem  privationis  habere  potest;  privatio  enim  et  habitus 
ad  idem  subjectum  referuntur.  Igitur  non  corpus  aut  semen 
corporale,  sed  sola  anima  est  subjectum  peccati  originalis. 

Quum  nihilominus  per  semen  virile  simul  cum  natura 
humana  peccatum  originale  transfundatur  in  prolem,  aliquo 
vero  sensu  dici  potest,  quod  peccatum  originale  est  in  carne, 
seu  potius  in  semine  corporali,  scii,  tamquam  in  causa  (non 
principali  quidem,  sic  enim  est  in  solo  Adamo,  sed)  instru 
mentali. 

Dico  autem:  potius  in  semine  quam  in  carne  jam  formata, 
quia  ,, semen  est  principium  generationis,  quae  est  proprius 
actus  naturae  ejus  propagationi  deserviens,  et  ideo  magis 
inficitur  anima  per  semen,  quam  per  carnem  jam  perfectam, 
quae  jam  determinata  est  ad  personam”  2. 

Scholion  3.  Explicatur  modus,  quo  peccatum  originale 
per  generationem  propagatur .  —  Ad  faciliorem  hujus  rei 
intellegentiam  duo  sunt  ob  oculos  habenda :  a.  peccatum  ori¬ 
ginale  non  esse  aliquam  entitatem,  sed  privationem;  b.  ter¬ 
minum  generationis  esse  unionem  animae  rationalis  et  corporis, 
hac  enim  unione  constituitur  homo :  compositum  ex  anima 
et  corpore.  —  Igitur  res  concipienda  est,  ut  sequitur. 

Quum  originalis  justitia  in  Adam  universae  familiae  ex  eo 
procreandae  data  esset,  naturalis  generatio  ex  primitiva  Dei 
institutione  positiva  erat  medium,  quo  simul  cum  natura 
gratia  in  filios  Adae  transfunderetur.  Quoties  igitur  foetui, 
ex  Adae  semine  formato,  infusa  esset  anima  rationalis  a 
Deo  creata,  ipsa  unio  ad  tale  corpus  gratiam  in  illa  anima 
(instrumentaliter)  causasset.  Dico:  ,,ipsa  717110  ad  tale  corpus  , 


1  5.  Th .  1.  c.  83,  1.  —  2  S.  Th.  1.  c.  81,  1,  ad  4. 

nova  enim  anima,  non  per  suam  creationem  qua  talem,  sed 
praecise  per  suam  infusionem  seu  unionem  ad  corpus  ex 
Adamo  seminatum,  incipit  esse  de  familia  Adami :  familiae 
autem  Adae  gratia  erat  impertita  L 

Jam  per  lapsum  Adae  naturalis  generatio  desiit  esse  causa 
instrumentalis  gratiae;  per  consequens  actus  generationis  am¬ 
plius  non  valet  nisi  ad  propagandam  naturam  humanam 
nudam,  i.  e.  sine  gratia.  Nunc  igitur  animae,  quae  corpori¬ 
bus  ex  Adamo  seminatis  uniuntur,  per  illam  unionem  non 
amplius  recipiunt  gratiam,  quam  per  eam  deberent  recipere, 
ac  proinde  statim  ac  iis  corporibus  unitae  exsistunt,  gratia 
sanctificante  privatae  inveniuntur  ;  privatio  autem  gratiae  filiis 
Adae  peccaminosa  est. 

Hinc  i°  Deus,  creans  et  infundens  animam,  non  est  causa  259. 
peccati  originalis  in  prole.  Deus  creat  animam  in  suo  esse 
naturali  tantum,  i.  e.  sine  gratia;  sed  carentia  gratiae  in  anima, 
considerata  praecise  ut  creata  sed  nondum  infusa ,  est  merus 
defectus  (non  privatio,  nec  peccatum).  Deus  creando  infundit 
animam,  sed  creatio  et  infusio  natura  sua  tendunt  ad  bonum, 
ut  scii,  generetur  homo.  Quod  autem  anima  consequenter 
ad  hanc  infusionem  maculetur,  non  est  ex  intentione  Dei, 
sed  ex  culpa  Adae 1  2.  Unum  remanet,  si  Deus  non  crearet  et 
infunderet  novas  animas,  non  propagaretur  originale  peccatum. 

2°  Parentes  generantes  non  sunt  causa  peccati  originalis 

1  Verum  est,  animam  eodem  instanti  creari  et  infundi,  sed  nihilominus 
creatio  realiter  differt  ab  infusione,  eamque  logice  praecedit.  Finge  e.  g. 
Deum,  dum  Adam  adhuc  innocentur  vivebat,  ex  quacumque  materia, 
dummodo  non  ex  semine  Adae,  corpus  humanum  formasse  eique  animam 
creando  infudisse.  Novus  ille  homo  gratia  sanctificante  caruisset  et  haec 
carentia  illi  fuisset  merus  defectus  (non  privatio,  nec  peccatum).  Ouare? 

Quia  illius  anima,  utpote  non  unita  corpori  ex  Adam  seminato,  nulla 
ratione  ad  familiam  Adae  pertinuisset.  Soli  etenim  familiae  Adae  Deus 
gratiam  contulerat,  ideo  in  solis  hujus  familiae  membris  gracia  adesse 
debebat.  Vides  igitur,  ex  primitiva  institutione  animas  non  creatione, 
sed  unione  ad  corpus  ex  Adam  seminatum  gratia  donandas  fuisse.  — 

2  Cfr.  A.  Th.  1.  c.  83,  1,  ad  4. 

in  prole.  Actus  generantium  natura  sua  tendit  ad  bonum,  ad 
transfundendam  scii,  naturam  humanam  in  prolem.  Quod 
autem  gratia,  quae  simul  deberet  transfundi,  de  facto  jam 
non  transfunditur,  non  est  ex  voluntate  horum  parentum, 
sed  ex  culpa  Adae.  Iterum  unum  remanet:  si  homines  non 
convenirent,  non  propagaretur  peccatum  originale. 

30  Ex  dictis  tum  actus  generationis  ex  parte  parentum, 
tum  creatio  et  infusio  animae  ex  parte  Dei,  sunt  conditio 
sine  qua  non  propagaretur  peccatum  originale.  Videri  igitur 
posset,  quod  hac  saltem  de  causa,  sive  Deus,  sive  saltem 
parentes  ab  iis  actibus  abstinere  deberent.  Sed  a.  generatio 
novi  hominis  non  includit  novam  offensam  Dei ;  incipit  ex¬ 
sistere  novum  membrum  illius  familiae,  quae  semel  in  suo 
capite  morali  Deum  offendit ;  et  nihil  ultra,  b.  Ipsi  proli 
melius  est  esse  cum  peccato  originali,  quam  omnino  non  esse, 
praesertim  quum  per  gratiam  Christi  possit  salvari  L  Nihil 
igitur  obstat,  quominus  actus  generationis  sit  bonus  et,  sup¬ 
positis  supponendis,  meritorius,  secundum  illud:  ,, Salvabitur 
autem  [mulier  nupta]  per  filiorum  generationem”  2. 

260.  Scholion  4.  Ergo  neque  concupiscentia  parentum  peccatum 
transfundit ,  neque  justitia  parentum  ejus  transfusionem 
impedit .  —  Assertio  quoad  utramque  suam  partem  conficitur 
ex  praedictis,  unde  ad  solvendas  tantum  difficultates  expresse 
statuitur. 

i°  Concupiscentiam,  quam  parentes  in  generationis  actu 
experiuntur,  esse  causam  proximam  peccati  originalis  in  prole, 
post  reformatores,  docuerunt  Bajus  et  Jansenius,  et  quidem 
provocando  ad  s.  Augustinum.  Jam  s.  Augustinus,  qui 
modum  transfusionis  peccati  originalis  satis  explicare  non 
potuit,  unde  etiam  in  traducianismum  aliquatenus  inclinabat, 
revera  quandoque  ita  loquitur,  ac  si  ex  concupiscentia  carnis 
propagaretur  peccatum  3.  Quae  doctrina  recte  omnino  intellegi 
potest.  Concupiscentia  scii,  eatenus  vocari  potest  causa  trans- 

1  Cfr.  S.  Th .  1.  c.  ad  5.  —  2  /  Tim.  2,  15.  —  3  Cfr.  v.  g.  Denupt.  et 
concup.  I,  23  et  24. 

missionis  peccati  in  prolem,  quatenus  generare  cum  concupi¬ 
scentia  (sive  actuali,  sive  saltem  habituali)  in  concreto  idem 
est  ac  traducere  humanam  naturam  sine  gratia;  nam  ubi 
habetur  generatio  cum  concupiscentia,  ibi  de  facto  habetur 
generatio  in  natura  lapsa  L 

20  Baptizatos  parentes  non  traducere  peccatum  originale  261. 
in  suam  prolem,  praeter  alios,  Calvinus  collegit  ex  verbis 
apostoli:  ,,Sanctificatus  est  vir  infidelis  per  mulierem  fidelem, 
et  sanctificata  est  mulier  infidelis  per  virum  fidelem :  alioquin 
filii  vestri  immundi  essent,  nunc  autem  sancti  sunt” 1  2. 

At  ,, sanctitas”,  de  qua  hic  agitur,  non  est  intellegenda 
vera  sanctitas  interna:  gratia  sanctificans,  sed  sanctitas  quae¬ 
dam  externa  et  remota:  via  scii,  et  praeparatio  ad  justifi¬ 
cationem.  Quis  enim  contendet,  ex  doctrina  s.  Pauli,  maritum 
infidelem  per  solum  connubium  cum  muliere  catholica,  absque 
baptismo,  interne  justificari?  Mens  igitur  apostoli  haec  est: 
si  compars  infidelis  absque  contumelia  creatoris  cohabitare 
vult  cum  fideli,  pars  catholica  discedere  nequit.  Nec  putandum 
est,  fidelem  hoc  in  casu  per  infidelem  maculari,  quum  potius 
infidelis  sua  cohabitatione  cum  fideli  jam  aliquatenus  sancti¬ 
ficatur.  Sicut  enim  filii  parentum  baptizatorum,  antequam 
baptizentur,  jam  aliqua  ratione  sancti  sunt  ex  eo,  ,,quod  quasi 
candidati  sunt  fidei”  3,  ita  compars  infidelis,  eo  ipso  quod 
pacifice  cohabitet  cum  fideli,  jam  aliqua  ratione  remote  sanc¬ 
tificatur,  quatenus  n.  p.  in  via  est  ad  fidem  et  justificationem  4. 

Art.  IV 

De  sequelis  et  poenis  peccati  originalis 

Remanet  ut  dicamus  de  miseris  effectibus,  a  peccato  originali  262. 
in  genus  humanum  causatis.  Effectus  illi  omnes  habent 
rationem  poenae,  quamvis  non  eodem  modo  :  alii  enim  sunt 

1  Cfr.  S.  Th .  1.  c.  82,  3  ad  3;  I?i  II  Sent.  d.  31,  q.  1,  a.  1,  ad  3.  — 

2  I  Cor.  7,  14.  —  3  Tertull.  Ad  uxor.  II,  7.  —  4  Cfr.  Cornely,  in  h.  1. 

vindicativi  tantum,  alii  etiam  medicinales ;  alii  remisso  peccato 
statim  auferuntur,  alii  etiam  in  justificatis,  dum  hic  vivunt, 
remanent,  etsi  pro  iis  non  amplius  habeant  rationem  verae 
poenae  (poenalitates). 

Sermonem  instituendo  de  poenis  peccati  originalis,  directe 
spectamus  effectus  peccati  in  posteris  Adae,  non  in  ipso 
Adam.  Licet  enim,  sicut  ipsum  peccatum,  ita  et  poenae  ex 
Adam  in  posteros  derivatae  sint,  in  nonnullis  aliqua  differentia 
admittenda  est,  quia  Adam  personalis  peccati  reus  erat,  nos 
vero  originalis  tantum. 

Rem  duplici  prop.  absolvemus,  quarum  prior  erit  de  poenis 
praesentem  vitam  respicientibus,  altera  de  poenis  in  vita 
futura  subeundis. 

Prop.  i.  Per  peccatum  originale  totus  homo  secundum 
corpus  et  animam  in  deterius  commutatus  est,  naturalis 

tamen  boni  facultatem  non  amisit. 

Pars  prior  pravos  effectus  peccati  comprehendit  formula 
generali  a  conc.  trid.  et  arausic.  II  mutuata  1 2 ;  pars  altera 
indicat  deteriorationis  limitem,  quem  omnes  catholici  agno¬ 
scere  debent. 

Pars  I  probatur  enumerando  bona,  quae  homo  per  peccatum 
originale  amisit;  hinc  enim  sponte  apparet,  quantum  deterior 
sit  status  hominis  lapsi  prae  statu  originali. 

1 .  Amisit  homo  gratiam  sanctificantem  cum  virtutibus 
et  donis  annexis ;  cessavit  esse  filius  Dei  adoptivus  et  haeres 
regni  coelestis;  factus  est  injustus  et  filius  iiae  . 

Nec  mirum  videatur,  hominem  sola  labe  originali  infectum 
vocari  filium  irae.  Deus  utique  non  irascitur,  sed  per  meta¬ 
phoram  alicui  iratus  esse  dicitur,  quando  quis  talia  a  Deo 

1  Conc.  trid.  S.  V,  can.  1;  conc.  arausic.  cfr.  Denz.  n°  144. 

2  R0ni'  5;  18—19.  —  Nemini  mirum  videatur,  amissionem  gratiae  inter 
poenas  peccati  recenseri,  quum  antea  dixerimus  eam  esse  ipsam  peccati 
essentiam;  privatio  gratiae,  quatenus  dicit  aversionem  hominis  a  Deo, 
est  ipsum  peccatum,  quatenus  dicit  aversionem  Dei  ab  homine,  est 

poena  peccati. 

patitur,  qualia  homo  ex  ira  infligere  consuevit.  Porro  iram 
alicujus  experiri  jam  dicitur,  quando  ab  eo  nobis  subtrahuntur 
eae  urbanitatis,  benevolentiae,  amicitiae  testificationes,  quas 
pro  conditione  et  habitudine  nostra  ab  eo  recipere  deberemus. 

Nonne  pater  aut  amicus  irati  dicuntur,  quando  filio  vel  amico 
eam  tantum  benevolentiam  exhibent,  quae  famulis  aut  pere¬ 
grinis  impertiri  solent?  Atqui  Deus  negando  homini  lapso 
gratiam  sanctificantem,  cet.,  reapse  ei  subtrahit  eum  amorem, 
quem  homo  secundum  primitivam  ordinationem  a  Deo 
recipere  deberet. 

2.  Amisit  dona  pr  aeternatur  alia,  unde  subjectus  est  con¬ 
cupiscentiae  %  morti  2,  atque  multimodis  hujus  vitae  miseriis  3. 

3.  Amittendo  dona  gratuita  homo  redactus  est  in  capti¬ 
vitatem  et  servitutem  diaboli *  4 *.  In  captivitatem  quidem,  quia  e 
regno  filiorum  Dei  expulsus,  extra  patriam  retinetur  in  regno 
peccati,  cujus  princeps  diabolus  est,  et  ita  quidem,  ut  non 
possit  suis  viribus  inde  reverti.  —  In  servitutem  autem,  tum 
quia  stimulum  mortis  et  concupiscentiae,  diaboli  astutia 
inductum,  subire  cogitur,  tum  quia  infestationibus  et  tenta- 
tionibus  diaboli  obnoxius  est,  et  ita  quidem,  ut  ipsi,  nisi 
gratia  adjuvetur,  moraliter  impossibile  sit  ejus  incitamentis 
semper  resistere. 

Ceterum  dominatio  daemonis  haud  illimitata  est;  neque 
putandum  est,  diabolum  ex  lapsu  Adae  sibi  aliquid  juris  in 
homines  acquisivisse  :  tyrannus  est,  cujus  vexationibus  genus 
humanum  justo  Dei  judicio  in  poenam  peccati  subjectum  est  s. 

Pars  II  tenenda  est  contra  Reformatores,  qui  induxerunt  264. 
,, totalem  corruptionem”  naturae  humanae,  non  substantialem 
quidem,  sed  ethicam,  vi  cujus  homo  lapsus  cujuslibet  boni  operis 
incapax  existeret.  Ex  eorum  siquidem  sententia,  tota  natura 
humana  post  lapsum  tendit  in  malum,  etiam  voluntas,  quae, 

1  Gen.  3,  7.  —  2  Gen.  2,  17;  3,  19;  Rom.  5,  12.  —  3  Gen.  3,  16—19.  — 

4  CONC.  TRID.  S.  V,  can.  1;  S.  VI,  cap.  1;  cfr.  Colos.  1,  13;  2,  15; 

Hebr.  2,  14.;  Lnc.  11,  21  seq.  —  6  Cfr.  hac  de  re  S'CHEEBEN,  Handb.  d. 

kathol.  Dogm.  II,  §  204 — 205. 

vera  libertate  indifferentiae  carens,  perversam  inclinationem 
necessario  sequitur  \  Consentiunt  fere  Bajus  et  Jansenius. 

Doctrina  catholica  probatur  ex  eo,  quod  nec  revelatio  talem 
corruptionem  doceat,  nec  ratio  eam  patiatur.  Cogita  crea¬ 
turam  rationalem,  absque  sua  culpa  personali,  orbatam  omni 
facultate  perficiendi  bonum  sibi  convefiiens  !  Praeterea  tum 
fides  tum  ratio  docent,  voluntatem  hominis,  etiam  qualis  nunc 
nascitur,  gaudere  vera  libertate,  non  solum  a  coactione  sed 
etiam  a  necessitate  naturae  2.  Hinc  CONC.  TRID.  :  ,,Si  quis 
liberum  hominis  arbitrium  post  Adae  peccatum  amissum  et 
extinctum  esse  dixerit,  aut  rem  esse  de  solo  titulo,  imo  titulum 
sine  re,  figmentum  denique  a  satana  invectum  in  ecclesiam; 
a.  s.”  3.  Ceterum  de  naturali  hominis  lapsi  facultate  perficiendi 
opera  honesta  ex  professo  sermo  habetur  in  tract.  de  Gratia . 

Verum  quidem  est,  s.  Augustinum  aliosque  patres  saepius 
dicere,  per  peccatum  amissam  esse  libertatem,  seu  liberum 
arbitrium4;  sed  intellegunt  non  naturalem  libertatem  indiffe¬ 
rentiae,  sed  libertatem  filiorum  Dei:  potentiam  faciendi  bonum 
absque  difficultate,  moralem  possibilitatem  implendi  totam 
legem,  facultatem  perficiendi  opera  aeternae  beatitudinis  meri¬ 
toria  et  ita  perveniendi  ad  finem  supernaturalem.  Audiatur  ipse 
AUGUSTINUS  :  ,,Ouis  nostrum  dicat,  quod  primi  hominis  pec¬ 
cato  perierit  liberum  arbitrium  de  humano  genere?  Libertas 
quidem  periit  per  peccatum,  sed  illa,  quae  in  paradiso  fuit, 
habendi  plenam  cum  immortalitate  justitiam.  Propter  quod 

1  Cat.  Heidelb.  qu.  8.  ,,Maar  zijn  wij  alzoo  bedorven,  dat  wij  ganschelijk 
onbekwaam  zijn  tot  eenig  goed,  en  geneigd  tot  alie  kwaad?  Ja  wij ;  tenzij  wij 
door  den  Geest  Gods  wedergeboren  worden.  —  Bavinck:  „Terwijlhij  [de 
gevallen  mensch]  wezenlijk  en  substantieel  dezelfde,  d.  i.  mensch,  gebleven 
is  en  alie  menschelijke  bestanddeelen,  vermogens  en  krachten  behouden 
heeft,  is  van  die  alie  de  forma,  de  natuur  en  aard,  de  gezindheid  en  richting 
zoo  veranderd,  dat  zij  nu,  in  plaats  van  Gods  wil,  de  wet  des  vleesches  vol- 
brengen  .  . .  Omdat  de  wil  ook  thans  in  den  gevallen  toestand  krachtens  zijn 
natuur  niet  anders  dan  vrij  willen  kan,  kan  hij  niet  anders  willen  dan  wat  hij 
wil,  dan  datgene  waartoe  hij  van  nature  geneigd  is”  ( Gereform .  Dogmatiek , 
III,  p.  83  et  1 5 1).  —  2  Cfr.  n°  161.  —  3  S.  VI,  can.  5.  —  4  V.  g.  S.  August. 
Enchir.  c.  9,  n°  30:  ,, Libero  arbitrio  male  utens  homo,  et  se  perdidit  et 
ipsum  . . ;  victore  peccato,  amissum  est  liberum  arbitrium”.  Cfr.  Denz.  n°  88. 

natura  humana  divina  indiget  gratia,  dicente  Domino,  ,,Si 
vos  Filius  liberaverit,  tunc  vere  liberi  eritis”,  utique  liberi 
ad  bene  justeque  vivendum.  Nam  liberum  arbitrium  usque 
adeo  in  peccatore  non  periit,  ut  per  illud  peccent,  maxime 
omnes,  qui  cum  delectatione  peccant  et  amore  peccati,  hoc 
eis  placet  quod  eos  libet”  L  Et  mox  addit,  homines  non 
,, necessitate  suae  carnis”  peccare,  sed  voluntate.  Idem 
Augustinus  alibi  monachos  monet:  „ut  in  fide  sana  catholica 
perseverent,  quae  neque  liberum  arbitrium  negat,  sive  in  vitam 
malam  sive  in  bonam,  neque  tantum  ei  tribuit,  ut  sine  gratia 
Dei  valeat  aliquid  sive  ut  ex  malo  convertatur  in  bonum, 
sive  ut  in  bono  perseveranter  proficiat,  sive  ut  ad  bonum 
sempiternum  perficiat” 1  2. 

Scholion.  De  vulneratione  tiaturae  3.  —  Ut  funestos  anti-  265. 
qui  peccati  effectus  plenius  explicent,  theologi  alludendo  ad 
parabolam  Luc.  10,  30,  dicere  solent,  hominem  per  peccatum 
originale  fuisse  spoliatum  gratuitis  et  vulneratum  in  natu¬ 
ralibus.  Praeter  mortalititem  et  passibilitatem,  quae  directe 
corpus  respiciunt,  quatuor  enumerantur  vulnera  animae,  duo 
in  parte  rationali  et  duo  in  parte  sensitiva,  considerata  non 
secundum  se,  sed  in  sua  habitudine  ad  voluntatem  rationalem. 

a.  In  intellectu  est  vulnus  ignorantiae :  intellectus  factus 
est  debilior  et  minus  expeditus  ad  cognoscendum  verum, 
praesertim  ubi  agitur  de  considerandis  rebus  divinis,  necnon 
de  discernendo,  quid  in  concreto  sit  honestum,  quid  non  4. 

b.  In  voluntate  est  vulnus  malitiae :  vigor  voluntatis  ad 
bonum  imminutus  est,  ita  ut  facile  declinet  ad  malum,  bonum 
vero  non  nisi  difficulter  operetur. 

c.  In  irascibili  5  est  vulnus  infirmitatis ,  quatenus  potentia 

1  Contra  2  Ep.  Pelag.  I,  2,  5.  —  2  Ep.  215  ad  Valent.  4.  —  8  Cfr.  S.  Th.  I, 

II,  85;  —  observa  tamen  s.  Doctorem  agere  de  effectu  peccati  in  genere,  ergo 

etiam  de  sequelis  peccati  personalis.  —  4  S.  AUGUST. :  ,, Subintravit  ignoran¬ 

tia  rerum  agendarum”  (. Enchir .  8,  24);  S.  Thom.  :  „Ratio  hebetatur  prae¬ 

cipue  in  agendis”  (1.  c.  85,  3,  c.).  —  6  S.  THOMAS  :  „Necesse  est,  quod  in  parte 

sensitiva  sint  duae  appetitivae  potentiae:  una  per  quam  anima  simpliciter 

irascibilis  minus  fortis  est  ad  superanda  obstacula,  quae  a 
bono  convenienti  impediunt,  ita  ut  difficulter  obediat  rationi, 
laborem  et  certamina  pro  virtute  injungenti. 

d.  In  concupiscibili  est  vulnus  concupiscentiae  (in  sensu 
strictissimo),  quatenus  appetitus  concupiscibilis  in  bonum  sen¬ 
sibile  fertur  immoderate,  i.  e.  ante  vel  contra  arbitrium  rationis  1. 

266.  Haec  communi  quidem  consensu  admittuntur,  sed  non  eodem 
modo  ab  omnibus  exponuntur;  alii  n.  p.  docent,  vulnerationem 
naturae,  totam  quanta  est,  absolvi  donorum  praeternaturalium 
ablatione ;  alii  insuper  ponunt,  aliquid  detractum  esse  de  viribus 
stricto  sensu  naturalibus. 

267»  Prima  sententia  tenet,  omnia  ad  naturam  humanam  (stricte 
dictam)  pertinentia  integra  mansisse,  hominem  lapsum  aequa¬ 
libus  pollere  viribus,  quibus  instructus  fuisset  homo  in  puris 
naturalibus  conditus;  solum  periisse  robur  et  integritatem, 
quam  protoparentes  habuerunt  ex  donis  superadditis,  unde 
secundum  celebrem  Cajetani  comparationem,  homo  lapsus 
(praecisione  facta  ab  ipsa  culpa  originali)  non  magis  differt 
ab  homine  in  puris  naturalibus,  quam  differt  exspoliatus  ab 

eo,  qui  fuit  nudus  ab  initio  2. 

En  quomodo  in  hac  sententia  vulneratio  naturae  et  singula 
vulnera  explicantur.  Humana  natura  historice  sumpta,  natura 
instituta ,  i.  e.  qualis  de  facto  erat  in  protoparentibus,  praeter- 
naturali  perfectione  aucta,  admirabili  gaudebet  sanitate,  quia 
per  donum  integritatis  inferiores  vires  animae  perfecte  conti¬ 
nebantur  sub  ratione.  Subtracto  dono  gratuito,  eo  ipso  cessavit 
perfecta,  quam  causabat,  virium  harmonia,  et  intravit  status 

inclinatur  ad  prosequendum  ea,  quae  sunt  convenientia  secundum  sensum, 
et  ad  refugiendum  nociva;  et  haec  dicitur  concupiscibilis.  Alia  vero  per  quam 
animal  resistit  impugnantibus,  quae  convenientia  impugnant  et  nocumenta 
inferunt:  et  haec  vis  vocatur  irascibilis ”.  S.  Th.  I,  81,  2.  —  1  S.  AUGUSTINUS 
tria  vulnera  in  potentiis  appetitivis:  malitiam,  infirmitatem,  concupiscentiam, 
comprehendit  sub  uno,  n.  p.  difficultate ,  quia  ,,ex  his  tribus  contingit,  quod 
aliquis  non  facile  tendit  in  bonum”.  Cfr.  A.  Th.  1.  c.  85,  3,  ad  5.  Quatuor 
naturae  vulnera  aliquatenus  saltem  curant  virtutes  cardinales :  prudentia, 
justitia,  fortitudo,  temperantia.  —  2  In  Summ.  Theol.  I,  II,  109,  2. 

ille  declivior,  in  quo  inferiores  vires  in  suum  objectum  tendere 
possunt  ante  vel  contra  arbitrium  rationis,  intravit  pugna 
intestina,  qua  homo  veluti  in  diveras  partes  scinditur.  Ipsa 
igitur  subtractio  doni  integritatis  constituit  vulnerationem 
naturae  (non  philosophice,  sed)  historice  spectatae.  Vides 
effatum:  „spoliatus  gratuitis  et  vulneratus  in  naturalibus”  in 
hac  sententia  non  duplicem  stragem  significare,  sed  unam  sub 
duplici  ratione  consideratam  :  subtrahuntur  gratuita,  relinquitur 
natura  praeternaturali  sanitate  orbata,  et  hoc  sensu  vulnerata. 

Subtracto  dono  integritatis  appetitus  concupiscibilis  potest 
moveri,  et  quandoque  movetur  contra  arbitrium  rationis,  vulnus 
concupiscentiae  (strictissime  sumptae).  Concupiscibilis,  inordi¬ 
nate  appetendo  bonum  delectabile,  inordinate  fugiendo  malum 
sensibile,  retardat  et  impedit  irascibilem,  quia  difficultates 
superandae  concupiscibili  repugnant :  vulnus  infirmitatis. 
Voluntas  rationalis,  motibus  inordinatis  inferioris  appetitus 
allecta,  in  sensibilia  plus  aequo  propendet,  ac  proinde  minus 
expedita  est  ad  bonum  sectandum  :  vulnus  malitiae .  Denique 
intellectus,  et  passionibus  obnubilatus,  et  corpore  quod  cor¬ 
rumpitur  aggravatus,  difficulter  superna  considerat,  et  facile 
errat  praesertim  in  judicio  de  agendis:  vulnus  ignorantiae . 

Vides  omnia  vulnera  reapse  comprehendi  sub  una  concupi¬ 
scentia,  qualem  eam  supra  (n°  199O  descripsimus. 

Altera  sententia ,  putans  statum  deteriorem,  in  quo  humanum  268. 
genus  per  peccatum  originale  devenit,  per  solam  subtractionem 
donorum  gratuitorum  non  satis  explicari,  praeterea  admittit 
vulnerationem  naturae, philosophice  sumptae,  per  diminutionem 
intrinsecam  virium  stricto  sensu  naturalium.  Dico  .  ,,per  dimi¬ 
nutionem  intrinsecam' ’,  qua  ipsae  naturales  nostrae  potentiae 
debiliores  factae  sint  in  ordine  ad  bonum  honestum.  Nam 
diminutio  extrinseca,  per  causas  externas :  impugnationem 
daemonis  et  carentiam  abundantioris  auxilii  naturalis,  quod 
in  alio  providentiae  ordine  adfuisset  I,  etiam  a  defensoribus 
primae  sententiae,  plerisque  saltem,  admittitur. 


1  Cfr.  n°  214. 

Secundam  sententiam  propugnarunt  e.  g.  Thomas  de  Lemos, 
Contenson,  Sylvius  x,  Gazzaniga  2,  et  nostris  temporibus  prae¬ 
sertim  Fr.  Schmid  3. 

269.  Primam  sententiam,  quae  omnino  videtur  genuina  mens 
S.  Thomae  4,  tenent  v.  g.  Cajetanus  s.  Suarez  6,  Bellarminus  ?, 
cum  omnibus  fere  auctoribus  modernis.  Et  merito  quidem,  nam: 

a.  Deterioratio  illa,  quam  secunda  sententia  defendit,  ex 
fontibus  revelationis  non  satis  probatur.  Formulae:  ,, vulneratus 
in  naturalibus”,  ,, natura  vulnerata”,  cet.  quae  apud  patres  et 
antiquos  doctores  frequenter  occurunt,  attendo  modo  loquendi 
illorum,  temporum,  intellegendae  sunt  de  natura  instituta,  i.  e. 
de  natura  historice,  non  philosophice  sumpta.  Ipse  jam 
Augustinus  agendo  contra  Pelagianos  monuit,  se  nomine 
naturae  saepius  intellexisse,  ,, naturam  talem,  qualis  sine 
vitio  primitus  condita  est”,  ,, illam,  quae  proprie  natura 
dicitur,  in  qua  sine  vitio  creati  sumus”  8. 

b.  Haud  facile  explicatur,  qua  ratione  et  per  quam  causam 
intrinseca  virium  debilitatio  facta  esset.  Non  potest  esse  sequela 
connaturalis  actus  peccaminosi  Adae,  secundum  eum  modum, 
quo  v.  g.  parentes  luxuriosi  et  ebriosi  nonnumquam  malem 
dispositionem  corporis  et  consequenter  pronitatem  ad  certum 
genus  peccati  in  prolem  transfundunt.  Quomodo  enim  unicus 
et  brevis  Adae  actus  hujusmodi  dispositionem  in  universam 
suam  progenituram  naturaliter  causasset.  Multo  minus  pec¬ 
catum  Adae  malum  habitum  in  posteris  causare  potuit.  Restat 
igitur  ut  dicatur,  ipsum  Deum  directe  vires  naturales  hominis 

1  In  Summam  Theol.  1,  II,  85,  3.  —  2  Praei.  Theol.  T.  IV,  diss.  3,  s.  3,  c.  6. 

—  3  Quaestiones  selectae.  (1891)  p.  321.  —  4  S.  Th.  I,  II,  85,  3,  cfr.  5  \  In  II 
Sent  d.  31,  q.  1,  a.  1  c. ;  De  Malo,  5,2,0.;  Comp.  Theol.  195.  Textum  ultimo 
loco  indicatum  exscribimus:  „Post  peccatum  primi  parentis  omnes  absque 
originali  justitia  et  cum  defectibus  consequentibus  sunt  exorti.  Nec  hoc  est 
contra  ordinem  justitiae,  quasi  Deo  puniente  in  filiis  quod  primus  parens 
deliquit,  quia  ista  poena  non  est  nisi  subtractio  eorum,  quae  supernatura- 
liter  primo  homini  sunt  concessa,  per  ipsum  in  alios  derivanda’’.  —  5  In 
Summ.  Theol.  I,  II,  85,  3  et  iog,  2.  —  0  De  Gratia ,  Proleg.  IV,  c.  8,  n°  5. 

—  7  De  Gratia  primi  hominis ,  c.  5.  —  8  Retract.  I,  10,  3;  15,  6. 

ad  bonum  diminuisse.  Sed  haec  assertio  ita  dura  est,  ut  cum 
bonitate  Dei  difficultur  componatur,  unde  vix  aliquis  ex  adver¬ 
sariis  rem  ita  explicare  audet.  Putamus  igitur  ominno  assen- 
tiendum  esse  S.  Thomae  dicenti  :  ,,quod  autem  detrimentum 
patiatur  [aliqua  persona]  in  his,  quae  sunt  naturae  hoc,  non  vide¬ 
tur  posse  contingere  nisi  propter  vitium  proprium  personae”  x. 

Qua  de  vulneribus  animae  dicta  sunt,  etiam  applicantur 
vulneribus  corporis:  mortalitati  et  passibilitati.  Qui  enim 
tenent  vires  animae  naturales  non  esse  diminutas,  similiter 
ponunt,  hominem  lapsum  ratione  solius  peccati  originalis  non 
plures  nec  majores  miserias  subire,  quam  subiisset  homo  in 
puris  naturalibus. 

Ad  quaestionem,  quare  motus  concupiscentiae  valde  in-  270 
aequales  sint  in  diversis  hominibus,  quum  vulneratio  naturae 
eadem  sit  in  omnibus,  S.  Thomas  respondet:  ,, Soluto  vinculo 
originalis  justitiae,  sub  quo  quodam  ordine  omnes  vires  animae 
continebantur,  unaquaeque  vis  animae  tentit  in  suum  proprium 
motum,  et  tanto  vehementius  quanto  fuerit  fortior.  Contingit 
autem  vires  aliquas  animae  esse  fortiores  in  uno  quam  in 
alio,  propter  diversas  corporis  complexiones.  Quod  ergo  unus 
homo  sit  pronior  ad  concupiscendum  quam  alter,  non  est 
ratione  peccati  originalis,  cum  in  omnibus  aequaliter  solvatur 
vinculum  originalis  justitiae  et  aequaliter  in  omnibus  partes 
inferiores  animae  sibi  relinquantur,  sed  accidit  hoc  ex  diversa 
dispositione  potentiarum”  2.  —  Eodem  modo  explicatur  inae¬ 
qualitas  quantum  ad  defectus  corporales  3. 

Prop.  2.  Animae,  cum  solo  peccato  originali  decendentes,  271 
in  aeternum  privantur  beatitudine  supernaturali. 

Agendo  de  poena  originalis  peccati  in  altera  vita,  eas 
tantum  spectamus  animas,  quae  sola  originis  labe  inficiuntur, 
quales  sunt  infantes,  ante  usum  rationis  sine  baptismo  dece¬ 
dentes,  et  qui  his  aequiparuntur,  amentes  scii,  et  qui  tam 
tenuis  ingenii  sunt,  ut  moraliter  in  statu  infantili  permanse- 


1  De  Malo ,  5,  2,  c.  —  2  A.  Th.  I,  II,  82,  4,  ad  1.  —  3  L.  c.  85,  5,  ad  1. 

rint  L  Quicumque  enim  ad  perfectum  rationis  usum  perve¬ 
niunt,  aut,  sese  cum  auxilio  gratiae  ad  Deum  convertendo, 
justificantur,  aut  a  gravi  peccato  personali  immunes  non 

erunt. 

Jam  de  sorte  animarum,  peccato  originali  infectarum,  unum 
est  de  fide:  eas  beatitudine  supernaturali,  seu  visione  Dei 
intuitiva  carere,  definivit  siquidem  CONC.  FLORENT.  ,, Illorum 
animas,  qui  in  actuali  mortali  peccato  vel  solo  originali 
decedunt,  mox  in  infernum  descendere,  poenis  tamen  dispa- 
ribus  puniendas”1 2.  Qui  autem  in  inferno  descendit  puniendus, 
utique  coelesti  beatitudine  privatur.  —  Cetera  vero  omnia 
inter  ipsos  catholicos  libere  disputantur,  de  quibus  in  scholion. 

Probatur.  i°  Ex  s.  Scriptura,  quae,  quamvis  de  sorte  harum 
animarum  in  specie  nihil  doceat,  eas  aperte  a  coelesti  gloiia 
excludit,  dicendo  :  ,,Nisi  quis  renatus  fuerit  ex  aqua  et  Spiritu 
Sancto,  non  potest  introire  in  regnum  Dei”  3. 

2°  Ex  Traditione.  Audiatur  e.  g.  S.  AUGUSTINUS:  ,, Quis¬ 
quis  dixerit,  quod  in  Christo  vivificabuntur  etiam  paivuli, 
qui  sine  sacramenti  ejus  participatione  de  vita  exeunt,  hic 
profecto  et  contra  apostolicam  praedicationem  venit,  et  totam 
condemnat  ecclesiam,  ubi  propterea  cum  baptizandis  par\  ulis 
festinatur  et  curritur,  quia  sine  dubio  creditur,  aliter  eos  in 
Christo  vivificari  omnino  non  posse”  4.  Consonat  INNOCENTIUS  I : 
,, Parvulos  aeternae  vitae  praemiis  etiam  sine  baptismatis 
gratia  posse  donari,  perfatuum  est”  5. 

1  De  quaestione,  num  et  quomodo  infantes  sive  ante,  sive  post  Euangelium 
promulgatum,  a  peccato  originali  purgari  queant  absque  baptismo  aquae, 
dicetur  in  tract.  De  Sacramentis;  hic  enim  unice  agitur  de  iis,  quibus  de  facto 
peccatum  originis  in  hac  vita  non  est  remissum.  Opiniones  autem  eoi  um,  qui 
pro  quibusdam  hominum  classibus  inducere  conati  sunt  stadium  probationis 
post  mortem,  negligimus;  nisi  enim  ad  casum  extraordinarium  privilegii  res¬ 
tringantur,  cum  doctrina  catholica  componi  non  posse  videntur.  Cfi. 

Fr.  Schmid,  Die  auszerordentlichen  Heilswege  fiir  die  gef  aliene  Menschheit, 
(1899),  p.  6 — 42.  —  2  Denz.  n°  588;  cfr.  CONC.  TRID.  S.  V,  can.  4. 

3  j0'  5,  _  4  gpm  j66  n°  21.  —  5  Ep.  ad  Cone,  milev.  I,  n°  5  (inter 

Ep.  S .  August.  Ep.  182). 

30  Ratione  theologica.  Nemo  ad  visionem  Dei  pertingere 
potest,  nisi  ad  eam  gratia  sanctificante  disponatur;  atqui 
animae  originali  labe  foedatae  gratia  carent;  ergo1. 

Scholion.  De  sorte  animarum ,  cum  peccato  originali  dece -  273. 
dentium ,  quaestiones  reliquae. 

i°  Nutn  patia?itur  poenam  sensus P 

Affirmant  aliqui  Patres  latini  2,  duce  Augustino,  qui  tamen 
saepius  repetit,  illas  animas  poenam  ,, omnium  mitissimam”  3 
subire,  quinimo  de  qualitate  poenae  positivae  anceps  haerebat: 
„Quis  dubitaverit  parvulos  non  baptizatos,  qui  solum  habent 
originale  peccatum,  nec  ullis  propriis  aggravantur,  in  damna¬ 
tione  omnium  levissima  futuros?  Quae,  qualis  et  quanta  erit, 
quamvis  definire  non  possim,  non  tamen  audeo  dicere,  quod 
iis  ut  nulli  essent,  quam  ut  ibi  essent,  potius  expediret”  4. 

Huic  sententiae  praeter  Augustinenses,  adstipulavit  Petavius  3. 

Negant  post  s.  Greg.  Nazian.  6 *,  Lombardus  \  s.  Thomas  8, 
s.  Bonaventura  9,  Scotus  IO,  et  posteriores  theologi  communis¬ 
sime.  Argumenta  sunt:  a'.  Peccato  personali  mortali  ideo 
praeter  poenam  damni  debetur  poena  sensus,  quia  in  eo 
invenitur  duplex  deordinatio :  aversio  a  Deo,  quae  punitur 
per  carentiam  visionis  Dei,  et  conversio  ad  creaturas,  propter 
quam  infligitur  poena  sensus.  Atqui  in  peccato  originali 
habetur  quidem  aversio  a  Deo,  fine  supernaturali,  non  vero 
conversio  ad  creaturam11.  —  b.  Poena  sensibilis  debetur 
delectationi  culpabili,  quam  quis  peccando  quaesivit,  secundum 
illud:  „Quantum  glorificavit  se  et  in  deliciis  fuit,  tantum 
date  illi  tormentum  et  luctum”  I2.  Atqui  in  peccato  originali 
nulla  fuit  delectatio  I3. 

1  Cfr.  S.  Thom.  De  Malo ,  5,  1,  c.  —  2  V.  g.  S.  Fulgent.  Rusp.,  De  fide 
ad  Petrum ,  c.  3,  n°  34  et  c.  27,  n°  68;  S.  Greg.  M.  Moral.  IX,  c.  21. 

—  3  Enchir.  c.  23,  n°  93;  De  pecc.  mer.  et  remiss.  I,  16,  21.  —  4  Cont. 

Julian.  V,  11,  44.  —  5  De  Deo ,  1,  IX.  c.  10.  —  6  Or.  40  in  s.  baptism. 

23.  —  7  Sent.  II,  d.  33,  5.  -  8  In  II  Sent.  d.  33,  q.  2,  a.  1;  de  Malo , 

5,  2;  X.  Th.  III,  1,  4,  ad  2.  -  9  In  II  Sent.  d.  33,  a.  3,  q.  1.  -  10  In  II 

Sent.  d.  33.  —  11  Cfr.  S.  Thom.  De  Malo,  5,  2,  c.  —  12  Apoc.  18,  7. — 

13  S.  Thom.  1.  c.  3. 

Huic  sententiae  aperte  favet  magisterium  ecclesiasticum,  ut 
patet  ex  decreto  INNOCENTII  III :  ,, Poena  originalis  peccati  est 
carentia  visionis  Dei,  actualis  vero  poena  peccati  est  gehennae 
perpetuae  cruciatus”  *,  Patet  etiam  ex  damnatione  prop.  26 
syn.  pistor.:  ,, Doctrina,  quae  velut  fabulam  pelagianam  ex¬ 
plodit  locum  illum  inferorum  (quem  limbi  puerorum  nomine 
fideles  passim  designant),  in  quo  animae  decedentium  cum  sola 
originali  culpa  poena  damni,  citra  poenam  ignis,  puniantur; 
perinde  ac  si  hoc  ipso,  quod,  qui  poenamignis  removent,  induce¬ 
rent  locum  illum  et  statum  medium  expertem  culpae  et  poenae 
inter  regnum  Dei  et  damnationem  aeternam,  qualem  fabulaban¬ 
tur  Pelagiani :  falsa,  temeraria,  in  scholas  catholicas  injuriosa” 1  2. 

Nec  obstat  conc.  florent,  supra  laudatum,  nam  a.  vox 
,, infernus”  non  necessario  ignem  damnatorum  significat,  quum 
apud  antiquiores  theologos  omnis  locus  animarum  extra  coelum 
,, inferni”  nomine  veniat  3;  b.  terminus  ,, poenis  disparibus” 
diversitatem  non  gradus  sed  speciei  exprimere  videtur  4.  Cete¬ 
rum  quis  credet,  conc.  florent,  damnasse  sententiam  tum 
ante  tum  post  illud  concilium  communissimam  inter  theologos. 

Objicitur  sententia  judicii  extremi,  universos  aut  in  regnum 
aut  in  ignem  aeternum  transmittens5;  sed  quum  in  tota  ju¬ 
dicii  descriptione  sermo  sit  de  solis  adultis,  propria  merita 
aut  demerita  habentibus,  etiam  sententia  solos  adultos  spectare 
dicenda  est.  Unde  S.  THOMAS:  ,, Etiam  pueri,  ante  perfectam 
aetatem  decedentes,  in  judicio  comparebunt  [quod  tamen  non 
ab  omnibus  admittitur],  non  autem  ut  judicentur,  sed  ut 
videant  gloriam  judicis”  3. 

2.  Num  tristitiam  habeant  de  carentia  coelestis  gloriae ? 

1  Denz.  n°  341.  —  2Denz.  n°  1389.  —  „Hinc  consequitur,  ait  Hurter, 
negantem  sententiam  saltem  esse  doctrinam  sanam ,  neque  enim  ecclesia 

doctrinas  male  sanas  scholarum  catholicarum  adversus  censuras,  licet 
injustas,  tuebitur  solemniter”  [Opusc.  SS.  Patrum,  XVI,  p.  212).  —  8  Ita 

v.  g.  s.  Thomas  quadruplicem  ponit  ,, infernum”:  locum  damnatorum, 

limbum  puerorum,  purgatorium,  limbum  patrum.  In  III  Sent.  d.  22, 

q.  2,  a.  1.  qu.  2.  —  4  Cfr.  HEINRICH,  Dogm.  Theol.  VI,  p.  826.  — 

6  Mt.  25,  41.  —  6  S.  Th.  Suppi.  8,  9. 

Affirmant  nonnulli  etiam  ex  iis,  qui  poenam  sensus  exclu¬ 
dunt,  e.  g.  Bellarminus  x;  qui  tamen  censent,  dolorem  illum 
fore  , devissimum  mitissimumque”.  His  nostro  tempore  con¬ 
sentit  praesertim  Fr.  Schmid 1  2 *. 

Negant  alii  communius  com  S.  Thoma,  secundum  quem : 

,, Nulla  ratio  videtur  esse,  quare  subtrahatur  eis  exterior  poena 
sensus,  si  attribuitur  eis  interior  afflictio,  quae  est  multo 
magis  poenalis”  3.  Et  censet  S.  Thomas,  infantes  ideo  non 
tristari  de  privatione  tanti  boni,  quia  illud  non  cognoscunt. 
Revera  nemo  per  sua  naturalia  cognoscere  potest  vel  possi¬ 
bilitatem  visionis  beatificae,  multo  minus  propriam  destinatio¬ 
nem  ad  talem  finem4.  Si  extremo  judicio  intererunt,  intellegent 
quidem,  alios  homines  pro  meritis  a  Deo  praemiari  et  puniri ; 
sed.  quum  sciant  occasionem  merendi  sibi  citra  propriam 
culpam  defuisse,  de  carentia  talis  praemii  non  magis  dole- 
bunt,  quam  dolet  sapiens  rusticus,  quod  non  accipiat  imperium. 

Nemo  enim  sapiens  affligitur  carentia  boni,  quod  suam  pro¬ 
portionem  excedit  5. 

3.  Ntim  gaudeant  de  bonis  naturalibus  ?  276. 

Negant  plures,  ideo  potissimum  quod  putent,  animam 
originali  labe  infectam  versari  in  statu  aversionis  a  Deo,  non 
tantum  ut  est  finis  supernaturalis,  sed  etiam  in  quantum  est 
finis  naturae;  quod  tamen  non  videtur  admittendum. 

Affirmant  s.  Thomas,  Suarez  6,  Lessius  7  et  alii  communius. 

,, Quamvis,  ait  Aquinas,  pueri  non  baptizati  sint  separati  a 
Deo  quantum  ad  illam  conjunctionem,  quae  est  per  gloriam, 
non  tamen  ab  eo  penitus  separati  sunt.  Imo  ei  conjunguntur 
per  participationem  naturalium  bonorum,  et  ita  etiam  de 
ipso  gaudere  poterunt  naturali  cognitione  et  dilectione”.  Et 

1  De  amiss.  gratiae  1.  VI,  c.  6.  —  2  Quaest.  select.  p.  278  seq. ;  lege,  quae 

in  contrarium  observat  PESCH.  Praei.  III,  n°  295.  —  4  De  Malo  5,  3,  c. — 

Consentit  S.  Bonaventura,  qui  tamen  putat  pueros  nec  tristari  nec  laetari 

{In  II  Sent.  d.  33,  a.  3,  q.  2).  —  4  Cfr.  de  Malo ,  1.  c.  — 5  Cfr.  S.  Thom. 

In  II  Sent.  d.  33,  q.  2,  a.  2,  c.  —  6  De  Pecc.  et  Vit.  disp.  9.  s.  6  (apud 

Pesch.  1.  c.  n°  293).  —  7  De  perfect  div.  1.  13,  c.  22,  n°  144  seq. 

,, gaudebunt  de  hoc,  quod  participabunt  multum  de  divina 
bonitate  et  perfectionibus  naturalibus”  x. 

Secundum  hanc  igitur  sententiam  animae,  de  quibus  agimus, 
in  infima  mensura  participes  erunt  illorum  bonorum,  quorum 
fruitio  constituisset  beatitudinem  finalem  hominis  in  statu 
naturae  purae.  Fundamentum  autem  praecipuum  sententiae 
mitioris,  non  solum  in  hoc  puncto,  sed  etiam  quantum  ad 
exclusionem  omnis  poenae  sensus  omnisque  tristitiae,  est 
principium,  quod  naturalia  hominis  per  peccatum  originale 
non  minuantur,  secundum  illud  S.  Thomae;  ,,Quia  in  pueris 
non  est  peccatum  personale  non  debetur  eis,  ut  detrimentum 
aliquod  patiantur  in  naturalibus  bonis” 1  2. 

Censemus  igitur,  sortem  animarum  cum  solo  peccato  origi¬ 
nali  decedentium  vtcitericiliter  non  differre  a  statu  felicitatis 
naturalis,  quam  habuissent,  si  in  puris  naturalibus  fuissent 
conditae.  Exinde  tamen  non  sunt  dicendae,  assequi  finem 
suum  naturalem  ;  quum  enim  genus  humanum  ad  finem  super- 
naturalem  destinatum  sit,  nullus  hominum  finem  naturalem 
habet,  sed  quicumque  gloriam  coelestem  non  assequitur,  fine 
suo  simpliciter  frustratur. 

Ceterum,  admissa  etiam  benigniori  sententia,  praedictae 
animae  Deo  in  aeternum  displicent,  et  in  poenam  originalis 
peccati  ab  inaestimabili  bono  aeternae  beatitudinis  exclu¬ 
duntur.  Hinc  recte  dicuntur  in  aeternum  damnari,  et  puniri, 
poena  objective  gravissima,  subjective  vero  mitissima  3.  Et 
quum  damnum  illud  enorme  subeant  ex  astutia  diaboli,  qui 
genus  humanum  in  protoparente  superavit,  iterum  recte  dicun¬ 
tur  exsistere  sub  captivitate,  esse  in  regno  diaboli.  Sub 
captivitate  quidem,  quia  diabolus  eos  coelestis  patriae  in 
aeternum  fecit  extorres :  in  regno  autem  diaboli,  quia  diabolus 
in  omnes,  qui  suasionibus  ejus  obediendo  e  regno  Dei  exci¬ 
derunt,  principem  locum  obtinet. 


1  In  II  Sent.  d.  33,  q.  2.  a.  2,  ad  5  et  c.;  cfr.  de  Malo ,  5,  3,  ad  4. — 

2  De  Malo ,  5,  3,  c.  —  3  Cfr.  S.  Thom.  de  Malo ,  5,  1,  ad  3;  et  3,  ad  3. 

Libenter  fatemur,  peccatum  originale,  magnum  illud  „my-  278. 
sterium  iniquitatis”,  ab  omni  obscuritate  purgari  non  posse, 
attamen  nisi  quis  sententiis  severioribus,  quas  ecclesia  non 
imponit,  adhaerere  voluerit,  cum  justitia  et  bonitate  Dei  non 

ita  difficulter  conciliatur.  Etenim  : 

a.  Peccatum  originale  ex  omni  parte  habet  rationem  priva¬ 
tionis-,  privat  autem  tum  in  hac  vita,  tum  postea,  bonis  pretiosissi¬ 
mis  quidem,  sed  plane  indebitis .  Atqui  bonorum  gratuitorum  sub¬ 
tractio,  etiam  citra  culpam  personalem,  nullo  modo  injusta  est  . 

b.  Ordinatio  divina,  qua  Adam  constituebatur  caput  morale 
generis  sui,  non  in  perniciem  sed  m  favorem  humanitatis 
facta  erat,  ut  scii,  universum  genus  humanum  eximia  gratiae 
dona  sibi  appropriaret,  idque  per  observantiam  praecepti  ita 
facilis,  ut  ipsa  ejus  levitas  rationalistis  scandalo  sit. 

c.  Deus  ruinam  generis  humapi  in  Adamo  permisit,  ut  ex 
magno  malo  majus  bonum  eliceret.  Sane  genus  nostrum 
peccato  perditum  non  dereliquit,  sed  statim  post  lapsum 
promisit  Semen  mulieris,  Christum,  novum  Adam,  qui  copiosa 
redemptione  omnia  felicius  restauraret.  Unde  S.  Bernardius: 
„Vehementer  quidem  nobis,  dilectissimi,  vir  unus  et  mulier 
una  nocuerunt,  sed,  gratias  Deo  !  per  unum  nihilominus  virum 
et  mulierem  unam  omnia  restaurantur,  nec  sine  magno  fenore 
gratiarum.  Neque  enim  sicut  delictum,  ita  et  donum ,  sed 
excedit  damni  aestimationem  beneficii  magnitudo”  2. 


1  S.  Thom.  Comp.  Theol.  c.  195.  —  : 1  Serm.  de  12 praerog.  B .  V.M.n°i. 

Adam,  origo  nominis,  115;  ejus 
creatio,  1 13  seq. ;  omnium  pater, 
121  ;  ejus  scientia,  143;  caput 
morale  generis  sui,  17 1;  vide 
protop  arentes. 

Allegorismus,  24. 

America,  quomodo  incolas  ac¬ 
cepit,  124. 

Angelus,  quid,  67;  exsistentia, 
68;  quandonam  creati,  69 ;  sunt 
plurimi,  inaequales,  in  novem 
ordines  distributi,  70  seq.;  unde- 
nam  singuli  ordines  differant, 
72  et  73;  ordinum  series,  72; 
tres  hierarchiae,  72 ;  angeli  sunt 
spiritus  puri,  73;  undenam  non¬ 
nulli  antiqui  iis  corpora  tribu¬ 
erint,  74,  75  ;  apparitiones  ange¬ 
lorum,  75  ;  quo  sensu  aliquando 
corpus  assumant,  75;  sunt  na¬ 
tura  immortales,  76;  quomodo 
sint  in  loco,  76;  quaenam  eorum 
cognitioni  impervia  sint,  78; 
locutio,  78;  agere  possunt  in  res 
corporeas,  79;  in  animas  homi¬ 
num,  80;  non  sunt  creati  in 
beatitudine  supernaturali,  82; 
viatores  ad  statum  supernatu- 
ralem  evecti,  82;  gratia  sancti¬ 
ficante  insigniti,  82;  multi  visi¬ 
onem  beatificam  adepti  sunt,  81 . 
alii  peccaverunt  et  damnati  sunt, 


81;  quot  peccaverunt  83;  quo 
peccato,  84;  non  fuit  iis  poe¬ 
nitendi  occasio,  84;  eorum  vires 
naturales  non  diminutae,  85; 
in  terris  vagantur  ad  tentandum 
homines,  81;  num  cuilibet  ho¬ 
mini  adjunctus  sit  malus  ange¬ 
lus,  91. 

Angeli  custodes  85  seq.;  eorum 
officium,  87;  beneficia,  88;  quid 
iis  debeamus,  88,  89;  —  socie¬ 
tatum,  88;  num  angeli  praesint 
creaturis  materialibus,  89;  doc¬ 
trina  de  angelis  custodibus  non 
mutuata  a  platonicis,  89;  non 
obscurat  providentiam  Dei,  89. 

Anima  cum  compore  unam  na¬ 
turam  constituit,  98;  est  forma 
corporis,  99;  controversia  hac 
de  re,  100;  —  intellectiva  est 
individualis,  103  ;  substantia, 
103;  spiritualis,  104;  libera,  106, 
183  ;  immortalis,  107 ;  ejus  origo, 
127,  simul  creatur  et  infunditur, 
132;  est  imago  Dei,  112;  ejus 
conditio  in  scheol,  110. 

Animae  cum  solo  pecc.  origin. 
decedentes,  quaenam,  188;  vi¬ 
sione  Dei  beatifica  privantur, 
188;  num  patiantur  poenam 
sensus,  190;  num  tristentur  de 
carentia  gloriae,  192;  num  gau- 

deant  de  bonis  naturalibus,  192; 
num  finem  naturalem  assequan¬ 
tur.  193. 

Anima  et  spiritus,  num  et  quo¬ 
modo  differant  in  Scriptura,  102. 

Animalia  eorum  adductio  ad 
Adam,  144. 

Animismus,  non  inveniuntur 
vestigia  —  in  Scriptura,  109. 

Annihilatio,  quid,  33. 

Apparitiones  angelorum,  75. 

Arbor  scientiae  boni  et  mali,  153; 
vitae,  140. 

S.  Augustinus  de  cognitione  ma¬ 
tutina  et  vespertina,  11  ;  expo¬ 
sitio  hexaemeri,  17;  de  stultitia 
eorum  qui  in  hoc  mundo  repre¬ 
hendunt  ea,  quorum  causas 
ignorant,  42;  non  favet  evoluti- 
onismo  homini  applicato,  116, 
11 7  ;  num  formationem  Evae  fi¬ 
gurate  intellexerit,  1 16;  propen¬ 
debat  in  traducianismum,  128; 
de  felicitate  in  paradiso,  141 ; 
quo  sensu  dona  protoparentum 
naturalia  dixerit,  148;  quo  sensu 
doceat  liberum  arbitrium  per 
peccatum  esse  amissum,  183; 
animas  cum  peccato  originali 
decedentes  poenae  sensus  sub¬ 
jicit,  190. 

Aversio  a  Deo,  quae  est  de  ra¬ 
tione  peccati  originalis,  qualis 
sit,  168. 

Bajus,  prop.  damnatae,  quae  in 
ejus  libris  impressis  non  inve¬ 
niuntur,  148. 

Barbaries  non  est  conditio  pri¬ 
mitiva  hominis,  146. 

Bavinck  immerito  asserit  angelo- 
logiam  apud  catholicos  corrum- 
pete  religionem,  82;  de  corrup¬ 


tione  hominis  per  peccatum 
originale,  183. 

Bonomelli;  Illmus  —  hypothesim 
de  evolutione  corporis  humani 
retractavit,  114. 

Cain,  quomodo  ultores  timere, 
uxorem  ducere,  civitatem  aedi¬ 
ficare  potuerit,  122. 

Calamitates  justorum  non  pro¬ 
bant  contra  providentiam,  46. 

Calvinus  fatetur,  S.  Augustinum 
concupiscentiam  non  habuisse 
peccatum,  166;  putavit  parentes 
justificatos  non  transfundere 
peccatum  originale,  180. 

Captivitas  sub  diabolo,  182,  193. 

Casuale  nihil  est  respectu  Dei,  40. 

Chronologia  biblica  antiquissima 
quam  incerta,  125. 

Cicero  de  origine  aerumnarum 
hujus  vitae,  165. 

Co-adamitae,  12 1. 

Cognitio  matutina  et  vespertina, 
11,  17. 

Cognitio  angelorum,  77;  quid  eos 
lateat,  78. 

Commissio  pontif.  de  re  biblica, 
1 14. 

Concordismus,  22. 

Concupiscentia,  quid,  135;  actu¬ 
alis  et  habitualis,  136;  est  natu¬ 
ralis,  137;  non  fuit  in  protopa- 
rentibus,  138;  ex  peccato  est, 
138;  non  est  essentia  peccati 
originalis,  166;  quare  dicatur 
materiale  pecc.  originalis,  175; 
—  parentum  quo  sensu  dici 
possit  traducere  pecc.  originale, 
180;  —  quare  inaequalis  in 

diversis  hominibus,  188;  vide 
vulneratio  naturae. 

Concursus  naturalis  explicatur, 

33,  35;  probatur,  34;  non  aufert 
libertatem,  35;  non  facit  Deum 
causam  peccati,  36;  simultaneus 
an  praevius,  36. 

Conservatio  rerum  qualis,  31; 
probatur,  32;  est  creatio  aequi- 
valens,  33. 

Corluy  docet,  evolutionem  specie- 
rum  a  Scriptura  non  excludi, 
29. 

Corpus  et  anima  unam  naturam 
constituunt,  98,  99. 

Corruptio  totalis  naturae  huma¬ 
nae,  quam  docebant  reforma¬ 
tores,  182. 

Cosmogonia  biblica,  vide  hexae¬ 
meron. 

Creare,  quid,  2 ;  solius  Dei  est,  6, 7. 

Creatianismus,  128. 

Creatio  prima  et  secunda,  2,  3; 
ex  materia  invisa,  5 ;  fuit  libera, 
7;  facta  in  tempore,  8. 

Creatura  creans,  num  repugnet, 
6,7;  —  rationalis  finis  proximus 
creaturae  materialis,  13. 

Daemones,  vide  diabolus. 

Darwinismus  vide  evolutionismus . 

Desiderium  innatum  et  elicitum, 
57;  non  datur  in  homine  desi¬ 
derium  innatum  visionis  Dei,  58. 

Deus  creavit  mundum  solus,  6; 
libere,  7;  in  tempore,  8;  ut  est 
unus  essentia,  9;  secundum 
aeternas  suas  ideas,  10;  ad  suam 
gloriam,  1 1 ;  non  causat  pecca¬ 
tum  originale  in  anima,  180. 

Diabolus,  nomina,  83;  ejus  vires 
naturales  non  diminutae,  85 ; 
hominibus  insidiatur  tentatione, 
89;  infestatione,  91 ;  operatione 
magica,  93 ;  quo  sensu  ejus  po¬ 
testas  per  Christum  fracta,  94; 


captivitas  et  servitus  diaboli, 
182,  193. 

Dionysius  (vulg.  Areopag.)  de 
angelorum  choris,  et  hierarchiis, 
72;  de  actione  superiorum  ange¬ 
lorum  in  inferiores,  79. 

Dominium  privatum,  num  fuis¬ 
set,  si  Adam  non  peccasset,  143 ; 
non  est  contra  primam  intenti¬ 
onem  juris  naturae,  143. 

Dona  praeternaturalia  protopa- 
rentibus  data,  135  seq.;  habitudo 
ad  gratiam  sanctificantem,  142; 
per  peccatum  deperdita,  182, 
185;  quo  sensu  aliquando  vo¬ 
cantur  naturalia,  148. 

Elohim;  vox  —  non  arguit  plurali¬ 
tatem  subjectorum,  113. 

Emanatismus,  127. 

Energumeni,  ratio  nominis,  91. 

Eva,  ejus  formatio  quomodo  intel¬ 
legenda,  11 6,  120;  vide  ftroto- 
parentes. 

Evolutionismus,  26;  materialisti- 
cus,  27;  spiritualisticus,  28;  pro 
formatione  humani  corporis,  1 13 
seq.  ;  homini  applicatus  non 
est  opinio  scientifice  probabilis, 
120. 

Fatum,  nam  sit,  41. 

Felicitas  creaturae  rationalis  finis 
secundarius  creationis,  13;  — 
malorum  componitur  cum  di¬ 
vina  providentia,  46;  —  proto- 
parentum  in  paradiso,  140. 

Finis  Dei  creantis,  1 1 ;  —  creatu¬ 
rarum  primarius,  1 1 ;  —  crea¬ 
turarum  secundarius,  13. 

Filii  Dei  Gen.  6,  2  non  sunt  an¬ 
geli,  75- 

Fomes  peccati,  136. 


200 


INDEX  ALPHABETICUS 


Fortuitum  non  datur  respectu 
Dei,  40. 

Franzelin  de  differentia  status 
naturae  purae  et  lapsae,  150. 

Frohschammer  erravit  circa  ori¬ 
ginem  animae,  128. 

Generatio  paterna  pecc.  origin. 
traducit,  176;  modus  explicatur, 

I78’ 

Generatio  spontanea  admitti 
nequit,  28;  —  apud  S.  Patres,  30. 

Generatianismus,  128;  objectio¬ 
nis  130. 

Genus  humanum  ab  uno  pro- 
toparente  descendit,  121;  ejus 
antiquitas,  125;  in  Adam  ad 
statum  supernaturalem  evec¬ 
tum,  133;  praeternaturalibus 
donis  ditatum,  135  seq. 

Gloria  Dei  interna,  externa;  ob- 
jectiva  formalis,  12  —  finis 

mundi,  12. 

Gratia  sanctificans,  quid,  59; 
dispositio  ad  ejus  infusionem, 
60;  semper  infunditur  subjecto 
in  ultima  disposione  constituto, 
60;  protoparentibus  data,  132; 
habitudo  ad  dona  praeternatu- 
ralia,  142;  quo  sensu  fuerit  iis 
naturalis,  50,  148:  per  peccatum 
Adae  perdita,  152;  182. 

S.  Gregorius  M.  de  ordinibus 
angelorum,  72. 

Gubernatio  Dei,  quid.  38,  pro¬ 
batur,  38. 

Hermes  putavit,  finem  mundi 
non  esse  gloriam  Dei,  13. 

Hexaemeron,  neque  norma  dog¬ 
matica,  neque  leges  herme- 
neuticae  liberiori  expositioni 
obstant,  16,  17;  interpretatio 


S.  Augustini,  17  ;  solam  causam 
primam  memorat,  non  neces¬ 
sario  excludendo  causas  secun¬ 
das,  18;  ejus  schema  artificio¬ 
sum,  18;  ejus  origo,  20;  quid 
certo  doceat,  20;  expositio 
litteralis,  21;  periodistica  seu 
concordistica,  ,22 ;  idealis  diver¬ 
simode  proposita,  23;  quinam 
ex  patribus  ei  praeluserint,  23  ; 
multum  praestat  cosmogoniis 
gentium,  20. 

S.  Hieronymus  de  modo  loquen¬ 
di  S.  Scripturae,  15. 

Historia  lapsus  Adae  diversimode 
accipitur,  152. 

Hoberg,  de  adductione  anima¬ 
lium  ad  Adam,  144. 

Homo  constat  corpore  et  anima 
intellectiva,  96 ;  est  imago  Dei, 
1 1 2 ;  spoliatus  gratuitis  et  vul¬ 
neratus  in  naturalibus,  184;  vide 
protoparentes. 

Hummelauer,  visionistarum  prin¬ 
ceps,  25;  docet  evolutionem  spe- 
cierum  a  Scriptura  non  excludi, 
29,  30;  de  formatione  Evae,  1 16. 

Idea  exemplaris,  quid,  10;  quo 
sensu  dentur  in  Deo  plures 
ideae,  10. 

Idealismus,  24. 

Ignorantia,  vulnus  ignorantiae, 
184,  186. 

Imago  Dei  in  homine,  112. 

Immunitas  a  concupiscentia,  vide 
integritas ;  a  necessitate  morien¬ 
di,  139;  a  dolore,  140. 

Immortalitas  animae,  107;  in  vet. 
Testamento,  108;  Ecclesiastes 
de  ea  non  dubitavit,  1 1 1 ;  — 
primi  hominis,  139;  quomodo 
causabatur,  140. 

Inaequalitas  in  distributione  bo¬ 
norum  temporalium  nihil  probat 
contra  divinam  providentiam, 
46. 

Infantes  cum  peccato  originali 
decedentes,  vide  animae. 

Infernus  quadruplex,  191;  vide 

Scheol. 

Infestatio  diabolica,  quid,  91. 

Infirmitas ;  vulnus  infirmitatis, 
184,  186. 

Inspiratum  per  accidens,  quid 

14. 

Integritas  primi  hominis,  quid, 
136;  est  praeternaturalis,  137; 
fuit  in  protoparentibus,  138; 
erat  in  posteros  transfundenda, 
138;  quomodo  efficiebatur,  138; 
quo  sensu  aliquando  dicebatur 
iis  naturalis  50,  148. 

Kaulen  in  septenarium  numerum 
ordinum  angelicorum  propen¬ 
dit,  72. 

Lagrange  de  hexaemero,  24,  25; 
de  origine  nominis  Adam,  1 1 5 ; 
de  formatione  Evae,  1 1 6 ;  de 
adductione  animalium  ad  Adam, 
144;  de  narratione  Gen.  3,  153. 

Lapsus  protoparentum;  narratio 
Gen.  3  diversimode  intellegitur, 
152. 

Leo  XIII  de  modo  quo  Scriptura 
sensibilia  refert,  15. 

Leroy  sententiam  suam  de  evolu¬ 
tione  pro  corpore  humano, 
retractavit,  114. 

Lex  divina  quaedam  primaria, 
quaedam  secundaria  intentione 
prohibet  63. 

Libertas  Dei  in  creando,  7. 

Libertas  arbitrii,  106;  per  pec¬ 


catum  originale  non  amissum, 
183;  quid  velint  Patres,  liberta¬ 
tem  amissam  esse  dicentes,  183. 

Limbus  puerorum  non  est  fabula 
pelagiana,  191. 

Linguae  origo,  145;  —  diversitas 
nihil  probat  contra  communem 
originem  hominum,  124. 

Locutio  angelorum,  78;  —  vul¬ 
garis  et  secundum  externam 
apparentiam  in  Scriptura,  15. 

Lumen  gloriae,  59. 

Magia,  quid,  93;  possibilitas  et 
veritas  factorum  magicorum,  93; 
num  detur  ars  magiae,  93. 

Malitia,  vulnus  malitiae,  184,  186. 

Malum,  naturae  et  malum  poenae, 
44- 

Malum  physicum,  quomodo  cum 
providentia  Dei  componatur,  43. 

Malum  morale,  quomodo  cum 
providentia  Dei  componatur,  44. 

Mundus  ab  aeterno  creatus,  num 
repugnet  8,  9;  —  idealis  et 
realis,  11. 

Natura,  quid,  49;  —  elevata, 
integra,  lapsa,  reparata,  146, 
147. 

Natura  instituta,  185. 

Naturale,  quid,  49;  in  sensu  im¬ 
proprio,  50,  148. 

Nihil,  ex  nihilo  nihil  fit,  6. 

Nomina  daemonis,  83. 

Oceania,  quomodo  incolas  acce¬ 
pit,  125. 

Opus  bonum,  quid,  60;  distinc¬ 
tionis  et  ornatus,  19. 

Optimismus,  8. 

Ordo  moralis,  ejus  substantia  et 
complementum,  62. 

Ordo  supernaturalis,  quid,  53; 
est  possibilis,  54. 

Pactum  inter  Deum  et  Adam  non 
videtur  admittendum,  172. 
Paradisus,  141. 

Parentes  vere  generant  hominem, 
130;  non  causant  pecc.  orig.  in 
prole,  179;  quo  sensu  eorum 
concupiscentia  dici  possit  trans¬ 
fundere  pecc.  originale,  180; 
eorum  justitia  non  impedit 
transfusionem  peccati  originalis, 
180. 

Patres  graeci,  quare  minus  aperte 
de  peccato  originali  locuti  sint, 
163. 

Patriarchae,  eorum  anni  quam 
incerti,  125. 

Peccatum,  quid,  61 ;  non  univoce 
dicitur  de  mortali  et  veniali, 
65;  nec  actuali  et  originali,  174; 
non  reducitur  in  Deum  tam¬ 
quam  in  causam,  36;  quomodo 
cum  divina  providentia  compo¬ 
natur,  44;  —  originans,  15 1; 
—  protoparentum,  quid  et  quale, 
154. 

Peccatum  mortale  actuale,  quid, 
61;  ejus  malitia  quodammodo 
infinita  64;  —  habituale,  quid, 
65;  remissio  peccati  mortalis 
duo  importat,  66. 

Peccatum  veniale  actuale,  quid, 
62;  ratio  nominis,  64;  quo  sen¬ 
su  sit  praeter  ordinem  et  legem 
divinam,  63;  quare  nonnulla 
sint  venialia  tantum  ratione  ob¬ 
jecti,  62;  —  habituale,  quid, 
67;  ejus  remissio,  67. 
Paccatum  originale,  nomen,  1 5 1 ; 
adversarii,  156;  exsistentia  pro¬ 
batur  ex  S.  Scriptura,  175  seq.; 


ex  traditione,  162  seq.;  suadetur 
ratione,  164;  —  non  consistit 
in  quadam  entitate  mala  165; 
neque  in  concupiscentia,  166; 
quae  tamen  vocari  potest  ejus 
pars  materialis,  175  ;  —  non  con¬ 
sistit  in  sola  imputatione  peccati 
Adae,  167;  consistit  in  privati¬ 
one  gratiae,  nobis  imputabili 
exnostraconnexionecum  Adam, 
168  seq.;  —  comparatur  cum 
peccato  personali,  174;  —  na¬ 
turali  generatione  traducitur, 
176;  et  quidem  generatione  pa¬ 
terna,  177;  —  non  fuisset  si 
sola  Eva  peccasset,  176;  — est 
in  anima,  ut  in  subjecto,  1 77  5 
in  semine  ut  in  causa  instrumen- 
tali traductionis,  177;  explicatur 
modus,  quo  per  generationem 
propagatur,  178;  peccati  origi¬ 
nalis  sequelae  in  hac  vita,  182; 
non  abstulit  libertatem  arbitrii, 
183;  ejus  poena  in  vita  futura, 
188;  — non  pugnat  cum  justitia 
et  bonitate  Dei,  194. 
Periodismus,  22. 

Peyrere,  ejus  doctrina  de  prae- 
adanitis,  121. 

Pighius  erravit  circa  essentiam 
peccati  originalis,  167. 

Poena  peccati  originalis  in  hac 
vita,  182;  in  altera  vita,  188. 
Poena  sensus,  num  debeatur  pro 
peccato  originali,  190. 
Poenitentia  non  datur  proprie 
de  peccato  originali,  175 ;  — 
protoparentum,  156;  angelis 
lapsis  non  fuit  occasio  poeni¬ 
tendi,  84. 

Poetismus,  24. 

Poly  genistae,  12 1. 

Possessio  diabolica,  quid,  91 ; 

possibilis  est  et  aliquando  con¬ 
tingit,  92;  non  est  peccatum, 
nec  semper  poena  peccati,  92; 
non  facile  admittendus  casus 
possessionis,  94. 

Potentia  concupiscibilis  et  ira- 
scibilis,  185. 

Potentia  obedientialis,  52,  55. 

Prae-adamitae,  12 1 ;  opinio  Fabre 
d’Envien,  122. 

Praeceptum  de  non  gustando  fruc¬ 
tu  vetito,  Deo  haud  indignum, 
153- 

Praeexistentianismus,  131. 

Praemotio  physica,  quid,  37. 

Praeternaturale,  quid,  51;  dona 
praeternaturalia  protoparentum 

135* 

Privatio  gratiae  quo  sensu  de  es¬ 
sentia  peccati  originalis, quo  sen¬ 
su  ejus  poena,  182 ;  quomodo  — , 
quae  est  de  ratione  peccati  origi¬ 
nalis,  nobis  sit  imputabilis,  171 ; 
explicationes  minus  rectae,  172. 

Protoparentes,  quomodo  orti,  1 13 
seq.;  gratia  sanctificante  donati, 
132;  quandonam,  134;  praeter- 
naturalibus  donis  nobilitati,  135 ; 
immunes  a  concupiscentia,  136; 
a  necessitate  moriendi,  139;  a 
dolore,  140;  in  paradiso  pecca¬ 
runt,  15 1;  quo  peccato,  154; 
eorum  poenitentia,  156. 

Providentia  latissime  sumpta,  3 1 ; 
late  sumpta,  38 ;  stricte  sumpta, 
38;  num  sit  immediate  a  Deo, 
39;  generalis,  specialis,  specia¬ 
lissima,  40;  num  orationem 
faciat  intutilem,  41;  ejus  viae 
ignotae,  42 ;  non  excludit  malum 
physicum,  43 ;  nec  malum  mora¬ 
le,  44 ;  nec  inaequalem  bonorum 
distributionem,  46. 


Ratio  superior  et  inferior,  136. 

Rectitudo  —  immunitas  a  con¬ 
cupiscentia,  vide  integritas. 

Remissio  peccati  mortalis  duo 
importat,  66;  —  peccati  venialis 
non  ita,  67. 

Rosmini  erravit  circa  animam 
formam  corporis,  100;  circa 
originem  animae,  128. 

Ripalda  de  prop.  damn.  Baji, 
quae  in  ejus  libris  impressis  non 
inveniuntur,  148. 

Sanctitas  et  justitia,  quid,  133- 

Scheol  quid,  110;  conditio  ani¬ 
marum  in  — ,  jio. 

Scientia  primi  hominis,  144;  — 
boni  et  mah,  154. 

Serpens  in  paradiso,  153. 

Secietates  num  habeant  angelos 
custodes,  88. 

Species,  nulla  —  Deum  reprae¬ 
sentare  potest,  sicuti  est,  57. 

Spiraculum  vitae,  quid,  97. 

Spiritualitas  animae,  104;  quo 
sensu  a  nonnullis  patribus  nega¬ 
ta,  105. 

Status  viae  et  termini,  59. 

Status  naturae  purae,  quid,  146; 
est  possibilis,  147;  difficultates, 
148. 

Status  naturae  elevatae,  146; 

—  innocentis  et  integrae,  146; 

—  lapsae  et  reparatae,  147. 

Stirpes,  diversae  —  humanitatis 

nihil  probant  contra  communem 
originem,  123. 

Subjectum  peccati  originalis,  177. 

Substantiae,  solae  —  proprie 
dicuntur  creari,  3. 

Supernaturale,quid,  50;  —  quoad 
modum  et  quoad  substantiam, 
51;  secundum  quid  et  simpli- 

citer,  51;  ejus  nota  positiva, 
52;  falsae  notiones  boni  super- 
naturalis,  53. 

Tentatio,  quid,  90;  non  omnis 
—  a  diabolo,  90. 

Theoria  diluvialis,  21;  —  resti¬ 
tutionis,  21;  —  visionis,  25;  — 
descendendae,  vide  evolutionis  - 
mus. 

S.  Thomas  non  docet  desiderium 
visionis  Dei  nobis  esse  naturale, 

5  7- 

Traducianismus,  128. 

Transformismus,  vide  evolutio¬ 
nis  mus. 

Trichotomia,  101. 

Ss.  Trinitatis  imago  aut  vestigium 
in  creaturis,  9;  in  homine,  1 12. 

Vetter  explicat  qua  ratione  lex  de 
sabbato  nitatur  hexaemero,  26. 

Virtutes  infusae,  quid,  59. 

Visio  Dei  intuitiva,  quid,  55;  est 
simpliciter  supernaturalis,  56; 


dicitur  beatifica,  56;  —  una  cum 
mediis  propcwtionatis  constituit 
ordinem  supernaturalem,  55; 
non  est  in  homine  desiderium 
innatum  visionis  Dei,  57;  non 
datur  animabus  cum.  pecc.  ori* 
gin.  decedentibus,  188;  num 
inde  tristentur,  192. 

Visionismus,  25. 

Voluntarium  in  peccato  originali, 
171. 

Voluntas  nostra,  num  fuerit 
inclusa  in  voluntate  Adae.  1 73* 

Vulneratio  naturae,  184:  secun¬ 
dum  alios:  naturae  historice 
sumptae,  185:  secundum  alios: 
naturae  philosophice  sumptae, 
186;  aequalis  in  omnibus,  188. 

Vulnera  ignorantiae,  malitiae,  in¬ 
firmitatis,  concupiscentiae,  184, 
186. 

Zahm  ulteriorem  distributionem 
libri  Evolution  and  dogma  im¬ 
pedivit,  11 5. 

